
În cuvinte simple - prima parte 


În decursul anilor am fost adesea întrebată cu uimire: „Cum poate cineva şti atât de multe 
ca dumneavoastră, despre Lună, despre sănătate, despre creşterea copiilor şi despre toate 
celelalte lucruri? Cu siguranță că aveţi peste o sută de ani!” Dar toţi cei care mi-au pus această 
întrebare au rămas miraţi când le-am spus că aveam doar 36 de ani în momentul în care ne-a 
apărut prima carte. 

La gândul că, în mod sigur, „ştiu multe” aproape că m-am ruşinat şi am roşit, dar adevărul 
este simplu: am talent pentru aceasta. Atunci când mi s-a întâmplat ca, pe parcursul vieţii, să 
intru în panică, de cele mai multe ori am conştientizat faptul că noi, oamenii, ştim mult prea 
puține. Am venit pe lume cu o nestăvilită curiozitate pe care mi-am manifestat-o încă din prima 
zi a existenţei mele. Această curiozitate nu s-a îndreptat asupra părților de sine stătătoare ale 
lucrurilor, ci asupra corelării lor cu toate celelalte, asupra dependenţei unora de celelalte. Abia 
mult mai târziu am aflat că, de fapt, înotăm împotriva curentului. Toată lumea cerceta şi studia 
părțile izolate, în timp ce pe mine mă interesa legătura dintre ele, interdependenţa, Spre 
exemplu, pe mine mă interesa de ce oamenii cu una şi aceeaşi boală au multe în comun, chiar şi 
în ceea ce priveşte aspectul exterior. Adesea, acelaşi stil de viaţă, acelaşi aspect şi acelaşi gust în 
alegerea culorilor şi a îmbrăcăminţii, profesii asemănătoare, chiar şi acelaşi tip şi caracter se 
regăsesc la parteneri atât de compatibili încât ajung la formularea aceloraşi plângeri şi lamentări 
cu privire la viaţa de zi cu zi. Însă, în mod special, am putut observa mereu aceleaşi obişnuinţe 
cu privire la alimentație şi hrănire. Şi, bineînţeles, concordanța lor cu ritmurile lunare. 

A trecut deja vremea în care priveam toate acestea cu o uşoară pudoare: bucuria de a 
observa mergea atât de departe încât, câteodată chiar câştigam ceva bani de buzunar pariind cu 
ceilalți copii ce anume va comanda un anumit client al restaurantului. Şi aproape întotdeauna 
câştigam. 

Marea mea şansa a fost că am crescut sub acelaşi acoperiş cu surorile mele, cu părinţii şi 
bunicii. În mod firesc, aveam posibilitatea să primesc zilnic mai multe sfaturi decât marea 
majoritate a copiilor unici la părinți care trăiau în oraşele mari. Puteam în permanenţă să fac 


paralele, să studiez oamenii şi natura. Nu se putea strecura nici un obicei prost, nimeni nu era 
preferatul părinților sau al bunicilor. Fiecare zi era plină de senzaţii noi, de bucurii şi temeri noi, 
de speranţe şi mici dezamăgiri, de idei noi şi de gânduri nebuneşti. 

Pe scurt, în timp ce alți oameni cunoscuseră deja ce înseamnă dorul de casă, eu 
cunoscusem de la o vârstă fragedă dorul de departe, declanşat de curiozitatea mea nestăvilită 
privind interdependenţele şi conexiunile, mai mari sau mai mici pe care obişnuiam să le fac. 
Fiind copil, bineînţeles că nu îmi puteam pune în practică toate aceste gânduri, căci dorul de 
depărtare însemna în mod automat şi „departe de familie”. Deşi întotdeauna plănuiam foarte 
multe lucruri pe care urma să le fac în viaţă, depărtarea de familie nu era deloc un gând frumos. 

Dar, cu toate acestea, nu am mai rezistat tentaţiei şi, la 15 ani, mica fată de ţărani se muta 
în marele oraş Miinchen. În sfârşit, mă gândeam eu, puteam învăţa acolo lucruri pe care locurile 
natale nu mi le puteau oferi. 

Până astăzi nu am regretat niciodată această aventură, dar experienţa pe care am trăit-o 
când am văzut ce înseamnă viaţa la oraş m-a marcat pentru totdeauna: superficialitate, 
înstrăinare, pierderea simțului orientării, lipsa totală a cunoaşterii oamenilor, absenţa totală a 
cunoaşterii corporale, nimeni care să se gândească la interdependente, totul derulându-se după 
schemă, după orar, după obişnuinţă - şi chiar fără sentimente adevărate şi cuvinte sincere. În 
interiorul ființei mele trăiam o perioadă înspăimântătoare, însă plăcerea de a învăţa tot ceea ce 
credeau că ştiu oamenii de la oraş a fost mai puternică decât orice altceva. Mă simţeam ca un 
căutător de aur într-o mină care nu conţinea deloc aur (lucru pe care nu l-am ştiut o perioadă 
destul de lunga de timp). 

Ani în şir nu m-am mai gândii la interdependenţele naturale - cu urmări naturale, aş putea 
spune chiar catastrofale. 

Astăzi îmi permit din nou să trăiesc ghidându-mă după sentimentele din adâncul ființei 
mele, după fler, ceea ce pentru mine reprezintă singura posibilitate de a trăi în armonie cu mine 
însămi şi cu familia mea. Discutăm împreună neclarităţile zilnice şi punctele de vedere 
contradictorii inerente, şi căutăm împreună o cale de rezolvare a acestora. Asta nu înseamnă că 
suntem mereu, în fiecare zi, mulțumiți. 

Astăzi îmi amintesc din nou multe lucruri legate de copilărie, în special atunci când 
surorile mele vin în vizită cu copiii lor şi stau mai mult timp la noi.Atunci „trăiesc” din nou 
interdependențele de la sine înţelese din natură şi în cazul nostru, al oamenilor. Toţi din familia 
mea, fără excepţie, de la mamă şi bunic, au învăţat că obişnuinţele în privinţa alimentaţiei au 
rostul lor, iar toate surorile mele care au ignorat acest sentiment fie s-au îmbolnăvit, fie au 
devenit supraponderale. 

Tot ceea ce nu v-a făcut plăcere să mâncaţi în copilărie, veţi detesta şi acum, ca adulți. Tot 
ceea ce v-a plăcut atunci când erați copii, vă va plăcea şi acum, la maturitate - cu anumite limite, 
bineînţeles. Vrem să vă ajutăm să reflectaţi asupra acestui adevăr - în special prin intermediul 
acestei cărți, care vă va prezenta de-a fir a păr tot ceea ce ştiați până acum despre alimentaţia 
sănătoasă şi despre îngrijirea corpului. 


Îmi merge la inimă în special faptul că aveţi curajul să vă prezentaţi întotdeauna şi să vă 
doriți să fiți aşa cum vreţi. Niciodată bolnavi sau slabi, ci sănătoşi şi fericiți. Să mâncaţi şi să 
trăiţi fericiți! 

Johanna Paungger - Poppe 


În cuvinte simple - partea a doua 


Când am auzit prima data de la soţia mea „Încearcă şi cu ceai verde” nu mi-am dat seama 
că mi se adresase mie. 

Pe parcursul vieții nu m-am îngrijit în mod deosebit de alimentaţia mea. Dacă ceva îmi 
făcea plăcere, trebuia neapărat să mănânc, chiar şi atunci când vocea interioară îmi şoptea: asta 
nu este bună pentru tine. La miezul nopţii, o farfurie plină cu spaghetti sau la ora două dimineaţa 


trei iaurturi, sau dacă aveam chef, crabi cu pâine la patru dimineaţa - şi alte astfel de „escapade” 
normale cu puţin înainte de a merge la culcare. Practicând mult sport, reuşeam imediat să dau 
Jos tot ceea ce pusesem, ca greutate, pe mine în timpul acestor escapade. 

Cafeaua era un adevărat elixir al vieţii. lar dacă se făcea ora unu noaptea, era musai să fie 
şi cele două ceşti de cafea. Nici o problemă. Oricum puteam să dorm. Nu mă surprindea deloc 
faptul că aveam nevoie de timp din ce în ce mai mult dimineaţa pentru a ajunge la „turație” 
maximă, din moment ce am început să beau cafea de la vârsta de 16 ani. Am acceptat acest fapt 
ca pe un lucru de la sine înţeles. Atât de „de la sine înţeles” încât chiar acceptam ca după o 
petrecere şi patru ore de somn să mă trezesc frânt de oboseală. 

Dar am îmbătrânit, iar organismul meu a suportat multe, dar NU chiar totul şi nu mereu. 
Când Johanna mi-a recomandat ceaiul verde, i-am spus imediat că, surprinzător, după o ceaşcă 
de cafea mă simt la fel de obosit ca şi înainte iar uneori aş adormi în picioare imediat după ce aş 
bea-o. 

Ea mi-a spus atunci: „Încearcă şi cu ceai verde. O săptămână întreagă. Vei putea să te 
întorci oricând la cafea. Probabil că a venit momentul să ne reglăm alimentaţia aşa cum o ştiu eu 
din vechime”. 

Experienţa mea cu acesta săptămână de ceai verde (după care nu am mai băut niciodată 
cafea, după treizeci de ani de consum continuu) şi cu alimentația uşoară care a urmat, m-a 
determinat să scriu aceasta carte. Am avut nevoie de puţin ajutor, deoarece soţia mea era de 
părere că „toată lumea ştie că există două tipuri diferite de persoane, care au nevoie de o 
alimentaţie cu totul şi cu totul diferită.” Prin originea mea de orăşean mediu, umblat prin lume, 
am putut să o asigur că această noțiune este foarte restrânsă şi că nu există încă o descriere 
pentru cele două tipuri de alimentaţie. „Muncitorul” şi „eruditul”, „meseriaşul” şi 
„organizatorul”, „cel care face” şi „cel care gândeşte”, „tipul diurn” şi „tipul nocturn” - astfel de 
perechi de aşa-numite domenii, cum erau folosite în trecut, fie nu mai sunt utile,fie sunt prost 
înțelese. De aceea am recomandat două noi domenii: „tipul alfa” şi „tipul omega”. 

Prin această delimitare a tipurilor de alimentaţie de baza am început să văd brusc, într-o 
altă lumină, lucruri care până acum mi se păreau de neînțeles. V-aţi gândit vreodată de ce lumea 
nu ascultă sfaturile oamenilor de ştiinţă şi pe cele ale medicilor de a limita consumarea torturilor 
imense şi a fripturilor grase? Pentru că au un gust bun? Din cauza lipsei autodisciplinei? Cu 
siguranță şi acestea sunt motive întemeiate, dar astăzi cunosc motivul de bază. Cum sună 
proverbul? „Nimeni nu se dăruieşte pentru toți”. 

Zahărul alb şi făina de grâu de calitate superioară sunt dăunătoare pentru toţi, fără 
deosebire, însă nu în aceeaşi măsură. S-a închis oare până acum vreo fabrică de ciocolată sau 
vreo cofetărie, vreo măcelărie sau vreun fast-food? 

Nu. 


Untul ar putea fi elixirul vieții dumneavoastră până la o vârstă înaintată, dar există 
posibilitatea ca pe alţii să-i slăbească şi să-i obosească. Cafeaua vă poate obosi şi răpi ultimul 
elan, în timp ce pe alții îi însoţeşte până la a 90-a aniversare. Făina de calitate superioară vă 


poate transforma trupul într-o ruină, în timp ce alții nici nu concep să înceapă ziua fără o 
baghetă crocantă. Această carte vă va explica în primul rând de ce există această deosebire. 

Fiecare om este atât de diferit încât este aproape imposibil să tratezi anumite lucruri la 
modul general. În definitiv există numai cazuri unice. Acest lucru se referă la aproape toate 
toate domeniile care privesc omenirea şi sănătatea oamenilor. Întotdeauna este mai bine să 
mănânci cu dragoste şi cu plăcere ceva „nesănătos”, decât ceva „sănătos” cu teama că te vei 
îngrăşa. 

Îmi face o deosebită plăcere să vă împărtăşesc astăzi din această ştiinţă străveche, mai 
ales că i-am simțit pe propria-mi piele acţiunea binefăcătoare. Au trecut bineînţeles ceva ani 
până am strâns materialul necesar, însă am reuşit. 

Cred că pentru un scriitor nu există nimic mai frumos decât realizarea unui lucru cu 
adevărat valoros. De această carte se vor bucura în special cititorii noştri fideli, familiarizați deja 
cu primele noastre cărți şi cu calendarele. 

Această carte aduce cu sine o mică revoluţie. Fie ca ştiinţa cuprinsă în ea să va fie de 
folos şi să vă aducă bucurie aşa cum mi-a adus şi mie. 


x 
Totul este permis - când există dragoste şi sentiment pentru aceasta. Şi momentul 
potrivit. 
Thomas Poppe 


I. DESPRE STAREA LUCRURILOR 


Oh, Doamne, dă-ne sângele rece 
Pentru a accepta ceea ce nu poate fi schimbat, 
Dă-ne curajul de a schimba 
ceea ce este de schimbat, 
şi dă-ne înțelepciunea 
de a face diferenţa între ele. 

Anonim 


Drumul pe care intenţionăm să-l parcurgem alături de dumneavoastră în această carte se 
împarte în mai multe secțiuni. Mai întâi dorim să vă familiarizăm cu momentul potrivit. 
Alimentaţia sănătoasă şi îngrijirea înţeleaptă a corpului - atât una, cât şi cealaltă poate profita de 
pe urma ştiinţei cu privire la ritmurile Lunii. Dintr-un anumit punct de vedere, ambele sunt de 
neconceput fără ritmurile Lunii. Probabil că aţi cumpărat această carte deoarece ați auzit deja de 
acțiunile binefăcătoare asupra diferitelor domenii ale vieţii, sau poate pentru că aţi acumulat 
experienţă din lucrările noastre trecute. În acest caz aţi putea renunţa să mai citiţi capitolul 
următor sau îl veţi parcurge rapid, doar pentru reîmprospătarea cunoştinţelor. 

Nu dorim însă să silim pe nimeni să citească toate operele noastre mai vechi înainte de a 
deschide această carte pe care acum o aveți şi dumneavoastră în mână. Acesta este motivul 
pentru care o veți regăsi prezentat pe parcursul câtorva pagini motivul pentru care fazele Lunii şi 
locul Lunii în diferite semne zodiacale joacă un rol atât de important în alegerea momentului 
potrivit pentru derularea activităţilor cotidiene. ŞI, nu în ultimul rând, câştigul pe care îl 
reprezintă această ştiinţă pentru toate domeniile vieții. 

2 Alimentaţia sănătoasă şi îngrijirea înțeleaptă a 
Kf corpului — pentru a putea atinge acest scop simt necesare 
mai întâi câteva informații cu privire la starea lucrurilor. Ce 
înseamnă „alimentaţie sănătoasă” şi cum este ea 
reprezentată prin calitatea alimentelor pe care le consumăm? 
Celor care nu găsesc rostul efortului depus şi banilor 
cheltuiţi pentru produse naturale valoroase şi celor care nu 
cunosc interdependenţa, sfaturile cu privire la bucătăria 
sănătoasă şi la îngrijirea corpului folosind substanţe naturale 
le pot părea, în cel mai bun caz, plictisitoare. Informaţiile cu 
privire la interdependente ar trebui să vă ofere inspirație şi 

: răbdare pentru a merge puţin mai departe. 

În următoarea etapă intenţionăm să vă ajutăm să vă dezvoltați simţurile. „Flerul” celor 
care pe parcursul vieţii s-au hrănit cu lucruri „normale” - cu preparate pentru restaurante şi 


pentru cantine, cu produse gata preparate şi cu produse „proaspete” din carne sau provenind din 
industria agrară - este adesea confuz sau chiar „paralizat”. Lor le lipseşte puterea de a deosebi 
alimentaţia sănătoasă de cea „obişnuită”. 

Abia după ce veţi începe să vă încredeţi în propriile simţuri, iar organismul 
dumneavoastră va putea face clar diferenţa între o roşie „artificială” crescută în seră şi un produs 
natural, abia atunci vă veți putea îndrepta atenţia spre ultima şi cea mai importantă secțiune a 
cărții: descoperirea propriei alimentaţii sănătoase. Acest capitol care conține o sumedenie de 
recomandări şi îndrumări poate reprezenta pentru dumneavoastră o adevărată revelație. 


Vă sfătuim să mestecaţi pe-ndelete această carte - în adevăratul sens al cuvântului. Nu 
avem nimic împotriva faptului de a o răsfoi mai întâi rapid pentru a vă satisface curiozitatea şi 
pentru a vă trezi interesul. Cu toţii facem la fel atunci când ne cade în mână o carte nouă. Dar 
vreţi cu siguranță să învăţaţi ceva din ea. Atunci va trebui să o parcurgeţi rând cu rând, să 
cugetaţi la ceea ce aţi citit, să probaţi, să degustaţi, să simțiți şi să vă... deşteptați. 


Aperitivul înaintea felului principal, iar desertul după acesta. 


Şi încă ceva înainte de a începe: uneori, o salată săracă în calorii este mult mai gustoasă şi 
mai sănătoasă decât cel mai delicios fel de mâncare. Iar alteori o salată cu un gust puţin amar 
este cea mai bună. În următoarele capitole sunt prezentate lucruri care s-ar putea să aibă un gust 
uşor amar. Dar vă rugăm să aveţi încredere în noi: capitolele următoare vor fi pe gustul 
dumneavoastră. Nu putem „mătura” adevărul sub preş. Când rezultatul final ar putea fi ceva util. 
Sub preş nu este un loc bun pentru adevăr, căci fără acesta nu putem merge mai departe. 

Vă dorim poftă bună! 


1. La momentul potrivit - Ritmurile Lunii şi ale naturii 


Ştiinţa Lunii în vechime 

Este de-a dreptul remarcabil modul în care oamenii au deprins o ştiinţă care s-a perpetuat 
pe parcursul secolelor, la fel de naturală precum viaţa peştelui în apă şi atât de prețioasă, 
eficientă şi plină de succes cum este doar capacitatea fiinţelor inteligente de a-şi asigura traiul 
zilnic şi viaţa. 

Şi aproape peste noapte, în decursul câtorva ani, această ştiinţă a căzut în uitare! 

Este ca şi cum păsările ar uita dintr-o dată să zboare şi pe deasupra s-ar hotărî să 
considere arta zborului drept o superstiție străveche. Ca şi cum vulturul i-ar spune uliului: „Să 
zbor? Ar fi frumos. Dar mersul pe jos este mai sigur...” 

Este vorba despre ştiinţa de a face lucrurile la momentul potrivit. Despre ştiinţa străveche 
cu privire la influenţa ritmurilor naturii şi ale Lunii, la care am renunţat cu puţine decenii în 
urmă, renunțare care s-a soldat cu urmări grave pentru oameni şi natură. 


Şi nu e vorba de o ştiinţă exotică provenită din Tibet - nu, ci din întreaga lume, din Alaska 
şi până în Țara de Foc, din Filipine şi până în Noua Zeelandă. Țăranii, grădinari, medicii, 
muncitorii, pădurarii - cu toții trăiesc „după Lună”, aşa cum oamenii moderni trăiesc conform 
televizorului. Ideea de a a privi mai întâi la Lună înainte de a strânge recolta, de a vindeca sau 
de a construi nu le-a venit în vis. 

Dacă vreţi să cuprindeţi în puţine cuvinte proporţiile renunţării la această ştiinţă, atunci 
trebuie să vi-i închipuiți pe oamenii vremurilor noastre asemenea unui tânăr care, deşi este 
sănătos tun, merge în permanență sprijinit în baston. Până când muşchii picioarelor se slăbesc 
într-atât încât îşi va cumpăra cu plăcere un scaun cu rotile, pentru simplul motiv că este „mai 
comod”. 

Și de ce face acest lucru? Pentru că cel care a confecționat toiagul a găsit o agenţie de 
publicitate abilă care le recomandă cu succes tinerilor acest comportament nechibzuit. Nici nu o 
să vă vină să credeţi câți producători de bastoane există astăzi, care lucrează mână în mână cu 
producătorii de scaune cu rotile... 

La fel de intuitiv a acţionat „arta de a alege momentul potrivit” cu care erau obişnuiţi 
strămoşii noştri şi asupra comportamentului oamenilor din zilele noastre, care în mod voit, la 
anumite momente, lucrau pământul şi strângeau recolta, spălau rufele, îşi tratau dinţii - şi, 
bineînţeles, se tundeau şi îşi curăţau corpul. 

Înaintaşii noştri practicau observarea atentă a naturii, a lumii plantelor şi animalelor şi a 
vieţii în armonie cu toate acestea, toate la momentul potrivit. 

Datorită faptului că vracii din vechime nu aveau acces la produse chimice şi la 
conservanţi. Ei au deprins la momentul potrivit prepararea leacurilor şi a mijloacelor de 
îngrijire. 

Când supraviețuirea popoarelor depindea de o recoltă bună şi, în acelaşi timp, slavă 
Domnului, nu apăruseră încă otrăvurile şi îngrăşămintele artificiale ale industriei moderne, 
agricultorilor secolelor trecute nu le rămânea decât să adauge măiestriei lor şi arta alegerii 
momentului potrivit şi în special să acorde atenția cuvenită ritmurilor Lunii. 


x 


„Nu putem crea fenomene - şi pentru că nu le putem crea, nu depinde de fenomene, ci 
depinde de noi.” 


HIPOCRATE 
x 


Experienţa personală directă 1-a condus pe strămoşii noştri la următoarele rezultate: 

e o serie de activități zilnice sau aleatorii sunt influențate de ritmurile naturii - de la tăierea 
lemnelor, gătit, mâncat, coptul pâinii, prelucrarea laptelui, tăierea părului, lucrarea grădinii, 
punerea îngrăşămintelor, spălat şi până la utilizarea medicamentelor, programarea operațiilor şi 
multe altele. 


e plantele şi părțile lor componente au de la o zi la alta puteri diferite, a căror cunoaştere 
anumit moment sunt mult mai eficiente decât dacă sunt culese la o altă dată. Alimentele 
preparate din aceste plante sunt suportate diferit de organism în momente diferite. 

e operațiile şi administrarea medicamentelor în anumite zile sunt eficiente, în timp ce în 
alte zile sunt inutile sau chiar periculoase - adesea nedepinzând de doză şi de calitatea 
medicamentului şi nici de priceperea medicului. 

e numeroase evenimente petrecute în natură - fluxul şi refluxul, naşterile, vremea, ciclul 
femeilor şi multe altele - toate sunt în legătură cu mişcarea Lunii. 

Animalele sălbatice se călăuzesc în tot ceea ce fac după poziţia Lunii, păsările strâng 
materialul pentru cuiburi întotdeauna în anumite perioade, astfel încât acestea să se usuce rapid 
după ploaie şi să nu se sfărâme. 

În concluzie: strămoşii noştri trăiau ştiind că succesul unui proiect nu depinde doar de 
existenţa şi disponibilitatea capacităţilor şi ajutoarelor necesare, un rol hotărâtor jucându-i şi 
momentul punerii în practică. Şi că acest moment favorabil depindea la rândul lui de fazele 
Lunii şi de poziția acesteia în semnele zodiacale. Aceste cunoştinţe s-au extins şi sunt valabile 
din Alaska până-n Australia şi din Japonia până-n Ţara de Foc. Dar, în ciuda largii răspândiri, 
această ştiinţă a fost dată uitării pretutindeni. 

Însă nu trebuie să călătoriţi prea departe pentru a face cunoştinţă cu martori ai puterii 
binefăcătoare a ritmurilor Lunii. Cei care călătoresc prin ţară cu ochii deschişi descoperă atâtea 
ciudăţenii şi contradicții: pe de o parte, case şi grajduri vechi de 600 de ani care au rezistat la 
vânt şi ploaie, la foc şi gheaţă, fără a avea nici cea mai mică protecţie, iar pe de altă parte, case 
noi, frumoase, dar care după câțiva ani vor trebui refăcute. Trecem pe lângă garduri din lemn 
natural. Înţepenite bine în pământ de mai bine de cincizeci de ani, în timp ce pe partea cealaltă a 
drumului abia stau să nu cadă, precum dinţii cariați, stâlpi de gard cumpăraţi de la magazin şi 
impregnați cu vopsea, nu mai vechi de zece ani. Care este secretul ce poate explica aceste 
ciudăţenii? Construcţia a fost făcută fie la momentul potrivit, fie într-un moment neprielnic, 
lemnul a fost tăiat, prelucrat şi folosit la construcție într-un moment prielnic sau nepotrivit. 

În trecut, silvicultorii respectau cu stricteţe momentul potrivit pentru tăierea copacilor, 
spre exemplu perioada cuprinsă între 21 decembrie şi 6 ianuarie - care erau de fapt cele mai 
bune zile pentru tăierea lemnului. În vremurile pe care le trăim acum, în care funcţionează cu 
succes organizaţiile de protecţie a mediului şi constructorii de locuinţe biologice, ştiinţa tăierii 
copacilor la momentul potrivit ocupă din nou un loc de cinste. 

Bineînţeles că strămoşii noştri au dorit să cuprindă într-un sistem experienţa 
simultaneității mersului Lunii şi a distribuției de forțe pe pământ pentru a facilita utilizarea şi 
transmiterea mai departe, generațiilor următoare, a acestei ştiinţe. Astfel li s-au făcut ritmurilor 
naturii observate descrieri facile, uşor de înţeles şi s-a creat o schemă cuprinzătoare care 
favoriza mereu şi oriunde descrierea forţei acestora şi în special o privire în viitor asupra 
influențelor pe care le vor exercita. 


Soarele, Luna şi stelele stau la dispoziția naturii pentru a proiecta un sistem general 
valabil şi pentru a dezvolta un calendar. 

Faceţi experienţa ca un anumit impuls de forță - la culegerea fructelor - să dureze lunar 
două până la trei zile şi în acest timp Luna să treacă mereu pe lângă aceeaşi stea, apoi va fi uşor 
să cuprindeți într-o „imagine” această stea şi să dați câte un nume tipic şi clar grupului de stele, 
pentru fiecare particularitate caracteristică a acestei forțe. 

Constelaţia se va transforma în cifre în tabelul zodiacului, în cadranele hărții cerului. Şi 
apoi se va transforma în semn zodiacal. 

Strămoşii noştri au descoperit douăsprezece impulsuri de forță, fiecare dintre ele având o 
culoare şi proprietăţi caracteristice specifice diferite. Constelaţiilor traversate de Soare (pe 
parcursul unui an) şi de Lună (pe parcursul unei luni), în decursul unui astfel de impuls, li s-au 
dat douăsprezece nume diferite. Astfel au apărut cele douăsprezece zodii: Berbec, Taur, Gemeni, 
Rac, Leu, Fecioară, Balanţă, Scorpion, Săgetător, Capricorn, Vărsător şi Peşti. 

Acum era posibilă dezvoltarea unui „ceas stelar”, a unui calendar al Lunii. Cu ajutorul 
acestuia se puteau culege informaţii cu privire la influenţele dominante şi se puteau calcula 
influențele favorabile şi nefavorabile pe care viitorul le va aduce diferitelor proiecte. 

Multe calendare din vechime se orientau după mersul Lunii, deoarece forțele comunicate 
şi recomandate de poziția Lunii în semnele zodiacale erau de o importanță mai mare decât cele 
guvernate de poziţia Soarelui. Ştiaţi deja acest lucru? Chiar în zilele noastre, toate sărbătorile 
„flotante, mobile” sunt calculate după poziţia Lunii: Paştele se sărbătoreşte în prima duminică 
care urmează după prima Lună Plină de după începutul primăverii. 

Mulţi dintre cititorii noştri ştiu astăzi din proprie experienţă: alimentaţia sănătoasă şi 
îngrijirea înţeleaptă a corpului, horticultura, agricultura şi silvicultura, menţinerea organismului 
sănătos şi însănătoşirea prin propriile forțe, toate acestea şi multe altele se pot realiza mai uşor 
prin folosirea momentului potrivit şi a ştiinţei cu privire la ritmurile naturii şi ale Lunii. Nu aveți 
nevoie decât de câteva grame de informaţie, de un sfert de kilogram de răbdare, de un praf de 
încredere în propriile forțe şi de un calendar al Lunii. 

Cum s-a putut întâmpla ca la începutul secolului XX această nepreţuită ştiinţă să dispară 
în uitare aproape peste noapte? Înainte fie primul război mondial, aproape fiecare calendar 
cuprindea şi fazele Lunii şi poziţia ei în semnele zodiacale. 

Cu siguranţă unul dintre motivele principale trebuie căutat în faptul că această ştiinţă nu 
avea nici o „valoare materială” - deci nu putea fi preschimbată în bani lichizi. Din contră: am fi 
trăit mult mai sănătoşi, produsele ar fi fost mult mai rezistente şi lipsite de otrăvuri, conservanți 
etc. Multe industrii care trăiesc astăzi încă bine de pe urma desconsiderării naturii ar trebui să 
strângă mai bine cureaua sau să desfacă pe piaţă produse nepoluante şi apropiate oamenilor. 
Vom descoperi cu siguranţă în anii ce vor veni cât de greu este drumul spre folosirea în 
cosmetică a produselor naturale, sănătoase. 

După cel de-al doilea război mondial, marea maşinărie a tehnicii şi industriei a început să 
producă, în locul tehnicii de luptă, „cele mai rapide” soluţii care corespundeau necesităţilor şi 
problemelor cotidiene ale oamenilor. 


Tineretul a început să-şi ia în derâdere părinţii şi bunicii, a început să vorbească despre 
„superstiții cu privire la Lună” şi a început să pună aproape în totalitate temei pe trăsăturile 
esenţiale de caracter ale ştiinţei şi cercetării inumane, brutale - în primul rând deoarece se 
încredeau în lozincile progresului. 

S-a ajuns în acest fel la utilizarea exagerată a maşinilor şi instrumentelor, a 
îngrăşămintelor şi a pesticidelor, a otrăvurilor fatale mediului înconjurător şi a substanţelor 
sintetice. Puterea atomică a apărut ca fiind cheia tuturor „problemelor energetice”. 

Tinerii au fost tentaţi să ignore cunoştinţele părinților cu privire la momentul potrivit, şi 
rezultatele excepționale realizate pe plan medical păreau să le dea dreptate. Astfel s-a pierdut 
contactul cu natura şi a început distrugerea mediului înconjurător, susținută de o industrie 
interesată doar de cifra de afaceri şi volumul desfacerilor, şi nu de oameni şi natură. 

În special descoperirile extraordinare din chimie şi industria farmaceutică i-au convins pe 
medici şi pe pacienți că îşi pot ignora întreaga viaţă, pe principiul că dacă ceva se strica, poate fi 
reparat imediat grație noilor descoperiri. Aţi răcit? Nici o problemă: vă ajută penicilina. Suferiți 
de constipaţie? Luaţi această super-tabletă. 

Eliminarea rapidă a durerii şi a simptomelor este deja considerată o „terapie de succes”, 
cercetarea cauzelor şi prevenirea, răbdarea şi disponibilitatea de a lucra pe termen lung cu 
pacientul rămânând în plan secund. Arta vindecării a fost practicată de către ucenicii 
„Dumnezeului înveşmântat în alb”. 

Acum însă nu mai putem neglija preţul ridicat pe care trebuie să îl plătim pentru 
ignorarea ritmurilor naturii - afecțiunile civilizației s-au înmulțit şi răspândit alarmant, iar 
alergiile sunt ceva la ordinea zilei. 

Productivitatea în agricultură scade, dăunătorii au un rol uşor deoarece pământul a fost 
exploatat la maximum,fără a putea fi protejat şi regenerat, utilizarea pesticidelor s-a dezvoltat 
peste măsură în ultimele decenii - fără a se observa nici un succes notabil. Calitatea şi valoarea 
fructelor se apropie de zero, iar substanțele minerale vitale au părăsit pământul. 

Și, în loc să ne amintim de metodele naturale ale înaintaşilor noştri, geneticienii au comis 
deja cea mai mare infracțiune din toate timpurile - şi au primit pentru aceasta chiar Premiul 
Nobel. 

Dar există şi un motiv întemeiat pentru care această ştiinţă a dispărut şi a reapărut abia de 
puţini ani: nu a fost descrisă şi prezentată nicăieri! Raporturile stabilite cu momentul potrivit 
erau atât de fireşti, încât regulile lor nu au fost strânse integral nicăieri. Ştiinţa a supraviețuit 
doar fragmentar, ca „reguli ţărăneşti” ironizate şi numai printre cei iniţiaţi. Şi acolo unde ştiinţa 
nu a dispărui în totalitate, spre exemplu în Tirol. 

Dar, din păcate, nu se pot baza pe acest lucru toţi cei care sunt de bună credinţă şi care ar 
trăi şi ar lucra cu mai multă plăcere cu ajutorul Lunii. Pentru aceştia am scris cărțile noastre şi 
acestora li se adresează în special şi lucrarea de faţă. 

Ne putem mândri că toate regulile şi legile naturii prezentate aici îşi au rădăcinile exclusiv 
în experienţele personale şi în propria noastră viaţă. Nimic nu este prezentat doar din auzite, 


nimic nu se bazează doar pe presupuneri şi credinţe. Nimic nu este „la mâna a doua” sau 
„cercetat ştiinţific”. 

În natură există cu siguranţă încă multe alte ritmuri şi factori de influenţă, unii dintre ei 
aflându-se în legătură cu bioritmul, cu activitatea petelor solare, cu radiaţiile şi cu Universul. O 
parte dintre acestea au fost deja prezentate în lucrarea noastră anterioară „Puterea lunii”. Aici ne 
vom limita doar la experienţele legate de cele cinci „stadii” diferite ale Lunii, deoarece acestea 
sunt de o importanţă deosebită pentru alimentaţie şi îngrijirea corpului: 

e Luna Nouă 

e Luna în creştere 

e Luna în descreştere 

e Luna Plină 

e Poziţia Lunii în semnele zodiacale 


Să vorbim puţin despre impulsurile esenţiale vizibile la ora actuală pe Pământ. 


Luna Nouă 

Pe parcursul celor aproximativ 28 de zile pe care le parcurge rotindu-se în jurul 
Pământului, Luna îşi arată doar o singură față, cea pe care putem să o admirăm în întreaga sa 
măreție atunci când este Lună Plină. Atunci când Luna se situează între Pământ şi Soare, faţa 
îndreptată spre noi se află în întuneric. Luna se deplasează în jos şi în sus împreună cu Soarele. 
Preţ de câteva ore nu poate fi văzută deloc şi atunci pe Pământ domneşte Luna Nouă. 

Când la Lună Nouă Soarele şi Luna se află în linie dreaptă cu Pământul, atunci Luna 
acoperă Soarele. Pentru o perioadă scurtă de timp - şi numai în anumite regiuni ale Pământului - 
are loc o „eclipsă de Soare”. În calendar, Luna Nouă este reprezentată de cele mai multe ori 
printr-un cerc negru. O forță deosebită îşi face remarcată acţiunea asupra oamenilor, animalelor 
şi plantelor în orele şi zilele de dinainte de Luna Nouă: cei care ţin în această perioadă „zile de 
fructe” sau postesc pot preveni apariția multor afecțiuni, deoarece capacitatea de dezintoxicare a 
organismului atinge nivelul maxim. Dacă vreţi să renunțaţi la obiceiurile „proaste” sau să 
întreprindeţi ceva nou, această zi este cea mai indicată ca punct de plecare. Pământul începe să 
respire. Este o zi ideală pentru a face curat şi pentru a spăla. 


Luna în creştere 


Chiar la câteva ore de la trecerea Lunii Noi, umbra Pământului se mişcă mai departe, iar 
Luna apare la început ca o seceră fină care se va deplasa pe suprafața Lunii de la stânga la 
dreapta. Îşi face loc Luna în creştere cu influenţele sale specifice. 

Tot ceea ce trebuie să asimileze organismul, tot ceea ce-l formează şi îl întăreşte, va avea 
o dublă acţiune timp de două săptămâni. „Pâinea zilnică” se transformă în această perioadă mai 
uşor în supragreutate decât în perioadele cu Luna în descreştere. Cu cât Luna creşte mai mult, cu 
atât mai nefavorabilă este perioada pentru vindecarea rănilor şi pentru derularea operaţiilor. 


Rufele nu se vor curăța la fel de bine ca în cazul Lunii în descreştere, chiar dacă se foloseşte 
aceeaşi cantitate de detergent. 


Luna Plină 

În sfârşit, Luna şi-a încheiat jumătate din călătoria în jurul Pământului şi străluceşte ca 
Lună Plină pe cerul nopții. Privind dinspre Soare, Luna se află acum „în spatele” Pământului. În 
calendar, Luna Plină este reprezentată de cele mai multe ori printr-un cerc galben sau alb. 

Când Pământul se află exact între Soare şi Lună, atunci suprafaţa Lunii este acoperită de 
umbra Pământului, pe vreme frumoasă, în partea Pământului în care este noapte se poate 
observa o „eclipsă” de Lună prelungită. 

Şi în puţinele ceasuri de dinainte de Luna Plină se face simțită asupra oamenilor, 
animalelor şi plantelor o forță deosebită, în care schimbarea de direcție a impulsului lunar de la 
crescător la descrescător este percepută mai intens decât schimbarea de forţe în cazul Lunii Noi. 
Plantele medicinale culese în această zi au o acțiune terapeutică mai pronunţată. Este o zi ideală 
pentru a ţine post, deoarece organismul asimilează mai multe grăsimi decât de obicei, iar rănile 
sângerează mai puternic. Şi la fel ca în cazul Lunii Noi, vremea se poate schimba mult mai uşor. 


Luna în descreştere 

Luna călătoreşte încet mai departe, partea întunecată „se întinde” şi devine vizibilă - de la 
dreapta la stânga, şi astfel începe faza de aproximativ treisprezece zile a Lunii în descreştere. 

Strămoşii noştri utilizau la maxim influenţele din această perioadă: operaţiile reuşeau cel 
mai bine şi erau suportate bine de pacienţi, toate muncile manuale din casă erau făcute mult mai 
uşor, iar tot ceea ce mâncau nu se depunea atât de repede. Măştile cosmetice pentru îngrijirea 
intensivă a tenului acționau mai bine în această perioadă decât pe timp de Lună în creştere. 

Multe activităţi desfăşurate în grădină sau în natură erau favorizate de această perioadă. 


Luna în semnele zodiacale 

Aruncaţi doar o scurtă privire asupra calendarului Lunii. Alături de indicarea fazei Lunii, 
de la Lună Nouă, la Lună în creştere, Lună Plină şi terminând cu Luna în descreştere, se poate 
observa că Luna este prezentă întotdeauna între două şi trei zile într-un semn zodiacal. lată 
explicaţia: 

Când Pământul se învârteşte în jurul Soarelui, Soarele rămâne, privind dinspre Pământ, în 
decursul unui an, aproximativ câte o lună în fiecare dintre cele douăsprezece semne zodiacale - 
de la Berbec la Peşti. Luna parcurge şi ea aceleaşi semne zodiacale în cele 28 de zile cât durează 
rotația ei în jurul Pământului, rămânând în fiecare dintre acestea aproximativ două zile şi 
jumătate. 

Fiecare dintre aceste douăsprezece stadii ale Lunii în semnele zodiacale aduce pe Pământ 
douăsprezece forțe diferite, care sunt vizibile în comportamentul oamenilor, al animalelor şi 
plantelor - cărora le influenţează viaţa. Efectele se răsfrâng cel mai bine asupra corpului şi 
sănătății, precum şi în grădină şi în agricultură. 


Tabelul din paginile 38 - 39 este un instrument de lucru extrem de important. Astfel veţi 
avea o privire de ansamblu asupra acțiunilor diferenţiate ale semnelor zodiacale - asupra zonelor 
corpului, părților plantelor, calităţii alimentelor. De asemenea sunt prezentate şi cele mai uzitate 
simboluri ale semnelor zodiacale, pentru a uşura găsirea şi identificarea lor în calendarul anexat 
cărții. 

Din vechime, în special în medicină a fost urmărită cu conştiinciozitate ştiinţa 
interdependenţei dintre poziţia Lunii şi modul în care se derulează o boală. Hipocrate, mentorul 
tuturor medicilor, cunoştea puterea Lunii şi şi-a îndrumat foarte clar învățăceii. „Cel care 
practică medicina fără a lua în considerare mişcarea stelelor este un prost” şi „Nu operaţi toate 
părțile corpului care sunt guvernate de semnul pe care îl străbate Luna.” 

Aşa cum se observă şi din tabel, fiecare stadiu al Lunii într-un semn zodiacal exercită 
asupra noastră, a oamenilor, influenţe specifice asupra corpului şi organelor. În mod normal se 
vorbeşte despre faptul că fiecare zonă a corpului este „guvernată” de către un semn zodiacal. 


această corelație: 

Tot ceea ce se face pentru sănătatea unei regiuni a corpului guvernată de semnul zodiacal 
pe care tocmai îl parcurge Luna are o eficiență mai mare decât în alte zile (cu excepția 
intervențiilor chirurgicale). Spre exemplu un masaj al regiunii umerilor atunci când Luna se află 
în semnul zodiacal al Gemenilor. 


Semnul zodiacal Sistemul / Organul 


Berbec cap, frunte, ochi, nas Organele de simţ 


Taur laringe, organele vorbirii, dinții, Sistemul circulator 
maxilarul, gâtul,amigdalele, urechile 


Gemeni umerii, braţele, mâinile, plămânii Sistemul endocrin 


Fecioară organele digestive, pancreasul, nervii Sistemul circulator 
splina 


Balanță şoldurile, rinichii, vezica urinară Sistemul endocrin 
Scorpion organele sexuale, uretrele Sistemul nervos 
Săgetător pulpele Organele de simţ 


> > 2 
Rac pieptul, plămânii, stomacul, ficatul, Sistemul nervos 
vezica biliară 
Leu inima, spatele, diafragma, sistemul Organele de simţ 
circulator, arterele 
bă bă bă 
2 2 ă i 
2 
EEE ani = 
2 


> 
Capricorn genunchii, pielea, oasele, articulațiile Sistemul circulator 
Vărsător ambele, venele Sistemul endocrin 

Peşti picioarele, degetele de la picioare Sistemul nervos 


Tabelul I: Acţiunile de bază ale poziţiei Lunii în semnele zodiacale 


Elementul Elementul | Calitatea alimentelor Calitatea zilei 


A oc A ee / fructe ide pe | 


Florile pe răsimi i de aer/lumină 
Frunzele | idraţi de carbon i de apă 


e oc Albumină / fructe i de căldură 


i Albumină / fructe i o căldură 


Pământ Sare i de a a 
Florile o i; răsimi i de aer/lumină 


ll -i 


Tabelul I: Acţiunile de bază ale poziției Lunii în semnele zodiacale 


Tot ceea ce încarcă sau încordează regiunea corpului guvernată de semnul zodiacal pe 
care îl străbate Luna acționează mai dăunător decât în alte zile. Spre exemplu, o excursie în forță 
în munţi atunci când nu aveţi o condiţie fizică bună, în momentul în care Luna este în semnul 
zodiacal al Racului, şi care acţionează asupra inimii şi sistemului circulator. 

Intervenţiile chirurgicale în regiunile corespunzătoare ale corpului trebuie evitate pe cât 
posibil în aceste zile. Operațiile de urgenţă prezintă un risc ridicat. 

Dacă Luna este în creştere atunci când parcurge un anumit semn zodiacal, toate măsurile 
întreprinse pentru transportul substanțelor necesare dezvoltării organului guvernat de respectivul 


semn zodiacal se bucură de mai mult succes decât în cazul Lunii în scădere. Dacă Luna este în 
descreştere, toate măsurile pentru dezintoxicarea şi eliberarea organelor respective sunt mai 
eficiente decât în cazul Lunii în creştere. 

Intervenţiile chirurgicale sunt doar în aparenţă o excepţie de la această regulă. Ele servesc 
în definitiv sănătăţii organului respectiv sau întregului organism, dar în momentul operației şi în 
perioada imediat următoare au asupra organului o acţiune de „încărcare”. Una dintre cele mai 
importante reguli este aceea că intervenţiile chirurgicale ar trebui evitate. Atunci când este 
posibil, în momentul în care Luna este în creştere. 

Până de curând, această ştiinţă nu îşi găsise utilizarea, cu toate că chirurgia făcea zilnic 
experienţa valabilității sale. Cu puţin înainte de Lună Plină se pregătesc mai multe rezerve de 
sânge, chiar dacă pentru operaţii mai trebuie să se aştepte cu răbdare câteva zile. De la apariţia 
cărților noastre multe lucruri s-au schimbat în bine, iar astăzi există deja spitale care şi-au 
coordonat activitatea în corelaţie cu fazele Lunii. 

Gândiţi-vă, spre exemplu, ce binecuvântare pentru chirurgia reparatorie: chiar persoanele 
tinere care au suferit un accident sunt de multe ori supuse unor operații dificile, adesea mai 
multor tipuri de operații. Ştiinţa momentului potrivit poate acționa extrem de eficient în aceste 
cazuri. Fazele procesului de vindecare sunt scurtate, cicatricile sunt mult estompate sau dispar în 
totalitate. 

Tabelul de la paginile 38 - 39 prezintă toate domeniile de influenţă ale Lunii, de la 
sisteme şi organe până la calitatea zilei. În această carte ne-am ocupat însă în special de zonele 
corpului şi de calitatea alimentelor. Toate celelalte domenii ale vieții în care ştiinţa ritmurilor 
naturii şi ale Lunii joacă un rol important, de la medicină, grădină, agricultură, silvicultură şi 
până la conducerea unei gospodării „dirijată de Lună” sunt detailate în lucrările noastre 
anterioare. 

Se pune adesea întrebarea: exercită Luna o influență directă asupra noastră sau stadiul 
Lunii are doar funcția unei limbi de ceasornic care indică sau recomandă influenţa observată? 

Răspunsul nostru la această întrebare este identic cu acela de la întrebarea din ce motiv 
are Luna această influenţă: nu ştim. Forţa şi efectele sale asupra oamenilor, animalelor şi 
plantelor sunt dovedite - total independent de cauze - prin experienţă. Şi de mult s-a impus un 
regim lingvistic. Ceva de genul: „Zodia Capricornului acționează asupra genunchilor”, sau: 
„Luna Plină influențează viața sufletească.” Această modalitate de exprimare a fost adoptată 
datorită simplităţii sale. Este mai uşor să spui: „Luna în Taur influenţează regiunea gâtului” 
decât să scrii: „Atunci când Luna se află în Taur, ea exercită simultan pe Pământ o forță care 
acționează asupra regiunii gâtului”. Este adevărat că ultima exprimare se apropie mai mult de 
adevăr, dar nu avem nevoie de acrobaţii lingvistice; lucrul care ne interesează pe noi, dragi 
cititoare şi dragi cititori, este ca dumneavoastră să înțelegeţi ce vrem să spunem şi să beneficiaţi 
de informaţiile pe care vi le oferim. 


Momentul atingerii 


Cum este oare posibil ca un anumit moment potrivit pentru a face ceva - spre exemplu o 
operaţie estetică sau îndepărtarea tartrului - să exercite adesea o acţiune hotărâtoare pozitivă 
când cu o zi mai târziu domină o influență negativă care va conduce la un eşec pe termen lung al 
aceleiaşi operaţiuni? Această energie negativă nu o poate anula pe cea pozitivă? Succesul unei 
operaţii estetice realizate cu puţin înainte de Luna Nouă este mult mai mare decât dacă 
respectiva operaţie s-ar fi făcut cu câteva zile mai târziu, când Luna este în creştere. 

În răspunsul la această întrebare se ascunde un principiu de bază al „artei momentului 
potrivit”: 

Momentul atingerii este factorul decisiv. 

A atinge înseamnă „a intra în contact, a a pune mâna, a apuca, a te concentra, a gândi”. 
Ating un obiect sau o ființă într-un anumit moment, indiferent că o fac cu mâna, cu un 
instrument sau mental, prin dorinţa interioară sau exterioară preiau în acel moment putere şi 
energie pozitivă. În fiecare secundă a vieţii mele. Direcţia acţiunilor mele, țelul final pe care îl 
urmăresc cu mâinile sau cu gândul - indiferent că este pozitiv sau negativ - va fi întotdeauna 
vizibil într-o oarecare măsură, pentru oricine, astăzi, mâine sau peste zece ani. Puterea 
caracterizată prin moment - fazele Lunii şi poziţia Lunii în semnele zodiacale - este întărită prin 
intenţiile oamenilor ca într-o lentilă convergentă. 

Spre exemplu, dacă medicul „atinge” pacientul, în timpul unei operaţii, cu bisturiul, o 
dată cu acţiunea şi succesul operației se transmit energii pozitive - alături de gândurile sale, 
atitudinile lui spirituale, dragostea față de muncă şi afecțiunea față de pacient, precum şi multe 
alte forte, şi energia pe care o prezintă poziţia actuală a Lunii. 

Dacă o cosmeticiană vă atinge picioarele cu dragoste față de muncă, intră în acţiune şi îşi 
fac efectul forţele pozitive sau negative ale poziției Lunii. 

Atingerea are loc şi atunci când un maseur îşi exercită meseria, când o pisică se freacă de 
piciorul dumneavoastră preluând în acest fel radiaţiile negative, când pregătiți cu drag masa şi 
vă gândiţi la persoana pe care aţi invitat-o... 

Decisiv este faptul că în cazul fiecărei atingeri se întâlneşte întotdeauna, mai devreme sau 
mai târziu, scopul interior al atingerii, şi niciodată cel exterior sau manifestat. Când fac exterior 
cuiva un cadou, dar interior am intenţia unui schimb, multumirea celui care primeşte 
funcționând drept recompensă, atunci acest lucru se va manifesta mai târziu. Dacă însă atingi 
din dragoste, atunci dai naştere la dragoste. Dacă atingi aşteptând ceva în schimb, nu este decât 
un simplu schimb. 

În viaţa de zi cu zi se găsesc o serie de experienţe inexplicabile şi contradictorii, în 
medicină, în grădină şi natură şi chiar în gospodărie, care sunt indicate de aceste manifestări, de 
poziția Lunii şi de influenţele ritmice ale acesteia, manifestări de genul unei operaţii la şold care 
este suportată de o parte a corpului mult mai bine decât de partea cealaltă. Principiul atingerii 
este transmis tuturor regulilor cu care vrem să vă familiarizăm pe parcursul paginilor ce vor 
urma. 


Extrem de importantă este acesta atât în corelație cu alimentaţia sănătoasă şi îngrijirea 
înțeleaptă a corpului cât şi cu materia primă a vieții - informația „vie”. Şi cu opusul ei, 
informaţia „distrugătoare”. Despre acestea vom vorbi însă mai târziu. 


Calendarul Lunii - singurul instrument 

Este posibil să ştiţi deja: ştiinţa cu privire la ritmurile naturii şi ale Lunii necesită pentru 
aplicare, ca unic ajutor „tehnic”,un calendar al Lunii - un calendar care să cuprindă fazele Lunii 
şi poziţia Lunii în semnele zodiacale (vezi anexa de la finalul cărții). 

Din numeroasele scrisori primite din toate colţurile lumii (cartea noastră a fost deja 
tradusă în 14 limbi) am aflat ce anume îi interesează pe cititorii noştri în legătură cu acest 
calendar şi ce experienţe au făcut de-a lungul anilor cu el. Nu putem decât să transmitem şi noi 
mai departe aceste experienţe şi astfel să răspundem numeroaselor întrebări care ni s-au pus şi 
de care vă veţi lovi probabil şi dumneavoastră într-o zi. 

Calendarul Lunii pe care îl prezentăm este întocmit în funcție de poziția Lunii în semnele 
zodiacale. Toate experienţele pozitive din diferitele domenii ale vieţii pe care le-am descris în 
această lucrare - de la alimentaţia sănătoasă şi îngrijirea înțeleaptă a corpului până la arta 
vindecării şi folosirii plantelor medicinale şi la agricultura, grădinăritul şi silvicultura biologică - 
toate fac apel la calendarul Lunii. Acesta este folosit fară nici o modificare de mii de ani. Aşa 
cum bine ştim astăzi, el este valabil pretutindeni în lume, acolo unde ne referim la poziția Lunii 
în semnele zodiacale. Dacă Luna se află în semnul zodiacal al Peştilor, atunci „Peştii” îşi fac 
simțită energia în Alaska şi Australia, în Zair şi Cipru. 

Numai fazele Lunii (Lună Plină, Lună Nouă, Lună în creştere şi Lună în descreştere) 
depind de derularea anotimpurilor. În calendarul nostru am luat în considerare spaţiul Europei 
Centrale. În alte zone ale lumii se va acorda atenţie acestor diferenţe. 

Cei care cunosc constelaţiile pe cerul nopţii vor observa probabil cu uimire că poziția 
„reală” a Soarelui şi a Lunii prezintă o mică abatere faţă de poziţia indicată în calendar. Mai ales 
atunci când, deşi în realitate Luna a trecut deja în zodia Taurului, în calendar există încă o 
influență din zodia Berbecului. Pentru aceste diferenţe simt responsabile anumite abateri ale 
Lunii, Soarelui şi stelelor în decursul a 28.000 de ani. Influenţa semnelor zodiacale sunt 
calculate din acest motiv nu după poziţia reală a Lunii, ci după echinoxul de primăvară, adică 
după momentul în care ziua este egală cu noaptea, în jurul datei de 21 martie. Chiar experienţa a 
demonstrat că acest calcul este important pentru identificarea influențelor, deoarece deşi Luna se 
află deja în zodia Taurului, domină încă impulsul de forță căruia strămoşii noştri i-au dat numele 
de Berbec. 

Înaintaşii noştri erau maeştri în calcularea configuraţiilor stelare şi a orbitelor. Cunoşteau 
şi ei diferenţa între poziţia reală şi cea prezentată în calendar. Şi dintr-un motiv întemeiat nu au 
avut de ce să schimbe baza de calcul a calendarului Lunii. Calendarul Lunii întocmit de ei nu 
prezenta poziția Lunii în raport cu poziţia zodiilor, ci puterea de acţiune simțită pe Pământ. Unii 
cititori sunt scandalizați şi astăzi de astfel de diferenţe cunoscute însă de mii de ani. Dar nu 
trebuie să vă cuprindă nesiguranța. Adesea primim întrebări datorită faptului că unele calendare 


regionale ale Lunii prezintă mici diferenţe faţă de al nostru. Dar nu o trebuie să vă faceți griji; 
aceste diferenţe derivă în special din faptul că majoritatea calendarelor sunt întocmite de 
astrologi şi astronomi după principiul profesiei lor, fără a lua în considerare ritmurile Lunii care, 
de cele mai multe ori, le sunt necunoscute. Dacă aveţi îndoieli cu privire la valabilitatea acestor 
calendare, experimentați cu ambele calendare pentru a vă convinge care este cel bun. 

Dar micile diferenţe dintre calendare nu au o importanţă prea mare: trecerea puterii de 
acțiune se face succesiv şi nu se schimbă de la un minut la altul. Influențele pe care le prezintă 
poziţia Lunii într-un semn zodiacal se întrepătrund şi se amestecă, mai ales atunci când în 
calendar o zodie este prezentă trei zile. În acest caz, puterea semnului zodiacal învecinat se mai 
simte încă destul de pregnant în prima şi în a treia zi. 

Deja cu mii de ani în urmă era posibilă indicarea la minut a poziției Lunii. Toate 
calendarele din vechime indicau totuşi poziția Lunii în zodiac doar pentru zile întregi. De ce? 
Pentru că nicăieri în ştiinţa cu privire la influenţa ritmurilor naturii şi ale Lunii nu există vreo 
regulă care să profite de pe urma unei asemenea precizii. Din contră: această precizie îi 
înspăimântă pe majoritatea cititorilor. Şi asta ar fi de-a dreptul catastrofal! Ştiinţa este mult prea 
prețioasă pentru a o complica mai mult decât este. Protejarea mediului înconjurător şi medicina 
viitorului sunt de neconceput fără această ştiinţă. De ce trebuie Dumnezeu să lucreze ca un spirit 
mercantil - şi anume să ne silească să ne tundem părul cu succes doar până la ora 10.47, pe când 
la 10.49 ne va cădea cu siguranţă? O astfel de supraprecizie strică oricui cheful şi plăcerea. Dacă 
atunci când faci un lucru la momentul potrivit nu simţi nici o plăcere sau nu îți aduce nici un 
câştig real, mai mult strică decât este folositor. 

Natura este în aşa fel ordonată încât pentru fiecare termen depăşit sau depreciat de 
trecerea timpului să avem la dispoziție suficiente alternative pentru a obţine rezultate la fel de 
bune. Dacă este vorba de o operaţie al cărei termen poate fi stabilit de pacient, acesta nu trebuie 
decât să fie atent la Luna în descreştere şi la semnul zodiacal care guvernează regiunea vătămată 
a corpului. În acest caz, diferenţele din calendar nu mai atârnă în greutate. 

De altfel, oamenii care au crescut cu calendarul Lunii şi care sunt atenţi să facă totul la 
momentul potrivit, nu mai respectă calendarul fiindcă în natura există suficiente semnale care 
indică precis schimbarea de la un semn zodiacal la altul: lumina „pătrunzătoare” din zilele de 
aer (Gemeni, Balanţă, Vărsător), activitatea sistemului circulator şi deshidratarea rapidă a pielii 
când Luna este în Leu, condensul diferit de pe ferestre din zilele de apă sau de aer, durerile 
uşoare de cap când Luna se află în Berbec, digestibilitatea unei mese bogate în grăsimi în 
Gemeni, Balanță sau Vărsător şi multe altele. Persoanele dotate cu intuiţie se ghidează adesea 
inconştient după aceste semnale care ne arată zilnic calea dreaptă pe care trebuie să o urmăm. 

Natura nu este un sistem rigid care se „călăuzeşte” după rețete simplu de urmat, nici chiar 
atunci când comoditatea noastră pretinde un astfel de comportament. Noi credem că acest lucru 
reprezintă una dintre cele mai frumoase şi mai tonifiante proprietăţi caracteristice ale ei. 
Calendarul Lunii este un ajutor extrem de valoros, dar nu ar trebui să se substituie experienței 
personale şi propriilor percepții. Din contră, el ar trebui considerat ca fiind cheia necesară 


dezvoltării percepţiilor. Din această experienţă creşte o forță care v-ar putea fi utilă în toate 
domeniile vieții. 

O observaţie pentru toți cititorii noştri din emisfera sudică: regulile legate de ritmurile 
naturii şi ale Lunii îşi păstrează şi în această parte a Pământului aceeaşi valabilitate - din 
America de Sud şi Africa de Sud până în Australia şi Noua Zeelandă. Singura diferenţă constă 
în faptul că acolo anotimpurile se derulează invers. Vara noastră este iarna voastră, iar când la 
noi copacii se dezgolesc de frunze, la voi abia începe să adie vântul de primăvară. Această 
diferență este importantă doar în ceea ce priveşte agricultura, grădinăritul şi silvicultura, în 
special la momentul potrivit pentru tăierea lemnului. În regiunile cu climă temperată sau rece, 
această operațiune va avea loc pe timpul iernii, între 21 iunie şi 6 iulie, iar în regiunile tropicale, 
în perioada secetoasă. Experimentând puţin, menţineţi toate liniile directoare şi în emisfera 
sudică, având grijă însă la derularea diferențiată a anotimpurilor. 

Abaterea care pentru dumneavoastră ar putea fi cea mai relevantă este „forma exterioară” 
a Lunii în creştere şi a Lunii în descreştere, vizibilă pe cer. În emisfera nordică, Luna creşte de 
la dreapta la stânga, iar în emisfera sudică, de la stânga la dreapta. Datorită faptului ca 90% 
dintre cititorii acestei lucrări trăiesc în emisfera nordică, am ilustrat , atât în carte, cât şi în 
calendarul Lunii, simbolurile Lunii în creştere şi în descreştere, aşa cum aceasta este vizibilă pe 
cer în emisfera nordică; pentru locuitorii emisferei sudice va fi invers. 

Nu este deloc complicat: atunci când vom vorbi despre Lună „în descreştere”, ne vom 
referi la perioada cuprinsă între Luna Plină şi Luna Nouă - indiferent de modul în care este Luna 
vizibilă pe cer sau prezentată în calendar. Atunci când vom vorbi despre Lună „în creştere”, ne 
vom referi la perioada cuprinsă între Luna Nouă şi Luna Plină - indiferent de modul în care este 
Luna vizibilă pe cer sau prezentată în calendar. 

Nu în ultimul rând, vă recomandăm să preluaţi informaţiile prezentate în cartea noastră 
îndeosebi ca un îndrumar în călătoria pe care o veţi întreprinde în domeniul ritmurilor naturii şi 
ale Lunii, în rest, experimentați şi încercați singuri. Veţi descoperi singuri diferența 
anotimpurilor „inversate” din emisfera de sud. 

x 

Puterea ritmurilor Lunii reprezintă de secole un mijloc eficient aflat azi din nou la 
dispoziția celor care doresc să apeleze la el. Numeroşi oameni care practica diferite meserii 
folosesc de puţin timp ştiinţa ca element indispensabil al muncii lor - de la medici la agricultori, 
de la tâmplari şi arhitecți la pădurari. În ziua de azi mulți oameni îşi amintesc din nou de această 
nepreţuită moştenire valoroasă şi a înaintaşilor lor - chiar dacă unii cercetători întâmpină încă 
dificultăţi în a accepta că lucrurile pot funcționa simplu şi cu succes, chiar şi fără „formulele lor 
magice”. 

Cercetătorii rezolva problemele complicate mai degrabă prin metode complicate şi 
scumpe, decât prin apelul la modalităţile simple care le stau la îndemână. 

Un om simplu care nu este impresionat de un astfel de cercetător şi care îşi urmează calea 
pe care o cunoaşte bine, este descris ca fiind „primitiv”. Dar noi ştim, iar acum ştiţi şi 


dumneavoastră că adevăratul „primitiv” este cel care mai întâi trebuie să înveţe să cunoască 
viata... 


2: Povestea celor trei zile 


Mâncăm până ne îmbolnăvim, ne îngrijim pielea până murim. Ne chinuim în zadar. 
Statisticile care prezintă cele mai frecvente cauze de deces - afecţiuni cardiovasculare, cancer 
etc. - nu ne vorbesc despre realitate, deoarece sunt orientate doar pe simptome. Nu murim din 
cauza nenumăratelor cauze prezentate în statistici. Murim fie pentru că tot ceea ce trăieşte 
trebuie să moară - din fericire, aceasta este încă cea mai frecventă cauză de deces - fie datorită 
slăbirii puterii de viaţă şi aici ne referim la lipsa de dragoste şi de dorinţă de a trăi, la accidente, 
la alimentele letale şi nu în ultimul rând la toate adaosurile sintetice din alimente şi produse 
substanţe pe care organismul nostru nu le cunoaşte, nu le poate prelucra şi nici digera. 

Producătorii şi furnizorii de produse alimentare, agricultura şi zootehnia făcute pe cale 
intensivă şi industria produselor cosmetice produc pe plan mondial bunuri industriale lipsite de 
„putere de viață”. Industria şi comerţul angajează o armată întreagă de cercetători, în căutarea 
unor metode de conservare şi substanţe aromatizante şi aditive noi şi din ce în ce mai ieftine. 
Astăzi există peste 20.000 de substanţe chimice care pot îmbunătăţi proprietăţile de conservare, 
gustative şi de „înfrumuseţare” ale alimentelor, substanţe printre care se numără vanilina şi 
aroma de căpşuni. 

Fără îndoială că ne hrănim necorespunzător. Cu foarte puţine excepții, toate afecțiunile 
civilizației derivă din asimilarea alimentelor şi din obiceiurile de alimentaţie - de la cu cerealele 
lipsite de viață consumate la micul dejun, la fripturile pline de grăsime şi salatele pe care se mai 
simte gustul şi mirosul pesticidelor. 

Alimentele „normale” şi obiceiurile „normale” de alimentaţie pe care le avem, produsele 
„normale” pe care le folosim la îngriji rea corpului - toate acestea ne otrăvesc încetul cu încetul 
şi, ireversibil, conduc la dereglări ale metabolismului, ne slăbesc sufletul, până când acţiunea 
bolilor şi a deficienţelor cronice de substanţe necesare vieţii devine de neevitat. Lupta dusă de 
medici împotriva apariției afecțiunilor nu face decât să amorțească pielea şi organele interne şi 
să le slăbească tot mai mult funcţionarea naturală. 

În ceea ce priveşte circuiturile din natură, vracii ar putea ajuta în aceasta situaţie, dar în 
multe ţări sunt oprimaţi şi se duce o luptă împotriva lor, fiind preferaţi în locul lor 
„amestecătorii de otrăvuri” - chiar şi în plan politic. 

A alerga la doctor nu este util în acest caz. Ne-am îmbolnăvit lent de pe urma mâncării 
normale şi nu ne putem vindeca decât lent. 

Aceasta este starea lucrurilor, şi nu poate fi deloc înfrumuseţată. Dar cum este atunci 
posibil să primim pe masă în loc de roşii nişte „găluşti” de apă colorate în roşu, otrăvite şi care 
nu au nici un gust? Că unii viticultori se numără printre cei mai periculoşi otrăvitori ale pânzei 


freatice? Că substanțele chimice aromatizante prezente în aproape toate produsele preparate şi în 
alimente pot masca faptul ca produsul de bază fără adaosul de substanţe nu ar avea nici un gust? 


Distruge pentru a nu fi distrus 


La începutul capitolului „Istoria celor trei zile” povesteam: pe parcursul unor zile din 
lună, fazele şi poziția Lunii în semnele zodiacale exercită o influenţă asupra fructelor, 
alimentelor, produselor cosmetice, medicamentelor naturale etc. culese, prelucrate sau 
preparate; În momentele respective acestea se deteriorează mult mai rapid decât în alte zile, în 
special însă în două sau trei zile foarte bine precizate. Trebuie avută mare grijă la această 
perioadă. Nu trebuie produs nimic sau se poate produce doar pentru satisfacerea unei nevoi 
imediate. 

Ştiinţa cu privire la aceste influenţe deosebite s-a pierdut din multe motive, iar 
producătorii s-au văzut confruntaţi cu rezultatele fără a realiza de ce o parte a mărfurilor s-a 
deteriorat mai rapid decât marea lor majoritate. 

Cum anume au reacționat producătorii mărfurilor deteriorate - de la dulceaţă la creme 
cosmetice şi substanţe protectoare împotriva razelor Soarelui? 

Exact! Au mărit cantitatea de conservant din produse - până la nivelul care, prin 
observaţie şi verificare a demonstrat nu numai că le conferă o valabilitate generală acceptabilă, 
ci, mai ales, că le asigură o afacere rentabilă. 

Iată cum funcţionează lucrurile pe un exemplu concret: 

Un brutar a constatat că un procent mic din feliile de pâine prăjită ambalate în plastic se 
degradează după o perioadă mai scurtă de timp decât cea mai mare parte a producției sale. Din 
prevedere înţeleaptă, din lăcomie, din teamă față de asociaţi, la sfaturile consilierilor din 
industria chimică, la presiunile băncii, din numeroase alte motive, brutarul măreşte conținutul de 
conservanti ce intră în componenţa aluatului pentru pâine, în rețeta de bază a întregii cantități de 
produse. 

Din aceste motive s-a mărit şi frecvenţa apariției bolilor cronice şi a alergiilor printre 
clienții săi. 

Țăranii amestecă în pământul arabil care ne ţine în viaţă substanţe otrăvitoare şi, în acest 
fel, şi în plantele care se dezvoltă din el - doar pentru că în unele zile Luna exercită o influenţă 
care periclitează seminţele şi recolta mai mult ca în celelalte. 

Producătorii de cosmetice amestecă substanţe otrăvitoare în ceea ce ar trebui să ne 
menţină corpul proaspăt şi în formă, frumos şi bine mirositor, doar datorită faptului că în două, 
trei zile din lună „domneşte” o influenţă care deteriorează mai rapid aceste produse cosmetice. 

Producătorii de alimente pentru copii amestecă o serie de conservanţi care ar trebui să-i 
facă pe micuţii noştri „mari şi puternici”, doar datorită faptului că în câteva zile din lună se 
exercită o influenţă care deteriorează alimentele mai repede. Nu vă încredeţi orbeşte în 
inscripționările „biologic” pe care le vedeţi pe ambalajele alimentelor pentru copii. Adesea 
aceasta înseamnă doar că în produsul respectiv nu sunt adăugaţi şi alți conservanţi în afara celor 


specificaţi. Şi există o serie întreagă de acest tip, care nu sunt cu nimic mai puţin periculoşi 
decât cei specificaţi. Alăptaţi-vă copilul şi lăsaţi-i apoi să mănânce normal, la masă cu 
dumneavoastră, de îndată ce încep să-i apară primii dinţi. Pasaţi bine alimentele înainte de a i le 
da şi fiți atente la ce anume are voie să mănânce şi la ce nu. 

Producătorii de cherestea şi de mobilă tratează lemnul cu o vopsea de protecţie şi otrăvesc 
lemnul impregnându-l cu substanţe chimice doar pentru simplul motiv că nu cunosc momentul 
din an în care lemnul proaspăt tăiat nu are nevoie de astfel de tratamente pentru a rezista fără 
probleme mai multe sute de ani - aşa cum se poate observa la „Muzeul ţăranului”. 

Alimentele şi lemnul sunt supuse chiar radiațiilor pentru a le face mai rezistente. Se ştie 
de multă vreme că acest lucru este lipsit de sens şi că dăunează alimentelor. Ştiţi oare cine a 
venit cu ideea iradierii alimentelor? Industria atomică. S-a căutat purificarea reziduurilor 
atomice printr-o metodă mai ieftină. Astăzi se construiesc în permanență, în toată lumea, mici 
fabrici atomice, fără a se ţine cont de faptul că alimentele iradiate cu reziduuri atomice se 
transformă ele însele în reziduuri atomice. 

Producătorii de medicamente, fabricanți din industria alimentară, firmele de construcţii - 
pretutindeni sunt folosite şi prelucrate milioane de tone de otrăvuri chimice, numai pentru a 
preveni influența negativă a câtorva zile nefavorabile din lună. Mai numim asta „a trage cu tunul 
după vrăbii” sau „metoda cercului vicios”. Cine ar putea avea vreun interes din acest 
comportament prostesc? Cine şi-ar putea dori ca ştiinţa cu privire la acţiunea ritmurilor Lunii să 
nu mai fie folosită în viitor? 

Suntem absolut siguri:nouăzeci la sută din toate substanţele de protecție şi conservare ar 
fi inutile dacă producătorii de alimente şi fabricanţii de produse cosmetice s-ar ghida după 
momentul potrivit. În cele câteva zile din lună când produsele lor se deteriorează mai rapid, ar 
trebui fie să-şi oprească producția, fie să realizeze şi să comercializeze produse indicate 
„necesarului imediat”. 

Este un adevărat noroc să cunoşti fiecare zi din lună şi prin a ceasta să poţi urma calea 
dreaptă! Viitorul ne va conduce pe acest drum. Puteţi păşi pe el chiar acum - de bună voie şi cu 
bucurie. Soluţia acestei probleme de interes mondial este extrem de simplă: 

Începând de astăzi trebuie să aveţi grijă ca decizia dumneavoastră de cumpărare - a 
doua putere a lumii - să se bazeze pe corelaţia cu verificarea riguroasă. 

Nu vă mai lăsaţi induşi în eroare de reclame penibile de genul „Acest produs dulce 
garantează succesul copilului dumneavoastră la şcoală”. Uneori avem senzaţia că lupta inutilă, 
dar spectaculoasă, împotriva drogurilor dure trebuie îndreptată şi împotriva altora, mult mai 
periculoase:zahărul alb, făina albă, alcoolul etc. Aceste droguri ne-au condus către o atât de 
mare dependență încât ne dăm seama cât de mult suferim dacă nu le primim. Putem, însă, să ne 
supunem singuri unei cure de dezintoxicare. 

Vrem ca untul pe care îl consumăm să fie proaspăt şi nefalsificat. Dacă este valabil mai 
mult de zece zile, vă mai aşteptaţi la acest lucru, sau nu? De ce nu protestăm că marea majoritate 
a cremelor cosmetice sunt valabile ani de zile, preţul conservanților producând pagube pe o 
perioadă lungă de timp? Sau că în silozuri cerealele pe care le consumăm sunt tratate împotriva 


dăunătorilor cu substanţe otrăvitoare? Sau că animalele care ne furnizează hrana sunt tratate şi 
otrăvite atât de brutal? 

Avem oare nevoie de creme cosmetice şi creme pentru ras care să reziste mai mulți ani? 
Avem oare nevoie de provizii de alimente pentru mai multe luni? Nu, dacă suntem egoişti în 
sensul bun al cuvântului şi dacă avem o gândire sănătoasă. Cine se iubeşte cu adevărat pe sine, 
nu se distruge. Poate doar inconştient, dar niciodată intenționat. 

În acest moment vrem să facem apel la conştiinţa dumneavoastră şi să subliniem 
următoarele:conservanții ucid toate alimentele, toate produsele cosmetice pentru îngrijirea 
corpului. Cei care se aprovizionează exclusiv cu astfel de „produse letale” - de la cuburile de 
supă concentrată, produsele semipreparate şi merele stropite cu insecticide şi până la 
hamburgerii din fast-food-uri - trebuie să aibă grijă să gătească cu foarte multă dragoste, pentru 
a reface echilibrul deteriorat de forţele malefice cu care se luptă organismul său. 

Reprimarea proceselor de transformare care au loc în alimente şi produse destinate 
Conservanţii nu sunt alt ceva decât o formă de chimioterapie, care însă se continuă în 
organismul nostru. Ceea ce face ca alimentele să fie „vii” trebuie ucis pentru a se menţine mai 
mult timp. Alimentele trebuie să rămână frumoase cu preţul frumuseţii noastre. Alimentele 
trebuie ucise pentru a nu se „sinucide”. 

Bineînţeles că cercetătorii au constatat că otrăvirea animalelor şi a plantelor, a pământului 
şi a apei nu reprezintă ultima posibilitate. În loc să apeleze la metode naturale, folosite, 
verificate şi care funcționează de mii de ani, ei încearcă să prevină problemele folosind aceleaşi 
metode care au dus la apariția problemelor respective. Şi se bizuie pe exact acele „raporturi 
ştiinţifice” cu natura şi cu viaţa care au condus la desconsiderarea şi la distrugerea naturii şi a 
vieții. 

Un exemplu bun în acest sens îl constituie înverşunarea şi încăpățânarea cu care s-au făcut 
cercetări pe animale, cu toate că numeroase persoane sunt deja victime ale absurdităţii unor 
astfel de experimente. 

Un exemplu este şi tehnologia genetică, adică manipularea genelor, ea reprezintă una 
dintre cele mai mari crime la adresa umanităţii. Aceasta serveşte exclusiv sporirii averilor şi 
înmulţirii numărului de decoraţii şi titluri. În domeniul tehnologiei alimentare, acest lucru nu 
înseamnă altceva decât încercarea de a aduce rapid unei populaţii inconştiente şi dependente, 
alimente şi adaosuri lipsite de valoare, care favorizează apariţia bolilor. 

Iată motivul pentru care cercetătorii şi oamenii de ştiinţă se slujesc de un vocabular pe 
care nici un muritor de rând şi chiar nici un politician nu îl înţelege. Iată cum este redusă la 
tăcere o mare parte din posibilii oponenți. Căci cine se ridică să spună: „Ce este cu adevărat 
tehnologia genetică şi cui foloseşte ea?” Înainte de a blama, mai bine stai în banca ta. 

Închipuiţi-vă această nebunie: până acum nu a fost plantată în aer liber nici o plantă 
modificată genetic, nu există încă nici o observaţie pe termen scurt asupra posibilelor efecte 
dezastruoase asupra naturii şi a organismului uman - ca urmare, toți cercetătorii au avut atunci 
motive să declare că această modificare genetică nu generează nici un pericol. Situaţia prezentă 


nu este cu nimic diferită de cea existentă la începutul anilor '50, când soldaţi „voluntari” au fost 
supuşi testelor cu radiaţii atomice pentru a verifica efectele şi acțiunea acestora. 

Numai că acum noi suntem „voluntarii. Nu uitaţi: cine nu este împotrivă, este pentru. Nu 
există poziţie neutră. Nu ne putem abţine. 

Întrebaţi în permanenţă şi nu renunţaţi până nu sunteţi mulţumiţi. Curând veţi constata că 
toţi cei părtaşi nu fac altceva decât să rostească vorbe goale şi nu dau nici un răspuns concret. 
Cel puţin în privinţa consecinţelor. Tehnologia genetică este un experiment unic, iar noi suntem 
cobaii. Din primul moment. 

Din prima şi până în ultima zi suntem formaţi de forţe pentru care sunt răspunzătoare fie 
informaţiile genetice din celulele noastre, fie totalitatea transformărilor chimice din țesuturile 
care se dezvoltă în celule.Viaţa fiecărui om este un proces lung şi activ. Informaţia genetică este 
doar punctul de plecare. Din el se pot dezvolta zeci de mii de posibilități. Mărimea, greutatea, 
profilul, structura pielii, rezervele de grăsime, masa musculară, tonusul, puterea, forţa, expresia 
feței, acuitatea vizuală sau auditivă, funcționalitatea organelor interne, capacitatea de reacție, 
intelectul, inteligenţa, încrederea în forțele proprii şi dragostea față de oameni - toate acestea 
diferă de la persoană la persoană, chiar dacă provin dintr-o informaţie genetică asemănătoare. 
Iar în perioade diferite de timp, pot varia puternic chiar în cazul aceleiaşi persoane. Aceste 
informaţii sunt de o importanţă deosebită pentru aspectul exterior, prezentarea şi 
comportamentul individului. Acestea sunt rezultatul totalităţii proceselor vitale şi a dorinţei 
libere şi joacă un rol la fel de important în viaţă ca fiecare dintre posibilitățile dezvoltate în gene. 

Astfel este posibil ca doar gândurile, rugile, meditaţia, puterea voinţei şi dorinţa să se 
poată schimba mult în viaţa unui om, iar forța de formare a genelor să rămână cu mult în urmă. 

Manipularea genelor, indiferent că este vorba de om, animal sau plantă înseamnă în 
definitiv pierderea oricărei încrederi în înțelepciunea naturii şi a lui Dumnezeu. 

Acelaşi cercetători care ne îndoctrinează convingându-ne că manipularea genelor este 
„speranţa viitorului”, ne-au „învăţat” o mulţime şi despre alimentaţie. Cu toate că alergiile şi 
neurodermitele reprezintă „noi apariții” ale ultimilor ani, fiind deci o urmare directă a 
conservanților şi a modului ştiinţific „modern” de alimentaţie, nu terminăm cu prostia, ci ne 
afundăm tot mai adânc în metodele ce conduc la îmbolnăviri. 

Dar partea frumoasă este că nu trebuie să permiteţi aceste lucruri! Nu trebuie să vă 
resemnaţi, să staţi pe margine şi să priviți. Hotărâţi-vă să „boicotaţi” această prostie şi cumpăraţi 
numai alimente adevărate şi produse cosmetice naturale. 

Nu uitați:ce-ar fi dacă ar începe războiul şi nimeni nu s-ar prezenta? Nu este atât de uşor 
să pui în practică un astfel de proverb, căci războaiele noastre nu se mai poartă ca în trecut pe 
câmpuri de bătălie, ci în imediata noastră apropiere. Le purtăm acasă, cu atitudinea noastră, cu 
comportamentul nostru, cu gândurile noastre şi cu propria noastră putere de decizie. Fiecare 
dintre noi - fără nici o excepţie - îşi poate lua viaţa în propriile mâini. Ce s-ar întâmpla dacă 
cercetătorii şi industria porumbului genetic ar ridica în slăvi în întreaga lume emulgatorii şi fast- 
food-urile produse prin tehnologie genetică - şi nimeni nu ar cumpăra? 


De ce nu practicăm creşterea şi protejarea plantelor ca în trecut: un câmp de cartofi este 
mâncat de dăunători - cu excepţia câtorva plante care rămân neatinse. Trebuie să vă uitaţi cu 
mare grijă la aceste plante. 

Un ger târziu îngheață multe plante. Cu câteva excepţii. De ce să nu cercetăm cu grijă 
plantele care au fost capabile să reziste? Cu siguranţă că ascund un secret prețios. 

În fiecare an pe un câmp pe care s-a pus îngrășământ biologic anumite tulpini de alac 
cresc mai mari şi mai puternice decât toate celelalte. De ce să nu folosim anul viitor aceste 
plante ca seminţe? 

În loc să cultivăm hibrizi lipsiţi de viaţă care nu vor produce niciodată cereale cu 
capacitate de germinare, ar trebui să ne întoarcem la cerealele cu adevărat „vii”,care conţin în 
ele forță de reproducere. ŞI să ne amintim de vechile învățăminte din natură: cine vrea să 
primească ceva frumos, trebuie să sacrifice ceva frumos. 

Luaţi exemplul grădinarilor pricepuţi: aceştia lasă în pământ cele mai frumoase ridichi, în 
loc să le recolteze şi aşteaptă până când seminţele sunt coapte. Aceasta este adevărata 
dezvoltare. 

Credeţi că nu am putea să hrănim populaţia în continuă creştere a planetei folosind 
vechile metode? Observaţi şi singuri cine lansează astfel de minciuni şi ce interese se ascund în 
spatele lor. În anul 1940, agricultura folosea în general cantităţi extrem de reduse de insecticide 
şi pesticide. Pe atunci, dăunătorii distrugeau în medie 4% din recoltă. Astăzi sunt împrăştiate 
cantități de o mie de ori mai mari de pesticide. Foloseşte oare la ceva? Da - cifrei de afaceri a 
industriei chimice. Nouă însă, în nici un fel: pierderile de recolte au sporit de atunci până acum 
la 12%. 

Astăzi mulți oameni ştiu că agricultura este posibilă şi fără utilizarea otrăvurilor şi fără 
inutilele manipulări generice, recoltele fiind mai mari, egale sau cu foarte puţin mai mici, însă 
calitatea fructelor fund sporită. 

Dacă nu ar exista cerere pentru alimentele modificate genetic, pentru produsele iradiate, 
stropite şi „vaccinate”, industriile din întreaga lume nu ar mai avea nici o putere. Căci ar rămâne 
acolo unde sunt. De ce credeţi că „politicienii” luptă împotriva obligativităţii marcajelor 
alimentelor şi produselor cosmetice? 

Mai bine decât propria dumneavoastră decizie de cumpărare nu poate face nici dorinţa 
oricărui popor din lume, nici o alegere democratică. Când supermagazinele nu îşi vor mai vinde 
produsele lipsite de valoare, în decursul timpului rafturile lor se vor umple cu legume şi fructe 
naturale şi sănătoase. De ce credeți că există deja de pe acum în magazine alimente biologice? 
Cumpărătorii sunt singurii cărora trebuie să le mulțumim. 

Dacă veţi auzi vreodată în public următoarele fraze: „Termenul de garanţie lung al 
produselor mele reflectă grija față de binele cumpărătorilor. Aceasta înseamnă calitate şi noi v-o 
putem garanta” - fiți siguri că tocmai aţi auzit o minciună. Cu cât termenul de garanţie este mai 
lung, cu atât mai puţine vor fi reclamațiile către producător. Producătorii folosesc conservând în 
special pentru a-şi umple buzunarele cu bani. 


Nu există alergie la roşii, alergie la căpşuni, alergie la polen, alergie la lână, alergie la 
produsele cosmetice. Există numai alergii şi slăbiri datorate modului în care sunt tratate roşiile şi 
căpşunile, lâna şi produsele cosmetice, datorate substanţelor componente din produsele 
cosmetice, care fac treaba în locul pielii în loc să o întărească. Dar noi putem face ceva. Ne 
putem informa precis cu privire la produsele pe care le folosim. 

Aveţi mereu în față calea cea dreaptă şi bazați-vă pe dragostea dumneavoastră pentru a 
parcurge cu bine această cale. La un moment dat veţi fi înconjurați doar de energii benefice. 
Acestea au influenţe pozitive asupra oamenilor, chiar acționând de la mii de kilometri. Nu vă 
rătăciți şi nu vă lăsaţi conduşi într-o direcție greşită, căci altfel nu sunteţi cu nimic mai buni 
decât cei care ne-au promis că ne fac nemuritori. 

Trăiţi-vă viaţa care merită să fie trăită. Nu fiți nemuritori cu orice preţ. Din fericire nu 
funcționează în acest fel. 

lată cum a început totul. Dar există şi alte motive pentru care starea lucrurilor în domeniul 
producerii de alimente şi substanţe pentru îngrijirea corpului nu este sănătoasă şi nici plăcută. 


Igienic şi curat - dar cu ce preţ? 

Alături de simpla folosire a termenului îndelungat de valabilitate în scopul unei utilizări şi 
disponibilități extinse, industria şi oamenii de ştiinţă aduc un argument important ca justificare a 
cantității mari de conservanţi din alimente şi produse cosmetice: grija pentru igienă - pentru 
protejarea consumatorilor de bacterii, ciuperci şi mucegaiuri datorită grijii față de sănătate. 

Nu încape nici o îndoială că este un lucru plin de sens şi o grijă îndreptățită. Nu degeaba 
există atâtea prescripţii cu privire la curăţenie, nu degeaba există o armată întreagă de medici şi 
inspectori sanitari care garantează prospeţimea produselor şi lipsa paraziților. Dar cât de 
eficiente sunt aceste cheltuieli care se fac o demonstrează numărul mare de scandaluri iscate în 
jurul curăţeniei şi a igienei din domeniul producţiei alimentare şi a abatoarelor. 

Dar în efortul de a menţine curăţenia şi igiena, adesea copilul este aruncat o dată cu apa 
din copaie. Să luăm situaţia din spitalele moderne de acum. Spitalele găzduiesc în saloanele 
sterile unele dintre cele mai agresive ciuperci şi agenţi patogeni. Unele dintre cele mai grave şi 
aproape nevindecabile boli sunt dobândite chiar în spital. De-a lungul deceniilor de concepţie de 
tipul „distrugere şi combatere”, s-au dezvoltat în spitale germeni şi ciuperci care au rezistat 
tuturor metodelor de distrugere cunoscute până acum. 

De ce? Deoarece cercetătorul a căzut victimă propriului său mod de gândire. „O bacterie 
este responsabilă de această boală? Atunci trebuie să o distrugem. Astfel boala nu mai revine.” 
Acest mod de gândire a condus la următoarele: 

e mamele nu au voie să-şi atingă nou-născutul o perioadă destul de lungă de timp decât 
după ce şi-au sterilizat mâinile: medicii recomandă şi sterilizarea mameloanelor înainte de 
alăptare; 

e copiii şi adulţii nu au voie să viziteze prea des bolnavii, cu toate că dragostea, 
rugăciunea şi ţinerea mâinii unui bolnav în propriile noastre palme sunt adesea mult mai 
eficiente decât toate medicamentele; 


e oamenii de ştiinţă au recomandat eliminarea sărutului, deoarece saliva umană conţine o 
masă largă de germeni. Bine măcar că aceiaşi oameni de ştiinţă au ajuns la concluzia că 
persoanele care se sărută frecvent trăiesc în medie cu cinci ani mai mult decât cei care se abţin 
de la a o face... 

Ştiinţa nu a învăţat nimic din faptul că medicii care lucrează în zone expuse epidemiilor 
nu se vor îmbolnăvi niciodată de boala cu care intră zilnic în contact. Sau din faptul că un copil 
al străzii se va îmbolnăvi mult mai rar decât un copil protejat care iese afară din casă mult mai 
rar. 

Ce este penicilina - una dintre descoperirile binefăcătoare ale perioadei în care trăim? 
Penicilina este o citotoxină, compusă din anumite ciuperci de mucegai. Nu înseamnă că trebuie 
să începeți lupta cu mucegaiul oriunde apare el, ci acestea ar trebui luate doar drept exemplu că 
igiena exagerată se poate întoarce împotriva noastră. Mult mai înțelept ar fi să ne întărim 
sistemul imunitar în loc de a lupta direct. 

Din procesele de prelucrare a laptelui nu lipseşte nici distrugerea tuturor bacteriilor 
naturale pe care acesta le conţine - „pentru protecția consumatorilor”. Nici un cercetător nu s-a 
gândit că această floră bacteriană naturală are rolul ei şi că prin eliminarea ei laptele îşi pierde 
din valoare. 

Acelaşi lucru se întâmplă cu ştiinţa alimentaţiei de la sfârşitul acestui mileniu. S-a 
observat că anumite substanţe din alimente trec în organism şi sunt eliminate neschimbate. Deci 
sentința pronunțată a fost că substanțele de balast sunt inutile şi, ca urmare, s-a trecut la 
eliminarea lor din alimentaţie. Urmările sunt binecunoscute. 

Teama exagerată de bacterii duce la excesul de dezinfectant şi conservant. Pagube destul 
de mari le produce şi frica de murdărie. Nu trebuie să contribuim la întărirea ideii de curăţenie 
folosind mijloace chimice, ci trebuie să găsim modalități sănătoase între extreme. Curăţenia este 
necesară pretutindeni, dar nu dusă până la sterilitate periculoasă pentru viață. 

Dacă organismul nostru nu are voie să înveţe raporturile cu bacteriile, ciupercile, germenii 
ŞI viruşii „periculoşi”, atunci nu se va putea apăra în faţa niciunui atac ulterior. După cum se 
ştie, organismul găzduieşte în fiecare moment aproape toate formele de agenți patogeni, fără a 
se îmbolnăvi. Doar atunci când linia de apărare naturală împotriva oaspeţilor „nedoriţi” - 
sistemul imunitar - slăbeşte sau cedează, abia atunci înmulţirea lor şi apariţia bolilor au o şansă. 
Ca întotdeauna este mai bine să se pună accentul pe întărirea organismului decât pe slăbirea 
„adversarilor”. Iar acest lucru are loc în special prin respectarea atentă a regulilor unei 
alimentaţii sănătoase şi a unei îngrijiri înțelepte a corpului. 


Clientul nostru, stăpânul nostru 

Pe drept cuvânt industria şi ştiinţa ar putea să se apere de reproşurile cum ca ar fi 
singurele vinovate de faptul că pieţele şi magazinele sunt pline de alimente şi produse cosmetice 
lipsite de valoare, şi că în organismul nostru se plimbă în voie substanţe aromatizante, coloranţi 
şi conservanţi. Consumatorii doresc acest lucru? Şi, din păcate, greşesc foarte tare. 


Căci nimeni nu trebuie să deplângă starea descrisă a lucrurilor. Este efectul direct al 
dorinţei şi deciziilor multor persoane. Nici noi nu ne plângem şi nici nu acuzăm. Este vorba doar 
de dorinţa liber exprimată, în folosirea ei se găseşte rezolvarea problemei cu care se confruntă 
întreaga lume. 

Provocarea stării actuale a lucrurilor a fost o decizie. Ar trebui să fie propria decizie cea 
care să ne ducă înapoi pe drumul cel bun. 

Ne-am obişnuit la un moment dat cu termenul de valabilitate prelungit al produselor, cu 
mirosul şi gustul substanțelor aromatizante şi colorante, fără a bănui cât de ridicat va fi prețul pe 
care îl vom plăti, Şi am început să preţuim din ce în ce mai mult produsele minunate care ne 
sunt oferite. 

Lipsa tot mai acută de timp a favorizat apariția semipreparatelor şi a preparatelor pentru 
cuptoarele cu microunde, simplificarea şi accelerarea proceselor. Pregătirea unei cacao 
adevărate durează cu două minute mai mult decât prepararea uneia prăjite, iar 85% din produsul 
final făcut din zahăr alb este suficient pentru a intoxica organismul. 

Sosul Bechamel preparat cu dragoste durează mai mult decât pulberea „care nu face 
cocoloaşe” fabricată din ingredientele pe care măcelarul le strânge de pe Jos la sfârşitul zilei. 

Ce mâncăm, cu ce ne dăm pe piele: totul are termen de valabilitate, totul este ambalat în 
vid, totul este congelat, fără prospeţime naturală. După dorința fiecăruia. 

Suntem adepţii economiei de timp - iar timpul economisit îl vom pierde dublu mai târziu 
pentru recuperarea sănătăţii noastre sau a copiilor noştri. În loc să ajutăm ştiinţa să prospere, în 
loc să consumam produse conservate, să optăm pentru mărfurile proaspete. 

Apreciem uniformitatea - mulţi consumatori sunt fericiți când toate alimentele au mereu 
acelaşi gust, iar toate produsele cosmetice miros la fel. Cine cunoaşte natura ştie foarte bine că 
două recolte de căpşuni nu au niciodată acelaşi gust. În fiecare an este altfel, fiecare pământ este 
diferit, fiecare țăran îşi creşte în mod diferit plantele şi animalele, doar o zi sau două mai târziu 
totul este altfel. Natura este un dans unic, minunat şi măreț, în care nici un moment nu seamănă 
cu altul - pentru cei ale căror simţuri sunt deschise pentru aceasta. 

Dorinţa ca totul să rămână mereu la fel ucide toată viaţa. Nu este oare viaţa suficient de 
plictisitoare? 

Bineînţeles că în anumite domenii ale vieţii dorinţa de seriozitate, de raționalitate şi de 
repetare a obiceiurilor este pe deplin justificată. Dar repetiţia nu trebuie să se refere în nici un 
caz la droguri şi somnifere. Este de înţeles că un anumit fel de mâncare din restaurantul preferat 
trebuie să aibă întotdeauna acelaşi gust bun. Dar între „mereu la fel de bun” şi „mereu la fel” 
există o diferență. Schimbarea nu este opusul seriozităţii. 

În cazul în care consumatorul este conştient de numeroasele chimicale prezente în 
alimente şi produse cosmetice, care au acelaşi miros, gust şi structură, atunci ar trebui să-şi 
avertizeze şi prietenii. Dar consumatorii nu fac acest lucru, dovadă că otrăvurile sunt cumpărate 
în continuare. Se găsesc chiar „experţi” şi ziarişti care manipulează aceste dorinţe ale 
cumpărătorilor. 


Am citit de curând un articol în care culoarea cărnii din măcelărie era descrisă ca fiind 
„un roşu-rozaliu sănătos”. Carnea sănătoasă, netratată şi bine „atârnată” îşi schimbă culoarea, la 
câteva minute de la tăiere, din roz în gri. 

Substanțele chimice care menţin coloritul roşu al cărnii şi al mezelurilor fac parte dintre 
cele mai periculoase substanţe din alimente. Şi, ca şi cum nu ar fi suficient, lista poate fi 
completată în continuare. 

Pentru ca sucurile, lichidele cosmetice, şamponul şi crema de faţă să nu trebuiască să fie 
agitate mai întâi înainte de utilizare, se adaugă o serie de emulgatori, care nu ajută cu nimic 
pielea noastră. Singurul emulgator natural - lecitina din soia - se găseşte pe drumul cel bun 
pentru a fi produs folosind tehnologia genetică, deoarece ar fi mult mai „ieftin”. Preţul ce va 
trebui plătit se va vedea mult mai târziu. 

Multe alimente şi substanţe naturale au un miros specific mai pronunţat sau mai puţin 
pronunțat. Spre exemplu laptele. Laptele pur miroase puţin a grajdul din care provine, deoarece 
multe substanţe aromatizante sunt solubile în grăsime. Lâna bună miroase întotdeauna puţin a 
oaie, deoarece este vorba de grăsimea naturală a lânei. În loc să acceptăm aceste mirosuri ca 
fiind o proprietate naturală, încercăm să le eliminăm folosind multe substanţe chimice. 

Sunt folosite numeroase substanţe pentru „înzestrarea” lânii şi a bumbacului cu proprietăți 
care să favorizeze o mai bună prelucrare şi vopsire. 15% din greutatea unei bluze de bumbac o 
reprezintă substanţele sintetice, din care o parte sunt asimilate de piele şi pot produce alergii. 

Fiţi atenţi la următoarea regulă de bază: tot ceea ce îşi menține aspectul exterior frumos şi 
pare proaspăt o perioadă lungă de timp în mod sigur tratat chimic - de la roşii la cremele de zi şi 
până la obiectele de lemn. Aceste tratamente chimice nu sunt întotdeauna dăunătoare pentru 
oameni, ci doar în majoritatea cazurilor. 

Este de necrezut cum „înghiţim” şi asimilăm atâtea substanţe chimice, din proprie 
inițiativă, pe motiv că produsele rezistă mai mult şi sunt asemănătoare cu ceea ce ştiam. Ciudat, 
dar autoturismului nostru nu i-am pune nici în ruptul capului un combustibil neadecvat. Dar de 
ce ne jucăm cu sănătatea noastră? Ne este oare atât de indiferentă? 

Ştiaţi că alergiile oamenilor civilizaţi sunt mai răspândite decât se bănuieşte? Acestea se 
manifestă nu doar prin erupții cutanate, ci mult mai frecvent prin dureri de şale (ca reacție la 
făina albă, la alimentele iradiate şi la chimicale), dureri renale, oboseală, dureri musculare 
reumatismale. Şi cu acestea nu am eliminat toate simptomele. 

Lipsesc încă unele interdependente importante care sunt răspunzătoare de situația 
prezentă dezolantă a alimentaţiei şi a alimentelor teama pe parcursul mai multor ani a unei 
generații de părinți şi bunici de războiul secolului s-a lărgit şi a fost preluata şi de copii. Ni s-a 
ascuns atât de bine în oase încât mâncăm şi cumpărăm din rezerve. Dar toate războaiele adunate 
nu au costat atâtea vieţi omeneşti cât conservanţii din alimente. Şi astăzi ne comportăm de parcă 
ar trebui să facem faţă unei situaţii de criză, fără a avea nici cea mai mică încredere în natura 
care ne dă întotdeauna ca nou tot ce avem nevoie. 


Un exemplu? Observaţi ce se întâmplă sâmbăta înainte de prânz la raionul de produse 
alimentare sau, şi mai bine, atunci când după duminică urmează două zile de sărbătoare. 
Aruncaţi o privire în ochii oamenilor şi în coşul lor. 

Un alt exemplu este consumarea alimentelor cu orice preţ, acasă sau la restaurant, din 
moment ce ați plătit pentru ele. O dată cu preţul, consumaţi încă o afecţiune. Nu este înțelept să 
mănânci tot, mai ales datorită faptului că cei mici nu sunt învățați şi educați să mănânce. Părinții 
care se plâng că „cel mic mănâncă prost”, ar trebui să lase copilul în pace toată ziua. 

Multe persoane supraponderale aparţinând generației de după război mulţumesc acestui 
comportament prostesc pentru kilogramele în plus. Ele au fost constrânse să-şi ignore 
sentimentele față de natură şi încrederea în natură. 

În rest ne supunem ştiinţei alimentaţiei. Astăzi avem libertate deplină de alegere: oricine 
poate deveni tâmplar, oricine poate deveni constructor; nimeni nu mai este constrâns la un 
anumit regulament al ţinutei, nu mai există interdicții cu privire la lungimea părului, doar în 
cazul „alimentaţiei sănătoase” totul se măsoară cu aceeaşi măsură. Ca şi cum ştiinţa ne-ar striga: 
„Mâncaţi ce este pe masă!” 

Dacă popoarele primitive care şi-au dus existenţa pe acest pământ s-ar fi hrănit cu „dietele 
sănătoase şi bogate în vitamine şi substanţe minerale” de acum, ar fi făcut cunoştinţă cu 
afecțiunile cardiace, cu hipertensiunea arterială, cu bolile dermatologice şi cu cariile care astfel 
le-au rămas necunoscute. 

Cine pregăteşte masa pentru familie şi vrea să urmeze aceste reguli, va fi destul de stresat 
pentru că este destul de dificil şi obositor să pui pe masă, în acelaşi timp toate lucrurile bune, 
vitamine şi minerale. Şi întotdeauna va fi prezentă teama de a nu face totul greşit. 

Organismul nostru nu poate prelucra şi digera toate lucrurile bune dacă acestea vin 
deodată. Nu avem nevoie doar de produse valoroase şi naturale, ci şi de sentimentul măsurii, al 
cantităților şi al momentului potrivit! Organismul nostru oscilează o dată cu ritmurile naturii. 
Într-o zi are nevoie de alte lucruri decât în alte zile. 

Și ceea ce este extrem de important: organismul oscilează în funcţie de anotimp. 
Armonizarea naturii cu organismul funcționează atât de minunat încât aproape mereu necesităm 
şi folosim ceea ce se găseşte în natură în apropierea noastră. Despre asta, vom vorbi mai mult, 
mai târziu. 


Sub linie 

Unde ne duce reclama, politica agrară îndepărtată cu mult de natură, ştiinţa - duşman al 
oamenilor, producția industrială orientată spre costuri şi dorinţa de informare greşită a 
cumpărătorilor? Duce la o „savurare” supradimensionată a conservanţilor sintetici, a 
substanţelor aromatizante şi colorante şi a altor chimicale şi la amețirea organelor de simţ. 
Simţurile amorţite au nevoie de o excitare puternică pentru a mai putea face o deosebire a 
gusturilor. lată încă o şansă acordată industriei alimentare care abia aşteaptă să testeze noile 
substanţe chimice şi indicatoare sintetice de gust. Nu mai simțim ce se ascunde în alimente. Este 
evident că industria va verifica într-atât substanţele componente încât pagubele şi slăbirile vor 


apărea încetul cu încetul - fără a exista posibilitatea de a urmări cauzele, de a merge înapoi, la 
originea lor. Şi iată că cercul vicios s-a închis. 

Organismul nostru caută cu disperare în substanţele pe care i le oferă industria ceva 
valoros care să-l ţină în viaţă. Şi sapă, şi sapă cu greu 
prisosul din hambar şi îndepărtează otrăvurile, precum un 
vechi căutător de aur care a găsit atâta aur cât să-şi poată 
permite o nouă sită şi puţină pâine. 

În alimentaţie, îngrijirea corpului şi cosmetică avem 
de-a face cu o industrie a „drogurilor” care ar trebui 
sancţionată atât politic, cât şi de către clienți. Industria 
profită de pe urma cumpărătorilor prin comercializarea 
roşiilor tratate şi iradiate şi a produselor cosmetice 
declanşatoare de alergii, aşa după cum medicii profită de 
pacienţii care nu sunt corect informaţi. lar cercetarea este 
orientată spre profit şi nu spre oameni, deoarece profitul 
este material sau abstract, sub forma recunoaşterii 
comerciale. 

Planurile de învățământ din şcoli şi universități nu 
ne lasă să vedem cum funcționează cu adevărat organismul nostru, ci ne pune să buchisim 
părțile componente din care este constituit. Dacă lăsăm creşterea şi educaţia copiilor noştri doar 
în seama şcolii, atunci împărtăşim ştiinţa despre organism celor care ştiu mai puţin despre ea 
decât omul simplu care acționează doar ghidându-se după fler şi după rațiune sănătoasă. 

Ce se impune în ultimul rând - calea dreaptă spre o alimentație corectă şi o îngrijire 
naturală a corpului sau starea lucrurilor se va cimenta deoarece este atât de rentabilă pentru atât 
de multe industrii? Pe moment, producătorii şi cei care profită de pe urma dependenţei şi 
alergiilor sunt cu siguranță în avantaj, deoarece există suficienți bani pentru a lărgi cercul 
necunoaşterii şi pentru a pluti în siguranță. 

Există însă metode pentru a schimba lucrurile. Înainte de apariţia cărţilor noastre, aproape 
nimeni nu ştia ce este lemnul tăiat iarna şi ce avantaje are acesta. Astăzi, fiece tâmplar care 
respectă sfaturile noastre poate obține un astfel de lemn. lar numărul țăranilor „biologici” s-a 
înzecit în Austria. 

Un prim pas spre a ieşi din acest cerc vicios ar fi să învăţaţi să nu vă mai înclinați în fața 
titlului, ci să-l întrebaţi direct pe cel care poartă titlul ce sens are pentru umanitate ceea ce face 
el. Şi să continuaţi să întrebaţi până veţi primi un răspuns. A răspunde prin vorbărie politică sau 
printr-un limbaj ştiinţific secret nu va fi niciodată un semn al superiorității sau al erudiției, ci al 
aroganței, al desconsiderării oamenilor. 

Un prim pas nemaipomenit ar fi şi acela de a vă obişnui cu întâmplările importante din 
viață. Să ne răspundem în linişte la următoarea întrebare: 


Suntem oare pe deplin conştienţi de contribuţia pe care o avem prin obiceiurile 
cotidiene la starea lucrurilor? 


Cât de des spunem la magazin ce anume vrem cu adevărat? Îi spunem vânzătoarei sau 
directorului? 

leşim supăraţi din magazin dacă dorinţele noastre nu sunt îndeplinite? Ne întoarcem data 
viitoare, din comoditate, în acelaşi loc? 

Ne preocupă oare faptul că totul este otrăvit, stropit şi iradiat? 

Ne interesăm oare de proveniența mărfurilor? Îi întrebăm oare pe vânzători de ce marea 
majoritate a fructelor arată la fel chiar şi după trei săptămâni? Ne punem oare întrebarea câte 
chimicale s-au folosit pentru ca o roşie să arate şi după trei săptămâni la fel cum arăta în prima 
zi? 

La ce ne aşteptăm de la un aliment, cât de mult trebuie să reziste şi cu ce preţ? 

Chimicalele folosite în alimente au fost şi vor fi mereu inutile. 

Ce măsuri reale am luat în acest sens? Nu legea are cel mai mare efect, ci acțiunea de a nu 
cumpăra. 

Chimicalele folosite la prepararea produselor cosmetice au fost şi vor fi în continuare 
inutile. Cumpărați din magazine „biologice”, deoarece acolo toate sunt prelucrate prin alte 
metode. Sunt prea scumpe? Nu sunt prea scumpe, ci produsele inutile sunt prea ieftine. Cu ce 
preţ sunt ieftine veţi descoperi în capitolul următor. 


3. Adevărul din preţ 


În părţile a II-a şi a III-a ale acestei cărți vă vom recomanda cum să vă hrăniţi, măcar o 
anumită perioadă de timp, biologic şi valoros, fiind conştienţi că adevăratele produse naturale 
din magazinele alimentare sunt tot mai scumpe decât alimentele „normale” şi produsele 
semipreparate. De asemenea vrem să vă recomandăm să achiziționaţi produse cosmetice 
„scumpe” din sortimentele puse la dispoziţie de cosmetica naturistă. 

Pentru mulți oameni este suficientă doar dorinţa de a găti şi de a se hrăni sănătos şi cu 
dragoste de oameni, şi de a-şi îngriji înțelept corpul, de a opta pentru produse sănătoase, 
biologice. Nu este nici pe departe suficient să te poţi opune cu succes neglijenţei tot mai 
răspândite în raport cu darurile naturii. Mulţi oameni încă stau în cumpănă dacă să opteze pentru 
roşiile „industriale” ieftine sau pentru roşiile „biologice” ceva mai scumpe. Uneori această 
decizie, în ciuda tuturor verificărilor, nu este tocmai uşor de luat. Opţiunea între relativ 
ieftin/lipsit de viață şi ceva mai scump/biologic nu este atât de simplă pentru mulţi dintre noi. 

Alegeţi fructe crescute biologic şi carne „naturală”, deoarece costă doar o fracțiune din 
ceea ce trebuie să plătiţi pentru produsele normale, pentru produsele gata preparate şi pentru 
produsele industriei chimice. Să mai adăugăm câte ceva cu privire la un nou domeniu, care doar 
de câţiva ani este apreciat - adevărul din preț. 


Adevărul din preț nu este o expresie folosită prea frecvent şi nu foarte mulți oameni sunt 
familiarizați cu ea. De aceea vă prezentăm un exemplu simplu: 

Să presupunem că doriți să cumpăraţi un kilogram de boabe de grâu întregi şi aveţi 
posibilitatea de a alege între cereale „ieftine” dobândite pe cale industrială din fermele agricole 
aflate la mare depărtare şi un kilogram de cereale biologice provenite de la țăranii din jur, care 
nu au produs nici o pagubă mediului înconjurător la semănare, nici la îngrijire şi nici la 
culegerea recoltei, dar care costă mai scump. 

Să luăm cerealele ieftine şi să ne îndreptăm cu pachetul spre o casă cu totul specială, care 
din păcate nu s-a deschis încă până acum şi la care întreaga omenire aşteaptă cu nerăbdare. La 
acesta casă vom primi ceva suplimentar adăugat la preţul ieftin, până se formează prețul final. 
Ce vom primi? Printre altele: 

e Costurile reale ale energiei pentru semănat, recoltare şi prelucrare. 

Știţi câtă energie dăunătoare este pusă la dispoziţie atunci când cărbunele, gazele naturale, 
petrolul şi forța atomică servesc ca bază. Fiecare kilowatt ar trebui să aibă valoarea egală cu 
preţul înmulțit cu o sută, dacă ar fi să luăm în calculul costului şi pagubele aduse mediului 
înconjurător şi sănătăţii. 

Sistemul comercial şi de distribuţie duce la apariția fenomenului că fructele şi legumele 
indigene proaspete sunt mai puţin rentabile decât fructele şi produsele animaliere importate. 
Înainte vreme, căruțele trase de cai aduceau la oraş produse proaspete. Astăzi circulă de 
milioane de ori mai multe vehicole decât în trecut. Astăzi sute de mii de camioane parcurg anual 
milioane de kilometri. Marile companii de transport câştigă, industria automobilelor câştigă. 
Deci drumul scurt către țărani şi produsele lor proaspete nu mai merită făcut. 

Și ştiţi foarte bine cât de mari sunt cheltuielile de transport, deoarece pagubele făcute de 
maşini, camioane şi avioane sunt incluse în preț. Transportul cu căruţe trase de cai ar fi mult mai 
ieftin, iar gospodăriile biologice ar avea o şansă... 

e Costurile când producătorii menţin prețuri convenabile. 

Ceea ce nu este cazul. Mărfurile „ieftine” au fost produse aproape mereu prin exploatarea 
naturii şi a forței de muncă a oamenilor. Pretutindeni în lume ţăranii primesc pentru produsele 
lor, prin comparaţie, mai puţin şi sunt foarte dependenţi de alocaţia de stat. În preţul final indicat 
pe rafturi se ascund costurile prelucrării, transportului, depozitării, ambalării, publicității şi 
bineînţeles profitul firmei. 

e Costurile, atunci când producătorul ar lua măsuri pentru folosirea de îngrăşăminte şi 
insecticide nedăunătoare şi care să protejeze mediul înconjurător, respectiv costurile pentru 
curățarea mediului înconjurător de otrăvurile industriei şi agriculturii şi ale fabricanților de 
alimente şi produse cosmetice. 

Prin comparație, cât costă pagubele aduse mediului înconjurător şi sănătății, cauzate de 
aceşti conservanti şi de stabilizatorii de gust? Doar în puţine cazuri i se pretinde producătorului 
să plătească pentru aceste pagube pe care le produce produsul său. Şi până acum nimeni nu a 
luat nici o măsură pentru a demonstra concernelor alimentare sau producătorilor de substanțe 
aditive bolile la a căror declanşare ajută produsele lor Acest lucru este imposibil, deoarece toți 


pot cere opinia unui om de ştiinţă, care va dovedi caracterul inofensiv al produsului. Când pe 
plan mondial costurile distrugerii pădurii tropicale pentru câştigarea de teren arabil s-ar include 
în costurile pentru hamburgeri, atunci chifteaua ar costa de o mie de ori mai mult. 

Un alt exemplu este prezentat într-o altă lucrare de-a noastră: un kilogram de otravă 
vegetală care mal întâi a fost permisă apoi interzisă şi care acum, prin normele Uniunii 
Europene este din nou permisă, costă în magazin 60 de mărci. Pentru a îndepărta această otravă 
vegetali din pânza freatică este nevoie de 1000 de kilograme de cărbune activ în valoare de 
10.000 de mărci, nepunând la socoteală costul mâinii de lucru şi costurile pentru îndepărtarea 
cărbunelui activ contaminat, care trebuie făcut inofensiv. Adevăratul preţ al otrăvii vegetale per 
kilogram se ridică la mai mult de 10.000 de mărci. Iar agricultorii mai primesc în aceste condiții 
vrafuri întregi de prospecte ale industriei chimice din lumea întreagă. 

e Costurile prin care producţia industrială duce la distrugerea unor locuri de muncă 
valoroase şi necesare la țară. 

Aproape pretutindeni în Lumea a Treia micii agricultori suferă de foame, iar sărăcia este 
omniprezentă la marginea oraşelor mari. Aceste țări îşi pierd astfel coloana vertebrală a 
autoconservării şi a independenţei. Dar politicienii de acolo nu se gândesc de loc la acest lucru. 
Căci, spre exemplu, nu industria grea consumatoare de locuri de muncă finanţează ajutorul de 
şomaj, ci contribuabilul, cumpărătorul. 

Aceeaşi mişcare există şi în ţările industrializate din lume. Pretutindeni se practică 
„lichidarea enclavelor” pentru ca un câştig imediat să devină permanent cu orice preţ. Din 
fericire, se întrevede o rază de speranţă la orizont, iar numărul fermelor biologice din spațiul 
german este în continuă creştere din 1990. 

Adăugăm toate aceste costuri la preţul de vânzare al unui kilogram de cereale. Dacă ar fi 
să plătim toate astea, atunci va trebui să ne afundăm bine mâinile în portofel pentru aceste 
cereale: ar trebui să plătim de o sută de ori preţul indicat pe raftul magazinului. 

Acesta este adevărul din preț. Şi mai există mulți alți factori care ar mai putea scumpi 
cerealele, dar pe care nu i-am amintit aici! 

Cu aceiaşi bani, sacoşa cu care vă întoarceți de la cumpărături va fi mult mai uşoară dacă 
achiziționaţi produse biologice proaspete. „Vă puteţi permite mai puţin” decât dacă aţi cumpăra 
„produse normale”, 

Adevărul din prețul alimentelor adevărate este diferit. Veţi putea mânca doar jumătate din 
cât erați obişnuiţi dacă vă îndreptaţi spre produsele naturale şi veți câştiga mai multă vivacitate 
şi forță de viață decât dacă aţi consuma o cantitate dublă de produse agricole. Nu se poate face 
comparaţie între forţa interioară a alimentelor naturale şi prețul pe care îl plătim pentru ele, 
Două roşii crescute în natură strălucesc din interior şi vă conferă putere, culoare şi bucurie 
pentru câteva ore. Două mingi de plastic roşii-verzui, crescute în seră şi care poartă inscripția 
„Toşii” nu fac decât să acopere necesarul de lichid pentru o jumătate de oră şi costă ficatul o 
noapte albă pentru eliminarea substanţelor chimice. 

Experiențele făcute au demonstrat că animalele sălbatice se năpustesc asupra hranei 
biologice atunci când li se dă posibilitatea de a alege între legumele normale (cărora li s-a pus 


îngrăşământ şi au fost stropite) şi cele crescute direct în natură. Doar nu or fi atât de lipsite de 
minte încât să se orienteze după aspectul exterior... 

Dar să explicăm în cuvinte simple: dacă toate produsele s-ar comercializa la prețul 
adevărat, pe termen lung nu vom mal avea probleme legate de mediul înconjurător. 

Dacă decizia noastră de cumpărare liber manifestată s-ar baza pe informaţii despre prețul 
adevărat, pe termen lung nu vom mai avea probleme legate de mediul înconjurător. 

Dacă întrebaţi de ce nu există în rafturile magazinelor produse biologice, veți primi cu 
siguranță unul dintre următoarele răspunsuri: „Cumpărătorii nu le doresc”, „Nu există cerere 
pentru ele” sau „Cumpărătorilor li se par prea scumpe”. Este oare adevărat? Chiar nu există 
cerere. Cumpărătorii nu doresc să cumpere produse naturale? 

Nu este ciudat? Dacă ați otrăvi copilul vecinilor, ați fi singurul răspunzător şi singurul 
sancționat. Dar dacă industria descoperită şi dezvoltată de politicieni ar face acelaşi lucru, ce s- 
ar întâmpla? Nimic. lată cum poate fi descris cercul vicios: 

e În întreaga lume, industria şi marile concerne câştigă sume fabuloase prin fabricarea de 
produse dăunătoare mediului înconjurător şi sănătăţii oamenilor. Dacă o ţară îşi schimbă legile, 
acestea se mută în altă ţară şi ne trimit „materialele” prin poştă. 

e Sume ameţitoare sunt câştigate de pe urma luptei împotriva bolilor cauzate sau 
declanşate de aceste produse dăunătoare. 

e Sume uriaşe se câştigă prin combaterea pagubelor cauzate mediului înconjurător de 
aceste produse. 

* Aceleaşi industrii care-şi rotunjesc cifrele de afaceri graţie produselor dăunătoare 
mediului şi sănătăţii câştigă sume mari de bani cu medicamentele folosite în lupta împotriva 
bolilor datorate propriilor lor produse. 

e Undeva la mijloc se află casele de asigurări sociale care aruncă pe fereastră banii noştri 
pentru lupta împotriva simptomelor unei boli, dar care nu acordă nici un ban acţiunii de 
prevenire a apariției afecțiunilor. 

e Numeroşi politicieni aleşi liber de noi toţi stau confortabil în consiliul de administraţie 
al acestor concerne şi case de asigurări sociale. 

Acum puneţi-vă întrebarea: cine are cu adevărat interesul să ne protejeze mediul 
înconjurător şi sănătatea? Cei care fac bani de pe urma pagubelor şi a bolilor? Se fac bani mulți 
cu utilizarea reziduurilor, dar nu şi de pe urma evitării apariției lor. Se scot bani frumoşi de pe 
urma luptei împotriva bolilor, dar prevenirea apariţiei lor nu aduce nici un profit. Se face multă 
reclamă produselor ieftine semipreparate, dar nu şi celor naturale, biologice. 

Nu gândiţi aşa cum vă îndeamnă să o faceți publicitatea şi statul. Priviţi cu atenție 
„statul”. Reprezintă el oare o instituţie „sănătoasă” şi de succes pe care să te poţi baza? De ce 
sprijină oare statul, cu banii noştri, firmele şi industriile care furnizează şi comercializează 
exclusiv produse dăunătoare mediului înconjurător? Pentru „asigurarea unor locuri de muncă”? 

Acest argument adesea adus în discuţie trebuie totuşi examinat cu atenţie. Ce sens are un 
loc de muncă a cărui realizare constă doar în otrăvirea oamenilor şi în distrugerea naturii? De ce 
să îl apărăm şi să îl asigurăm? S-au alocat miliarde pentru încurajarea diferitelor forme de 


agricultură care distrug natura. Aceleaşi miliarde alocate pentru îngrijirea pădurilor şi pentru 
reîmpăduriri, pentru îngrijirea munţilor şi a mediului înconjurător ar fi vindecat mulți plămâni. 
Ciudat lucru că politicienii se miră de ce tot mai puţini oameni vin la vot... 

În Austria, oricine poate deschide, fără licenţă, chioşcuri în care să comercializeze 
hamburgeri, cârnăciori picanţi şi cartofi prăjiți. Dacă se doreşte deschiderea unui mic local 
biologic, trebuie mai întâi să prezinţi o autorizaţie de funcționare. 

Fiţi însă încrezători în propriile forte: faceţi întotdeauna contrariul a ceea ce vă sfătuiesc 
persoanele de succes. Cercetaţi mereu cine vă sfătuieşte şi de ce. Ce interes urmăreşte persoana 
respectivă prin sfatul pe care vi l-a dat? Cum a ajuns persoana respectivă să gândească aşa cum 
gândeşte? Aţi accepta sfaturi cu privire la căsătorie de la cineva care a divorțat de şase ori? Sau 
sfaturi economice de la o persoană care a dat faliment? Când ziarele vă oferă diferite sfaturi, 
întrebaţi-vă mereu cu ce interes o face. Observaţi cu atenţie şi formaţi-vă propria opinie. 

Una este să recunoaşteți această situație, această criză îngrozitoare, şi alta este să o 
soluționaţi. Dacă încercaţi să o combateţi cu furie şi cu autocompătimire, nu o veţi schimba ci, 
dimpotrivă, veţi ajunge la amărăciune, ba chiar la disperare. 

Este o lege a naturii: nici un om nu se poate însănătoşi şi nici nu se poate bucura de 
succes numai prin vaiet, nici o problemă nu se poate rezolva şi nici o boală nu se poate vindeca 
doar prin combaterea problemei sau a bolii. Nici un om nu poate produce o schimbare în bine 
dacă nu reuşeşte să le inducă şi celorlalți bucuria, dacă nu stabileşte clar că au importanţă doar 
deciziile luate din dragoste față de oameni şi față de natură. Fără bucurie şi fără dragoste nu 
ajungem nicăieri. 


Până şi organizaţiile pentru protecția mediului înconjurător renunță adesea să mai ia 
oamenii în serios şi să le influenţeze puterea de decizie. Hotărârile unei persoane care se 
manifestă prin arta de a convinge şi prin înspăimântarea altei persoane nu au nici un sens şi nu 
conduc la nimic. 

Nu este atât de greu să aducem lumină în lume: dacă nu acceptaţi cercul vicios şi dacă nu 
luaţi parte la el, atunci veţi avea succes. Pentru dumneavoastră înşivă şi pentru noi toţi. Viitorul 
lumii depinde de un singur factor: să trăiţi după propria înţelepciune, neinfluențată de nimeni şi 
ghidându-vă după propria dumneavoastră dorinţă liber exprimată. Dorinţa liberă, decizia de 
cumpărare, hotărârile dumneavoastră cotidiene, care schimbă soarta lumii, indiferent de partidul 
pe care îl simpatizați şi de credinţa religioasă căreia îi aparțineți. Acum şi în viitor ne vom 
strădui neîncetat ca dumneavoastră să deveniți conştienţi de această imensă forță personală şi de 
puterea ei de influenţă. 

V-aţi decis pentru câteva roşii biologice din ţara dumneavoastră în locul roşiilor de seră 
importate? Atunci aţi făcut pentru întreaga lume un uriaş pas înainte spre un viitor frumos. O 
decizie de o importanță mai mare decât orice discurs politic. Sunteţi de părere că singuri nu 
puteți reuşi nimic? Această idee preconcepută este un coşmar care vă întunecă viața şi care este 
responsabil pentru fiecare dintre problemele dumneavoastră. 


În următorul capitol intenţionăm să vă trezim şi să vă întărim sentimentul că nu puteţi 
rupe nici un trandafir fără ca toată lumea să vă privească şi să primească şi ea ceva. Nici o faptă, 
indiferent cât de neimportantă ar fi, nu rămâne fără urmări - bune sau rele. Nu există cale de 
mijloc. 

Pentru noi ar fi extraordinar dacă v-am putea inspira curajul de a lua aceasta ca pe un fapt 
de la sine înţeles. Căci orice cercetare are nevoie de curaj, pentru că fiecare gând, fiecare cuvânt 
rostit şi fiecare acţiune întreprinsă are urmări, atât astăzi, cât şi mâine şi peste douăzeci de ani. 
Soarta lumii stă în mâinile fiecăruia - în mâinile tuturor. 

Cel mai bun lucru este aventura experienţei personale. Prin propria voastră experiență veți 
putea renunța la presupuneri, păreri şi credinţe, primind în schimb ştiinţă şi adevăr. 


4. Din informaţii vii 


Descriem anul 1836. Telefonul nu fusese descoperit încă. O moaşă dintr-un mic sat de pe 
coasta de nord a Germaniei s-a trezit brusc dis-de-dimineaţă în jurul orei trei şi fără să stea pe 
gânduri s-a pregătit să treacă de pe uscat pe o insulă islandeză. A ajuns suficient de devreme 
pentru a moşi o nevastă de pescar ale cărei dureri începuseră pe la ora două şi jumătate. 

În vara anului 1988, o specie de carii s-a năpustit asupra unui copac lovit de trăznet aflat 
la marginea unei păduri. Chiar dacă nu se vedea nici o insectă, de jur împrejur, pe o distanţă de 
mai mulți kilometri, toți copacii de acelaşi tip cu cel doborât de trăznet au început să producă o 
substanță care nu le plăcea dăunătorilor, pentru a se apăra de aceştia. 

Unei fetiţe i se făcea mereu rău când mergea câţiva kilometri cu maşina. După ce la 
recomandarea medicului homeopat a luat cinci pastiluţe care nu conţineau nimic din ceea ce un 
farmacist sau un chimist ar putea numi „substanță activă”, a putut merge cu maşina - şi 
problema ei s-a rezolvat. Medicii se confruntă zilnic cu faptul că o tabletă sau un sirop care nu 
conţin deloc substanță activă - fenomen cunoscut sub numele de „efectul Placebo” - calmează 
sau chiar vindecă total. 

Şi un ultim exemplu: un om de ştiinţă american şi-a conectat planta favorită de acasă la un 
aparat de măsură foarte sensibil, capabil să sesizeze şi cele mai mici schimbări ale stării electrice 
şi chimice ale plantei. După aceea, trebuind să plece într-o călătorie de o lună în Europa, şi-a 
rugat un coleg să ude planta şi să verifice instrumentul de măsură. Pe parcursul călătoriei şi-a 
notat momentul precis în care suferise de o stare de stress neobişnuită, în cazul unui trafic rutier 
periculos, înaintea unui discurs sau a unui seminar. La întoarcerea acasă a descoperit că 
instrumentul de măsură cuplat la plantă indicase cu precizie reacţii puternice ale acesteia exact 
în momentele pe care şi le notase şi el pe parcursul călătoriei. 


Gândiţi-vă acum şi dumneavoastră: ce au în comun experienţele prezentate mai sus? 


In acest capitol vom încerca să vă ajutăm să găsiți dumneavoastră înşivă un răspuns la 
acestea. Ceea ce vă prezentăm noi ca răspuns nu are sens decât după ce ați găsit şi 


dumneavoastră un răspuns propriu. Nu ne hazardăm să vă prezentăm şi să vă recomandăm 
diferite lucruri cu privire la alimentaţia sănătoasă şi la îngrijirea înţeleaptă a corpului, dacă 
dumneavoastră înşivă nu găsiţi un răspuns mulțumitor. Nu ştiţi, spre exemplu, de ce o lingură de 
lemn este mult mai bună pentru amestecarea unei supe decât o lingură din metal sau de ce o 
pâine coaptă cu dragoste este de mii de ori mai hrănitoare decât cea mai bună mâncare dintr-un 
restaurant de lux. 

Este posibil să respingeţi o parte din numeroasele sfaturi şi informaţii pe care vi le vom 
prezenta în paginile următoare. Ar fi un lucru trist, deoarece în răspunsul la întrebarea cu privire 
înțelepte a corpului şi a frumuseţii veşnice. 

Toate aceste evenimente au un punct comun: fără informaţii vii, moaşa ar fi ajuns prea 
târziu, iar carii ar fi distrus întreaga pădure. Fetiţei i-ar fi fost în continuare rău, sau ar fi înghițit 
o pastilă chimică ce ar fi condus în câţiva ani la declanşarea unei alergii. Fără informații vii, 
Placebo nu are nici o şansă, iar planta cercetătorului nu ar fi reacționat în nici un fel atunci când 
stăpânul ei ar fi murit. 

Informaţia vie este ceea ce ne ţine în viață pe noi toţi, şi nu un amalgam haotic de jumătăţi 
de adevăr, de fragmente intelectuale şi minciuni pe care ne-am obişnuit să le numim 
„informaţii”. Ceea ce vedeţi la ştiri este umbra unui suflu de speranţă pentru informația vie, 
adevărată. 

Stăm cu ochii larg deschişi şi cu urechile ciulite la ştiri, deoarece ne dorim să fim în 
sfârşit corect informaţi, să descoperim adevărul şi să putem să creştem şi să ne dezvoltăm. 
Urmărim mişcările buzelor crainicelor sau ale prezentatorilor, pentru că în adâncul ființei 
noastre dorim să ne luminăm, căutăm lumina în care să găsim un drum mai bun decât cel pe care 
am mers până acum. În loc de acestea nu primim decât informaţii moarte, fotografii lipsite de 
conţinut şi cuvinte cheie. 

Ne dorim informaţii vii. 


Societatea vestică actuală - şi din ce în ce mai frecvent şi celelalte societăţi - este descrisă 
ca fiind o „societate a informaţiei”. Ce iluzie! Nimic nu poate fi mai departe de noi decât faptul 
de a fi informat viu, care ne ajută pe fiecare dintre noi să ne înfruntăm destinul şi menirea în 
această lume, să devenim fericiţi şi să fim fericiţi. 

Știm totul despre războiul de treizeci de ani, despre părțile componente ale trupului 
nostru, despre părțile componente ale autovehiculelor şi roboților, cum putem lua un credit şi 
cum putem da un concurs, cine pe cine a învins în bătălia de pe Ohr în anul 1643 pentru a-i lua 
tronul pe care îl va pierde trei ani mai târziu printr-o otrăvire acută a cărei inițiator a fost „cel 
mai bun prieten”. Sunt extrem de rare adevăratele informaţii culturale, regula stabilind-o 
deşeurile de informaţii, informațiile vii nemaifiind furnizate de nici o universitate. 

Nu ştim nimic despre sentimente, despre cei din jurul nostru, despre dragoste, despre 
adevărata sexualitate şi adevărata prietenie. Cel puţin nu la vârsta la care informațiile vii de acest 
tip sunt necesare vieții precum este aerul. 


Mamele care alăptează cunosc cu precizie cum stau lucrurile în ceea ce priveşte 
informaţiile vii: cât de des li s-a întâmplat ca sânii să li se întărească şi să înceapă să producă 
lapte, deşi nu aveau cum să audă plânsul copilului? Multe dintre ele uită cu timpul această 
experienţă sau nu le interesează modalitatea prin care au aflat de foamea micuţului. Cine să le 
spună că este vorba de informaţii vii - o formă de influenţe petrecute dincolo de al cincilea simţ? 

Mamele şi taţii sugarilor şi copiilor mici se află în ipostaza unică de a putea cunoaşte şi 
studia informațiile vii şi opusul acestora, informațiile distrugătoare. Observaţi copiii şi flerul lor 
precis. Orice mamă vă poate destăinui că biberonul pregătit în grabă şi agitație are o cu totul altă 
acțiune asupra sugarului decât cel pregătit în linişte şi cu calm, 

Părinţii care doresc să iasă în oraş pentru prima dată de la naşterea copilului lor observă 
aproape imediat că în acea seară micuțul nu adoarme ca de obicei - deşi ei au făcut totul „ca de 
obicei”. 

Părinţii care, spre exemplu, spun copiilor că nu le sunt indiferente notele primite la şcoală, 
pot să nu se mai obosească atunci când nu simt cu adevărat în interior acest lucru. Mesajul 
adevărat transpare imediat. 

Există mii de exemple cu privire la implicarea informațiilor vii în viaţa fiecăruia dintre 
noi şi la modul în care acestea ne influenţează. 

Vă mai amintiţi povestea cu iepurii? În anii '70, iepurii de casă erau hrăniţi cu produse 
bogate în grăsimi pentru a se studia apariţia afecţiunilor cardiace. Toate animalele cercetate s-au 
dezvoltat la fel - cu o singură excepţie: la o anumită grupă de iepuri, simptomele afecțiunilor 
cardiace erau cu 60% mai reduse! La început nu s-a putut stabili cauza datorită căreia tocmai 
aceste animale au putut asimila mai bine hrana „producătoare de infarct” decât colegii lor din 
aceeaşi specie. Doar din întâmplare s-a descoperit în sfârşit, după o anumită perioadă de timp, că 
studentul care îi avea în grijă îşi lua în brațe „animalele” şi le mângâia cu dragoste. 

Ce fel de substanţă conţinea mâncarea pentru iepuri a studentului? Era oare o substanță 
care să poată fi pusă în evidenţă pe cale ştiinţifică? 


Cel mai important mediu pentru transferul informațiilor vii sunt gândurile. Cu cât este 
mai mare dragostea dumneavoastră față de ceva şi puterea dumneavoastră de concentrare, cu 
atât puteți informa viu fiinţele şi lucrurile. Amestecaţi cu dragoste pentru copilul dumneavoastră 
o lingură de sirop într-un pahar cu apă rece? Tocmai ați preparat un elixir al vieţii. Niciodată nu 
va putea înlocui o maşinărie ceea ce ați făcut dumneavoastră, chiar şi atunci când toate 
ingredientele sunt păstrate neschimbate. 

De aceea există în domeniul producției industriale diferenţe mari - iar acest lucru este 
foarte important pentru tema cărții de față. Un director de firmă poate produce calitate şi 
alimente adevărate, chiar şi atunci când pe parcursul procesului de fabricaţie şi prelucrare nici o 
mână omenească nu amestecă ingredientele. Secretul produselor sale de calitate constă doar în 
cel mai de preț ingredient, şi anume în atitudinea mentală cu care îşi conduce afacerea. Ce este 
mai important pentru el, starea de bine a clienților săi sau cifra de afaceri? Sănătatea copiilor 
care consumă produsele sale, sau punguţa cu bani a acţionarilor? Dacă prioritățile sale 


interioare sunt umane, atunci această atitudine pătrunde în întregul domeniu, în colaboratorii şi 
în produsele sale. Cu toate că nu au atât de multă energie cât ar fi avut dacă ar fi fost produse cu 
dragoste şi bucurie, manual, aceste produse au în schimb multă putere de viaţă - informaţii vii. 


Informațiile vii dau unui aliment ceea ce îi lipseşte pentru a fi adevărat. 
Informațiile distructive pot transforma un aliment adevărat într-unul obişnuit. 


Cu timpul probabil că vă veţi dumiri de ce nu este indiferent ce formă de energie se 
foloseşte pentru a crea curentul care ajunge în prizele dumneavoastră. Probabil că vă vine greu 
de „digerat” ceea ce vrem să vă împărtăşim, dar corespunde adevărului şi poate fi simțit. 
Curentul electric este întotdeauna curent informat, aşa cum apa este apă informată. Întrebarea 
care se pune: cu ce anume informat? Cu informaţii vii sau cu informații distrugătoare? Curentul 
produs de forţa vântului, a soarelui sau a apei este întotdeauna informat viu, în timp ce curentul 
atomic este întotdeauna informat distrugător. Între acestea se situează curentul din cărbune, ulei, 
deşeuri etc. 

Energia care vă încălzeşte inima influenţează ceea ce puneţi pe masă. 

Un exemplu pentru informaţiile distrugătoare, ani la rând ne-am procurat pâinea de multe 
ori de la o mica fabrică de pâine din oraşul în care locuim, fabrică ce continua să lucreze cu 
maia adevărată şi care era foarte mândră de vechea tradiţie de brutărie, într-o zi, de la o oră la 
alta, căpătăm de fiecare dată de la pâine dureri de cap în adevăratul sens al cuvântului. La 
început am crezut că este vorba de întâmplare şi abia mai târziu corelația a devenit clară şi, din 
motive de siguranţă, nu am mai cumpărat pâinea, fără să cunoaştem cauza durerii de cap. 

După un timp am aflat ce se întâmplase: exact în ziua în care au început durerile de cap, 
nu se schimbase reţeta pâinii, ci conducerea firmei a decis să nu mai vândă convenabil pâinea 
veche, care nu s-a mai vândut, unor centre speciale de colectare, cum se întâmplase până atunci, 
ci să o transforme în mâncare pentru animale, argumentând că „din punct de vedere al costurilor 
este mai convenabil”. Iar clienţii au trebuit să consume energia mentală a acestei decizii. Din 
fericire, doar pentru câteva luni, după care s-a revenit la vechiul sistem. 


Informaţiile vii sunt întotdeauna favorizante, constructive şi întăritoare. Ele contribuie la 
bunul mers al lucrurilor, la echilibru şi la dezvoltarea dorinţei libere şi a dragostei - calea de la 
imobilitate la mişcare, de la rece la cald, de la sclavie la libertate. 

Informaţiile distrugătoare nu contribuie decât la slăbirea receptorului, destinatarului. 
Direcţia lor principală de acţiune este împiedicarea învăţării şi ascunderea adevărului. Ele au 
aproape întotdeauna proprietatea de a crea dependenţă atunci când sunt folosite o perioadă mai 
lungă de timp - ca în cazul anumitor forme de muzică. Sau cum se întâmplă cu diferite alimente 
şi produse cosmetice. 


Alimentele şi produsele cosmetice fabricate astăzi pe cale industrială sunt aproape fără 
excepţie informate distructiv. Acţiunea lor pe termen scurt şi lung este slăbirea, dependenţa şi 


golirea. Căci cum altfel aţi explica nenumăratele alergii alimentare, intoleranțe la produsele 
cosmetice şi multe alte dezechilibre ale stării de sănătate care au apărut o dată cu chimia şi 
industria farmaceutică? 

Nu suntem alergici la roşii, căpşuni, lapte, lână. Suntem alergici la otrăvurile şi 
conservanţii care au schimbat aceste alimente şi substanţe. Suntem alergici la informațiile 
distrugătoare pe care le conţin. Iar acest lucru este suficient. 


Fiecare conservant artificial - chimic - este o informaţie a producătorului asupra 
produsului. „Mori pentru ca produsul meu să arate la fel de bine ca acum. Pentru a arăta în raft 
mult timp bine, pentru a-mi diminua pierderile. Îmi este indiferent ce se întâmplă în organismul 
clienţilor mei.” Conservanţii „smulg” alimentelor circuitul natural de creştere, prospeţime, 
cădere, putrezire, nou început. Preluăm aceste informaţii distrugătoare şi le transmitem mai 
departe corpului nostru. Aceste informaţii acționează asupra lui ca o formă de chimioterapie: 
„Stop! Opreşte-te din creştere şi coacere.” 


Foarte importantă în ceea ce priveşte corelaţia cu ceea ce vă vom dezvălui în următoarele 
pagini este o caracteristică a informațiilor distrugătoare din alimente: se fac imediat observabile 
- pot fi recunoscute imediat dacă sunt căutate. În mod normal, organismul are nevoie de un timp 
pentru a „cunoaşte” alimentele, pentru a le descompune, apoi pentru a le transporta către diferite 
organe şi acolo, prin reacția organului pentru a afla dacă anumite substanţe distrug sau sunt 
utile. Doar substanţele distrugătoare care irită mucoasa stomacală pot fi recunoscute mai repede 
decât celelalte. 

Informaţiile distrugătoare pot fi recunoscute chiar imediat după prima muşcătură, după 
prima bucată înghițită - printr-o multitudine de reacţii, după predispoziţie: oboseală 
asemănătoare leşinului, oboseală care se instalează lent, schimbarea stării psihice, pierdere 
bruscă a chefului, senzația de gol, sentiment de resemnare. Mulţi oameni şi-au ascuțit într-atât 
simțurile încât prezintă aceste reacţii înainte de a se atinge de alimentele respective. 

Vrem să vă facem să conştientizați faptul că aproape toţi oamenii deţin această forță de 
recunoaştere. 

Informaţiile distrugătoare reprezintă motivul principal pentru care tehnologia genetică a 
fost încă din prima zi o rătăcire absolută a spiritului uman. Pentru ea nu există nici o justificare 
cu excepția faptului de a cuteza să citezi ca justificare dorinţa de câştig şi ambiția izvorâtă dintr- 
un imbold inuman. Aceste două motive au grijă să nu se afle ce înseamnă cu adevărat tehnologia 
genetică. Un genetician este o persoană care a observat că apa este uneori „prea udă” şi acum 
încearcă să o facă mai „uscată”. Astăzi este legată de tehnologia genetică şi stimularea unei gene 
a unui tip de grâu să crească mai repede, în timp ce un alt tip de grâu nemanipulat creşte deja 
mai repede - numai că: cercetătorii nu sunt interesaţi să descopere acest lucru! Tehnologia 
genetică este un alt cuvânt pentru lipsa de dragoste şi pentru răceala inimii. 


Precum puterea atomului, care nu va domni niciodată cu adevărat - aşa cum ştiu foarte 
bine toţi oamenii de ştiinţă! Falsa mândrie şi dorinţa de câştig împiedică recunoaşterea lor 
astăzi. Lăsaţi-vă mai bine copii şi nepoții să descopere faptele. 

De ce nu va domni niciodată puterea atomului? Răspuns sub formă de întrebare: în ce 
constă valoarea unui lucru, al cărui produs rezidual este o otravă, care şi peste o sută de ani va fi 
la fel de letală ca şi acum? 


Se poate ajunge la o calitate deosebită a informaţiilor vii: cu cât suntem mai conştienţi de 
propriile acţiuni, cu atât primim informaţii mai intense despre bine şi rău. Un medic stomatolog 
foloseşte un amalgam otrăvitor pentru umplutura dinților într-un moment în care orice dentist 
acționează în deplină cunoştinţă de cauză cu privire la netoxicitatea şi necesitatea lui. Aceste 
umpluturi sunt mai puţin dăunătoare organismului dacă medicul cunoaşte efectul lor dăunător pe 
termen lung. Motivul: ştiinţa că face ceva dăunător se răsfrânge în ceea ce face medicul. Această 
ştiinţă şi neatenția la ea otrăvesc. 

Informaţii distrugătoare la lucru. 

Se subînţelege că este valabil vechiul proverb că neştiința nu apără de pedeapsă. Sufletul 
funcționează adesea după alte reguli şi lumea se va prăbuşi dacă o greşeală comisă cu ignoranță 
dar cu încredere deplină ar fi pedepsită în egală măsură cu o greşeală săvârşită în deplină 
cunoştinţă de cauză. De aceea copii şi oamenii nevinovaţi se bucură adesea de o anumită 
protecţie, pentru care sunt adesea invidiaţi de ceilalţi. Îngerii păzitori sunt mereu pe aproape 
dacă credeţi în ei. Dar dacă cineva vă lasă fără ocupaţie atunci când este vorba de o ştiinţă mai 
bună, în acest caz nu trebuie să ne mirăm că recolta este pe măsura semănatului. 


Vi s-au mai clarificat puţin imaginile despre informațiile vii şi despre cele distrugătoarei 
Ar fi minunat, căci există puţine domenii ale vieţii, cum ar fi alimentaţia şi îngrijirea corpului, în 
care aceste lucruri sunt de folos pentru sănătatea noastră. Dar au trecut abia câteva decenii din 
lunga viaţă a acestei planete în care am neglijat aceste lucruri vitale. 

Să vorbim puţin despre puterea şi acțiunea concentrată a informaţiilor vii. Dacă vreți să 
fiți informaţi viu, succesul este direct proporțional cu neapartenenţa, onestitatea şi sinceritatea 
intențiilor dumneavoastră şi cu concordanța cu adevăratele cerinţe ale situaţiilor respective. 

Susţinătorii unui club de fotbal vor să insufle jucătorilor „lor”. putere şi rezistență, 
privindu-i şi încurajându-i. Această practică reuşeşte în mare măsură, precum ştie orice sportiv 
încurajat din afară. Pe de altă parte, acest lucru şi-l doresc şi susținătorii echipei adverse, şi de 
aceea situaţia este echilibrată. Cel mai important este că aici scopurile nu sunt tocmai lipsite de 
prihană. Dorinţa ca propria echipă să câştige nu poate crea informaţii vii. Altădată ar fi câştigat 
echipa care avea cei mai mulți susţinători. Dar în ceea ce priveşte informaţiile vii, nu există 
volum şi greutate. 

În ceea ce priveşte integritatea legată de necesitate: sufletele copiilor sunt capabile într-o 
mai mare măsură să exteriorizeze dorințe, să gândească şi să simtă. Forţa lor interioară de a 


informa viu că, mediul înconjurător este foarte mare şi fără copii multe domenii ale vieții s-ar 
afla într-o situaţie deplorabilă. Totuşi: dacă sinceritatea ar „erupe” mereu, nu ar mai exista 
profesori pe lume. Inimile nevinovate ale copiilor i-ar trimite imediat pe alte planete 
Veridicitatea şi dragostea urmate de informaţii vii trebuie să se conjuge însă şi cu necesitatea ca 
informaţia să se îndeplinească. 

x 

Apa este purtătorul de informaţii numărul unu pe pământ. De ce faptul că forta fizică ne 
cufundă în cada de baie depinde de această capacitate speciala a apei: ne ia povara de pe umeri 
atunci când dorim acest lucru? Ne inspiră acţiuni şi idei noi. Ce înseamnă „a inspira”? Înseamnă 
„a fi informat”. Inspirația artiştilor reprezintă capacitatea acestora de a lua informaţii vii din 
diferite surse. 

Apa poate purta şi transmite informaţii vii. Multe izvoare din lume dovedesc ceea ce pot 
însemna informațiile vii pentru apă. Multe dintre ele au devenit locuri de pelerinaj cunoscute în 
întrega lume. Gama noastră cosmetică conţine astfel de apă vie. Facem de fiecare dată câte o 
excursie pentru a o lua dintr-un loc tainic. Timpul înseamnă bani? Acest neadevăr distrugător nu 
ne afectează. Timpul este timp - şi nu bani.Trebuie să-l luaţi aşa cum este. Roata timpului se va 
mai învârti milioane de ani după ce noi nu vom mai fi. De ce însă această nebunie a idealului 
unei viteze din ce în ce mai mari? Mulţi dintre noi îl luăm de bun aşa cum îl câştigăm. Dar sunt 
şi oameni cunoscuţi pentru graba lor. 

Pentru a preîntâmpina întrebările: nu putem divulga locul acestui izvor. Un prieten a 
descoperit prin propriile forţe izvorul şi l-a transformat în fântână şi, mai mult decât atât, a avut 
grijă să fie renovată mănăstirea de lângă el. A avut în schimb o singură pretenție: apa să nu fie 
vândută niciodată şi izvorul să nu fie exploatat pe cale industrială. Iar noi îi respectăm dorinţa. 
Informaţia cu privire la locul în care se află este la îndemâna celor care au nevoie de ea. 

„Pentru a se purifica, apa trebuie să treacă peste şapte pietre” - cea mai bună apă şi apa 
gândită pentru noi, oamenii, provine din izvoare care ajung singure la suprafaţă. Trebuie să luăm 
doar ceea ce vine din proprie inițiativă la suprafață. Apa a atins deja un proces de „coacere” 
necesar şi a devenit curata şi vie, s-a autopurificat şi conţine informaţii vii. Din contră, pânza 
freatică a fost luată puţin prea devreme, procesul semănând în mare măsură cu o „naştere 
prematură”, care nu conţine încă toate forţele vitale de care are omul nevoie. Natura nu i-a dat 
drumul fără a avea un motiv întemeiat. Multe ape minerale sunt din acest punct de vedere 
moarte, acoperind exclusiv nevoia de lichid şi slăbindu-ne pe termen lung sistemul imunitar, 
indiferent cât de multe substanțe „sănătoase” conţin. 

Această carte se referă la alimentaţia sănătoasă. Vă mai amintiți de povestea din Puterea 
Lunii?. Undeva în această lume, ieri sau în urmă cu ceva vreme, exista odată un lagăr de 
detenţie ai cărui „locatari” erau subnutriți, deoarece conducerea lagărului şi paznicii păstrau 
pentru ei rațiile de mâncare, în fiecare baracă oamenii mureau săptămânal de foame - cu o 
excepţie. În baraca 27 prizonierii nu erau atât de epuizați precum în restul lagărului, starea 
sănătăţii lor era destul de bună şi puteau rezista mult mai bine la muncile la care erau supuşi. 


Când paznicii şi-au dat seama de această diferență, au urmărit în secret o perioadă de timp 
baraca, dar nu au putut stabili dacă deţinuţii primesc în vreun fel porții suplimentare de mâncare. 
În final, comandantul lagărului a audiat un prizonier din baraca 27 pentru a afla motivul stării 
sale corporale. „Greu de spus”, a declarat prizonierul, „dar ar putea avea legătură cu faptul că în 
fiecare zi, dimineaţa, la prânz şi seara ne adunăm cu toţii în cerc şi ne închipuim că avem în fața 
noastră cele mai bune preparate care s-au făcut vreodată şi la care s-ar putea gândi cineva. 
Mâncăm, bem, mestecăm şi agităm lingurile până ne săturăm cu toţii”. 

Informaţii vii la lucru. 

x 

Cum putem recunoaşte informațiile vii, ce organ poate fi sensibilizat pentru a recepta 
mesajele pe care le transmit? Fără exceptie, cu toții posedăm un organ cu ajutorul căruia putem 
recunoaşte atât informaţiile vii, cât şi pe cele distrugătoare - organul pe care îl numim fler sau 
intuiție. Este doar puţin adormit, dar poate fi deşteptat prin dragoste față de propria persoană, 
prin puţină autodisciplină şi prin atenție. Nimic nu îi trezeşte pe cei care vor să doarmă în 
continuare, cu siguranță nu o va face nici cartea de față. Informaţiile vii şi informaţiile 
distrugătoare pot fi receptate prin puterea voinţei. 

Cum am spus: adesea preluăm informațiile vii şi pe cele distrugătoare din alimente şi din 
produsele cosmetice şi abia când îşi fac efectul asupra dispoziției şi stării noastre fizice simţim 
cum a fost „informat” produsul respectiv. Spre exemplu, informațiile distrugătoare din 
alimentele noastre s-au extins atât de mult încât experții nutriționişti sunt convinşi că este 
„perfect normal ca, după masă, să te simţi obosit.” O adevărată nebunie! 

Produsele valoroase sănătoase preparate cu dragoste ne conferă forță şi bună dispoziţie! 
Niciodată nu ne simțim obosiţi după masă la fel cum nu trebuie să ne simțim obosiţi după ce am 
făcut dragoste. Sexualitatea fericită, neîngrădită de canoane bisericeşti şi de părinţi nu oboseşte 
pe nimeni! De când oboseşte dansul? De când oboseşte ceva ce face plăcere? 

Cu siguranţă că poţi mânca cu poftă alimentele informate distrugător de la un restaurant 
fast-food, de vreme ce simţurile îţi sunt înăbuşite. Însă oamenii al căror fler este treaz nu vor 
simți nici cea mai mică bucurie la constipantele neînsuflețite pe care ni le pun în farfurie 
reclamele. Pentru că le recunosc fără nici un dubiu. Cu ajutorul celui mai fin instrument de 
măsură care există. Flerul personal. 

Fiecare dorință adevărată a unui om ascunde informații vii şi informații distrugătoare. 
Dacă vă doriți alimente adevărate, deşi nici un supermagazin nu vă poate oferi ceva care să vă 
împlinească dorințele - atunci doriți-vă mai departe! Asimilarea alimentelor este astăzi dominată 
în mare parte de calorii, de procente de grăsimi şi de comoditate. Aproape nicăieri nu se mai 
întâlnesc la alegerea alimentelor rațiunea, sănătatea şi dorinţa naturală. 

Cine şi-a ferit sufletul de împrejurările fericite este adesea considerat nebun, paria, şi 
tovarăş incomod. Nebunul şi fanaticul care a pus la colţ toate judecăţile naturale există cu 
adevărat. Dar unde? Nu se întâlneşte pretutindeni? 

Ce sunt „Zeii înveşmântaţi în alb” decât nişte fanatici de compătimit? Ce sunt mai marii 
majorităţii bisericilor decât fanatici care nu sunt cu nimic mai prejos decât guru diferitelor secte? 


Ce sunt politicienii? Pretutindeni în lume, în fiecare domeniu întâlnim extreme distructive. Dar 
să nu cădem pradă nesiguranţei. Nu biserica este adevărata credință, nu politicienii fac politica, 
nu „zeii înveşmântaţi în alb” ne domină. Noi trebuie doar să suferim din când în când de pe 
urma acestor fanatici... 

Astăzi putem întoarce spatele oricărui medic arogant, oricărui politician ignorant, bisericii 
care propovăduieşte cu fățărnicie. Există medici buni şi suficient spaţiu liber pentru a descoperi 
menirea pe care o avem în viață. 

Nu uitaţi: voi înşivă aţi observat gunoaiele cu care vă îmbie supermagazinele sau aţi 
remarcat existenţa unor alimente bune, valoroase. 

Căci numai ceea ce este cumpărat ajunge pe piață şi rămâne pe piaţă. 

Dacă optaţi pentru calitate şi o solicitați chiar dacă nu se află în rafturi, ea va ajunge 
acolo, mai devreme sau mai târziu. Nu aveți încredere în această mare forță personală? Nu 
trebuie decât să încercaţi singuri. 

În urmă cu câteva decenii - când „produsele biologice” reprezentau cuvinte străine şi 
pretutindeni produsele gata preparate erau puse la temelia alergiilor de astăzi - am făcut un 
experiment. La o conferință, nimeni din cei prezenţi nu a crezut în posibilitatea ca oferta unui 
supermagazin să poată fi influenţată. Am stabilit ca în zilele următoare câțiva dintre cei prezenţi 
să meargă împreună cu noi şi să ceară roşii netratate chimic în locul bilelor verzi care se 
pretindeau a fi „roşii”. Şi să părăsească imediat magazinul dacă directorul le spunea că nu 
există. (Am vorbit întotdeauna numai cu directorul general, vânzătorii având prea puţine interese 
cu privire la ceea ce-şi doresc clienţii.) 

După două tuni de întrebări delicate roşiile bune au apărut brusc, şi nu doar acolo - ci şi în 
alte filiale ale lanţului de distribuţie. Şi au rămas acolo. Cu mulți ani înainte ca discuţiile cu 
privire la valoarea şi pierderea valorii alimentelor noastre să fie făcute publice. 

Informaţiile vii transmise prin dragoste necondiționată au întotdeauna succes. Dacă nu 
astăzi, atunci mâine. Dacă nu pentru cei iubiţi, atunci pentru cei care iubesc. 

Meditaţi puţin pe marginea acestui capitol. Faceţi o pauză înainte de a citi mai departe 
până căpătaţi sentimentul că „Acum pot continua!”. Pentru moment, am dori să concretizăm în 
câteva cuvinte conținutul acestui capitol. 

Când gătiți, pentru dumneavoastră sau pentru alţii, când vă îngrijiţi corpul dumneavoastră 
sau pe al altcuiva, faceţi-o preţuindu-i valoarea, cu dragoste şi cu bucurie. Când gătiţi, pentru 
dumneavoastră sau pentru alții, când vă îngrijiţi corpul dumneavoastră sau pe al altcuiva, şi nu o 
faceți preţuindu-i valoarea, cu dragoste şi cu bucurie - aşa să fie. Vă otrăviţi pe dumneavoastră şi 
îi otrăviți şi pe ceilalți pe termen lung. 

Dumneavoastră înşivă - şi prietenii şi prietenele dumneavoastră - aveţi împreună puterea 
de a schimba lumea în bine. 

Puterea individuală este atât de mare încât nici nu poate fi descrisă. Şi fiecare este atât de 
important, fiecare „omuleţ”, încât ceilalți nu-şi găsesc curajul de a renunţa la dependenţele sale. 


lisus a spus odată: „Dacă doi dintre voi vă uniţi pe pământ pentru a realiza ceva, atunci 
acesta vă va fi acordat de Tatăl meu care este în cer. Căci acolo unde se adună în numele meu 
doi sau trei, eu sunt în mijlocul vostru.” 

Acesta este principiul de bază al informaţiilor vii. 


II. DE LA CURA LUNARĂ LA ALIMENTAŢIA TUTUROR 
OAMENILOR 


„Este bucătar sau medic? 
Este o farmacie sau un restaurant? 
Peşte, carne, legume, ceapă verde de primăvară şi praz: preparate delicioase exilează 
tabletele şi pastilele, 
Mâncărurile hrănitoare sunt medicamentul împotriva tuturor suferințelor.’ 
Poezie chinezească 

Încă o carte despre alimentaţia sănătoasă? Există deja mii de astfel de cărţi! Este adevărat. 
Există multe, dar numai o mică parte dintre ele conţin informaţii reale, necesare cu adevărat. 
Numai puține cărți se bazează pe experienţa proprie a autorilor. Şi de aceea există doar foarte 
puține cărți care să-i ajute pe cititori să se cunoască singuri şi să-şi cunoască nevoile reale - 
astfel încât, în final, să-şi descopere alimentaţia corectă, cu totul şi cu totul personală 

Pentru a explica şi mai bine:nu avem intenţia să vă recomandăm un nou mod de 
alimentaţie prin care să vă garantăm că în câteva zile veţi căpăta greutatea ideală şi de aici 
încolo veţi putea mânca când, ce şi oricât veți dori. Nu, nu vom face acest lucru. Vrem să vă 
reamintim un fapt care a fost posibil cu secole în urmă, să descoperiţi şi să ştiţi ceea ce aveţi 
voie să mâncaţi, ce anume vă vindecă o anumită parte a trupului, când, cum acționează şi ce 
efecte au diferite alimente în anumite momente. Se cunoştea cu exactitate interdependenta dintre 
alimente, sănătate şi afecţiuni - fără a se vorbi despre hidrați de carbon, colesterol, grăsimi, 
vitamine, microelemente şi altele asemănătoare. 

Astăzi se crede că putem mânca doar ceea ce cumpărăm din supermarket, ce a fost 
conservat şi are inscripționat pe eticheta numărul de calorii şi valoarea energetică. Astăzi intuiţia 
noastră înnăscută pentru lucrurile sănătoase şi binevenite a fost înăbuşită. Şi aceasta ne face din 
nou absolut dependenţi de prescripțiile nutriționiste „ştiinţifice”, haotice, ne face receptivi la 
„nou” şi la dietele minune, ne face imuni la numeroasele substanţe chimice lipsite de sens şi 
toxice din alimente. 

Este o adevărată aventură să te hrăneşti sănătos în ziua de astăzi. Toţi vor să profite şi să 
câştige de pe urma ta: publicitatea, industria, tagma medicilor, cercetarea. Atâta vreme cât toate 
sistemele ştiinţifice sunt construite în aşa fel încât să aducă profit firmelor şi proprietarilor, cu 
teamă şi cu griji exagerate, cu fals respect faţă de titluri şi autoritatea ştiinţifică, cu influenţe din 
toate direcțiile şi mai presus de toate cu boli şi nu cu sănătate - nu vă puteţi baza decât pe un 
singur lucru: nu se va schimba nimic. Oamenii vor fi din ce în ce mai graşi, mai supraponderali, 


alergiile se vor dezvolta tot mai mult, la fel şi afecțiunile datorate unei alimentații 
necorespunzătoare. 

Dar nu este un motiv de panică! Aveţi voie să vă schimbaţi! Nimeni nu hotărăşte 
pentru dumneavoastră ce anume să mâncaţi. Nici atunci când se găteşte pentru 
dumneavoastră, la restaurant sau de către alți oameni. 

Dacă gândiţi altfel, atunci nu vă putem ajuta şi ar fi mai bine dacă veți analiza ce vină 
aveți pentru situația dumneavoastră personală, pentru obezitatea şi pentru problemele cu care vă 
confruntaţi. Cu această carte nu veţi face decât să vă irosiţi timpul. Vrem doar să vă arătăm 
calea pe care o puteți urma cu forţe proprii, calea către o alimentație sănătoasă. Nu este loc 
pentru vaiete şi tânguieli. Ci doar pentru decizii. 


Puterea de a alege 

Nu trebuie să mai lăsaţi să vi se explice ce este bun şi ce nu pentru dumneavoastră - în 
nici un domeniu al vieţii. În întreaga lume nu mor aşa de mulţi oameni de pe urma accidentelor 
câți mor de pe urma a ceea ce ştiinţa, industria şi medicina vor să ne vândă ca fiind „bun pentru 
noi”. Efectele secundare ale medicamentelor se vor număra în curând printre cele mai frecvente 
cauze ale deceselor. Patologii ştiu deja acest lucru. Nimic nu vă va ajuta cu adevărat dacă nu vă 
folosiţi dorința liber exprimată şi dacă nu vi se retrezeşte intuiţia. 

Nu sunteți mulțumiți de greutatea dumneavoastră, de modalitatea în care vă alimentați? 
Țineţi cont de sfatul nostru ca pas important pe drumul către sănătate şi către greutatea ideală. 

Aruncaţi la gunoi cântarul şi nu mai citiți nici un tabel caloric! 

Nici cântarul şi nici tabelele calorice nu va vor arăta ce anume va avea valoare pe drumul 
cel bun către viitor. 


Despre greutatea animalelor sălbatice 

Obezitate, alimentaţie greşită, tulburări metabolice - întotdeauna toate acestea reprezintă 
ceva personal. Fiecare om care are o greutate prea mare din punctul său personal de vedere 
(independent de normele în vigoare), trebuie să-şi pună cinstit întrebarea de ce se întâmplă 
astfel. Nu este nimeni de vină în afară de el însuşi. 

Atunci trebuie să se întrebe: ce vreau? Ce cauze se află la originea stării mele actuale? 

Este de-a dreptul inutil să dăm vina pe factorii ereditari, pe glande etc. Dacă totuşi vă daţi 
astfel de explicaţii, ar fi bine să continuaţi ca şi până acum. Procedaţi la fel cum ar trebui să se 
procedeze la biroul de reclamaţii: descoperiţi cine este responsabil în loc să mergeţi la magazin 
şi să vă rățoiți la vânzător. Căci în această manieră nu veţi rezolva nimic. 

V-a luat ceva timp pentru a citi până aici. Mai acordaţi-vă puţin timp pentru a vă gândi în 
linişte la o întrebare al cărei răspuns poate fi de o mare importanță. lată cum sună întrebarea: 

De ce animalele sălbatice nu sunt niciodată supraponderale? 

Acordaţi-vă puţin timp pentru a medita şi găsiți-vă propriul răspuns. Nu căutaţi explicația 
în vreo enciclopedie şi nu îi întrebaţi pe experți. Nu acolo veţi găsi răspunsul corect. Pentru că 


răspunsul îl purtați în inimă. Şi citiți mai întâi în continuare, dacă aţi găsit un răspuns 
satisfăcător sau aţi luat întrebarea în serios. 

De ce doar oamenii sunt obezi (uneori şi animalele lor de casă care nu se pot apăra de ei)? 
Printre altele, pentru că omul singur are înclinarea de a nu se încrede în el însuşi. Un om care în 
ultimele decenii a trăit exclusiv după perceptele ştiinţei alimentației şi după meniul acesteia şi 
şi-a orientat după ea obiceiurile culinare este probabil astăzi foarte bolnav, şi cu siguranţă foarte 
confuz. Ca orice om care s-a lăsat ghidat de ştiinţă, de spiritul vremii şi de şcoală, cu privire la 
ceea ce este corect şi greşit, în loc să-şi îngrijească şi să-şi perfecţioneze intuiţia, încrederea în 
sine şi dorinţa liberă. 

De ce există de ani de zile o uriaşă ofertă de diete care se demodează la fel de repede 
precum pantofii, întotdeauna recomandate de experţi, întotdeauna încercate de colege? Și de ce 
marea majoritate a acestor diete nu se bucură decât de cel mult un succes temporar, de scurtă sau 
foarte scurtă durată? 

Dacă o persoană fără studii de specialitate recomandă ceva util care are sens, este aspru 
criticat, de parcă s-ar fi găsit un fir de păr în supă - după motto-ul: „Dacă cineva moare după ce 
a făcut un tratament recomandat de specialişti, a fost mâna destinului, iar dacă moare pentru că a 
urmat un tratament naturist, a fost o greşeală”. 

Încrederea în regulile de alimentaţie şi în dietele de slăbit care nu rezolvă în nici un fel 
obezitatea este adesea la fel de mare ca şi încăpăţânarea de a nu accepta adevăratele cauze. Nu 
uitaţi nici o clipă: singurul efect pe care îl au dietele este creştere probabilității ca obezitatea să 
revină şi să se menţină cu şi mai multă străşnicie. Obezitatea se bazează pe obişnuinţă - pe 
obişnuința dumneavoastră. Numai examinarea precisă, în natură a acestor obiceiuri de gândire şi 
comportament conduce la o schimbare în bine. Cine să vă favorizeze această examinare? O 
persoană care prescrie diete? O altă persoană? O carte? 

În cazul obezității sau greutăţii prea mici nu atitudinea spirituală sau obiceiurile false de 
alimentaţie joacă întotdeauna rolul cel mai important, ci pur şi simplu faptele descrise deja, părți 
componente esențiale ale hranei zilnice din restaurante, cantine, tonete de fast-food şi chiar de 
acasă, care nu mai conţin substanţe nutritive şi nici informații vii. 

S-a vorbit mult şi s-a scris şi mai mult despre „alimentaţia sănătoasă”, dar mereu se uită 
faptul că alimentația sănătoasă este o chestiune strict personală. Şi chiar dacă se ştie, este mult 
mai uşor să urmaţi nişte reţete uşoare, recomandate, în loc să vă hotărâți singuri. „A nu te putea 
decide” s-a transformat în zilele noastre într-o adevărată epidemie. Aproape toţi se lasă în seama 
circumstanțelor, a întâmplării, a obişnuinței şi a experților. Teama permanentă de a nu face ceva 
greşit ne întovărăşeşte zilnic - ne pândeşte la fiecare colț. Renunţaţi în sfârşit la această teamă şi 
bazați-vă doar pe propriile puteri. 

Dacă toți membrii unei familii sunt supraponderali, nu înseamnă că „dependenţa de 
grăsimi” este ceva ereditar. Acest lucru nu se întâmplă aproape niciodată. Dacă se moşteneşte 
ceva, acel ceva îl reprezintă falsa atitudine faţă de organism şi față de alimentaţie („Mănâncă să 
creşti mare şi puternic!”). Chestiunea legată de factorul ereditar a fost încetăţenită de oamenii de 


ştiinţă, deoarece medicamentele lor simt mai uşor de cumpărat. Cei care nu poartă răspunderea 
cu privire la propria lor obezitate apelează cu uşurinţă la „ajutor” sub formă chimică. 

Cel care nu riscă nimic nu face nici o greşeală, dar nici nu învaţă nimic. Învăţarea din 
experiență trebuie să vă însoțească prin viaţă ca o muzică frumoasă. Căutarea continuă pentru 
evitarea problemelor este de zece ori mai anevoioasă decât rezolvarea problemelor în sine. A 
băga capul în nisip este cea mai sigură cale pentru a vă pierde capul. 

Acest lucru este valabil şi în cazul alimentaţiei noastre. Întreținerea temerii că puteţi 
mânca „ceva fals” este mult mai obositoare şi vă dă mai multe bătăi de cap decât dacă ați risca şi 
ați dobândi senzaţia certă cu privire la ce anume vă face bine şi ce nu. 

Obişnuinţa nu trebuie să se strecoare aici. Nevoile se schimbă, iar organismul pretinde 
uneori lucruri neobişnuite. Nu strică aproape deloc să depăşiţi limitele, iar dacă acest lucru se 
întâmplă o dată, devine regulă. Organismul rămâne atunci atent şi nu va fi răsfăţat. Deci nu 
există o „mâncare corectă” şi o „mâncare greşită”. A cunoaşte acest lucru reprezintă primul pas 
pe calea ieşirii din închisoare în libertatea unei alimentaţii corecte. 

O regulă de bază importantă pentru alimentaţia sănătoasă suna astfel: Nu există nici o 
regulă. Fiecare este unicat. Unicitatea dumneavoastră, care vă ajută să atingeți înflorirea, să vă 
dezvoltați, vă va fi dezvăluită pe parcursul capitolului următor. 


1. O intuiție întreprinzătoare 


Ce ar face animalele sălbatice ierbivore dacă li s-ar da să mănânce legumele şi fructele 
extraordinar de apetisante şi tratate cu îngrăşăminte existente în supermarketurile noastre? 
Sincer? Nu s-ar atinge de ele până în momentul în care li se va face cu adevărat foame. Fără nici 
o excepţie, animalele sălbatice nu vor ezita nici o secundă dacă cineva le oferă simultan fructele 
şi legumele naturale şi produse provenite din cooperativele noastre agricole. Fără excepție, alege 
produsele biologice. 

Fără a dezvolta puterea de alegere a locuitorilor planetei noastre, toate eforturile de a 
dezvolta alimentația sănătoasă sunt inutile şi nu conduc la nimic. Cine nu înţelege clar şi mai 
ales nu simte clar necesitatea convertirii, revenirii şi schimbării modului de gândire, va face în 
cel mai bun caz trei paşi înainte şi patru înapoi. 

Observaţi câtă plăcere manifestă un bebeluş şi ce digestie bună are atunci când mănâncă 
alimente care dumneavoastră vi se par plictisitoare şi fade - spre exemplu, un morcov fiert 
aproape fără sare, un cartof pasat cu o urmă vagă de unt etc. ŞI observați cu câtă 
conştiinciozitate scuipă ceea ce nu-i place - chiar dacă alimentul respectiv este „sănătos” şi bine 
ales. 

Transformaţi într-un sport şi o distracție acțiunea de a observa ce se află în coşurile 
clienților unui supermarket. Ce cumpără persoanele grase? Ce achiziţionează oamenii sportivi, 
sănătoşi şi ce anume persoanele extrem de slabe? Ce cumpără persoanele cu aspect bolnăvicios 
şi ce anume cumpără oamenii cu cearcăne adânci în jurul ochilor? Nu judecaţi şi nu condamnaţi. 
Ambele atitudini vă vor distrage de la procesul de învăţare. Luaţi doar la cunoştinţă. 


Descoperiţi prin observare. Nimeni şi nimic nu vă poate lua bunul cel mai de preţ - 
propria experiență. 


Ceea ce-ţi rămâne după un naufragiu îţi aparține 
Proverb arab 


Ce cale ne stă deschisă, la dispoziţie, pentru a dezvolta flerul şi înțelepciunea animalelor 
sălbatice şi pentru a ne redeştepta simţurile amorțite? Cum putem să învăţăm să facem din nou 
diferenţa între alimentele adevărate şi cele care nu fac decât să umple stomacul, produse de 
industria alimentară actuală? Însă, înainte de toate: cum putem reda simţurilor noastre înăbuşite 
din nou bucuria alimentelor adevărate? 

Există modalități şi acestea stau la dispoziția fiecăruia dintre noi - indiferent dacă el 
cumpăra şi găteşte singur acasă, sau preferă mâncarea de la restaurant. 

În paginile care urmează vrem să vă invităm într-o mică aventură. Singurele premise care 
asigură succesul şi câştigarea unui viitor pentru toţi sunt răbdarea şi egoismul. Dacă le aveţi pe 
amândouă, nu aţi făcut nimic până la acest rând din carte.Vă felicităm şi vă mulţumim! În al 
doilea rând, nu trebuie să vă aruncaţi în lupta pentru perfecţiune. Pentru că acest lucru vă va 
împiedica să învăţaţi să riscaţi să faceți greşeli, sau să vă recunoaşteți greşelile. 

Aventura la care vă rugăm să luaţi parte se numeşte intuiție întreprinzătoare. Dacă aveţi 
intuiție, nimeni nu vă poate înşela. Fără intuiție, nici o putere de decizie; fără intuiție, o 
dependenţă totală faţă de ceea ce vă şoptesc publicitatea, experţii şi propria dumneavoastră 
indolenţă. 

Cum a fost asta? Pe ce cale a mers acum 150 de ani o moaşă atunci când vecina ei şi 
copilul se aflau la o depărtare de douăzeci de kilometri? Cum a aflat un bun vraci, în urmă cu 
200 de ani, că unul dintre protejaţii lui avea nevoie de ajutorul lui? 

Telefonul are capacitatea de a înştiinţa şi tulbura oamenii prin „transmiterea gândurilor”. 
În acelaşi fel sunt tulburaţi şi amorțiţi şi nervii mirosului şi ai gustului, auzul nostru şi 
capacitățile de a vedea şi de a simţi. Tot ceea ce nu este utilizat tulbură. Oamenii, animalele sau 
plantele. Înainte de a ne putea hotărî clar pentru sau împotriva unei anumite modalităţi de 
alimentaţie, pentru sau împotriva unui anumit aliment, trebuie să ne reascuţim pe zi ce trece 
aceste simțuri. 

La ce vă folosesc şi la ce ne folosesc produsele biologice, apa cea mai pură şi aerul cel 
mai curat dacă nu avem şi nu ne îngrijim de simţurile care pot diferenţia diferitele calități? Cine 
dă un ban în plus pe ceva care nu îi place, al cărui sens nu îl cunoaşte? 

Astăzi copii spun „Piei, drace” atunci când le sunt oferite roşii biologice minunate în locul 
chimizatelor roşii crescute în sere, care nu au decât gustul cu care sunt „obişnuiţi”. Şi nu primim 
nici un ajutor. Aproape nimeni nu-şi înţelege organismul şi în nici o şcoală nu ne este predat 
cum funcționează el în realitate şi de ce anume are nevoie. Medicii nu îl înţeleg, iar elevii nu 


învață decât superficialități şi lucruri generale. Sau poate că ştiaţi că o funcționare slabă a 
intestinului subțire are aproape întotdeauna drept urmare o slăbire a plămânilor printr-o 
neutilizare? Sau că sexul - că veţi crede sau nu - reprezintă un leac eficient împotriva 
migrenelor? Sau că oamenii care se sărută deseori - transferându-şi astfel în mod constant toate 
bacteriile posibile existente - trăiesc în medie cu cinci ani mai mult decât cele care se sărută mai 
puţin? 

Deci prin propriile noastre forţe va trebui să ne ascuţim nasul şi limba şi să ne obişnuim 
cu lucrurile bune, înainte de a ne decide pentru calitate şi pentru viață, fără a sta prea mult pe 
gânduri şi fără a citi mesajele publicitare şi reclamele. Aveţi curajul de a deştepta copilul din 
dumneavoastră şi o dată cu el instinctul infailibil care ştie cu precizie de ce are nevoie şi de ce 
nu, care mănâncă din nou, cu poftă şi plăcere cartofii „fazi”, nesăraţi, cu ceapă verde şi unt. 

Dacă nu devenim copii, nu vom ajunge niciodată în împărăția Cerului - acest proverb al 
lui lisus are mai multe înţelesuri, însă unul dintre ele este cert, şi anume acela că tuturor copiilor 
le place adevărul. Abia la maturitate învaţă ce este aceea amăgirea. Copiii nu ştiu nimic despre 
vitamine şi calorii. Ei mănâncă ceea ce au nevoie, şi scuipă imediat ceea ce nu tolerează. Limba 
lor este încă nefalsificată. Ei scuipă spanacul pentru că doar noi, adulţii, credem că este sănătos 
pentru copii. Ei vomită dacă beau prea mult lapte şi reacționează prin erupții cutanate la sucurile 
„sănătoase”. 

Scopul nostru este de a vă ajuta să vă comportaţi la fel cu cei mici. Şi pentru a putea să vă 
opriți din a mai ademeni. Pentru a nu îi mai spune copilului: „Mănâncă ce ai în farfurie” sau 
„Trebuie să mănânci tot”. Ambele porunci sunt amăgiri, mai puternice chiar decât unele droguri. 

Să facem împreună primul pas. 


Primul pas: fără adaosuri! 

Renunţaţi imediat la toate vitaminele şi preparatele chimice pentru „ridicarea valorii”. 
Avem nevoie de vitamine, dar aproape niciodată sub forma produselor din farmacii şi magazine 
specializate în alimente naturale bogate în vitamine. Avem nevoie de substanțe minerale, dar nu 
pentru a hrăni industria. 

Vitaminele şi preparatele cu substanţe minerale sunt inutile celor care nu suferă de un 
deficit de vitamine şi care se alimentează sănătos. Din contră, celor care se alimentează normal 
vitaminele şi substanțele minerale suplimentare le blochează pasul către o alimentație sănătoasă 
- cu aceeaşi forță cu care substanţele aromate chimice amorţesc simţurile. 

Închipuiţi-vă o persoană care a plătit o sumă mare de bani unui grădinar pentru a-i 
îndepărta buruienile din grădina veche de sute de ani a casei sale. Abia la sfârşit a observat că 
grădinarul nu a îndepărtat doar buruienile, ci şi pământ roditor semănat cu plante medicinale, 
flori şi gazon. Şi va plăti încă o dată o sumă mare de bani pentru a-şi rearanja grădina. La fel de 
inutile sunt toate vitaminele şi preparatele minerale pentru „grădina” dumneavoastră, 
organismul. 


Vitaminele şi substanţele minerale sunt eliminate din alimente pentru a le face să reziste o 
perioadă mai lungă de timp. Mai târziu, când acțiunea lor va fi demult dispărută, le vom 
cumpăra pe bani grei. Bani pe care vom regreta că i-am cheltuit... 

Tot ceea ce este în plus față de vitaminele preluate din alimentele adevărate, biologice 
creează un dezechilibru în necesarul şi simţurile naturale. Nu de puţine ori acestea conduc la 
renunțarea la alimentaţia sănătoasă, deoarece necesarul nu este asigurat. Stilurile artificiale de 
dorinţe elimină darurile de vitamine adevărate din alimentaţia echilibrată. Rezultatul îl 
reprezintă adesea pierderea plăcerii, sentimentul de absurd, senzația de oboseală şi nu în ultimul 
rând o mare nesiguranță. 

Părinții cu experienţă cunosc aceste interdependente foarte bine. Ei observă la copii lor 
instalarea plictiselii, a apatici, a nemulțumirii, căutarea permanentă a unui nod în papură şi 
cerşitul (milogirea), atunci când pe masă nu se află „preparate corecte” sau când copilul a mai 
ciugulit câteva „mărunțişuri” înainte de masă - gumă de mestecat, glucoză „sănătoasă”, puţină 
limonada, o bombonică, o jumătate de castronel de musli. În mod normal, copilul nu se va 
sătura, deoarece aceste mărunţişuri i-au eliminat plăcerea adevărată de a mânca şi intuiţia. Abia 
după două ore nodul din papură va dispărea. Şi copilul ajunge să audă arhicunoscuta frază: 
„Dacă ai fi mâncat mai mult la masă, te-ai fi săturat!” Dar de la natură nu are cum să simtă acest 
lucru şi este convins. „Nu ţine!” Cu siguranță că mama nu vrea să-şi înfometeze copilul şi îi dă o 
gustărică. Chiar dacă imediat se va aşeza la masă. lar dacă o oră sau două mai târziu se va pune 
masa, copilul va avea aceeaşi problemă: în faţa mesei puse, foamea este egală cu zero. 

Acest joc nu se va repeta doar zilnic - un astfel de automatism se poate transmite peste 
generații. Dacă ar fi să calculăm cât timp pierdem doar datorită unor astfel de ritualuri care ne 
strică buna dispoziţie, ne-am înspăimânta - se adună ani întregi! 

Ca adult, acest joc se transformă într-un nimic, deoarece sentimentul clar a dispărut: de ce 
am nevoie astăzi? Este cu siguranță un pas înainte folosirea unui dram de disciplina care va 
conduce la un dram de foame. Atunci am putea renunţa la aceste nimicuri. Sunt un moft la modă 
şi nu ajută digestia, şi cu atât mai puţin dezvoltarea puterii de diferenţiere şi a intuiție. 

Lăsaţi-vă intestinul să se odihnească câteva ore şi apoi mâncaţi ordonat, fără a ţine balanţa 
într-o mână şi tabelul caloric în cealaltă. 

Veţi vedea că digestia dumneavoastră se va bucura de acest lucru. 

Un alt efect al aportului suplimentar de vitamine şi al gustărilor dintre mese îl reprezintă 
pierderea plăcerii de a găti. Când, spre exemplu, mama este extrem de ambițioasă şi doreşte să 
slăbească, nu va mai găti cu plăcere pentru restul familiei. Va începe să înghită preparate chimice 
şi astfel toți îşi vor pierde intuiţia pentru alimentația bogată m vitamine. Gătitul se va transforma 
într-o corvoadă plictisitoare şi în mâncare vor apărea informaţiile distrugătoare. 

Un cerc vicios care nu se va putea sparge decât prin clarificare. Bineînţeles că nu se pune 
problema că nu avem nevoie de vitamine suplimentare după o perioadă în care am fost bolnavi 
sau după o încărcare neobişnuită a organismului. Dar, exceptând aceste situaţii, sunt inutile şi 
pot fi „înlocuite” uşor printr-o alimentaţie sănătoasă. Luaţi pe cât posibil astfel de suplimente 
atunci când Luna este în creştere, căci altfel acţiunea lor va fi diminuată. 


O a treia obiecție împotriva vitaminelor şi substanţelor minerale suplimentare o constituie 
procesul de producţie. Medicii prescriu şi farmaciile vând fără reţetă vitamine obţinute în 
proporție de 95% din substanţe chimice. Acestea au efecte secundare necunoscute, puternice, şi 
nu doar în caz de supradozare (vitaminele A şi D pot duce chiar la otrăvire!). De cele mai multe 
ori, capsulele sunt confecționate din gelatină de vită, la care, în mod inexplicabil, multe 
persoane reacționează alergic. O mică parte a capsulelor sunt produse din gelatină vegetală de 
porumb. Faceţi o regulă din a citi prospectul ce însoţeşte medicamentele. De cele mai multe ori, 
lucrurile importante sunt „tipărite cu caractere mici”. 

Şi încă un amănunt important: supradozarea cu vitamine este eliminată dacă vă acoperiţi 
necesarul de vitamine din alimente! 

x 

Puneţi-vă la contribuţie rațiunea sănătoasă. Experții în ştiinţa alimentației merg buimăciți 
din eroare în eroare, în încercarea continuă de a repara greşeala anterioară şi de a prezenta în 
sfârşit cunoştinţele pe care le-au dobândit. 

Şi luaţi ca principiu de bază: există legături între cercetare, industrie şi politică care, ca 
toate celelalte, ne stau la dispoziție. Dacă politica a creat un munte de unt, atunci experții susțin 
că untul este bun, iar margarina nu. Dacă un magnat al margarinei se teme de scăderea cifrei 
sale de afaceri şi implicit a profitului, atunci se găsesc douăzeci de oameni de ştiinţă care să 
declare că margarina este bună, iar untul nu este bun, ci chiar dăunător. Dacă marilor lanţuri de 
magazine li se pare că laptele proaspăt care rezistă la frigider este prea scump, oamenii de ştiinţă 
din domeniul alimentar vor recomanda laptele fiert la temperaturi ridicate, adică „mort”. 

Comerţul „fugăreşte” universităţile în căutare continuă de metode de conservare tot mai 
noi şi tot mai ieftine. Astăzi există peste 20.000 de substanţe chimice care pot conserva un 
aliment, care îl pot face să arate mai bine şi să aibă un gust mai bun - dintre acestea amintim 
doar vanilina şi aroma de căpşuni, ambele provenite din rumeguş de lemn. Aţi citit bine: 
rumeguş de lemn. Lemnul conţine legături organice aromate care pot fi izolate şi care au 
aproximativ aceeaşi structură chimică ca şi aroma de vanilie sau cea de căpşuni. Dar rumeguşul 
nu este la fel de rău în comparaţie cu majoritatea celorlalte substanţe chimice care intră în 
compoziția alimentelor noastre. Şi în cantități uriaşe: omenirea consumă anual de o sută de ori 
mai multă aromă artificială de căpşuni (înghețată, dulciuri etc.) decât ar putea pune la dispoziție 
întreaga recoltă de căpşuni a lumii. 

Comerţul va rămâne neschimbat dacă nu se ia nici o măsură cu privire la substanţele 
chimice. Tabelul cu vitamine din paginile următoare are menirea de a vă arăta că nu există 
practic nici un aliment hrănitor care să nu conţină vitamine. Dacă vă alimentaţi corect, 
preparatele chimice pe bază de vitamine şi minerale devin inutile. 


Prin privare 

Trebuie să fiți pregătiți dacă vreți să purcedeți pe drumul către o alimentație sănătoasă: cel 
care şi-a chinuit decenii la rând organismul oferindu-i produse normale, gata preparate, va suferi 
de o privaţiune atunci când se va îndrepta către produsele vii, naturale. Organismul reacționează 


ca un copil care a fost bătut ani de a rândul şi care acum primeşte nişte părinţi care-l îngrijesc cu 
multă dragoste: copilul se fereşte chiar şi atunci când i se întinde mâna pentru salut. Organismul 
lui se fereşte chiar dacă acum i se dau doar lucruri bune. Privarea poate fi considerată ca o 
măsură de renunțare la droguri. V-aţi abținut până acum în mod conştient de la dulciuri sau făină 
albă? Aşteptaţi ca organismul dumneavoastră să se răscoale şi să vă bombardeze cu accese de 
foame de ciocolată sau prăjituri ca apoi să revină la făgaşul inițial. Răspundeţi organismului 
dumneavoastră cu disciplină şi cu tot mai multă plăcere. Mâncaţi între timp pe-ndelete ceva 
nesănătos, indiferent că este vorba de ciocolată, prăjituri sau bomboane. Liniştiţi-vă în acest fel 
dorinţa, dar la intervale din ce în ce mai mari. Aşa veţi observa cel mai bine ce anume vă face 
rău. 

Nu vă întristați dacă veți afla că privarea a fost un semnal clar pentru o dependenţă deja 
existentă. Nu este atât de rău pe cât pare să îngrijim o dependenţă. Fiecare om are nevoie de o 
formă de „dependenţă”. Unii o numesc hobby, alţii chiar manie, ceilalți dorinţă arzătoare sau 
chiar ambiție. Aceste lucruri fac parte din viaţă şi pot fi folosite într-un anumit mod. Nu trebuie 
să luptăm împotriva dependenţelor negative, dăunătoare sănătăţii, spre a le face să dispară în 
ceaţă, ci să transformăm în ceva pozitiv energiile care stau la baza lor. 

Cine a fost pregătit să meargă kilometri întregi pentru o ţigară de foi, este posibil să fie 
pregătit să meargă mai târziu tot kilometri pentru a cumpăra iubitei flori. Să lăsăm plăcerea la o 
parte: comportamentul dependent presupune sau eliberează energii neînchipuite. Egoismul şi 
puterea voinţei conduc aceste energii într-o altă direcție. Cel care a fost întreaga viaţă obsedat de 
lucrările de demolare are toate şansele de a deveni un bun arhitect. 

Fenomenul de dezintoxicare şi prima înrăutăţire care se instalează adesea după 
întreruperea unui lucru negativ şi asimilarea a ceva sănătos şi pozitiv, sunt înainte de toate 
semne bune pe care trebuie să le întâmpinăm cu bucurie. Organismul exprimă chiar faptul că 
este pregătit să reacționeze la ceva bun! Griji nu trebuie să-şi facă decât cei al căror organism nu 
spune nimic, atunci când îşi schimbă obiceiurile rele cu altele bune. 


Vitamin | Solubilă | Conţinută în Fenomen de carenţă Observaţii 
a în 


A Grăsime | toate părțile verzi ale hemeralopie, mucoase | la supradozare pot 
plantelor, condimente | sensibile, înclinare spre | apărea toxiinfecții. 
colorate, morcovi, formarea cataractei, Pericolul apare 
grăsimile animale vătămări ale urechilor şi | doar în cazul 
galbene, ficat, curmale, | nasului, diminuarea administrării 
pătrunjel, caise, roşii, simţurilor gustativ şi vitaminelor 
banane, lapte, peşte, olfactiv, vâjâit în urechi, | preparate chimic. 
măceşe, porumb, modificări la nivelul Alcoolul blochează 
portocale, cătină albă, | părului, afecțiuni ale şi consumă 
toate fructele galbene şi | glandei tiroide, vitamina A. Este 
TOŞII inflamatii ale asimilată dificil 


ceapă, usturoi, peşte, 
orez, drojdie, spanac, 
sfeclă roşie, sparanghel 
verde, conopidă, varza 
albă, ridichi, ţelină, 
roşii, mazăre, soia, 
nuci, lapte, cereale 
integrale, germeni de 
cereale, porumb dulce, 
morcovi, cartofi, 
gălbenuşuri, fasole 
verde 

la fel ca B1 


sparanghel verde, varză 
albă, ridichi, ţelină, 


roşii, produse lactate 
drojdie, carne, peşte, 
ceapă, ouă, soia, fasole 
uscată, pepeni roşii, 
usturoi 


la fel ca B1 


ierburi proaspete, roşii 
coapte, dovlecei, 
căpşuni, citrice, varză 
acră, măceşe, salată 
verde, cicoare, 
sparanghel verde, 
păpădie, conopidă, 
broccoli, varză albă, 


“încheieturilor, 
înmuierea / uscarea 
corneei 

În cazul vitaminelor din 
grupul B-urilor, dureri 
pe sistem nervos, 
inflamații ale nervilor, 
sistem nervos încărcat, 
nevralgii, afecțiuni ale 
pielii, cârcei, crampe 
musculare, paralizii 


printre altele, tulburări 
pigmentale şi la nivelul 
pielii 

anemie 


împiedică funcţionarea 
glandelor şi a 
mucoaselor, 
sensibilitate la 
afecțiunile infecțioase, 
căderea părului, 
hipofiza şi glandele 
suprarenale nu mai 


doar dacă flora 
intestinală nu este 
intactă. 

Zahărul este cel 
mai mare 
consumator de 
vitamină B1. 
Vitamina B 
reglează 
metabolismul 
hidraților de 
carbon şi al 
grăsimilor, precum 
şi digestia. 


indispensabilă 
pentru formarea 
sângelui şi pentru 
funcționarea 
celulelor nervoase, 
favorizează 
creşterea 
furnizează energie 
pentru metabolism 
şi conduce 
procesul de vedere 
şi de respiraţie, în 
special respirația 
celulară 

folosiți pe cât 
posibil cât mai 
multe alimente 
proaspete, 
deoarece prin 
depozitare se 
pierde o mare 
cantitate de 


varză roşie, varză de funcționează optim, vitamină C 
China, cartofi, fasole sângerări diferite, 

verde, soia, cătină albă, | oboseală (în special 

coacăze negre astenie de primăvară) 


Grăsime | urzici, gălbenuşuri de | dezechilibre în formarea | La supradozare pot 
ou, ficat, peşte, sistemului osos, apărea toxiinfectții. 
ciuperci, în cantitate rahitism, afecțiuni Are nevoie de 
mică în lapte şi în unt | alergice, tuberculoză acțiunea luminii 

asupra pielii pentru 
a se forma. Pe cât 
posibil trebuie să 
se dizolve doar în 
orăsimi. 


Grăsime | 


Tabelul 2: Cele mai importante vitamine 


Dar nu vă aşteptaţi ca mâncând bine doar de trei ori sistemul dumneavoastră digestiv să se 
regenereze. Organismul este ofensat pe drept, vilozităţile intestinale s-au astupat ca reacție de 
apărare necesara vieţii, în decursul deceniilor. Dacă intestinul a ajuns definitiv la capătul 
puterilor, nici o alimentaţie sănătoasă nu mai ajută ca forță de comando. „Ea mărşăluieşte” în 
loc să fie valorificată de organism. Intestinul a fost de mult timp distrus fără acest autoajutor. 

Dumnezeule, trebuie doar să vă închipuiţi că organismul dumneavoastră a digerat tot ceea 
ce 1-aţi oferit! Va mai dura ceva timp, poate câteva luni, până când îşi va recăpăta încrederea. 

Și până când dumneavoastră vă veţi încrede din nou în propriile simţuri. Probabil că 
Goethe se gândea la acest lucru când a spus: 

„Omul este suficient de înzestrat pentru toate nevoile sale reale, dacă are încredere în 
simţurile sale şi şi le dezvoltă în aşa fel încât acestea să rămână demne de încrederea acordată”. 

Cum puteţi atunci să vă dezvoltați simţurile, să le reînnoiți astfel încât fie şi să rămână 
demne de încredere? Îngăduiţi-vă binefacerea micilor aventuri pe care vi le prezentăm aici. 
Printre altele, cu următorul pas. 


Al doilea pas: „cura lunară” 

Pe parcursul ultimilor zece ani am prezentat o alimentaţie extrem de simplă în armonie cu 
ritmurile Lunii şi la momentul potrivit şi am explicat pas cu pas această „cură lunară” şi 
diferitele interdependente, în special în calendarul de buzunar „Calendarul Lunii” (instrumentul 
ideal pentru urmarea curei lunare, dar nu numai!) Au ieşit astfel la iveală o serie de metode 
simple şi eficiente de alimentaţie. Tot mai mulți cititori au venit la noi şi ne-au mulțumit pentru 
sfaturi, deoarece până astăzi a fost singurul lucru care i-a ajutat. 


Alimentația la momentul potrivit şi în corelație cu ritmurile naturii şi ale Lunii este uşor 
de explicat şi uşor de urmat - aşa cum veţi vedea şi dumneavoastră în cele ce urmează. După 
părerea noastră aceasta este singura „dietă” care produce efecte pe termen lung, care dezintoxică 
cu delicateţe organismul, care trezeşte simţurile şi nu este dăunătoare sănătăţii. Ea nu 
„administrează” organismul, deoarece nu intervine radical asupra acestuia pe durata ei. Cum se 
răzbună după astfel de intervenţii, ştie oricine care, după terminarea unei diete la modă, a ajuns 
în scurt timp la o greutate mai mare decât cea inițială sau care, pe termen lung, s-a confruntat cu 
o serie de „efecte secundare” dăunătoare. 

Dacă o persoană se simte prea grasă, atunci trebuie să facă ceva util în acest sens. Şi asta 
nu înseamnă că trebuie să urmeze un şablon artificial, depărtat de natură, numit „dieta XYZ”, 
care o va face şi mai grasă față de cum era la început. 

În continuare vă prezentăm câteva recomandări fără de care cura lunară, ca instrument 
pentru ascuţirea simţurilor noastre, ar fi complet lipsită de sens: pe parcursul curei lunare 
consumati doar produse proaspete, biologice, însoţite de produse puse la dispoziţie de natură şi 
care nu şi-au pierdut calitățile şi alegeţi ca băutura principală apa de la robinet. 

Produsele gata preparate nu ar rezista fără substanţe conservante, la fel cum nu rezistă 
alimentele care necesită transport pe distanţe mari sau o perioadă de timp lungă până să ajungă 
pe masa noastră. Folosind conservanţi, industria face economie la utilizarea materiilor prime 
valoroase. Pot să adauge tot ceea ce doresc pentru că chimioterapia care favorizează conservarea 
opreşte orice proces de creştere şi dezvoltare, şi astfel orice formă de viaţă. Acest lucru nu 
înseamnă că vă veţi îmbolnăvi imediat de pe urma oricăror produse gata preparate, a 
substanţelor conservante şi colorante. O alimentaţie sănătoasă şi o digestie bună presupun şi ca 
organismul să trebuiască să înveţe să se comporte faţă de substanţele dăunătoare. Dacă 
îndepărtăm toate substanțele dăunătoare, organismul nu va trebui să se mai obosească să lupte 
împotriva lor şi se slăbeşte singur. Dar administrate în fiecare zi, nu îi oferă nici o şansă pentru a 
rămâne sănătos. Într-o zi, organismul va începe să nu mai descompună toxinele. Este prea mult 
pentru el. 

Deci, ori de câte ori aveţi posibilitatea, consumaţi numai produse proaspete, fără 
conservanţi, şi mai ales alimente valoroase, biologice. 

Poate că veţi spune acum: „De unde să fac rost de alimente neconservate chimic, cu 
adevărat proaspete şi netratate din moment ce trăiesc la oraş!?” 

Unde este voinţă, se poate. Unde se poate, unde există modalităţi. Atunci acumulezi 
experiență şi îți dezvolți intuiţia. Unde este intuiție, acolo se dezvoltă incoruptibilitatea şi 
independenţa. Un astfel de om se poate mulțumi cu o singură roşie şi cu un pahar de apă 
întreaga zi, dacă aşa doreşte, sau mai bine spus: deoarece aşa doreşte, aceasta este decizia lui. 

Ştiaţi că astăzi în aproape toată Europa Centrală este posibilă livrarea acasă a fructelor, 
legumelor şi cărnii biologice? Un exemplu în acest sens îl reprezintă „Griine Kiste” („Lanţul 
verde”) din Germania. 

Este numai o posibilitate. O altă posibilitate ar fi să contribuiţi la însănătoşirea mediului 
înconjurător: De ce nu există nici un anunţ: „Caut persoane doritoare să se alimenteze sănătos, 


pentru a înfiinţa o asociaţie a consumatorilor (cumpărătorilor)? Sau: „Ce agricultor doreşte să 
lucreze pentru noi şi să ne hrănească sănătos?” Şi atunci se adună câteva familii şi un agricultor 
şi îi finanţează acestuia întreținerea. În contrapartidă, familiile primesc pe tot o parcursul anului 
cele mai bune produse pe care ni le poate da pământul. 

Datorită sistemului, omul obişnuit nu are decât puţine 
şanse de reuşită. Dar în afara acestuia trăieşte 
extraordinar. Sistemul actual de protecție al 
consumatorilor nu este orientat către sănătate, umanitate 
şi protecția mediului înconjurător, ci exclusiv către 
exploatarea oamenilor şi a naturii. Sistemul politic 
condus de la Bruxelles şi de alţii intenţionează să-i facă 
pe toți agricultorii aproape total dependenţi de ordinele 
acestor politicieni şi producători - adică să-i transforme 
în sclavi. Sau ce credeți dumneavoastră? De ce să fie 
interzise vânzările? De ce ţăranul primeşte pentru un litru 
de lapte zece pfennigi. În timp ce acelaşi litru de lapte se 
găseşte în rafturile magazinelor la un preț de 
cincisprezece ori mai mare, de ce există această regulă a 
prețului final față de preţul de producător pentru toate 
celelalte produse pe care ni le oferă pământul? 

De ce acum nu mai există nicăieri nici o lăptărie (fermă 
de prelucrare a laptelui), în locul laptelui autohton 
găsindu-se în rafturile magazinelor lapte adus de la două 
mii de kilometri? De ce trebuie să se lupte oamenii care 
prin munca lor ar putea să ne mențină sănătoşi şi cu pofta de viaţă? 

Vă rugăm să vă familiarizați cu faptul că sistemul actual de protecţie a consumatorilor se 
scumpeşte pe plan mondial de la o zi la alta tot mai mult. Orice ieftinire se face pe seama 
calității şi a mediului înconjurător. 

S-ar putea să vă hotărâți pentru altceva. Alimentaţi-vă sănătos şi hrăniți-i şi pe cei care ne 
oferă alimente adevărate la preţuri corespunzătoare. 

Ar fi atât de simplu să recoltăm, să depozităm şi să folosim alimente sănătoase. Nu ar fi 
nici o inegalitate ecologică, ci doar unele sortimente, unele legume ar exista în cantități mai mici 
decât în mod normal. Poate că într-un an nu vom avea neapărată nevoie de aceste legume sau 
cereale. Cel puţin sortimentul neîndestulător va fi mai solicitat şi în anul următor, când totul va 
creşte din belşug, nu se vor forma stocuri. În acest fel va dispărea în mod automat necesitatea 
conservării chimice. 

Nici un animal nu ar concepe să mănânce proviziile pentru iarnă atunci când afară este 
primăvară şi are la dispoziție produse proaspete. Doar oamenii, în obsesia lor îndreptată către 
consum trebuie să aibă totul, în permanenţă, la dispoziţie, chiar dacă nu are deloc nevoie. 


De fapt, am putea avea totul proaspăt - tot ceea ce este copt. Oamenii ar trebui doar să-şi 
asume responsabilitatea cu privire la utilizarea acestor produse, doar aşa putând primi din nou 
alimente care nu sunt sterile şi lipsite de valoare nutritivă. 

O altă recomandare importantă este să folosiți în cazul cerealelor doar boabe 
nedecorticate! Ne putem alimenta ani în şir cu cereale nedecorticate, fără a apărea deficienţe. 
Acest lucru este valabil în special în ceea ce priveşte alacul, plantă rege, un adevărat dar al 
zeilor. Organismul digeră foarte lent cerealele fierte, nelăsând nici o posibilitate instalării 
„senzaţiei de foame dintre mese”. 

Prin eliminarea cojilor nutritive, se renunţă şi la peste 80% dintre vitaminele şi mineralele 
conţinute de cereale. Acizii graşi naturali şi uleiurile vegetale vor fi de asemenea distruși, pentru 
a nu se strica în viitor. Uleiurile naturale râncezesc după o anumită perioadă, nemaiavând nici o 
valoare pentru organism. 

Nu consumaţi alimente constipante, care sunt făcute ineficiente prin adaos de coloranţi, 
emulgatori, substanţe aromatizante, decoloranți, conservanţi şi substanţe care le întăresc gustul. 
Cereţi alimente şi decideţi-vă pentru alimente. Şi curând piaţa şi oferta se vor schimba. După 
placul dumneavoastră. 

Dar mai întâi descoperiți de ce organismului dumneavoastră îi plac mai mult alimentele 
sănătoase, adevărate decât cele obişnuite. 

Ciudat: nici un medic nu vă spune cum funcționează organismul dumneavoastră, nu vă 
spune nici cele mai simple lucruri. Dacă vreţi să aflaţi cum funcţionează o maşină, curentul 
informaţional nu vă stă în cale. Aproape orice persoană se pricepe mai mult la maşina lui decât 
la propriul său organism. Şi costă şi mai mult. Stopurile stricate şi barele de protecţie deteriorate 
se pot schimba în câteva ore: „În felul ăsta nu poţi să circuli!” Dar „defecţiunile” stomacului sau 
ale intestinului subţire nu se pot vedea. Însă nu trebuie să ne ruşinam din această cauză. 

l-ar trece prin minte unui şofer de maşină cu motor Diesel să pună în rezervor motorină? 
Ar pune un mecanic în mecanismul de transmisie nisip în loc de ulei, aşteptându-se ca acesta să 
continue să funcționeze? Nici nu ar supravieţui perioadei de ucenicie. Dar organismul nostru 
suportă totul, şi chiar ani la rând. Bineînţeles că avem o constituţie stabilă şi putem face lucruri 
pe care nici un cal nu le suportă. Cu toate acestea ar trebui să ne prețuim organismul, să-l iubim 
şi să ne purtăm frumos cu ei, pentru ca metabolismul să nu aibă mereu „nisip în mecanismul de 
transmisie”. 

Nu vă ataşaţi de acesta lume tristă. Bucuraţi-vă şi îngrijiți-vă sănătatea, îngrijiți-vă pe 
dumneavoastră şi acordați-vă ceva timp. Timpul nu înseamnă bani. Timpul este timp. Doar cel 
care îşi face timp va avea timp. Pentru sine, pentru copii lui, pentru profesie, pentru sănătate şi 
pentru timpul său liber. Totul la timpul său. 

Învăţaţi din nou să savuraţi totul şi să vă bucuraţi de tot. De muncă şi de familie. De 
cercul de prieteni, de timpul liber, de hobby-uri, de sport. Masa sănătoasă face parte din viaţa 
noastră de trei ori pe zi, şi ar fi mult mai bine să renunțaţi la „obişnuinţe”, să vă debarasaţi de 
ele, în loc să deveniți dependenţi. Încredeţi-vă în intuiţie şi nu în persoanele avide de bani care 
nu doresc decât să profite de pe urma problemelor dumneavoastră. 


Gândiţi-vă la condiţiile care trebuie îndeplinite pentru „cura lunară”, şi abia atunci puteți 
să vă adaptaţi cu ajutorul calendarului Lunii, fără nici un chin, izbucnirilor naturii şi astfel să vă 
dezintoxicaţi şi să slăbiţi lent ajutându-vă organismul să ajungă la greutatea cu care se simte 
bine. 

Luna este în descreştere 14 zile şi apoi în creştere alte 14 zile. „Cura lunară” înseamnă 
folosirea optimă a acestui ciclu şi corelarea cu el. 

Luna Plină:începeţi cura lunară cu două-trei zile înainte de Lună plină. Organismul preia 
bine în această perioadă tot ceea ce i se dă, şi de aceea se asimilează foarte bine mai ales în 
zilele cu Lună plină. Mâncaţi în această perioadă mai puţin decât de obicei şi nu mai consumaţi 
nimic după ora 18. 

Beţi un ceai preparat special pentru acest scop, un ceai calmant de Lună plină. Acest tip 
de ceai este selectat cu grijă şi cules bineînţeles la momentul potrivit. Beţi-l timp de câteva zile 
ca însoțitor pe parcursul zilei. Nu beţi lichid, indiferent sub ce formă, în timpul mesei, ci numai 
înainte sau după masă. Acest lucru nu este nou pentru dumneavoastră. Împărţiţi cel puţin doi 
litri de ceai pe parcursul întregii zile. Are gust bun şi dacă este băut rece, dar nu place tuturor. 

Aveţi curajul să introduceți în alimentaţie zilele de fructe şi pe cele de post, care pentru 
dumneavoastră reprezintă întotdeauna „post”. Pentru condițiile dumneavoastră personale de 
viață mâncaţi mai puţin sau ceva diferit de ceea ce mâncaţi de obicei (vezi Puterea Lunii). 

Luna în descreştere: pe parcursul celor două săptămâni cu Luna în descreştere care 
urmează puteți mânca normal, aşa cum sunteți obişnuiţi. Organismul nu asimilează la fel de 
bine, greutatea rămâne neschimbată sau chiar puteţi să mai scădeţi puţin din kilograme. Totuşi 
va trebui să ţineţi „cura lunară” o lună sau chiar două pentru a vă deştepta intuiţia. De aceea, pe 
parcursul celor 14 zile ale lunii în descreştere trebuie să beţi un ceai special pentru Luna în 
descreştere. Luna în descreștere favorizează slăbirea şi curăță sângele. Nici senzaţia de foame nu 
mai este aşa de pronunţată. În organism totul se regenerează repede: acesta este motivul pentru 
care rănile făcute atunci când Luna este în descreştere se vindecă adesea rapid şi nici nu lasă 
urme. Ceaiul nostru este corelat perfect cu această putere a Lunii. Beţi din el până la Luna nouă, 
zilnic, cel puţin doi litri şi vă veţi regăsi starea de bine, iar simţurile dumneavoastră se vor 
redeştepta. Ultima masă de seară trebuie luată cât se poate de devreme (în jurul orei 16, 17). De 
altfel, acesta va fi şi comportamentul culinar viitor. Încercaţi o săptămână! 

Luna nouă: în jurul Lunii noi - după cum vă spune intuiţia cu câteva zile înainte şi cu 
câteva zile după, veți putea profita de ceaiul de Luna nouă. Toate plantele sunt selectate şi culese 
la momentul potrivit şi de aceea sprijină efectiv organismul. De la sine înţelese sunt culturile 
biologice controlate de noi, neotrăvite şi nesupuse radiaţiilor. Ceaiul sprijină eliminarea apei, iar 
în cazul în care plecaţi la drum lung cu maşina, trebuie băut abia după. 

Și în cazul Lunii noi este ideală o zi de fructe sau de post. Organismul se dezintoxică 
puternic şi acest proces poate fi sprijinit prin câteva ore de abstinență. Organismul se eliberează 
astfel de toate substanţele inutile. 

Luna în creştere: pe parcursul celor două săptămâni cu Luna în creştere care urmează 
mâncaţi mai puţin decât de obicei, deoarece organismul asimilează totul mult mai bine şi mai 


repede. Pe parcursul celor 14 zile ale Lunii în creştere trebuie să beți un ceai special pentru Luna 
în creştere, un ceai cu adevărat binefăcător. Luna în creştere sprijină toate măsurile care vizează 
formarea şi întărirea organismului. Încercaţi să mâncaţi mai puţin decât în mod normal şi 
sculați-vă de la masă cu cinci minute înainte de obişnuita senzație de sațietate. Beţi mult lichid 
în special între orele 15 şi 17. Luaţi ultima masă a zilei cu două ore mai devreme decât de 
obicei, dar nu mai târziu de ora 18. 

Probabil că veţi remarca o contradicţie în ceea ce priveşte recomandările, luând ultima 
masă, în cazul Lunii în descreştere, cel târziu la ora 17, în timp ce în cazul Lunii în creştere se ia 
mai uşor în greutate, şi astfel ultima masă trebuie luată mai târziu. Motivul acestei aparente 
contradicții este aproape unul spiritual: în cazul în care Luna este în creştere nu suporţi atât de 
uşor să nu mai mănânci nimic, şi atunci ar fi păcat să te furişezi şi să păcătuieşti în faţa 
frigiderului pe la ora 22. Unora li se pare mai uşoară disciplina de a mânca la ora 18. În cazul în 
care Luna este în descreştere există o stabilitate mai mare în ceea ce priveşte raporturile cu 
chemarea nocturnă a sufrageriei, şi astfel este mai uşor de respectat ora 17 ca termen ultim 
pentru masa de seară. 


Vă rugăm să nu ne consideraţi responsabili dacă profesia dumneavoastră nu vă permite 
astfel de termene pentru masa de seară. Ştim că domeniul nostru profesional este foarte 
îndepărtat de natură şi este organizat împotriva ritmurilor organismului nostru. Dar acest lucru 
nu schimbă cu nimic valabilitatea acestei informaţii şi nici pe cea a valorii sale atunci când poate 
fi folosită. Probabil că vor mai trece câteva decenii până când medicina şi politica vor ajunge în 
sfârşit la un numitor comun pentru a le spune întreprinderilor comerciale şi angajaţilor ce este 
corect şi ce este fals. 

A bea mult este o premisă de bază pentru a nu asimila grăsimile inutile. Organismul are 
nevoie de tot mai multe lichide pentru a elimina toate substanţele inutile. De fapt acestea nu sunt 
de la bun început inutile, ci mai degrabă în surplus. Pentru ca metabolismul să funcționeze 
corect, avem nevoie de o alimentaţie echilibrată şi de foarte multe lichide. 

Cu puţin înainte de Lună plină, beţi în plus una sau două căni de ceai de Lună plină, iar pe 
parcursul Lunii pline, cel puţin doi litri de ceai. Acest amestec special de ceai va fi schimbat în 
anii următori, deoarece acelaşi ceai nu trebuie băut în mod constant pentru că nu ar mai avea 
aceeaşi acţiune. Fiecare an are propriile sale necesitaţi şi acestea nu trebuie ignorate. 

O protecţie deosebită pentru pielea dumneavoastră pe parcursul curei lunare o conferă 
utilizarea simultană a uleiurilor valoroase pentru întinderea ţesuturilor şi pentru slăbit. Când 
Luna este în descreştere, uleiurile pentru slăbit sunt de mare ajutor deoarece sprijină procesul de 
dezintoxicare. Din contră, când Luna este în creştere, uleiurile pentru întinderea ţesuturilor ajută 
la formarea şi întărirea pielii şi a ligamentelor. 

În ceea ce priveşte scăderea în greutate, persoanele supraponderale se tem că nu vor mai 
arăta niciodată cum arătau atunci când pielea lor era întinsă peste kilogramele de grăsime. 
Marele avantaj al uleiurilor pentru întinderea țesuturilor este că organismul se comportă bine la 
scăderea în greutate, pielea menţinându-se întinsă şi mătăsoasă. 


Zile de fructe, de suc şi de post 

Zilele de fructe şi de sucuri, sub forma mini-curelor pentru dezintoxicare şi pentru 
curăţarea sângelui, sunt o adevărată binefacere ideal ar fi să alegeţi ca moment al curei zilele de 
fructe din Berbec, Leu şi Săgetător, în special zilele cu Lună nouă sau cu Lună Plină. 

Vrem să vă mai spunem câte ceva despre aceste zile, deoarece vă vor fi recomandate pe 
parcursul cărții şi uneori se pot crea confuzii cu privire la ce anume am vrut să spunem. Mai 
întâi: sucurile de fructe, ca şi laptele nu sunt băuturi şi nici nu pot fi considerate feluri specifice 
ale meniului de post, în general, pentru zilele de fructe este indicat să folosiți fructe şi legume şi 
nu sucuri. În totalitatea lui, fructul este mai valoros decât sucul. Adesea utilizarea sucurilor este 
mult mai comodă, şi înainte de a apela la o astfel de mini-cură ar trebui să reveniţi la sucuri. 

Observaţi cu atenţie ce fructe şi ce sucuri toleraţi şi orientaţi-vă comportamentul în 
funcţie de acestea. Fiţi atenţi şi la diferenţele existente în efectele produse asupra organismului 
dumneavoastră şi de fructele cu sâmburi în comparaţie cu cele litocarpe. Fiţi atenţi şi la poziția 
Lunii în semnele zodiacale. De regulă, sucurile de fructe au în zilele de fructe din Berbec, Leu şi 
Săgetător o cu totul altă acţiune decât în celelalte zile. 

Observaţi de asemenea şi dacă toleraţi mai bine fructele crude sau pe cele preparate. 
Aceste observaţii pe care le faceţi au o importanţă foarte mare în pasul următor către o 
alimentaţie sănătoasă pentru dumneavoastră personal. 

Unele persoane nu suportă deloc fructele crude. Reacționează la ele prin balonări dar şi 
printr-un ten impur, iritaţii ale pielii, mâncărimi ale pielii capului, arsuri la picioare etc. Însă este 
o mare greşeală să renuntati la fructe din cauza acestor reacții neplăcute. Fructele preparate, 
fierte, sunt mult mai bune decât dacă nu aţi consuma nici un fel de fructe. 

Dacă nu toleraţi fructele crude, nu vă îndreptaţi în nici un caz către vitaminele sub formă 
de pastile. Sau către conservele cu fructe care nu mai conţin nici un pic de putere de viață. 

Din contră, fructele fierte în casă, fără nici un fel de conservam, sunt minunate. De 
preferință, fierbeţi-le în zilele de fructe (Berbec, Leu, Săgetător). 

La alegerea fructelor tot ce creşte în apropiere este sănătos. Un măr care creşte în regiunea 
dumneavoastră conţine mai multă vitamină C decât orice lămâie. Lămâile îşi pierd o mare parte 
din vitamine chiar imediat după recoltare. Dacă, spre exemplu, veţi mânca în mod regulat varză 
acră crudă sau veţi bea zeamă de varză acră, atunci viruşii gripali vă vor ocoli cu siguranţă. 
Varza acră este mult mai bună decât lămâile, în ceea ce priveşte conţinui de vitamine. Mai mult 
decât atât, sucul este indicat din când în când pentru a repune în funcțiune un intestin lenevit. 

Varza acră şi merele Boskop sunt pe durata iernii medicamentul ideal, indicat împotriva 
răcelilor şi a deficitului de vitamina C. Ambele alimente se pot depozita foarte bine şi vă stau la 
dispoziție în permanență. Ca măsură preventivă, ar fi indicat ca pe parcursul iernii să mâncaţi 
zilnic cel puţin o lingură de varză acră crudă. Pentru copii, gustul acesteia poate fi îmbunătăţit 
considerabil adăugând fructe dulci, nuci sau smântână. Scoateţi din butoi o cantitate suficientă 
pentru întreaga săptămână, pentru a nu fi nevoiţi să ridicaţi zilnic capacul, lucru care ar fi 
dăunător verzei. Aceasta fie se va usca, fie va mucegăi. Dacă aveţi acasă un butoi pentru varză, 


ar fi bine să nu ridicaţi niciodată capacul atunci când Luna se află în Rac, Leu sau Fecioara. 


Varza acră trebuie să provină mereu din culturi biologice, dar nici varza acră conservată, 
din supermagazine, nu vă face rău. Oricum, este mai bună decât deloc. În cazul verzei din 
conservă se pune însă problema existenţei adaosurilor chimice. Cu timpul veţi sesiza diferența, 
iar organismul dumneavoastră vă va fi recunoscător. Din păcate, astăzi se crede că putem 
renunța la acest aliment extrem de valoros. lar pagubele sunt enorme. 

Morcovii şi sucul de morcovi trebuie consumate după ce le-aţi adăugat puţin ulei, în caz 
contrar vitamina A fiind aproape inutilă. Organismul uman nu o poate asimila decât în 
combinaţie cu grăsimile. 

Nu consumaţi prea multe produse din import. Ananasul este indicat pentru eliminarea 
lichidelor, dar conţine prea multă fructoză şi nici nu se află la îndemâna oricui. Dar o eliminare 
unilaterală a lichidelor din organism poate conduce la o aversiune față de eliminarea în general a 
lichidelor. Deci este indicat să evitaţi produsele provenite din ţările în care se exploatează încă 
munca copiilor. 

Recomandându-vă zile de post nu am înţeles să ţineţi post adevărat mai multe zile sau 
chiar săptămâni, deoarece acesta are sens doar când organismul este intoxicat. Un organism 
încărcat printr-o alimentaţie defectuoasă ani întregi sau chiar zeci de ani nu poate reveni la 
stadiul de „virgin” doar datorită câtorva săptămâni de post. 

Este necesară o regenerare lentă, concomitentă cu un regim astfel încât să ajungeţi la 
punctul de plecare. Pentru aceasta trebuie să evitaţi orice fel de medicamente. Secretul constă nu 
în adăugarea de substanţe valoroase, ci în eliminarea lentă a ceea ce dăunează organismului. 
Trebuie să vă adresaţi unui medic terapeut care să ajute pe căi naturale această restabilire, 
reorganizare. 

Mai întâi trebuie să se regenereze intestinul subțire, apoi rinichii, ficatul şi pielea. Abia 
după aceasta este util postul curativ. Dar postul este recomandat doar condiționat şi trebuie 
asociat mereu cu experiența terapeutică. Spre exemplu, muşeţelul este eficient doar ca 
antiinflamator, în alte cazuri nefiind de ajutor pentru că intestinul va fi calmat mult prea tare. 
Sulfatul de sodiu şi sarea amară îngustează intestinul fără a curăța pliurile acestuia şi fără a 
elimina resturile alimentare. 

În linii mari aceasta ar fi cura lunară. Vi se pare puţin cam complicat? Poate trebuie să 
menţionăm din nou că este foarte importantă curăţenia, deoarece organismul se căleşte mai bine 
ŞI îşi dezvoltă mai uşor mirosurile. 

Dacă reuşiţi să trăiţi după acest ritm, intuiţia şi simţurile vi se vor deştepta, iar forța de 
diferenţiere se va trezi. Acest lucru vă va pregăti pentru pasul următor. Dar mai înainte câte ceva 
despre probe. O lingură de experiență face mai mult decât un kilogram de cuvinte. 


Probe de gust 

Pentru acest experiment aşteptaţi să vi se facă foame cu adevărat. Acest lucru este foarte 
important. Luaţi apoi o roşie Inimoasă şi coaptă dintr-un magazin biologic. Tăiaţi roşia în felii şi 
mâncaţi-o cu ochii închişi, felie cu felie, fără sare, fără nici un alt adaos. Încet de tot. Simţiţi ce 
asimilați din ea. 


Respirați puţin apoi luaţi în mână ceea ce ați cumpărat în acelaşi timp: şi anume cea mai 
ieftină roşie de aceeaşi mărime cu prima, luată din supermarket, necoaptă şi provenită din serele 
lumii. Aşteptaţi câteva minute şi faceţi acelaşi lucru şi cu această roşie: mâncaţi-o încet şi 
acordaţi-vă timp pentru a simţi diferenţa de gust. 

O roşie adevărată de persoană la masa de prânz: şi se poate spune că am mâncat! 

Pentru următorul experiment deosebit de interesant aveţi nevoie de boabe întregi de alac 
din magazinele biologice şi de gumă de mestecat normală, fără zahăr, dar îndulcită cu îndulcitori 
sintetici. Luaţi un pumn de boabe de alac şi mestecaţi-le aproximativ 15 minute. Dacă nu aţi mai 
făcut până acum acest lucru, veți fi uimiţi. 


Tipul alfa şi tipul omega 


Vi s-a întâmplat şi dumneavoastră: sunteţi într-un local în care se servesc preparate 
exotice, indiene, chinezeşti, şi remarcaţi că toate produsele au un gust bun, că nu vă produc nici 
o senzaţie de oboseală şi că ați suportat bine totul, mai bine decât un preparat în care aveaţi 
deplină încredere? Nu trebuie să fie vorba neapărat de mâncare exotică. Puteţi face aceeaşi 
experienţă pretutindeni - la bunicii pe care îi vizitaţi câteodată, în vacanțele petrecute la ţară, în 
scurtele călătorii de afaceri în alte regiuni culinare, la prieteni - de fiecare dată când consumaţi 
ceva care iese din obişnuit. 

Cum se realizează astfel de experienţe? 


Avem nevoie de multă răbdare pentru a aştepta momentul potrivit, pentru a face public 
acest capitol şi, o dată cu el, regulile de alimentaţie pe care le cuprinde. Construirea şi corelațiile 
unor asemenea informaţii sunt foarte importante. În perioada pe care o trăim cu repeziciune, 
informaţiile sunt diluate rapid, generalizate cu imprudență şi fals interpretate. În acest fel scade 
adevărata lor valoare. 

Dar aşteptarea a meritat, atât pentru dumneavoastră, cât şi pentru noi. În acest capitol nu 
vom face decât să punem piatra de temelie a ştiinţei alimentaţiei viitorului. Vor urma încă o serie 
de pietre de construcţie, chiar în această carte, dar începutul este cuprins în cele câteva pagini 
care urmează. 

Nu este nimic nou sub soare. Înțelegerea faptului că nu există nimic nou care să fie sau să 
nu fie sănătos pentru oameni nu reprezintă ceva nou.Toată lumea ştie că „zahărul nu este bun” . 
Cu toate acestea, a dat faliment vreo cofetărie? În general, zahărul este dăunător, dar nu mereu şi 
nu pentru toți. Ştiinţa alimentaţiei nu a formulat până acum nici o regulă de alimentaţie care să fi 
fost falsă. Dar nici una care să fie corectă. 

Mulţi oameni suportă mai ales grăsimile vegetale, cafeaua şi făina de grâu. Din păcate, li 
s-a spus, cu succes, de multe ori că acestea îngraşă sau sporesc riscul producerii infarctului. lată 
o mare prostie! Se presupune a fi „sănătos” ceea ce îi îngraşă pe aceşti oameni, în afară de 
lucrurile rele pe care le mănâncă în conformitate cu preferinţele lor culinare. 


Printre cele mai distrugătoare descoperiri ale secolului nostru se numără tabelele calorice 
şi procentele de grăsime. Acestea sunt cele care conduc la obezitate şi care ne îmbolnăvesc. Căci 
acestea contribuie la deprinderea unui comportament fals. Ele contribuie la îngrădirea flerului 
personal şi ghidarea după nişte certitudini false, după indicațiile unor experți neprofesionişti, 
prin încrederea acordată acestora în locul propriei intuiţii. Cu cât ne dorim o mai mare 
sistematizare, cu atât tânjim mai mult după reţete universal valabile. 

După bombardări de zeci de ani cu progrese alimentare nechibzuite şi diete inutile, putem 
lua drept bun doar propriile observaţii şi experienţe care au condus la subtitlul acestei cărți: 
Totul este permis... la momentul potrivit. 

Chiar şi atunci când realizaţi cu ajutorul acestei cărți o breşă față de tipul caracteristic, 
personal şi față de modul propriu de alimentaţie - chiar şi atunci este totul posibil! 

Trebuie să vă bucuraţi şi de lucrurile nesănătoase - dar cu măsură. Dacă nu suportați 
cacaoa, dar aveţi câteodată chef de o ceaşcă, nu vi-o refuzați! Organismul nostru trebuie să 
înveţe să facă faţă necunoscutului şi anumitor greutăți. Nu doar copilul străzii se îmbolnăveşte, 
ci şi copilul cocoloşit de mamă. 

Un lucru foarte important: ceea ce ne face cu adevărat plăcere, fără nici un regret, 
conduce la mesaje clare din partea organismului. Organismul celui care mănâncă şi se bucură de 
tot - indiferent dacă suportă bine, dacă este sănătos sau nu - va transmite mesaje clare cu privire 
la calitatea adevărată a ceea ce a asimilat. Organismul transmite „Bun” sau „Alarmă!” După 
astfel de mesaje ar trebui să ne planificăm, să trăim şi să reacționăm. Un astfel de organism se 
transformă într-un prieten de nădejde. 

Organismul celor care nu mănâncă cu plăcere va face în permanenţă „rebeliuni”, 
considerând tot ce asimilează ca fiind lipsit de gust şi o povară. Aceste organisme transmit 
semnale de alarmă permanente, care nu conduc la nimic. 

Adevărata plăcere ne trezeşte. Adevărata manie ne „narcotizează” mereu, indiferent 
de dependenţa pe care o avem. 


Pentru a vă putea descoperi singuri modalitatea sănătoasă de alimentaţie, aveţi nevoie de 
experienţă şi înțelegere. 

Pentru a câştiga prima şi cea mai importantă judecată aveţi nevoie de timp - de una până la 
trei luni. 

Judecata se referă la întrebarea: cărui tip de bază îi aparțineţi? 


Există două tipuri de bază: 
Tipul alfa şi tipul omega 


Ne-am gândit să folosim tipul alfa şi tipul omega, deoarece, după ştiinţa noastră, nu există 
nici o descriere populară şi încetăţenită. Ştiinţa alimentaţiei nu a pătruns în cunoaşterea veche de 
sute de ani a existenţei celor două tipuri de bază - cel puţin în regiunea noastră şi pe latitudinea 


noastră geografică. În alte culturi se întâlnesc uneori anumite diferențieri între tipuri (de genul 
celor dintre tipul Yin şi tipul Yang), dar, până acum, lipseşte orice „traducere” a cunoştinţelor 
altor popoare într-o formă pe care să o putem înţelege şi care să ne fie utilă şi nouă. lar aceste 
cunoştinţe nu se pot transfera la tipul Yin şi Yang. 

Dar acest lucru nu este deloc necesar deoarece această ştiinţă este suficientă scopului 
nostru şi câştigului dumneavoastră. Cel mai bine este să luaţi un creion şi o foaie de hârtie şi să 
trasaţi o linie verticală la mijloc. În coloana din stânga treceţi ca subtitlu - alfa - iar în coloana 
din dreapta - omega. În paginile următoare vă vom pune câteva întrebări la care vă rugăm să 
răspundeţi cinstit, doar pentru dumneavoastră. Nu trebuie să spuneți rezultatul nimănui, decât 
dacă dumneavoastră doriți acest lucru. 

Întrebările se referă în primul rând la alimentele pe care le suportaţi sau nu. Dar să vă 
explicăm mai întâi ce înțelegem prin a nu suporta. Se întâmplă să consumaţi zeci de ani, cu 
regularitate, un anumit aliment sau o anumită băutură, cu toate că aceasta vă face rău. Dacă este 
aşa, atunci creşte probabilitatea ca dumneavoastră să nu aveţi nici cea mai vagă idee cu privire 
la daunele pe care le face acest aliment. „A nu suporta” are diferite forme de manifestare, care 
nu sunt predate în nici o şcoală. Iată lista pe care trebuie să o verificați: 


Nu suportaţi un anumit aliment dacă: 

e consumarea lui vă oboseşte în mod frecvent. Senzaţia că după fiecare masă ar fi bun un 
pui de somn este un semn sigur că nu aţi suportat ceva din mâncare, iar acest lucru poate avea 
efecte nefavorabile pe termen lung. Atât de nebuneşti sunt concepţiile cu privire la mâncarea şi 
alimentele noastre încât chiar şi medicii vor ne facă să credem că trebuie să ne simţim obosiţi 
după masă. Alimentele hrănitoare, alese în funcție de tipul fiecăruia dintre noi, nu trebuie să ne 
obosească, chiar dacă ați mâncat puţin mai mult decât a cerut organismul! 

lar dacă alimentele conţin conservanţi, coloranţi, stabilizatori de gust şi substanţe 
aromatice chimice, ne vom simţi şi mai obosiţi. 

Excepţie: moleşeala uşoară între orele 13 şi 15, indiferent dacă aţi mâncat sau nu este 
ceva natural şi depinde de ritmul biologic zilnic al organismului. Păcat că popoarele vorbitoare 
de limbă germană nu vor să înveţe nimic de la ţările sudice care nu doar datorită temperaturilor 
ridicate îşi fac siesta după masă. 

e suferiți în mod frecvent de eructaţie, arsuri stomacale, senzaţie de sațietate, balonări 
sau dureri de cap. Durerile de cap şi migrenele reprezintă o reacţie alergică frecventă la 
nesuportarea unui anumit aliment sau băuturi. Adesea, acestea nu sunt corelate cu alimentația 
improprie, deoarece îşi fac apariţia, de cele mai multe ori, abia a doua zi. 

e starea dumneavoastră se înrăutăţeşte la 15 minute sau o jumătate de oră după ce aţi 
mâncat. Această reacție se întâlneşte în special la copii, după ce aceştia au mâncat dulciuri. Dar 
este frecventă şi în rândul adulţilor, după consumarea produselor făinoase obținute din făină de 
grâu. 

e vă miros urât gura sau corpul. Nu ne referim aici la mirosul urât din gură datorat unei 
neîngrijiri a danturii. Mirosul urât al gurii se datorează în aproape toate cazurile unei digestii 


proaste şi unui stomac încărcat. Mirosul pronunţat, urât, al corpului reprezintă un semn clar al 
unei intolerante alimentare sau al unui metabolism distorsionat. Acelaşi lucru este valabil şi în 
cazul mirosului de usturoi. Transpirația corpului după consumarea de usturoi este aproape 
insesizabilă dacă ne hrănim corespunzător. 

e aveți ciuperci, interne sau externe. De fapt: chiar şi ciupercile care apar pe picioare 
reprezintă un semnal al unei digestii defectuoase, deoarece aceasta influențează negativ funcțiile 
pielii. 

e aveţi adesea febră. Puseurile de febră sunt adesea urmare a unei „murdării” corporale 
sau spirituale. 

e suferiţi de dureri de spate neidentificabile, în special în regiunea lombară. Durerile de 
spate sunt una dintre cele mai frecvente reacţii alergice la grâul „mort”, decorticat (cazul 
normal), deoarece rinichii încărcaţi influențează terminaţiile nervoase din coloana vertebrală. 
Dacă veţi continua să consumati făină de grâu, rinichii nu vor mai face faţă solicitării, iar 
organul care îi ajută, splina, se va afla sub presiune, cu toate consecinţele care decurg din 
aceasta. „Medicii de specialitate” tratează din păcate mai ales organul aflat ultimul pe lanţul 
slăbiciunii, deoarece acesta începe să nu mai funcționeze. Spre exemplu, nici un urolog nu va 
pune problemele cu rinichii pe seama nesuportării făinii de grâu, cu toate că aceasta este cauza 
cea mai frecventă. 


lar acum iată întrebările ale căror răspunsuri vă vor putea conduce la aflarea tipului căruia 
îi aparțineţi. Mai întâi întrebarea centrală: 

Ce suportaţi mai bine: grăsimile animate precum untul, smântână, carnea prăjită etc., 
sau grăsimile vegetale, margarina şi carnea fiartă? 

Acordaţi-vă puţin timp înainte de a răspunde, deoarece trebuie să faceţi mai întâi diferența 
între „a suporta” şi „a vă plăcea”. Dacă puteţi răspunde cinstit „untul”, faceţi o cruciuliţă în 
coloana corespunzătoare tipului alfa, iar dacă alegeţi margarina şi grăsimile vegetale, o 
cruciuliță în coloana tipului omega. Mai gândiţi-vă o dată: suportaţi într-adevăr ceea ce aţi 
notat? 

Reprezintă oare untul/grăsimile vegetale/laptele un adevărat elixir al vieţii? Sau doar au 
un gust bun, dar în acelaşi timp nu vă simţiţi chiar bine sau simțiți că vă îngrăşaţi? Vă place un 
anumit lucru, dar după ce l-aţi mâncat vă simţiţi mereu obosiţi? 

Nu considerați răspunsurile, nici pe acestea, nici pe acela care urmează, ca fiind uşoare. 
Cunoaştem mulți oameni care nu s-au alimentat zeci de ani în conformitate cu tipul lor, iar 
urmările au fost dintre cele mai neplăcute. Unul dintre prietenii noştri, un tip alfa, mânca acasă 
doar rareori grăsimi animale, unt, costiţă, şuncă etc. 

Soţia sa, chiar dacă era un tip alfa, şi-a dezvoltat din tinereţe o aversiune față de unt, 
deoarece mâncase prea mult. După ce amândoi, la sfatul nostru, au revenit la felul preferat de 
mâncare din copilărie, în scurt timp li s-a normalizat şi greutatea, dar mai ales somnul. 

În cele mai frecvente dintre cazuri în care pe moment nu ştim ce suportăm mai bine, vă 
recomandăm să căutaţi în calendarul Lunii câteva zile în care Luna este în creştere şi se află în 


semnul zodiacal al Gemenilor, Balanţei sau Vărsătorului. Marcaţi aceste zile şi apoi, în luna 
imediat următoare, încercaţi să consumațţi în aceste zile preparate care să aibă fie un conținut 
ridicat de grăsimi animale şi unt, fie multe grăsimi vegetale. 

Atenţie însă: uleiurile şi grăsimile trebuie folosite doar în stare pură - fie exclusiv grăsimi 
animale, fie exclusiv uleiuri vegetale, Dacă nu, veţi avea un rezultat care nu vă va spune nimic şi 
care nu va putea fi luat în considerare. Nimeni nu suportă amestecate în aceeaşi mâncare grăsimi 
vegetale şi animale! 

Încercaţi şi acumulaţi experiență, până când veţi avea sentimentul clar ce anume suportaţi 
şi ce nu. Chiar dacă acest lucru va dura trei luni. 

Nu suntem nepăsători, chiar dacă simţurile noastre au fost mult timp înăbuşite. Aşa am 
devenit. 

Mai încercaţi ceva: evitați câteva zile la rând toate produsele lactate şi începeți să le 
consumati din nou pe Lună Plină. 

Comparaţi zona ochilor. Au apărut cearcăne, au dispărut? Observaţi cum dormiţi în 
această perioadă. Ce schimbări s-au produs? Dacă aţi dobândit după patru săptămâni o stare 
generală bună, atunci nu trebuie să renunţaţi în totalitate la produsele lactate. Consumaţi-le 


totuşi cu atenţie,cu măsură şi niciodată după ora 18. După această oră, lactatele au o acţiune de 


împovărare a ficatului. 
Laptele normal nu este un aliment hrănitor şi în general nu este indicat copiilor sub cinci 


ani - chiar dacă experţii susțin contrariul. 

Laptele pe care îl cumpăraţi din supermarket-uri nu mai este lapte, ci un suc alb care 
conţine tot ceea ce transformă vacile în nişte maşinării amărâte de produs lapte - medicamente, 
toxine, conservanți. Acest lapte este similar cu laptele proaspăt al unei vaci crescute în natură, în 
aceeaşi măsură în care dulceaţa de casă făcută din fructe de pădure se aseamănă cu gemul 
colorat produs pe cale industrială. 


Deci: ce anume suportați mai bine, grăsimile animale, sau pe cele vegetale? La „animale”, 
puneti o cruciuliță în coloana alfa, la „vegetale”, puneţi cruciulița în coloana omega. Prin 
răspunsul la această întrebare ați mai avansat puţin pe drumul către o alimentaţie personală 
sănătoasă. Următoarea întrebare este şi ea la fel de importantă: 


Ce suportaţi mai bine: făina de grâu sau pe cea de secară? 


Dacă secară este „făina dumneavoastră”, puneţi o cruciuliță în coloana alfa, iar în cazul 
grâului, în coloana omega. 

Și aici trebuie să daţi răspunsul doar după o îndelungată experimentare. Răspunsul este 
foarte important, căci atunci când vă veţi hrăni, din obişnuinţă şi nu în conformitate cu tipul 
dumneavoastră, acest lucru poate avea urmări pe termen lung. 

Suportaţi într-adevăr grâul? O femeie din cercul nostru de cunoştinţe se simțea - fără să 
observe însă - foarte obosită de fiecare dată după ce consuma făină de grâu, indiferent sub ce 


formă (chifle, prăjituri, omletă, paste făinoase etc.). A considerat această oboseală ca fiind „ceva 
normal după masă” şi îşi prescria ca medicament fie un somn scurt, fie o cană mare de Espresso. 
Dar ceea ce a fost şi mai grav: după mai mult de douăzeci de ani a început să sufere din ce în ce 

mai des de dureri mai slabe sau mai pronunțate de spate. Nici un ortoped nu a putut să o ajute la 
momentul respectiv. 

După ce am aflat că durerile de spate, cum am spus şi mai înainte, se află într-o strânsă 
legătură cu rinichii supraîncărcaţi şi că multe persoane nu suportă în general făina de grâu, am 
încercat să o vindecăm cu produse din secară şi mai ales din făină de alac şi chiar cu ceai verde. 
La început a ezitat, dar după ce a văzut că durerile de spate au dispărut, simţea oboseală după 
masă doar dacă nu fuseseră folosite produse hrănitoare şi evita făina de grâu ori de câte ori avea 
ocazia. Uneori nu reușea în totalitate şi atunci se bucura de câteva prăjituri, dar lua în calcul şi 
oboseala. 

Pe de altă parte: dacă răspundeți afirmând că nu suportati făina de grâu, sunteți siguri? Aţi 
folosit vreodată o perioadă mai lungă de timp făină din grâu integral biologic? Făina de grâu 
produsă astăzi pe cale industrială nu este suportată de nimeni, nici măcar de tipul omega. 

Dacă întâmpinați dificultăți în găsirea propriului dumneavoastră răspuns, iată o cale 
posibilă pe care o puteți urma: căutaţi în calendarul Lunii câteva zile în care Luna este în 
creştere şi se află în semnul zodiacal al Racului, Scorpionului sau Peştilor. Marcaţi aceste zile şi 
apoi, în luna imediat următoare, încercaţi să consumati în aceste zile produse făinoase care să 
conţină exclusiv, fie doar făină de grâu, fie doar făină de secară. Amestecarea produselor nu va 
conduce la rezultate corecte, deoarece chiar şi o cantitate neînsemnată din celălalt tip de făină 
poate denatura rezultatul obținut. 

Încercaţi şi acumulaţi experiență până când veţi avea sentimentul clar a ce suportaţi şi ce 
nu. Chiar dacă acest lucru va dura trei luni. 


Ce suportaţi mai bine: ceai sau cafea? 


În cazul ceaiului, faceţi o cruciuliță în coloana dedicată tipului alfa; la cafea, cruciuliţa va 
fi în coloana tipului omega. Întrebarea vi s-ar putea părea simplă, pentru că, probabil, de zeci de 
ani beţi unul dintre aceste două produse. Dar atenţie la cât de exact răspundeţi. 

Vrem să vă împărtăşim experienţa unui prieten care de la paisprezece ani până la 
patruzeci şi şase de ani a băut exclusiv cafea, cu orice ocazie şi „la litru”, aşa cum singur 
declara. Putea să bea, fără probleme, chiar cu doar cinci minute înainte de a merge la culcare, o 
ceaşcă mare de cafea tare. Până când, citind întrebările noastre, i-a venit o idee. Ne-a relatat 
despre efectul curios pe care l-a observat, că pe el cafeaua mai degrabă îl oboseşte decât îl 
revigorează, făcându-l chiar să adoarmă în scaunul de la birou la câteva minute după ce a băut o 
cafea. A urmat sfatul nostru şi a încercat ceaiul - ceaiul verde, biologic, netratat. Efectul a fost 
bulversant. Ceaiul l-a ţinut treaz o perioadă lungă de timp, fără să-l excite, iar somnul i-a fost 
mult mai liniştit decât înainte şi se trezea mult mai odihnit. La fel, şi arsurile stomacale pe care i 
le produceau diferite fructe şi ardeiul iute crescut în seră au dispărut definitiv. Pe zi ce trece 


înlocuirea cafelei cu ceaiul era tot mai pronunțată, iar de atunci nu a mai băut deloc cafea. Deci: 
ce suportaţi mai bine, ceaiul sau cafeaua? 


Sunteţi un matinal, o persoană diurnă, sau un leneş, o persoană nocturnă? 


Nu, nu se pune problema să ştiţi când trebuie să vă treziţi, pentru că depinde de 
serviciu. Vreți să ştiţi ce-i face bine organismului dumneavoastră. Şi aceasta este cu totul altceva, 
dacă acceptaţi cu plăcere sau în sila o oarecare slujbă, sau dacă vă supuneţi unei dispoziţii sau 
unei mode şi dormiţi pe săturate, chiar dacă la ora cinci corpul dumneavoastră ar fi în formă 
pentru a prelua o nouă sarcină. 

Leneşii - persoanele nocturne: intră în acțiune dimineaţa mult mai lent şi folosesc cu 
plăcere orele nopţii pentru a munci constructiv şi plini de inspirație. Preferă ca, în loc să 
mediteze mult timp la ceva, să acționeze rapid. De cele mai multe ori, totul li se întâmplă prea 
încet. Adesea se trezesc între orele patru şi şase dimineaţa şi pot apoi să realizeze multe. Au însă 
nevoie pe parcursul zilei de o mică siestă. 

Vă recunoaşteţi? Dacă da, marcați o cruciuliță în coloana alfa. 

Matinalii - persoanele diurne: se trezesc devreme cu destulă plăcere. Pierd destul de mult 
timp gândindu-se înainte de a deveni activi. Se întâlnesc în special în profesiile spiritual- 
intelectuale, în profesiile de birou şi se înconjoară cu plăcere de cifre, calcule şi socoteli. 

Vă recunoaşteţi din nou? Faceţi o cruciuliţă în coloana dedicată tipului omega. 

O curiozitate: printre fermierii care trebuie să se trezească devreme se numără foarte 
multe tipuri alfa liniare, deci persoane leneşe. Aceasta s-ar putea explica prin efectul menționat 
anterior că tipul alfa face adesea între orele patru şi şase o scurtă pauză de somn, în care se 
trezesc într-adevăr şi se simt gata de treabă. Mulţi leneşi fac însă următoarea greşeală: după ce 
se trezesc şi se uită la ceas se întorc pe partea cealaltă şi îşi continuă somnul. Adesea 
deşteptătorul vă distruge cele mai frumoase vise sau vă treziți abia la prânz, dar vă simțiţi 
epuizați cu toate că aţi dormit multe ore. 

Tipul alfa care obişnuieşte să se trezească în mod regulat la primele ore ale dimineţii va 
avea un start extraordinar în ziua care abia începe, chiar dacă este persoană nocturnă. Nu trebuie 
decât să mai trageţi un pui de somn pe parcursul zilei, dar care să nu dureze mai mult de 
douăzeci de minute. 


Cum asimilați zahărul? 


Indiferent că este zahăr de trestie (colonial) sau miere - cum suportați zahărul? 

Nu se poate răspunde uşor la această întrebare, căci obişnuinţa joacă un rol hotărâtor în 
acest caz. Şi după ce dulciurile deţin o parte importantă din produsele care anesteziază simţurile, 
această întrebare nu poate primi de cele mai multe ori un răspuns precis. 


Unele persoane aruncă trei linguriţe de zahăr în cafea, mănâncă prăjituri ca nimeni alții, se 
simt oarecum bine cu greutatea normal - sau cu supragreutatea lor şi de zeci de ani au redus la 
tăcere limbajul corpului („Vă rog, fără zahăr!”) Alţii exagerează într-atâta cu „alimentaţia 
sănătoasă” încât refuză chiar şi mult-îndrăgitul desert-înghețată oferit de prieteni - cu toate că 
organismul lor nu are nimic împotrivă să fie uimit cu acest deliciu, şi chiar dacă pentru toată 
lumea este evident o adevărată plăcere. 

Dacă obişnuinţa de zeci de ani vă îngreunează răspunsul, nu mai rămâne decât 
experimentarea. Sunteţi obişnuiţi cu mult zahăr? 

Abţineţi-vă o săptămână întreagă să consumaţi, indiferent de formă. Şi observați ce se 
întâmplă. Sunteţi mai obosiţi decât înainte? Sunteţi mai activi ca de obicei? Dormiţi mai bine? 

Nu consumati zahăr? Încercaţi o săptămână experimentând diferite dulciuri şi aflaţi 
singuri, pe propria piele, ce aveţi voie şi ce nu. 

Deci suportați zahărul, sau nu? Dacă nu, faceți o cruciuliță în coloana alfa, dacă da, o 
cruciuliță în coloana omega. 


Ce suportaţi mai bine: una sau două mese mari zilnic, ori mai multe mese mici, 
împărțite pe tot parcursul zilei? 


Sfatul general, mai multe mese mici împărțite pe parcursul zilei este inutil ca recomandare 
de ansamblu, iar pentru multe persoane ar putea fi chiar dăunător. Sistemul digestiv este deja 
ocupat cu ceva şi soseşte imediat următoarea „încărcătură”. Nu se poate odihni aproape deloc, 
nu se poate dezvolta o senzație sănătoasă de foame, iar nervii gustului se transformă în simple 
organe de consum. 

Probabil că această recomandare provine din industria produselor constipante, pentru că 
multe mese mici nu lasă organismul să se umple suficient, indiferent de „gunoaiele” pe care le 
conţin multe din produsele lor. 

Foamea adevărată este cu atât mai importantă cu cât ascunde un semnal de alarmă, şi 
anume informaţii, de care organismul este înfometat! Persoanele care nu lasă să li se mai facă 
foame nu vor afla niciodată ce anume au nevoie şi ce nu. De aceea este util să folosim ritmul 
meselor şi să mâncăm doar atunci când ne este foame. 

Totuşi există oameni care suportă fără probleme mai multe mese mici, împărțite pe 
parcursul unei zile şi le este şi foame, cu adevărat. O banană sau un covrigel cu miere nu îi costă 
nimic. Dacă vă recunoaşteţi, marcați o cruciuliță în coloana omega. Dacă, din contră, suportați 
mai bine una sau două mese mari zilnice, atunci trebuie să puneţi cruciuliţa în coloana alfa. 


Ce tip de fructe suportaţi mai bine şi ce nu? 
Dacă suportaţi bine merele, citricele, castraveţii şi morcovii, atunci faceți o cruciuliță în 


coloana alfa. Ne referim oricum la fructele nestropite, crescute în condiţii biologice naturale. 
Spre exemplu, portocalele „în stare naturală” sunt suportate acum mai bine ca oricând. 


În ceea ce priveşte castraveţii, dacă îi preparaţi ca salată, condimentaţi cu nucşoară şi 
puţină sare, amestecaţi-i bine şi scurgeți apa. Este valabil în acest caz un vechi proverb, conform 
căruia „chiar şi seara castraveţii spun salutare!”.Tipul omega nu suportă deloc castraveţii. 

Dacă suportaţi bine fructele litocarpe, roşiile şi bananele, iar merele, castraveţii, morcovii 
şi citricele nu se numără printre favoritele dumneavoastră, faceţi o cruciuliţă în coloana omega. 


Cum reacţionaţi la condimentele puternice, iuți şi la multă sare ? 


Dacă vă place să mâncaţi condimentat şi suportaţi astfel de feluri de mâncare, dacă nu 
aveți nimic împotriva puterii de condimentare a ierburilor exotice, dacă vi se reproşează adesea 
că mâncaţi prea sărat (cu toate că suportaţi), atunci faceți o cruciuliţă în coloana alfa. 

Tipul omega are nevoie şi suportă doar puţin condimentat, puţin sărat. Dacă preparatele 
pe care le consumaţi sunt rareori condimentate şi sărate, faceţi o cruciuliţă în coloana omega. 


Cum staţi atunci când staţi? 


Atunci când staţi o perioadă mai lungă de timp:vi se pare mai uşor să staţi drepți, fară a vă 
sprijini de nimic? Sau mai degrabă staţi puţin aduşi spre în faţă şi nu puteţi rezista mult timp fără 
a vă sprijini de ceva? 

Dacă puteţi să staţi drepți o perioadă lungă de timp, marcați tipul omega, dacă preferați să 
va sprijiniți, marcați tipul alfa. 


Cum dormiţi? Preferaţi aşternuturile călduroase ci mult puf sau din lână? Sau vă 
plac mai mult aşternuturile uşoare din bumbac? Vă place pijamaua din bumbac, sau cea 
din in? 


Dacă vă avantajează lenjeria de pat călduroasă şi pijamaua groasă, marcați tipul alfa, iar 
dacă preferați să vă înveliţi cu ceva „uşor” şi să dormiţi într-o pijama uşoară din bumbac sau in, 
atunci aparțineți tipului omega pe care vă rugăm să-l marcați. 

Doar după ce aţi răspuns la toate întrebările veţi avea în faţa dumneavoastră o foaie de 
hârtie cu o împărțire clară a cruciulițelor. Deci acum veți putea descoperi singuri cărui tip 
aparţineţi: alfa sau omega. 

Acest lucru şi consecinţele care decurg din el, asupra vieţii dumneavoastră de zi cu zi, 
asupra sănătăţii şi stării dumneavoastră generale vă pot influenţa decisiv viaţa - în bine. 

Atenţie doar la tabelul din pagina următoare. 


Tabelul şi foaia de hârtie pe care aţi făcut cruciulițele vor constitui cheia unei alimentații 
sănătoase până la o vârstă înaintată. De accea, vă rugăm să urmăriți şi câteva exemple practice: 


Să presupunem că ştiţi că suportaţi bine grăsimile animale şi făina de secară şi că mereu 
le-aţi suportat bine. Dar sunteți un băutor înverşunat de cafea. Există o probabilitate foarte mare 
ca dumneavoastră să vă dăuneze cafeaua. Încercaţi să consumaţi o lună întreagă doar ceai verde. 

Sau în alimentația dumneavoastră zilnică preferați şi suportați uleiurile vegetale şi 
simultan beţi multe sucuri din citrice, încercați să treceţi pe apă (apă plată, fără bioxid de 
carbon) şi renunţaţi o perioadă la făina neagră. Îndreptaţi-vă atenţia către făina de grâu. 

Sau suportaţi făina de grâu şi pe cea de alac, grăsimile vegetale, laptele sărac în grăsime, 
zahărul natural - atunci vă aşteaptă o surpriză plăcută: probabil că suportaţi şi cafeaua! Am bea 
bucuroşi o ceaşcă cu dumneavoastră - dacă şi noi am suporta această licoare. 


| [suportă nu-i fac bine 


grăsimile vegetale sub formă de unt, lapte | grăsimile şi uleiurile vegetale, făina 


integral, smântâni, costiță, brânză etc., 
pâinea de secară, făina de setară, pastele 
făinoase integrale, pastele făinoase din 


albă, pâinea albă, prăjiturile, carnea 
fiartă, peştele fiert, zahărul (care 
îngraşă tipul alfa), fructele litocarpe, 


roşiile şi bananele, cafeaua, sucurile 
dulci, uneori chiar şi mierea, lichid 


alac, carnea prăjită, peştele prăjit, ceaiul în 
special ceaiul verde şi mai puţin cel 
negru), fructele cu sâmburi, citricele, băut în cantităţi mici şi prea rece, mai 
castraveţii şi morcovii, condimentele multe mese zilnic, bazate în special 
puternice şi iuți, două-trei mese importante | pe un aport prea mare de hidrați de 
pe zi, mult lichid, dar nu prea rece carbon. 


grăsimile şi uleiurile vegetale (uleiul presat | grăsimile animale (unt etc., care 


îngraşă tipul omega), făina de secară, 
morcovi, fructe cu sâmburi, morcovi, 


la rece din floarea soarelui, scaiete, 
măsline, porumb etc.), margarina vegetală, 


alimentele sărace în acizi, făina de grâu, 
pâinea albă, prăjiturile, pastele făinoase, 
carnea fiartă, peştele fiert, albumină 
valoroasă, lapte bătut, brânză de vaci, 


citrice, condimente puternice şi iuți, 
băuturi prea fierbinți, mâncăruri 
bazate în special pe un aport prea 
mare de grăsimi 


zahăr (zahărul natur, mierea naturală etc.), 
sucurile dulci, cafeaua, fructele ltocarpe, 
roşiile şi bananele, mai multe mese mici pe 
parcursul zilei, condimente delicate 

alacul şi produsele din alac, orzul, susanul, 
orezul natur, smochinele, salatele verzi, 
salatele de câmp 

Tabelul 3: Cum suportă tipul alfa şi omega alimentele şi modurile lor de alimentaţie 


Toate 
tipurile 


zahărul alb, cereale decorticate, făina 
albă, prea multă sare 


Făina de secară şi alac, grăsimile animale, laptele gras, smântână, costița, afumăturile sunt 
indicate pentru dumneavoastră, din ceea ce aţi observat, din experiență? Atunci eliminați 


cafeaua. Observaţi cu atenţie cum acționează asupra dumneavoastră. Şi încercaţi cu ceai verde. 
De aceea suportaţi uşor toate condimentele iuți. Ar trebui să vă îndreptaţi către bucătăria 
indiană... 

Observaţi, experimentați. Din totdeauna aţi suportat bine toate grăsimile animale, nu vă 
deschideţi inima nimănui, nici măcar medicilor. Şi porniţi de la faptul că pâinea de secară este 
„pâinea dumneavoastră”. Nici o altă făină nu vă dăunează mai mult decât cea de grâu. Această 
diferențiere dintre tipul alfa şi tipul omega este motivul pentru care nimeni nu suportă 
sortimentele actuale de pâine - în special pâinea mixtă. 

Din contră, dacă aţi suportat întotdeauna bine grăsimile vegetale, atunci făina de grâu este 
„făina dumneavoastră”. Nu va mai trebui să mâncaţi pe ascuns chiflele şi baghetele crocante 
dispreţuite până acum, ci vă puteţi bucura de ele unse cu multă dulceaţă sau cu orice altceva. 
Alegeţi întotdeauna doar făină de grâu. 

Cum am mai spus: copiii mici au adesea flerul infailibil atunci când li se dă posibilitatea 
de a alege. Adesea resping chiar şi laptele aparent atât de sănătos. Abia atunci când medicul 
constată alergia la lapte sunt eliberaţi de acest chin. Nu aşteptaţi atât de mult înainte de a vă 
cruța copilul să mai bea lapte. 

Aproape toate persoanele omega care suportă făina de grâu suportă şi laptele sărac în 
grăsimi, dar totuşi numai „aproape” toate, încercaţi pentru o anumită perioadă de timp să vă 
abțineţi de a consuma alimentele care, din punctul dumneavoastră de vedere corespund tipului 
respectiv - chiar dacă vi se va părea dificil. Chiar dacă trebuie să treceţi de la grâu la secară sau 
de la cafea la ceai. Va merita - aşa cum am putut observa şi noi, de nenumărate ori, pe parcursul 
colaborării noastre cu prietenii, vracii, medicii şi prietenii. 

„ Teatrul” neplăcut din jurul „colesterolului periculos” din ultimele decenii a fost posibil 
doar datorită faptului că s-a demonstrat o interdependenţă dintre acesta şi problemele cardiace, 
mergând chiar până la infarcturi - totuşi doar pe baza unei observaţii unilaterale. Dacă s-ar fi 
studiat exclusiv tipul alfa, s-ar fi ajuns la cu totul alte rezultate. 

Sfatul nostru este: urmaţi experienţele noastre şi reglaţi-vă alimentaţia în conformitate cu 
tipul dumneavoastră. 

Căci ne-am născut deja cu această orientare către un anumit tip. 

Chiar şi bebeluşii sunt orientați încă din primele zile fie către tipul alfa, fie către 
omega. Toţi suportă laptele matern care se potriveşte perfect nevoilor celor mici. Dar unii 
bebeluşi şi copii mici suportă mai bine laptele cu conţinut de grăsime, unii preferă laptele slab, 
fără grăsime, iar alții nu suporta de loc acest produs. 

Observaţi ce se întâmplă şi bucuraţi-vă de schimbare. 


Există bineînţeles şi alimente neutre de care se pot bucura, fără probleme, ambele tipuri 
(vezi tabelul 3 de la pagina 156). Şi bineînţeles că nu vrem să tăinuim faptul că nici Dumnezeu 
nu lucrează chiar cu precizia pe care şi-ar dori-o cei mai mulţi oameni de ştiinţă. Într-adevăr 
există suprapuneri în care o persoană poate suporta atât alimente alfa, cât şi alimente omega. 
Acest lucru se întâmplă însă destul de rar, iar dacă dumneavoastră faceţi parte din această 


categorie, nu ar trebui să aveţi dureri de cap. Veţi descoperi în scurt timp prin plăcerea 
autoobservării. 


Cele două fețe ale unei monede 

V-aţi descoperit tipul şi aţi putut să constatați primele succese pe calea hrănii 
corespunzător tipului dumneavoastră. Puteţi să vă distrați puţin în continuare. Tipul alfa şi tipul 
omega pot fi recunoscute şi exterior, în comportamentul pe care îl aveţi şi în interesele de zi cu 
zi. Transformaţi totul într-o rutină de cercetare şi observați în viaţa cotidiană, la cafenea, la birou, 
oriunde, dacă puteţi identifica tipul alfa şi tipul omega. Observaţi obiceiurile de alimentație ale 
celorlalți oameni şi comparaţi-le cu greutatea şi cu starea sănătăţii. 

Tipul alfa este de regulă „cel care face”. Cu umerii aduşi spre înainte şi cu un mers elastic 
„mărşăluieşte” prin viaţă, chiar şi la masă oferă privirii un spate rotunjit care se sprijină cu 
plăcere, care se continuă în sus cu umeri largi, iar jos se termină cu şolduri înguste. Mulţi 
sportivi şi muncitori se încadrează în această categorie a tipului alfa. Spre deosebire de tipul 
omega, au frecvent părul sănătos. „Noul” sau aventurile mai mari sau mai mici îi atrag în mod 
constant şi nu se sfiesc de propriile idei. Uneori impresia pe care o produc este aceea a unor 
persoane care nu inspiră încredere, chiar datorită propriilor idei şi refuzurilor frecvente. 

Uneori rămân blocaţi în „scepticismul lor veşnic”. Nu au nevoie de nici o dovadă 
ştiinţifică, ci se încred doar în flerul personal înainte de a crede ceva. Tipul alfa digeră cu putere 
atunci când se satură, şi are nevoie să-i fie foarte foame pentru a digera în mod sănătos şi pentru 
a trăi sănătos. Adesea nu au nevoie de micul dejun, deoarece se trezesc fără a le fi foame. Pentru 
tipul alfa, acest lucru este perfect normal. În cazul său, stomacul se închide rapid atunci când 
este hrănit pe apucate, fără pauză. Aceste firimituri mici îl fac capricios şi ursuz. 

Tipul omega este caracterizat printr-o poziţie dreaptă a corpului, chiar şi atunci când stă, 
şi, în general, printr-o siluetă subțire. Caracteristicile tipului omega: mâini delicate, şolduri late, 
partea superioară a corpului subțire, adesea păr subţire. Le face plăcere în special seriozitatea, 
obişnuinţa şi nu sunt spirite aventuriere, dornice de a întreprinde ceva nou. În exercitarea 
profesiei sunt precişi şi acționează ştiinţific. Propriile propuneri trec în plan secund, chiar dacă 
le sunt recomandate în mod clar. De aceea, tipul omega rămâne uneori inflexibil, dar nici nu 
trăieşte la fel de dezordonat ca tipul alfa. 

Se bazează pe dovezile ştiinţifice mai mult decât tipul alfa. Dacă însă forţează, obţin 
uşor ceea ce s-a demonstrat. Tipul omega digeră în continuu, deci stomacul are de suferit dacă nu 
primeşte nimic o anumită perioadă de timp. 

Atât despre „învăţătura tipurilor”. Rugămintea noastră este să vă amintiţi că între cele 
două tipuri nu există nici o deosebire care să se refere la valoarea şi la statutul lor. Nimic nu este 
mai bine şi nimic nu este mai rău în ceea ce priveşte acest lucru. Sunteţi atât de diferiți şi atât de 
asemănători unii în raport cu ceilalți precum sunt aversul şi reversul unei monede. Dacă veţi 
considera un tip omega ca fiind „ceva mai bun” decât un tip alfa, este un lucru la fel de 
necugetat ca un academician să se considere superior unui țăran. 


Tipul alfa şi tipul omega: nici unul nu este avantajat sau dezavantajat. Fiecare îl 
completează pe celălalt, fiecare are nevoie de celălalt. Ar putea apărea probleme doar dacă 
ambele tipuri trăiesc în aceeaşi familie, iar această deosebire nu este luată în considerare - 
indiferent de motiv. 


Alfa şi omega sub acelaşi acoperiş 

Aţi observat deja că în cazul unei perechi, după căsătorie, respectiv după ce s-au mutat 
împreună în aceeaşi locuință, unul dintre parteneri ia puternic în greutate după o scurtă perioadă 
de timp? 

Adesea este vorba de femeie, deoarece ea începe să-şi ghideze obiceiurile de alimentaţie 
după acelea pe care le preferă soţul ei, sau bărbatul „dă înapoi” pentru că nu este mulţumit de 
arta culinară a soției. Există multe motive. Nepotrivire cu obiceiurile partenerului, precautii false 
în impunerea propriilor gusturi. 

Se întâlnesc adesea astfel de tipuri alfa şi omega la care iubirea şi asemănările din alte 
domenii au fost mai puternice decât diferenţele dintre obiceiurile de alimentaţie. 

Este posibil ca într-o familie tipul alfa să se întâlnească cu tipul omega. Se poate întâmpla 
ca un partener să condimenteze şi să săreze cu regularitate mâncărurile preparate cu dragoste şi 
potrivite la gust de celălalt. Adesea, pentru aceasta i se fac reproşuri, că „nu este bine pentru 
sănătate” sau pur şi simplu pentru că celălalt simte în condimentarea suplimentară o neatenţie 
din partea sa în ceea ce priveşte gătitul. Aceasta se poate însă termina aici, deoarece în cele mai 
multe dintre cazuri doar tipurile diferite au învăţat să se iubească unele pe celelalte. 

Uneori însă, această necunoaştere a felului diferit cu care ne-am născut poate duce la 
destrămarea unei căsnicii. Sau copiii suportă cu mari chinuri, ani de-a rândul, preparatele, pentru 
simplul fapt că ci sunt tipul omega, iar părinții tipul alfa. Dacă acest lucru este recunoscut, 
atunci se va pune capăt situaţiei haotice. 

Ne face plăcere să ne înconjurăm de diferențe. Doar o mică verificare a destinului care 
poate conduce la o conviețuire împlinită şi fericită. 

Sau nu găsiţi nici o plăcere să prăjiţi, din dragoste „câţiva cârnăciori în plus”? Sau să 
încetaţi să criticați fripturile grase şi prăjiturile dulci, fiind conştienţi că aceste preferinţe ar 
putea fi chiar sănătoase şi corespunzătoare tipului? Ce uşurare pentru toți părinții buni. 

Este o prostie să tot critici obiceiurile de alimentaţie. Fie alimentația este incorectă şi 
atunci reproşurile nu-şi au sensul, deoarece obiceiurile nu s-au schimbat. Fie alimentaţia este 
cumpătată şi corectă şi atunci chiar că nu are sens. 

Este surprinzător că până şi oamenii sănătoşi şi slabi trebuie să asculte frecvent reproşuri 
cu privire la obiceiurile lor de alimentaţie, „împănate” cu vorbe de genul „Aşteaptă puțin! Acum 
îi este bine, DAR...” Reproşuri de acest gen scapă involuntar din gura unor apostoli ai 
alimentaţiei, pe care nici o dietă, oricât de severă ar fi fost, nu i-a făcut mai sănătoşi şi mai 
veseli, ci doar invidioşi. 


Familiile cu copii de tipuri diferite sunt ajutați de o serie de trucuri care satisfac pe toată 
lumea: o dată copilul poate să frământe aluatul, altă dată poate să taie legumele şi să 
ciugulească. Şi niciodată nu trebuie să fie constrâns la ceva. 

Sau uneori masa este un prilej binevenit pentru a învăţa să renunţi la ceva. În familiile 
mari trebuie să se aibă grijă să existe cel puţin un fel de mâncare care să fie suportat de toată 
lumea. 

Dacă felul principal urmează o direcție precisă (alfa sau omega), atunci, de cele mai multe 
ori, nu se va mai aşeza pe masă nimic gras într-o zi de grăsimi (Gemeni, Balanţă, Vărsător, vezi 
pagina 172) sau nici un fel de paste făinoase într-o zi de hidraţi de carbon (Rac, Scorpion, Peşti). 
Sau copilul va fi lăsat să aleagă, cu condiţia să facă el curat în bucătărie. 

Diferenţele existente într-o familie creează o relație specială. Sau aţi uitat cum în copilărie 
cârnăciorul în plus era ceva cu totul special? Pentru mulți, astfel de lucruri se numără printre 
cele mai frumoase amintiri din copilărie. Aceleaşi nostalgii le au şi astăzi copii, dar nu mai 
primesc nimic în plus. Poate de aceea chipsurile de cartofi şi ursuleţii de gumă ar putea avea o 
şansă! 

„Mănâncă ce este pe masă!” Poate doar în timp veţi realiza că astfel de ordine îndreptate 
către copil nu sunt decât nişte mari greşeli - un prim pas către obezitate. La fel de greşit ca 
atunci când copilului i se impune să mănânce tot din farfurie. E la fel ca şi cum aţi fi obligaţi să 
ascultați zilnic, ore în şir, muzica preferată a celui mic. Cum vă simţiţi dacă aceasta nu este pe 
placul dumneavoastră? 

„Mulţi oameni consideră experienţă ceea ce au făcut greşit timp de douăzeci de ani”: 
numai Că, ceea ce s-a făcut timp de douăzeci de ani nu înseamnă în mod automat că este bine şi 
înțelept. Cel mai bine ar fi să studiaţi exemplul şcolii, al bisericii şi al politicii. 

Trebuie să examinaţi cu sânge rece toate extremele şi rutinele din viaţa dumneavoastră - 
de la preferința pentru cafea la preferința pentru anumite culori din vestimentație, sau la obiceiul 
de a sta acasă, vineri, pe data de 13. Apoi spargeţi obişnuinţa care a devenit parte componentă a 
vieţii dumneavoastră de zi cu zi. De câteva ori. Observaţi ce se întâmplă. 

Evitaţi extremele pe termen lung. Din când în când încercaţi să exagerați şi să nu vă 
mişcaţi corpul în timpul somnului. Chiar şi orientarea „tuturor după Lună” este o extremă ce nu 
poate fi decât dăunătoare. La fel de dăunătoare precum: „Biserica este singurul adevăr”. La fel 
de dăunătoare precum: „Medicina este singurul adevăr, iar cercetarea cancerului se află pe 
drumul cel bun”. Acest lucru a fost declarat de medici cu sute de ani înainte, atunci când 
respingeau necesitatea mănuşilor chirurgicale în timpul operațiilor. 

Separarea exclusivă este la fel de dăunătoare ca şi „adunarea” exclusivă a tuturor 
alimentelor pe aceeaşi farfurie. Oamenii de ştiinţă sfătuiesc: mâncaţi puţine grăsimi, puţine 
albumine, puţină sare. Ar avea dreptate dacă aceste recomandări s-ar potrivi tipului. 

Tipului alfa nu îi face rău untul, în timp ce şubrezeşte încetul cu încetul tipul omega, până 
când sistemul lui imunitar nu va mai avea rezerve împotriva dezechilibrelor şi a bolilor de tot 
felul. Este adevărat: boala serioasă a unui vegetarian fanatic îşi poate găsi cauza în refuzul 
acestuia de a consuma grăsimi de origine animală. La fel cum dezechilibrul cronic al unui 


împătimit al costiţei se poate baza pe necunoaşterea faptului că, fiind un tip omega, nu suportă 
bine decât grăsimile vegetale, în timp ce untul îl îngraşă şi îi împovărează circulația sângelui. 
Renunţarea în totalitate la grăsimi nu este o soluție, deoarece foarte multe vitamine necesare 
vieţii sunt solubile în grăsimi. O abţinere de la consumul grăsimilor va conduce cu siguranță la 
apariția unor carenţe. 

Datorită constituţiei sale, tipul alfa are nevoie adesea de mult mai puţini hidraţi de carbon 
decât tipul omega. Este, spre exemplu, cazul copiilor cărora nu le face plăcere micul dejun, 
deoarece la latitudinea noastră geografică aproape întotdeauna pâinea şi făina de grâu specială 
Joaca un rol important, iar făina de grâu nu este suportată. Astfel de copii pot fără nici o 
problemă să nu mănânce micul dejun, dacă dogmele dominante nu sunt împotriva acestui lucru - 
dogme stabilite şi favorizate de industria alimentară şi de părinții incorect informaţi şi exagerat 
de grijuliu. 

Nu suntem pe lume pentru a transforma nişte 
obişnuinţe în ceva rigid, chiar dacă ne-au devenit atât de 
dragi. Obişnuinţele sunt preţioase atunci când au sens, ca 
un fel de automatism al mişcării atunci când şofăm. 
Obişnuinţele se numără totuşi printre forţele distrugătoare 
existente. Da, ele sunt forţele distrugătoare din această 
lume. Marile realizări de ieri sunt obişnuințele de astăzi şi 
greşeala gravă de mâine. Obişnuinţa este opusul forţei 
fluide a potrivirii şi opusul forţei creatoare de nou. Nici 
revoluționarii nu şi-au orientat distrugerile din dorința de 
nou, ci pe baza unui model de gândire rigidizat, care a 
devenit obişnuință şi pe baza unor dogme fanatice. 
Revoluţionarii adevărați acționează altfel şi cu mult calm. 
Gandhi este cel mai bun exemplu în acest sens. 

Bolile ar putea fi urmare a unor fleacuri inofensive 
şi lipsite de importanţă pe care le facem zilnic. Spre exemplu, un ceai de mentă băut seara 
conduce după o anumită perioadă la apariția durerilor de cap. Ceaiul de mentă este un produs 
răcoritor binefăcător - la momentul potrivit şi nu mereu. Un pahar de lapte băut zilnic poate 
„umfla” corpul, iar după nişte ani poate distruge definitiv funcţionarea ficatului. Un pahar de 
lapte este o plăcere - dacă îl savurezi la momentul potrivit şi nu mereu. 

Vânătorul împuşcă animalul vânat deoarece îi cunoaşte obiceiurile. Devenim rigizi, ne 
răcim şi murim de pe urma obişnuințelor noastre. Lucrurile vii din viață sunt abaterile de la 
obişnuinţă şi nu regulile. 

De ce anume vă aduceţi aminte? De obiceiuri, de lucrurile de la sine înţelese, de 
similitudini? Sau de întreruperi, de surprize, de lucrurile noi? 

Aici se ascunde motivul principal pentru care am avut la dispoziţie de zeci de ani ştiinţa 
cu privire la tipul alfa şi la tipul omega. Iniţial au fost considerate nişte şabloane noi după care 


ne puteam ghida, în locul stimulării experienţei personale care este de o mie de ori mai 
valoroasă decât orice informaţie provenită din cărți. 

Cu câțiva ani în urmă când am început să orientăm cu grija atenția publicului nostru 
asupra calităţii alimentelor - pe baza efectelor pe care poziţia Lunii în semnele zodiacale le are 
asupra grăsimilor, hidraţilor de carbon, albuminelor şi sării - imitatorii acestei tendințe s-au 
transformat atunci imediat în adevărate linii directoare şi au făcut recomandări generale cu 
privire la ce anume se poate mânca şi ce nu în anumite zile. A apărut deja o „dietă a Lunii” sub 
forma unei cărți - dar fără a avea vreun sens şi vreo utilitate pentru oameni. 

Dorinţa noastră este să vă facem incoruptibili la tentativa de a vă lăsa ademeniţi de rețete 
comode şi de a vă închista astfel în şabloane. Pastilele pentru slăbit care au apărut pe piaţă 
reprezintă o astfel de încercare. 

Astăzi a sosit momentul - şi datorită faptului că între timp mulți dintre cititorii dispuşi să 
ia în considerare îndemnul nostru de a experimenta singuri au câştigat în decursul timpului 
multă experiență în ceea ce priveşte interdependențţele dintre digestie, ritmurile naturii şi ale 
Lunii, experienţă pe care nu le-o poate contesta nimeni. 

Unde a ajuns omul, orice statistică şi-a pierdut dreptul. Va mai dura doar câţiva ani până 
când aceste experienţe se vor răsfrânge şi asupra acelora care astăzi se bazează pe statistici şi 
şabloane în ceea ce priveşte gândirea şi comportamentul. 

Poate că aţi observat în acest capitol lipsa unui tabel cuprinzător pentru fiecare legumă şi 
pentru fiecare aliment şi cărui tip îi este indicat. Şi în care să puteți citi fără greşeală dacă 
suportaţi bine sau nu alimentul respectiv. Credeţi-ne pe cuvânt, în acest fel nu v-am fi făcut 
decât un mare rău. Astfel de tabele sunt cele care ne duc direct în „fundătura” lipsei de 
independenţă a gândirii, sentimentelor şi comportamentului. 

Nimeni din lume nu poate lua o decizie cu privire la ce este bun şi ce nu pentru 
dumneavoastră. Aveţi curaj şi întreprindeţi această călătorie de iniţiere prin propriile forţe. 
Organismul vă va răsplăti. În decursul timpului în care am avut întâlniri şi colaborări cu cititori 
extrem de interesanți am observat de fiecare dată că nu este nevoie decât de un mic impuls 
pentru a începe. Nimeni nu renunţă de plăcere la obiceiurile căpătate şi care au devenit dragi. 

Succesul curajului dumneavoastră vă va aduce însă pe calea cea dreaptă. Ce poate fi mai 
frumos decât să mănânci ceea ce trebuie, fără a-ţi vătăma organismul şi, mai mult decât atât, 
păstrându-ţi greutatea ideală? Fără a face foamea, fără tabele de calorii, fără cântar şi fără a plăti 
nimic în plus. Curând nici nu vă veţi mai putea închipui ceea ce ați mâncat altădată. 

Să continuăm cu încă un pas. Ceea ce a fost mai important am lăsat în urma noastră. Ceea 
ce urmează este alegerea îndatoririlor, frişca de pe tort. Acest lucru reprezintă ultimul pas în 
direcția alimentației sănătoase în armonie cu ritmurile naturii şi ale Lunii — în direcția 
alimentației pentru un nou mileniu. 


Alimentaţia viitorului 
Inainte de a vă continua lectura, trebuie să vă mai reamintim regulile de bază ale „curei 
lunare”: 


- Luna Plină: organismul asimilează destul de bine ceea ce i se dă, şi de aceea se poate 
câştiga destul de uşor în greutate. Pregătiţi-vă astăzi pentru o zi de fructe sau de sucuri, sau chiar 
pentru o zi de post. 

- Luna în descreştere: Luna în descreştere favorizează detoxifierea şi slăbirea. Dacă 
mâncaţi doar puțin mai uşor decât de obicei, puteţi sprijini foarte bine acest proces, deoarece 
organismul îşi va consuma rezervele. 

- Luna Nouă: organismul se dezintoxică foarte puternic, iar acest proces poate fi sprijinit 
prin câteva ore de abţinere de la mâncare. Beţi multe lichide! 

- Luna în creştere: organismul asimilează foarte bine ceea ce i se oferă şi îşi face rezerve. 
Încercaţi să mâncaţi mai puţin, opriţi-vă cu cinci minute înainte de apariţia senzaţiei de saţietate 
şi beți multe lichide. 


Ce este atât de deosebit la această cură, în afara faptului că funcționează impecabil şi că a 
ajutat deja mulţi oameni să-și normalizeze metabolismul şi greutatea? În spatele ei nu se 
ascunde nimic - chiar dacă numele de „cură” vă induce în eroare. Obişnuiţi-vă cu gândul că nu 
există nici o cură lunară, fără a mai pomeni de o „dietă a Lunii”. „Cura lunară” nu reprezintă 
nimic altceva decât o parte componentă a unui mod de alimentaţie gândit încă de la început 
pentru oameni. Se numără printre lucrurile naturale din lume. Dorinţa noastră, pentru a vă ajuta, 
este să reflectați asupra ei. 

Mulţi dintre cititorii cărților noastre mai vechi s-au familiarizat deja cu ultima piatră de 
temelie, cu un nou stâlp al alimentaţiei pentru toată lumea, cunoaşterea şi observarea aşa- 
numitei calități a alimentelor. 

Acum ştiţi deja dacă sunteţi un tip alfa sau un tip omega şi puteţi merge mai departe spre 
a vă dezvolta relaţia cu totul şi cu totul personală bazată pe influenţele poziției Lunii în semnele 
zodiacale asupra pâinii noastre zilnice. 

Din păcate, mulţi autori care pe parcursul anilor ne-au copiat nu au înţeles, datorită unei 
lipse de experienţă, tocmai aceste aspecte importante şi astfel au tergiversat revigorarea acestei 
ştiinţe a ritmurilor Lunii. Este imposibil să găteşti întotdeauna „după Lună”, este imposibil să 
scrii cărți de bucate care să prezinte toate regulile valabile. La citirea acestei cărți putem să 
continuăm să simţim ceea ce recomandă un bun astrolog care citeşte horoscopul din revistele de 
bârfe şi can-can-uri. Dar există şi această alternativă: am descris calitatea în orice privinţă. lar pe 
aceasta trebuie să o primiţi sub forma informaţiilor care vă garantează obținerea unui câştig pe 
termen lung. 


Ultimul pas pe care trebuie să îl faceți către alimentația sănătoasă constă în corelarea 
alimentației dumneavoastră cu poziţia Lunii în semnele zodiacale. 

La prima vedere, aceasta ar putea suna puţin mai complicat, dar nu este aşa. Ştiţi să 
mergeţi pe bicicletă? Cât de „complicat” a fost la început şi cum vi se pare astăzi? Şi încă ceva 
important şi de bază: 


Dacă viaţa după ritmurile Lunii vă face traiul mai complicat şi mai dificil, reveniți la 
maniera anterioară! Dacă informațiile noastre nu vă îmbogăţesc viaţa, atunci renunţați la viaţa în 
corelație cu Luna. Aţi trăit destul de mult fără ştiinţa cu privire la ritmurile Lunii. De ce să vă 
complicații tocmai acum viaţa? 

Vi s-a întâmplat deja ca unul şi acelaşi aliment să vă pară mai sărat în anumite zile decât 
în altele? Uneori senzația de foame cruntă vine şi poate trece - dar numai la un anumit fel de 
mâncare? Că putem suporta bine sau deloc un fel de mâncare - după cum ştiţi acum - sunt 
răspunzătoare pentru aceasta fazele Lunii. Când Luna este în creştere, iar obiceiurile noastre de 
alimentaţie şi cantitățile consumate rămân aceleaşi, ne săturam mai repede şi ne îngrăşăm mai 
uşor decât atunci când Luna este în descreştere. Din contră, când Luna este în descreştere, putem 
mânca mai mult decât de obicei fără a lua în greutate. Nici organismul nu suportă în acelaşi fel 
alimentele care 1 se dau. 

După cum mulți părinţi ştiu, la copiii al căror fler natural nu a fost încă „anesteziat” prin 
dulciuri şi dezechilibre alimentare, apar adesea pronunțate „faze de devorare”. Zile întregi 
consumă cantități mari de sandviciuri, fără a se sătura. Sau îşi pot bombarda stomacul cu clătite 
sau cu alimente foarte sărate. Ce influenţe apar în acest caz? 

Ca să ne exprimăm simplu: corelarea armonioasă dintre un aliment şi organismul nostru şi 
prin urmare sănătatea noastră şi starea noastră de bine este dependentă şi de momentul în care 
mâncăm - de poziţia Lunii în semnele zodiacale. Calendarul Lunii - trecerea Lunii prin zodii - 
produce la un interval de două-trei zile impulsuri schimbătoare asupra alimentaţiei şi a 
capacității organismului de a valorifica aceste alimente. Următorul tabel descrie interacţiunea 
dintre poziţia Lunii în semnele zodiacale şi „calitatea alimentelor” dintr-o zi (vezi pagina 172). 

e În Taur, Fecioară şi Capricorn, în zilele de rădăcini, este predominantă calitatea sării 
care este favorabilă „hrănirii” sângelui. 


Semnul zodiacal | Calitatea Partea plantei Sistemul 
alimentelor sau organul 


Berbec Fruct/albumină Fruct Organele de simţ 
Taur Sare Rădăcină Sânge 

Gemeni Grăsime Flori Sistemul endocrin 
Rac Hidraţi de carbon | Frunze Sistemul nervos 
Leu Fruct/albumin Fruct Organele de simţ 


Fecioară Sare Rădăcină Sânge 

Balanță Grăsime Flori Sistemul endocrin 
Scorpion Hidraţi de carbon | Frunze Sistemul nervos 
Săgetător Fruct/albumin Fruct Organele de simţ 
Capricorn Sare Rădăcină Sânge 

Vărsător Grăsime Flori Sistemul endocrin 
Peşti Hidraţi de carbon | Frunze Sistemul nervos 
Tabelul 4: Semnele zodiacale şi calitatea alimentelor 


e Gemenii, Balanța şi Vărsătorul, zilele de flori, scot în evidenţă calitatea grăsimilor şi a 
uleiului, iar sistemul endocrin poate fi astfel influenţat favorabil. Țăranii care recoltează fructele 
oleaginoase aleg în special aceste zile, deoarece cantitatea de ulei este mai mare decât în alte 
zile. 

e Racul, Scorpionul şi Peştii, zilele de frunze deţin o bună calitate a hidraților de carbon şi 
acționează asupra sistemului nervos. 

e Când Luna se află în zodia Berbecului, a Leului şi a Săgetătorului, în zilele de fructe 
sunt favorabile însămânţarea, creşterea (dezvoltarea), îngrijirea, recoltarea şi depozitarea 
fructelor. Aceste zile deţin o bună calitate a fructelor şi a albuminei cu influentă deosebită 
asupra organelor de simţ. 

Cu experiența acumulată pe parcursul capitolelor anterioare, cu cunoştinţele 
dumneavoastră cu privire la tipul pe care îl reprezentaţi puteți observa acum cu precizie cum să 
folosiți pentru sănătatea dumneavoastră ritmurile Lunii şi ale naturii. 


Zile de sare - Taur, Fecioară, Capricorn 

În zilele Taurului, Fecioarei şi Capricornului - numite şi zile de rădăcini - culoarea roşie 
nu trebuie să lipsească din alimentația dumneavoastră, deoarece acționează extrem de favorabil 
asupra formării sângelui. Fructe de pădure, sucuri roşii etc. 

Dacă din varii motive consumaţi mâncarea foarte puţin sărată, atenţie în special la aceste 
zile. Dacă acest lucru este recomandat de medic, pentru marea majoritate a pacienţilor aceste 
zile sunt deosebit de dificile, deoarece în Taur, Fecioară şi Capricorn acțiunea sării fiind 
accentuată, poate fi extrem de dăunătoare în asemenea cazuri. Mai târziu, după ce au trecut 
aceste zile, sarea nu mai este atât de dăunătoare. 

În concluzie: în zilele de sare suportaţi şi aveţi nevoie fie de mai multă sare ca de obicei, 
fie de mai puţină. Observaţi şi trageţi singuri concluzia. 


Zilele de ulei - Gemeni, Balanţă, Vărsător 

Unele persoane suportă şi au nevoie de mâncăruri bogate în grăsimi în zilele de ulei din 
Gemeni, Balanţă şi Vărsător, în timp ce, în aceste zile, celorlalți chiar şi mirosul de grăsime le 
face rău. Atenţie la ce vă place să mâncaţi în această perioadă şi cum acţionează alimentele 
asupra dumneavoastră. Stabiliţi corelaţia cu tipul dumneavoastră: dacă sunteţi tipul alfa, 
suportați bine toate grăsimile animale, iar dacă sunteți tipul omega, grăsimile şi uleiurile 
vegetale. Dar niciodată nu trebuie să consumati simultan, o perioadă mare de timp, ambele tipuri 
de grăsimi. 

Asimilarea nu este atât de greşită dacă este vorba de o alimentaţie cu adevărat sănătoasă. 

Nu refuzaţi niciodată o masă de prânz sau o cină cu prietenii, doar pentru că pe masă nu se află 
grăsimea dumneavoastră preferată. Asimilarea stabilizează corpul. Astfel acesta învaţă să se 
pregătească pentru lucrurile nesănătoase pentru el şi astfel să le evite. Chiar şi dumneavoastră 
veți căpăta un simţ deosebit care vă va ajuta să descoperiţi ce anume vi se potriveşte şi ce anume 
nu. 


Dacă ştiţi, ca mulţi dintre cititorii noştri, că în zilele de ulei organismul dumneavoastră 
descompune bine sau aproape deloc grăsimea, atunci o duceţi bine. În zilele de ulei puteţi să 
eliminaţi total grăsimile sau vă puteţi bucura de ele. Sunt posibile ambele variante, dar dacă ați 
descoperit, atunci nu se mai schimbă nimic. Dar vă veţi descurca şi ca „începător”. 

În concluzie: în zilele de ulei suportaţi şi aveţi nevoie fie de mai multe grăsimi ca de 
obicei, fie de mai puţine. Observaţi şi trageţi singuri concluzia. 


Zilele de hidraţi de carbon - Rac, Scorpion, Peşti 

Unele persoane digeră foarte bine hidraţii de carbon (pâine, paste făinoase, preparate pe 
bază de făină, prăjituri) în zilele de hidraţi de carbon din Rac, Scorpion şi Peşti, restul, din 
contră, având imediat probleme cu stomacul. Dacă aţi avut succes în observarea 
comportamentului personal (acest lucru nu vi-l poate spune nimeni, nici măcar tabelele), atunci 
ştiţi ce trebuie să faceţi: în zilele Racului, Scorpionului sau Peştilor fie vă acceptați hidraţii de 
carbon, fie îi evitaţi (tipul alfa sau tipul omega? făină de grâu sau de secată?) 

Dacă în aceste zile vă „adjudecaţi” produse făinoase şi în acelaşi timp aveţi probleme 
legate de greutate, atunci senzația dumneavoastră de foame se orientează pe ceva „fals”, mereu 
din aceleaşi motive, în acest caz, încercaţi următoarele: o lună întreagă, evitaţi în zilele Racului, 
Scorpionului şi Peştilor toate produsele care conţin hidraţi de carbon (cereale, cartofi etc.). Poate 
că această schimbare va fi suficientă. 

În concluzie: în zilele de hidraţi de carbon suportaţi şi aveţi nevoie fie de mai mulți hidrați 
de carbon ca de obicei, fie de mai puţini. Observaţi şi trageţi singuri concluzia. 


Zilele de fructe şi de albumine - Berbec, Leu, Săgetător 

În zilele de fructe şi de albumine din Berbec, Leu şi Săgetător, majoritatea persoanelor 
suportă bine fructele şi albuminele, în timp ce restul nu le suportă prea bine. Din nou, în funcție 
de tip, puteţi face apel la acţiunea albuminelor animale sau vegetale, la fructele cu sâmburi sau 
la cele litocarpe. 

Dacă vă suportaţi bine fructele în aceste zile, atunci nu scăpaţi ocazia de a ţine două sau 
trei zile de fructe sau de sucuri. Sucurile nu sunt la fel de eficiente ca fructul în totalitatea lui, 
dar de cele mai multe ori sunt mai comode, înainte însă de a apela în totalitate la o astfel de mini 
cură, trebuie să recurgeţi la sucuri. 

În concluzie: în zilele de fructe şi albumine suportaţi şi aveţi nevoie fie de mai multe 
fructe şi albumine ca de obicei, fie de mai puţine. Observaţi şi trageţi singuri concluzia. 


Aveţi doar puțină răbdare: după doar câteva săptămâni sau luni veţi putea să stabiliți cu 
precizie, în comparaţie cu calendarul Lunii, acțiunile pe care le au asupra dumneavoastră 
personal diferitele calităţi ale alimentelor, ce anume toleraţi bine şi ce nu şi în ce zile. 

Legătura dintre tolerarea alimentelor şi calendarul Lunii poate fi un instrument deosebit 
de important în special pentru persoanele alergice: un aliment declanşator de alergie nu 


dăunează la fel de mult în toate zilele lunii. Ținând cont de calendarul Lunii veţi putea descoperi 
fără greutate dacă o anumită calitate a alimentelor influenţează conflictul dintre organism şi 
aliment, şi în ce zile se întâmplă acest lucru. Evitarea anumitor alimente în câteva zile ale lunii 
nu este atât de dificilă ca un regim sever pe care să îl ţineţi întreaga viaţă. 
x 

Fiecare om reacționează într-un mod cu totul personal la mâncăruri şi băuturi - dacă este 
tipul alfa sau tipul omega, dacă Luna se află în zodia Berbecului sau a Capricornului, dacă 
alimentele sunt o hrană adevărată sau sunt constipante şi balonante. Dacă într-o zi aveți chef 
doar de salate şi fructe, iar în altă zi de pâine şi legume, nu trebuie în nici un caz să vă temeți de 
o astfel de alimentaţie unilaterală: probabil că responsabil este doar flerul care s-a deşteptat în 
dumneavoastră şi care ştie exact ce-i trebuie organismului. 


In încheiere dorim să concluzionăm totul într-un tabel al alimentaţiei pentru noul mileniu. 


Regula numărul 1: 
Cumpărați doar alimente proaspete, naturale şi pline de vitamine, alegeţi-le şi preparaţi-le 
grijă şi cu dragoste. 
Regula numărul 2: 
Alegeţi alimentele corespunzătoare tipului dumneavoastră. 
Nu vă temeţi că veţi greşi. Ca tip alpha, concentraţi-vă pe trei mese zilnice, iar ca tip 
pe cinci mese zilnic. 


Mâncaţi în concordanţă cu ritmurile Lunii: 
Lunii 


Lună Plină | Cu două-trei zile înainte de Lună Plină, | Până La ora 19, mult ceai de 
mâncaţi mai puțin, iar după ora 18 nu | Lună Plină, după aceea, beți doar 
() mai mâncaţi nimic.Ținetți post în ziua | dacă vi este sete. Zilele din 
cu Lună Plină, dacă acest lucru este apropierea Lunii Pline sunt 
posibil fără a avea probleme indicate ca zile de fructe, sucuri 
circulatorii, şi beți în această zi cel sau ca zile de post. 
puțin doi litri de lichid 
Lună în Mâncaţi ca de obicei şi fiți atenţi la Până la ora 19, ceai de Lună în 
descreştere | calitatea alimentelor din ziua descreştere, după aceea, beţi doar 
respectivă. Dacă vă simţiţi bine, nu dacă vă este sete. Zilnic masaţi- 
( trebuie să aveţi prea multă griji flerul | vă corpul, după cum doriţi, la 
dumneavoastră este deja atent. Nu mai | momentul potrivit, cu ulei pentru 
mâncaţi nimic după ora 17. slăbit. 


Lună Nouă | Cu două-trei zile înainte de Lună Până la ora 19, mult ceai de Lună 


Nouă, mâncaţi mai puţin, iar după ora | Nouă. După aceea, beți doar dacă 
18 nu mai mâncaţi nimic. Tineti post în | vă este sete. Zilele din apropierea 
ziua cu Luna Nouă. Dacă acest lucru Lunii Noi sunt indicate ca zile de 
este posibil fără a avea probleme fructe, sucuri sau ca zile de post. 
circulatorii, şi beţi în această zi cel 
puțin doi litri de lichid. 
Lună în În principiu mâncaţi mai puţin şi fiţi Până la ora 19 beți cât mai mult 
creştere atenți la calitatea alimentelor din aceste | posibil, iar după aceea, doar dacă 


zile. Nu mai mâncaţi nimic după ora vă este sete. Lăsaţi-vă însoțiți de 
)) 18. combinația de ceaiuri pentru 
Luna în creştere şi beți cel puţin 
doi litri zilnic. Masaţi-vă corpul 
zilnic. La momentul potrivit, cu 
un ulei pentru întărirea 
ţesuturilor. 


Tabelul 5: Alimentatia pentru toată lumea 


3.Secrete culinare şi reguli alimentare atemporale 


Printre problemele importante pe care le implică trecerea la o alimentație sănătoasă se 
numără necunoaşterea sau ignorarea interdependenţelor şi înţelegerea greşită a simplităţii. 
Astăzi, chiar şi în cărțile de bucate este amintit ca preparatele sănătoase solicită o mai mare 
minuțiozitate şi sunt mai dificil de făcut decât alimentele din conserve, semipreparatele şi 
preparatele gătite la microunde. 

Dar această schimbare, trecere, trebuie să se bazeze în primul rând pe voinţa de care dați 
dovadă în luarea deciziilor. Fiţi conştienţi că alimentaţia sănătoasă vă fereşte de oboseală, 
depresii, plictiseală, dureri fizice şi sufleteşti. Şi atunci vă va fi mult mai uşor să preluaţi un truc 
sau altul din acest capitol, care vă va netezi calea. 

Fiecare bucătar care se respectă are propriile lui mici trucuri pe care nu le dezvăluie 
nimănui şi pe care, cu siguranţă nu le prezintă în nici o carte de bucate. Aceste trucuri fac parte 
din secretele succesului său şi nu pot fi copiate de nimeni, în primul rând, datorită faptului că nu 
pot fi descrise, pentru că ţin de har, talent, de momentul potrivit, nicidecum de ingrediente şi 
cantități. Şi mai presus de toate, țin de plăcerea de a găti. „Doar un om cu suflet bun poate fi un 
bun bucătar”, spune un celebru bucătar al vremurilor noastre. 

În capitolul despre informaţiile vii am încercat să vorbim despre puterea care transformă o 
bucată de pâine, puţin unt şi arpagic verde într-un preparat demn de a fi servit unui rege sau 
împărat. Un bucătar bun cunoaşte foarte bine aceste energii, acesta fiind motivul pentru care cel 


mai bun lucru care i se poate întâmpla cuiva este să consume mâncare preparată de un bucătar 
îndrăgostit. 

Informaţiile vii se găsesc la baza multor trucuri pe care vi le vom prezenta în paginile 
următoare. Dar pentru că pe această temă s-au scris mii de cărți de bucate şi există milioane de 
sfaturi bune, le-am preluat şi vi le prezentăm doar pe acelea care, după părerea noastră, vă sunt 
încă necunoscute. 

Luaţi-vă inima în dinţi, încercaţi şi veți fi uimiţi de rezultatele obținute. Şi chiar dacă nu 
ați preluat decât o mică parte din sfaturile noastre, a meritat să citiți această carte. 


Înţelepciune din ţara bucatelor colorate 

Nu se poate să nu fi observat - la televizor sau în excursiile pe care le-aţi făcut - cât de 
colorate sunt pieţele de legume, fructe şi condimente din ţările îndepărtate. În pieţele şi bazarele 
orientale, din Japonia şi India, din Maroc şi Spania, din Africa şi din America Centrală se 
întâlnesc toate culorile spectrului. 

Probabil că vă surprinde şi prezenţa acestei multitudini de culori în farfuriile cu mâncare 
din restaurantele, cârciumioarele, casele şi colibele acestor ţări. 

Și bineînţeles că aţi observat că în toate „ţările bucatelor colorate” există mult mai puţine 
persoane supraponderale decât la noi sau în Statele Unite. Cu siguranţă că sunt o sumedenie de 
motive care explică această diferenţă, printre ele numărându-se sărăcia acestor țări, dar cel mai 
important dintre ele este secretul alimentaţiei sănătoase prezent în multe țări din lume, izvorât în 
primul rând din tradiţii şi obiceiuri străvechi. Şi anume: „Să mănânci culori”. Regula de bază 
sună aşa: 


Pe parcursul unei zile în mâncărurile consumate trebuie să se regăsească toate 
culorile curcubeului - albastru, verde, galben, portocaliu, roşu, violet 


Pentru aceasta este indiferent ce aliment are o anumită culoare - legume, cereale, băuturi. 
Este de la sine înțeles că ne referim la culorile naturale reale şi nu la coloranții sintetici a căror 
acțiune nocivă va fi vizibilă peste zeci de ani - cu mult după ce persoanele responsabile astăzi 
vor ieşi la pensie. 

Majoritatea organelor afectate - în special organele interne - se vindecă în totalitate doar 
datorită unei terapii corespunzătoare a culorilor, chiar şi în alimentaţie. Spre exemplu, pentru a 
funcționa optim, bila are nevoie de culoarea galbenă. Dacă bila este încărcată sau bolnavă, se va 
observa o îmbunătățire radicală a stării ei dacă veţi purta o cămaşă galbenă sau veţi dormi în 
cearşafuri de culoare galbenă. 

Probabil că ştiţi urmările pe care le are faptul că majoritatea culorilor dominante din 
farfuriile noastre sunt maro, bej şi verde. Şi nu este de mirare când mulţi oameni au şi 
veşmintele zilnice în aceeaşi culoare. 

Culorile cu care ne înconjurăm zilnic ne influențează simţurile, ne influenţează starea 
fizică şi spirituală. Ar trebui să vă familiarizați cu câteva informaţii cu privire la culori înainte 


de a cumpăra draperii, feţe de masă, lenjerie de pat, lenjerie de corp pentru noapte, tapete şi 
covoare pentru casă şi birou. 

Culorile ne influenţează chiar şi atunci când nu putem să le vedem, adică noaptea sau 
dacă ne numărăm printre , cei lipsiţi de vedere. În această perioadă în care totul se desfăşoară cu 
o viteză uimitoare, „acțiunea pe termen lung” a devenit ceva străin. Totuşi, ştiinţa binecuvântată 
cu privire la acţiunea culorilor este adesea trecută cu vederea sau sacrificată pe altarul modei. 
Ceea ce nu poate fi dovedit imediat nu există. Dar, curaj! Nu trebuie decât să încercați şi 
succesul va fi de partea dumneavoastră. 


Culorile semnelor zodiacale 

Roata mare a unei mori de apă are nevoie doar de puţină apă curgătoare pentru a se 
menţine în mişcare. Dar dacă roata stă, pentru a o pune în mişcare este nevoie de o cantitate de 
apă mult mai mare decât cea pentru asigurarea unei mişcări continue. 

La fel se întâmplă şi cu organismul nostru. Dacă vă închipuiţi organele din corp ca fiind 
nişte roți de moară, acestea ar putea ajunge într-un fel de stare de relaxare datorată unui aport 
deficitar de energie sau din cauza unei supraîncărcări. Un excelent mijloc pentru a câştiga 
impulsul care să le facă să funcționeze din nou este ştiinţa utilizării culorilor în armonie cu 
poziția Lunii în semnele zodiacale. 

Și în capitolul despre îngrijirea corpului (începând cu pagina 238) ne vom ocupa şi mai 
precis de interdependenţa dintre culori şi păstrarea sănătăţii corpului. Aici însă vrem să vă facem 
să conştientizați că puteţi realiza multe pentru sănătatea dumneavoastră dacă sunteţi atenți şi la 
culoarea alimentelor şi a băuturilor folosite în alimentaţie. Utilitatea tabelului de la pagina 185 
vorbeşte de la sine. 

e roşu: roşul reglează energiile creatoare, vitale şi favorizează pasiunea şi comportamentul 
spontan şi curajos. Vă ridică moralul, aduce elan şi curaj pentru a iniţia idei şi proiecte noi. 

În alimentaţie, roşul activează ficatul şi sprijină producerea de hematii (globule roşii). 
Culoare a forței de purificare şi eliminare, roşul vă eliberează de constipaţie şi de secrețiile 
abundente ale mucoaselor şi este eficient în condiţiile lipsei de fler. Culoarea nu este indicată 
persoanelor uşor irascibile. Prea mult roşu poate conduce la neliniște, slăbire, agitaţie, 
nervozitate, are acțiune bruscă, necontrolată, nu durează mult şi este superficial. 

e portocaliu: portocaliul, combinaţia dintre roşu şi galben acţionează în mod armonios 
asupra organismului. Este indicat în special împotriva nervozităţii, fricii, depresiilor, este bun 
pentru sistemul endocrin şi pentru plămâni. Nu există influenţe negative ale utilizării în 
alimentaţie a prea mult portocaliu, exceptând cazurile în care se foloseşte doar această culoare. 
Unilateralitatea în cazul alegerii culorilor este întotdeauna dăunătoare, indiferent de culoarea 
care se află în discuţie. 

Persoanele temătoare ar trebui să poarte haine de culoare portocalie, dar nu chiar din cap 
până-n picioare. Prea mult portocaliu poate favoriza dependenţa de cei din jur. Problemele 
legate de digestie şi de piele şi scaunul dificil sunt influențate favorabil prin portocaliu, în 


special în zilele în care Luna se află în zodia Fecioarei. Portocaliul reglează pofta de mâncare şi 
de aceea ajută în caz de foame. Portocaliul este o culoare care relaxează şi linişteşte. 

e galben: galbenul este culoarea inspiraţiei spirituale, a curajului, sprijină funcția 
glandelor, întăreşte nervii, activează mucoasele, favorizează şi protejează procesul gândirii. Este 
o culoare bună şi atunci când copii îşi fac temele. Nu există influenţe negative ale utilizării în 
alimentaţie a prea mult galben, exceptând cazurile în care se foloseşte doar această culoare. 

Galbenul regularizează sucurile gastrice şi ajută în cazul dezechilibrelor digestive şi a 
hipotoniei (lenevirea intestinului), are acţiune de liniştire a nervilor şi este o culoare bună 
împotriva stărilor de agitaţie nervoasă şi spirituală - este o culoare bună pentru clase şi birouri de 
studiu. În caz de stări depresive poate acţiona extrem de favorabil în special dacă este folosită la 
îmbrăcăminte. Galbenul acţionează ca mijloc de calmare a splinei, activează sistemul limfatic şi 
ajută în cazul afecțiunilor ficatului. Un ficat suferind sau încărcat trebuie tratat în mod regulat cu 
galben, până este recâştigată siguranţa interioară şi capacitatea de dezintoxicare. 

e verde: verdele echilibrează şi neutralizează, este culoarea speranței, a armoniei, a 
vindecării şi a maturizării naturale. Verdele influenţează glanda hipofiză şi astfel intervine în 
metabolism. Are grijă de echilibrul dintre ficat şi splină şi are acţiune de regenerare a muşchilor 
şi a ţesuturilor conjunctive. Are acțiune binefăcătoare şi de relaxare a ochilor. Verdele 
influențează şi sistemul nervos vegetativ şi favorizează procesul de creştere. În cazuri rare 
acționează înăbuşit, şi favorizează nesiguranța. Câteodată reacționează prea lent şi prea răbdător. 

e albastru: albastrul are acţiune calmantă, de echilibrare, de liniştire a durerilor, de 
favorizare a somnului şi de minimizare a inflamaţiilor. În general, ca şi în cazul culorii verde, o 
supradoză de albastru nu are efecte negative. Doar în cazuri deosebite, dar extrem de rare, poate 
obosi foarte tare şi poate conduce la plictiseală, lipsă de chef şi chiar la hipertensiune arterială. 
Prea mult albastru în alimentație nu este indicat pentru că înăbuşă prea tare. De aici şi acţiunea 
puternic obositoare a vinului roşu, în timp ce se cunoaşte că vinul alb ne face mai curajoşi: ca şi 
lumina albă, el acumulează toate culorile. 

Albastrul răcoreşte, putând fi folosit cu succes în caz de febră şi chiar arsuri. Cei care 
intră frecvent în contact cu oamenii îşi pot îmbunătăţi starea spirituală purtând haine de culoare 
albastră. 

Albastrul linişteşte şi calmează şi lasă cale deschisă gândurilor creatoare, fără influenţe 
din afară. 

e indigo/violet: culoarea are acţiune liniştitoare, este bună pentru meditaţie, reglează 
activitatea splinei, relaxează şi calmează durerile, sprijină circulația limfei şi favorizează puterea 
de percepţie. 

Nu există influenţe negative ale utilizării în alimentaţie a prea mult indigo, exceptând 
uneori o activitate prea pronunţată a splinei. În alimentaţie, violetul are acţiune de purificare a 
sângelui şi de frânare a poftei de mâncare. Asupra oamenilor care desfăşoară activități artistice, 
violetul are acțiune calmantă, deoarece înăbuşă sistemul nervos. 


Acţiunea culorilor în corelaţie cu ritmurile Lunii 


Acţiunea culorilor produselor alimentare intervine în adevăratul sens al cuvântului pe 
parcursul trecerii Lunii prin semnele zodiacale (vezi tabelul de la pagina 185). 

Pentru a înţelege cum puteţi pune în practică această ştiinţă, să trecem în revistă o lună şi 
să începem cu zodia Berbecului: 


Berbec: culoarea de bază - roşu, culoarea contrastantă - galben/albastru 

Când Luna se află în semnul zodiacal al Berbecului, culoarea roşie are o influenţă 
deosebită în alimentaţie, fie că este vorba de băuturi (suc de coacăze roşii), fie de legume (roşii). 
Roşul are întotdeauna caracteristicile prezentate mai sus, dar acestea se accentuează în Berbec, 
Leu şi Săgetător. 

Pe de altă parte, în organism au loc o irigare sanguină defectuoasă şi o circulaţie 
încărcată, în special în zona capului. În zilele în care Luna se află în zodia Berbecului, sunt 
foarte frecvente durerile de cap şi migrenele. Dar folosind cu înţelepciune alimente roşii, 
lucrurile se vor îmbunătăţi, iar circulaţia sanguină va reveni la normal. 


Semnul Zona corpului Culoare Culoare 
zodiacal de bază complementară 
Berbec cap, creier, ochi, nas roşu galben/albastru 


laringe, maxilare, gât, organele vorbirii, 
amigdale, urechi, dinţi 
piept, plămâni, stomac, ficat, bilă 


circulator, artere 
pancreas 


Balantă şolduri, rinichi, vezică urinară galben roşu/albastru 


organe genitale, uretre violet/portocaliu 


Tabelul 6: Asocierea culorilor la semnele zodiacale 

Pentru utilizarea corectă violetul trebuie să fie un roşu albăstrui, cu alte cuvinte, în 
combinaţia dintre albastru şi roşu, roşul trebuie să fie predominant. Portocaliul trebuie să 
fie un roşu gălbui. Şi aici, în combinaţia de galben şi roşu, roșul trebuie să fie 
predominant. 


Dacă se întâlneşte contrarul acestei situaţii, iar circulația sanguină şi irigarea cu sânge a 
organismului sunt mai degrabă agitate, atunci intră în acțiune culoarea complementară, care 
poate avea rol de „antidot”. În Berbec, aceste culori complementare sunt galbenul şi albastrul. 
Deci toate alimentele de culoare galbenă şi albastră acţionează favorabil şi relaxant. 

Pe scurt: în cazul în care simtiti că „vi se urcă sângele la cap” - galben sau albastru. 


Aceste culori contractă vasele sanguine. Când simțiţi că vi se scurge sângele spre picioare - 
roşu. Roşul lărgește vasele de sânge. 

Pentru că ne găsim tot în aria capului, vă dăm un sfat: dacă aveti febră, puneti-vă pe 
frunte un prosop sau o batistă de culoare verde, pentru ca această culoare echilibrează. 


Taur: culoarea de bază - albastru, culoarea contrastantă - roşu (galben) 

Toate mâncărurile de culoare albastră dezvoltă o forță deosebită când Lima se află în 
semnul zodiacal al Taurului. Albastru are întotdeauna caracteristicile prezentate mai sus, dar 
acestea se accentuează în Taur, Fecioară şi Capricorn. 

Pe de altă parte, în Taur este perioada ideală pentru toţi cei care trebuie să mănânce puţin 
roşu, spre exemplu persoanele care suferă de hipertensiune arterială. În Taur, roşul nu are o 
acțiune atât de puternică, şi de aceea nu este atât de dăunător. Este important să acumulăm toate 
culorile, dar nu în toate zilele în aceleași doze. În zona gâtului - „aparţinând” zodiei Taurului - 


verdele este întotdeauna bun. Albastrul este indicat în aceste zile în cazul amigdalelor inflamate 


sau al problemelor din zona gurii, glandei tiroide şi a limbii. 
Dacă veţi consuma alimente de culoare roşie în cazul unei secreţii insuficiente a glandei 


tiroide şi alimente albastre sau verzi în cazul unei hipertrofii, acest lucru va avea acţiune extrem 
de favorabilă când Luna se afla în zodia Taurului. 


Gemenii: culoarea de bază - galben, culoarea complementară - roşu/albastru 

Proprietăţile culorii galben se accentuează în Gemeni, Balanţă şi Vărsător. 

În Gemeni trebuie să aveţi grijă de centura scapulară şi, pentru că roşul favorizează 
circulația sanguină, ar fi bine să purtaţi ceva de culoare roşie în zona gâtului. 

Ficatul şi bila se bucură de culoarea galben, la fel şi stomacul şi splina. Gemenii nu sunt 
legați direct de ficat şi de bilă, dar le protejează datorită influenţei culorii galbene asupra acestei 
zone. 

Roşul şi albastrul - fiind culori complementare la galbenul Gemenilor - nu au o acţiune 
prea pronunțată în aceste zile. Roşul are cea mai slabă acţiune în Gemeni, Balanţă şi Vărsător. 

Aceste exemple arată clar că, dacă sunt atenţi la momentul potrivit, chiar şi persoanele 
nervoase şi agitate pot purta haine de culoare roşie şi pot consuma alimente roşii. Zilele din 
Gemeni, graţie influenţei culorii galben pot fi folosite cu succes pentru întărirea nervilor şi 
pentru sprijinirea funcțiilor glandelor. 


Rac: culoarea de bază - verde, culoarea complementară - violet sau portocaliu 


Verdele ajută în special zona pieptului. Perioada în care Luna se află în semnul zodiacal al 
Racului trebuie folosită pentru întărirea a sistemului nervos vegetativ cu ajutorul culorii verde, 
în special în ceea ce priveşte alimentaţia. Dar şi verdele din îmbrăcăminte şi plimbările prin 
zone cu verdeață au o putere deosebită (la fel pentru perioadele în care Luna se află în Scorpion 
şi Peşti). Protejaţi-vă deci zona pieptului şi ieşiţi în natură! 

Inspiratul şi expiratul adânc ar trebui să fie un lucru de la sine înţeles, dar mulți dintre noi 
au uitat cum se face. În special în zilele Racului nu ar trebui să rataţi să faceţi câteva exerciţii de 
respiraţie în aer curat. Tipul Alfa este predispus să neglijeze inspiraţia adâncă, în timp ce tipul 
Omega expiră adesea cu intensitate prea mică. Încercaţi să combateţi aceste tendinţe printr-o 
inspirație profundă sau printr-o expiraţie intensă - în special atunci când sunteţi obosiţi. La 
început veți depune un efort mai mare, dar deja după doar câteva secunde veți simţi efectele 
pozitive. 

Ar fi indicat să faceţi ceva pentru nervii dumneavoastră, în special în zilele de apă (dintre 
care fac parte şi cele din Rac).Vitaminele din grupa B-urilor sunt un ajutor necesar. Sunt 
solubile în apă şi se întâlnesc în coaja boabelor de cereale, în orez, drojdie şi cartofi. 

Dacă plămânii vă sunt slăbiți, preparatele calde, gătite sunt de preferat crudităților. Nu 
sunt indicate nici prea multe fructe din sud, mâncăruri reci sau acre. Dacă plămânii sunt 
puternici, dar se compensează cu un ficat sau rinichi slăbiţi, totul se inversează. 


Leu: culoarea de bază - roşu, culoare complementară - galben/albastru 

În cazul în care aveţi înclinaţie spre afecţiuni cardiace şi hipertensiune arterială, ar trebui 
să evitați în zilele din Leu roşul, atât în alimentaţie, cât şi în vestimentaţie. Sunt în schimb 
indicate culorile complementare galben sau albastru care vor stabili echilibrul. Spre exemplu, 
aceste culori şi nuanțele lor ar putea fi folosite foarte bine la fața de masă. Verdele este şi el 
indicat, fiind o culoare de echilibru. 

Persoanele care suferă de hipotensiune arterială, care sunt adesea obosite şi nu au chef de 
nimic ar trebui să se înconjoare de culoarea roşu nu numai în ceea ce priveşte alimentaţia şi 
îmbrăcămintea, ci şi locuinţa. Roşul are o acțiune deosebită în zilele din Leu. 


Fecioară: culoare de bază albastru, culoare contrastantă - roşu (galben) 

În zilele în care Luna se află în zodia Fecioarei pot fi protejate foarte bine toate organele 
digestive. Dacă, spre exemplu, stomacul sau intestinul nu funcționează corect, atunci totul se 
reglează folosind culoarea contrastantă culorii albastru - roşu în alimentaţie şi în îmbrăcăminte. 
Dacă organele digestive sunt suprasolicitate, organismul dumneavoastră se poate relaxa cu 
albastru, care în Fecioară are o acţiune sporită. 

În cazul afecţiunilor ficatului şi ale bilei, stomacului şi splinei, puteţi rezolva problemele 
folosind culoarea galben, indiferent dacă este vorba de lenjerie de pat de culoare galbenă sau de 
alimente galbene. Alături de culoarea galben, echilibrul ficatului şi al bilei este asigurat şi de 
alimentele acre care răcoresc şi diminuează adesea sensibilitatea la căldură, pofta exagerată de 


mâncare şi insomnia. Nici un alt semn zodiacal nu influenţează atât de puternic atunci când va 
hrăniți corect sau greşit. 

Pentru curățarea sângelui, zilele în care Luna se află în zodia Fecioarei favorizează 
asimilarea vitaminei K (solubilă în grăsimi). 

Aceasta este prezentă în părțile verzi ale plantelor, în ficat şi în gălbenuşul de ou. 

Culoarea portocaliu poate influenţa favorabil problemele digestive şi pe cele legate de 
scaun, mai ales dacă este purtată în zilele Fecioarei. Violetul reglează splina şi prin aceasta și 
sistemul imunitar. Multe persoane care suferă de pe urma problemelor digestive şi ale 
afecțiunilor intestinale sunt predispuse la exagerări. De cele mai multe ori sunt aşteptate cu 
nerăbdare rezultate şi efecte rapide. Dar comportamentul şi obiceiurile de alimentație dobândite 
pe parcursul multor ani nu se pot schimba peste noapte, deoarece organismul reacţionează destul 
de lent la transformări. El are nevoie de timp pentru a-şi reaminti de trecut, de natură şi de 
ritmurile naturale. Intestinul trebuie adesea să înveţe din nou să sesizeze propriile lui semnale. 

Dacă suferiți de constipaţie: efectele negative pe care le produce administrarea pe durată 
îndelungată a laxativelor au fost menționate de mii de ori. Cei care preiau sarcina muşchilor, 
oaselor şi organelor nu trebuie să se mire dacă acestea se lenevesc sau chiar îşi pierd aceste 
atribuţii. 

Dependenţa de laxative nu este considerată o formă de boală, deoarece este prezentă la un 
număr mare de persoane. Utilizarea incorectă în cantități aproape necontrolate a acestui „drog” 
este prezentă în special la persoanele în vârstă. 

Un medic ce prescrie cu uşurinţă laxative chimice nu este decât un şarlatan, un vraci 
nepriceput, un furnizor de droguri. Un pahar de apă călduţă băut înainte de micul dejun poate 


face adevărate minuni. Foarte indicat este şi următorul exercițiu scurt de gimnastică: dimineaţa, 


înainte de a vă ridica din pat, trageti spre piept, cu ambele mâini, timp de un minut, mai întâi 


genunchiul drept, apoi pe cel stâng, terminând cu amândoi genunchii. Acest exercițiu rezolvă şi 
cele mai dificile cazuri de constipaţie, uneori chiar în decurs de numai două-trei zile. Rezultatul 


se bazează exclusiv pe mişcarea uşoară de apăsare de la dreapta la stânga, care se produce în 
intestinul gros - calea naturală de eliminare a resturilor alimentare. Culoarea galben purtată în 


vestimentaţie poate acționa şi ea favorabil asupra digestiei. In caz de diaree vă recomandăm însă 
să evitati această culoare. 


Balanță - culoarea de bază - galben, culoare contrastantă roşu/albastru 

Ceea ce faceți în zilele în care Luna se află în zodia Balanţei pentru sistemul endocrin 
acționează mai bine decât în celelalte zile. Galbenul din îmbrăcăminte şi din alimente nu 
reglează doar inspiraţia, ci protejează ficatul şi bila. Puteţi începe acţiunile chiar din zodia 
Fecioarei. Deficitul de vitamina C se reglează mai bine în zilele Balanţei decât în alte zile. 
Lămâile au un conţinut foarte mare de vitamina C, dar până când acestea ajung la noi pe masă, 
aproape toate vitaminele au dispărut. Cel mai bine este să vă acoperiţi necesarul de vitamina C 
din verdeţuri sălbatice care conţin de aproximativ zece ori mai multă vitamină C decât aceeaşi 
cantitate de legume verzi. 


Vitaminele şi substanţele minerale sunt asimilate mai bine în zilele de Balanţă decât în 
multe din celelalte zile, în special atunci când ne aflăm şi sub influenţa Lunii în creştere. Ştiţi 
deja: asimilați pe Lună în creştere şi purificaţi şi slăbiți pe Lună în descreştere. 

Căderea părului depinde în mare măsură de sistemul endocrin, fiind mai pronunţată atunci 
când acesta nu funcționează în parametri optimi. Glandele şi mucoasele lucrează într-o strânsă 
interdependență unele cu celelalte şi pot fi protejate folosind culoarea galben. Astfel poate fi 
întărită şi puterea de apărare a organismului împotriva infecțiilor. 


Scorpion: culoarea de bază - verde, culoare contrastantă - violet sau portocaliu 

Toate soiurile de legume verzi conţin o mare cantitate de vitamina E (solubilă în 
grăsimi). Pentru asigurarea stării de sănătate a organelor genitale este nevoie de multă vitamină 
E şi nu trebuie să evitaţi să purtaţi mult verde în zilele din Scorpion. Vitamina E poate fi găsită şi 


în germenii de grâu, în lapte, unt şi salată. Culoarea verde favorizează creșterea, iar prea putin 
verde poate conduce la naşteri premature sau la avorturi spontane. Vitamina E sprijină 
fertilitatea, iar lipsa ei poate produce sterilitate. 

Un sfat: femeile cu predispozitie la avorturi ar trebui să evite condimentele leuştean şi 
cimbru, chiar dacă sunt verzi. pentru că influențează negativ, în zilele Scorpionului, fătul. În 


vechime, aceste ierburi erau folosite împotriva sarcinilor nedorite. 
Ca în cazul tuturor semnelor de apă (Rac, Scorpion, Peşti), ar fi bine ca şi în aceste zile să 


faceți ceva pentru sistemul nervos. Mâncaţi în zilele Scorpionului câte alimente verzi doriți; 
puteți chiar exagera, decât să fie prea puţin verde. 

Zona rinichilor este mai slabă la femei decât la bărbaţi. Alimentaţia vegetariană cu fructe 
şi legume crude favorizează acest lucru. Rinichii sănătoşi, dar o splină slăbită suportă din 
această cauză mai bine alimentele gătite. Nu faceți exces de sare, dar nici nu o eliminați complet 


Dacă obişnuiţi să meditaţi, alegeţi în Scorpion o pătură sau un cearceaf de culoare verde. Când 
cumpăraţi lenjerie pentru pat, alegeti culoarea acesteia în funcție de afecțiunea de care suferiţi, 
Dacă suferiți de rinichi sau vezică biliară, alegeti portocaliul; 

Dacă aveți probleme cu ficatul sau bila, îndreptați-vă spre galben etc. Verdele are 
întotdeauna o acţiune de echilibrare şi este indicat şi în caz de febră. 


Săgetător, culoarea de bază - roşu, culoare complementară - galben/albastru 

Energia Săgetătorului ascute organele de simt şi, prin forța culorii roşu, sprijină circulația 
sângelui în organism, influența deosebită asupra venelor trebuie folosită neapărat. 

Nu rareori, în zilele Săgetătorului este posibil să vă supere venele. Cu atât mai important 
este să fluidizaţi energiile din corp şi să dizolvaţi stazele. Masajele au o acţiune binefăcătoare nu 
doar în zilele Săgetătorului. 

Calitatea albuminei şi a fructelor din zilele Săgetătorului trebuie folosită neapărat. Căutaţi 
să nu amestecați în alimentaţia dumneavoastră albumină animală şi vegetală. Fructele şi 
legumele roşii posedă mai multă forță în zilele de fructe (Berbec, Leu, Săgetător) decât în 


celelalte zile. Roşu în exces în zilele Săgetătorului este puțin indicat persoanelor agitate şi 
nerăbdătoare. Ar trebui să vă liniștiți folosind culorile complementare albastru sau galben. 


Capricorn: culoarea de bază - albastru, culoare complementară - roşu (galben) 

Zilele din Capricorn cu energia culorii albastru sunt cele mai indicate zile pentru orice tip 
de îngrijire a pielii. O piele sănătoasă este urmarea şi expresia tuturor simţurilor corpului nostru 
şi a stării generale, problemele legate de piele pot fi rezolvate şi vindecate şi din exterior. 

Vitamina E este foarte importantă pentru menţinerea unei pieli sănătoase. O putem găsi în 
drojdie, banane, cartofi şi în organe precum ficat, rinichi şi creier. Organismul asimilează 
deosebit de bine vitamina E atunci când Capricornul este în Luna în creştere. Acest lucru este 
valabil şi pentru toate alimentele de culoare albastră. 

Din motive întemeiate, organele nu sunt la fel de cerute ca mai înainte. Metodele actuale 
de creştere a animalelor le transformă în spații de depozitare a medicamentelor şi toxinelor. 
Dacă însă aveţi posibilitatea de a face rost de organe provenind de la animale sănătoase şi 
crescute în condiţii bune, folosiți această oportunitate. Animalele carnivore care trăiesc în 
sălbăticie mănâncă doar în caz de nevoie muşchi şi nu se ating de organele interne. Muşchiul 
este consumat doar de animalele care se hrănesc cu hoituri. Un motiv în plus pentru care 
animalele sălbatice nu sunt supraponderale... 


Vărsătorul: culoarea de bază - galben, culoare complementară roşu/albastru 

Culoarea de bază, galben, a Vărsătorului, încetineşte circulația sângelui, care se poate 
manifesta exterior printr-o „încărcare” a pulpelor şi prin apariția varicelor. Culoarea 
complementară roşu poate avea în acest caz acţiune preventivă şi de calmare, deoarece lărgeşte 
vasele sanguine. 


Dacă aveţi varice şi vreti să scăpaţi de ele, evitati zilele Vărsătorului şi alegeti o perioadă 


când Luna este în descreştere. 
De fapt, cauza care conduce la apariţia varicelor şi a problemelor venelor este calitatea 


slabă a sângelui, care se poate reglementa doar printr-o dezintoxicare şi o alimentație corectă. 
Toate alimentele de culoare galbenă acţionează favorabil asupra organismului dumneavoastră în 
zilele de Vărsător, chiar şi galbenul din îmbrăcăminte sau din lenjeria de pat. 


Peşti: culoarea de bază - verde, culoare complementară violet sau portocaliu 

Chiar dacă verdele este culoarea semnului zodiacal ai Peştilor, în picioare se întâlnesc 
atâtea influenţe şi linii de energie, încât verdele nu mai joacă un rol atât de important. Zilele de 
Peşte influenţează doar o parte relativ mică a corpului, dar deosebit de importantă. Probabil că 
acest lucru depinde de faptul că picioarele reprezintă punctul terminus al tuturor meridianelor 
corpului, ca practic toate zonele corpului şi toate organele pot fi stimulate prin excitarea 
anumitor puncte aflate pe picioare. Acesta stimulare poate calma sau chiar vindeca anumite 
afecțiuni. 


Masajul zonelor reflexe de pe picioare poate fi de o extrem de mare utilitate pentru o 
detoxificare de succes a corpului. Fiecare organ şi fiecare regiune a corpului „se termină” printr- 
o suprafața precisă, bine delimitată de pe picioarele noastre. Ca şi în cazul acupresurii (apăsarea 
anumitor puncte de pe corp) şi aceste zone pot fi excitate prin apăsări şi masări uşoare. În acest 
fel, organele corespondente şi diferitele zone ale corpului sunt inundate de energic benefică ce le 
reglează funcționarea normală. Puterea zilelor din Peşti favorizează acţiunea acestei forme de 
masaj. În aceste zile trebuie să efectuaţi cu mare grijă masajul, deoarece zonele respective sunt 
deosebit de sensibile. Masajul zonelor reflexe ale picioarelor pentru stimularea organelor 
intoxicate şi afectate este mai eficient în zilele cu Lună în descreştere, decât în zilele cu Lună în 
creştere. 

Pentru tratarea corectă a disfuncțulor diferitelor organe şi pentru rezolvarea blocajelor 
este indicat să urmăriți cu atenție ritmurile Lunii. Fratele meu, Georg Kotler, lucrează ca maseur 
profesionist în Bissendorf bei Osnabruck, apelând de douăzeci de ani la aceste reguli şi 
bucurându-se de mult succes. Soţia sa este o cosmeticiană apreciată care are propriul său cabinet 
şi care apelează şi ea la influenţa pe care o exercită Luna. 


În încheiere, cele mai importante efecte ale culorilor şi culorile alimentelor într-un mic 
tabel: 
Roşu favorizează circulația sângelui, | roşii, coacăze roşii şi negre, 
ajută la formarea sângelui, zmeură, căpşuni, cireşe roşii, 
furnizează energie, stimulează. | sfeclă roşie, ardei roşii, merişoare, 
ridichi de lună, soiurile de mere 
roşii 
Albastru/ violet inhibă inflamaţiile, calmează | afine, mure, bobiţe de soc, 
durerile, linişteşte, favorizează | coacăze negre, cireşe negre, 
somnul, echilibrează struguri negri, prune, varză roşie, 
vinete 
Galben/ portocaliu | întăreşte nervii, inspiră, ardei galben, caise, morcovi, 
activează mucoasele mere, pere, porumb, gulii, banane, 
fasole albă, ceapă, ţelină, usturoi, 
struguri albi, lămâi, portocale, 
mandarine, grapefruit, ananas, 
bureti galbeni 
calmează, echilibrează, spanac, urzici, fasole verde, 
favorizează creşterea mazăre, arpacaş verde, anghinare, 
dovlecei, verdețuri precum 
leuştean, salvie, mărar, praz, 
pătrunjel 
Tabelul 7: Acţiunea culorilor şi culorile alimentelor 


Puterea ierburilor 

Dincolo de uşa noastră cresc ierburi - plante în special - pe care nimeni nu le ia în 
considerare. Îşi fac loc prin asfalt, cresc pe lângă gardul vecinilor, cresc chiar şi acolo unde nu 
mai creşte iarbă. Şi fără urmă de îndoială, unele dintre aceste rămurele verzi cresc doar pentru 
dumneavoastră şi pentru nimeni altcineva. 

Un prieten îşi cunoştea foarte bine micuța grădină din spatele casei aflată la marginea 
oraşului şi o îngrijea în mod regulat în anul 1956, an de construcţie al Porsche-ului. În mare 
măsură lăsa natura să-şi urmeze cursul. A fost însă extrem de surprins într-o zi când, în mijlocul 
unei bucăţi de gazon proaspăt tuns a văzut un arbust, un tufiş ciudat care curând a înflorit, 
apărând parcă din nimic. După aproximativ o lună prietenul nostru s-a îmbolnăvit şi medicul i-a 
prescris un produs homeopat destul de scump, care însă a dat rezultate bune şi care l-a vindecat. 
Medicul l-a sfătuit totodată să aibă mai multă grijă în ceea ce priveşte obiceiurile de alimentație. 
Puțin după aceea, prietenul nostru a descoperit într-un lexicon al plantelor medicinale că 
„buruiana” ciudată care crescuse brusc în grădina lui era folosită cu succes în vechime grație 
puterii sale deosebite de vindecare, iar după ce a identificat cu precizie fiecare substanță 
componentă a realizat că această plantă era ingredientul principal ce intra în compoziția 
medicamentului scump prescris de medic. 

Această coincidenţă i-a amintit de un fragment din cartea noastră Puterea Lunii. „Natura 
face să crească în vecinătatea unei case, acolo unde pământul este natural, fără adaos de 
îngrăşăminte chimice şi nestropit, o multitudine de plante medicinale. Aceste plante depind de 
persoanele care locuiesc în casă şi de ierburile de care locuitorii au nevoie pentru prevenirea, 
calmarea şi vindecarea eventualelor boli. Dacă unul dintre locuitori are o slăbiciune fizică sau se 
îmbolnăveşte, planta medicinală corespunzătoare creşte în apropiere simultan cu declanşarea 
bolii sau chiar cu puţin timp înainte ca din senin. Când locuinţa îşi schimbă proprietarii, se 
modifică şi tipul plantelor care cresc în împrejurimi, în concordanță cu necesităţile noilor 
locuitori.” 

Recomandarea noastră clară este: oricând şi oriunde puteți folosi la gătit şi ierburi 
proaspete sau uscate din vecinătatea dumneavoastră. Această recomandare face parte dintre 
transformările esenţiale ale unei „bucătării moderne” într-o bucătărie naturală, sănătoasă. Doar 
pe moment folosirea ierburilor proaspete sau uscate natural ar putea părea neobişnuită. După 
câteva zile vă va face cu siguranţă plăcere să culegeţi o rămurică de aici, un bob de acolo, câteva 
frunzuliţe de dincolo, sau să le luaţi din săculeţi sau sticle. În fiecare moment aveţi la dispoziţie 
mici centrale energetice ale naturii, din care puteți prepara bucate minunate care combină în 
mod fericit gustul şi sănătatea. Şi astfel alimentaţia noastră va deveni medicamentul nostru, aşa 
cum Şi-au dorit toți marii vraci ai istoriei. 

Nu există locuinţă în care să nu poată creşte cel puţin două ierburi proaspete. Chiar dacă 
pentru aceasta trebuie să înlocuiţi de două până la trei ori pe an lădiţele sau ghivecele în care le 
creşteţi. Dar merită efortul! Încă din primăvară vă îmbie arpacaşul verde, busuiocul, pătrunjelul, 
măghiranul. Lădiţele cu ierburi din supermarket-uri conţin de cele mai multe ori produse 
puternic stropite sau chiar expuse radiaţiilor. Deci, atenție! 


In mod normal nu sunteţi avertizaţi, dar trebuie să aveţi grijă în utilizarea ierburilor, 
deoarece este posibil ca anumite substanțe componente să fi fost folosite în laborator, la cobai, 
ca agent cancerigen. 


Atenţie la dozare? 

Un exemplu îl poate constitui minunatul dar al naturii, podbalul, care nu se mai 
comercializează deloc în farmaciile austriece (nu râdeţi!). Slavă Domnului că această plantă 
creşte din abundență pretutindeni şi nimeni nu este împiedicat să o culeagă proaspătă şi să-şi 
facă provizii pentru iarnă. Oamenii de ştiinţă ţin bineînţeles sub tăcere faptul că trebuie 
consumate zilnic zece kilograme de podbal sau o sută de litri de ceai de podbal pentru a atinge 
doza „cancerigenă”. 

În spatele unei asemenea nebunii se ascunde însă o metodă:după marele succes de care s- 
a bucurat uleiul extras din arborele de ceai, de pe urma căruia mulți medici au rămas fără 
pacienți, există o reglementare „de sus” conform căreia uleiul din arborele de ceai, produsele şi 
cosmeticele care au ca substanță componentă acest ulei trebuie însoţite de un avertisment 
conform căruia „nu trebuie administrat sugarilor şi copiilor sub trei ani şi nu poate fi aplicat 
decât pe pielea intactă, nevătămată”. Vechii locuitori ai Australiei s-ar fi transformat atunci 
imediat în oale şi ulcele, deoarece secole de-a rândul s-au tratat cu succes - foloseau uleiul 
arborelui de ceai pentru vindecarea rănilor, eczemelor, muşcăturilor şi ciupiturilor de insecte de 
tot felul, în siguranță chiar şi pentru copii. Propriile noastre cercetări cu privire la calitățile 
uleiului arborelui de ceai coincid cu acelea ale vechilor australieni. Dar ştiinţei nu-i place de loc 
când un produs minunat, eficient, nu poate fi brevetat, iar oamenilor de ştiinţă le scapă printre 
degete sume uriaşe de bani, pentru că acest produs ajută omenirea să se ajute singură. De fiecare 
dată când o plantă medicinală crescută în sălbăticie se dovedeşte a fi extrem de eficientă şi 
foarte uşor de utilizat, atunci intervin farmaciştii care fac publice o serie de atenţionări. 

În urmă cu puţin timp, un cercetător a declarat că industria produselor farmaceutice se 
bazează exclusiv pe produse chimice şi manipulări genetice în lupta pe care o duce împotriva 
cancerului şi a maladiei SIDA. Şi şi-a motivat declaraţia făcută: ,„... deoarece este imposibil ca 
Dumnezeu să fi lăsat să crească o plantă medicinală pentru fiecare boală”. Răspunsul nostru la 
această prostie este: luaţi cel mai mare lexicon al plantelor medicinale pe care îl găsiți la biblio- 
tecă. Acesta prezintă câteva mii de plante medicinale sălbatice din întreaga lume. Nu este 
cuprinsă acolo nici o plantă care să nu-şi fi dovedit puterea tămăduitoare şi să nu fi fost folosită 
de-a lungul secolelor. Mii de plante medicinale - şi aceasta este doar o mică parte din totalitatea 
ierburilor cu acţiune tămăduitoare. Dar mai important este ceea ce urmează: abia a zecea parte 
din toate ierburile care cresc în lume sunt cercetate pentru a li se descoperi efecte terapeutice. 
Ce ar trebui atunci să credem din ceea ce ne spun oamenii de ştiinţă? Răspunsul dați-l 
dumneavoastră. 

Fiecare mare firmă de produse farmaceutici din lume plăteşte astăzi sute de experți din 
întreaga lume, care nu fac altceva decât să determine triburile indigenilor să le dezvăluie 


secretele ştiinţei lor de vindecare. Imediat ce se descoperă o plantă medicinală cu reale calități 
tămăduitoare, sunt identificate substanţele active şi este patentat produsul. 

Sfatul nostru: utilizați plantele din jurul dumneavoastră care cresc doar pentru 
dumneavoastră - indiferent că se numesc leuştean, salvie, pătrunjel, chimen, mărar sau mentă 
pentru un ceai răcoritor. Şi dozaţi cantitatea după fler şi gust. Natura nu pretinde nici o taxă de 
licență. 


Cele trei secrete ale plantelor medicinale 

Primul secret al botanicii plantelor medicinale se bazează pe înțelegerea faptului că 
fiecare plantă deține întreaga forță doar dacă este privită ca un întreg, că substanțele active 
componente luate în parte nu au acelaşi efect. Bineînţeles că plantele conțin şi substanțe care 
aparent par inutile şi lipsite de valoare. Multe dintre aceste substanţe aparent inutile au o acțiune 
toxică, mai puternică sau mai slabă, în funcţie de dozare. Oamenii de ştiinţă ignoră că natura 
este mult mai inteligentă decât cred ei că este. În înţelepciunea ei, natura a adăugat şi în plante 
astfel de substanţe toxice, pentru ca acestea să acţioneze ca protecție sau antidot împotriva 
supradozării substanţelor tămăduitoare din plante. Nu are sens să distrugem interdependența şi 
uniunea tuturor părților componente ale plantelor. Natura nu lucrează atât de anevoios încât să 
ne constrângă să „descompunem” în părți componente plantele medicinale, cu multă osteneală, 
risipă şi costuri ridicate, înainte de a ne fi utile. Se ostenesc să facă acest lucru doar cei care sunt 
plătiți bine pentru rezultatul obținut. Dar, din fericire, nimeni nu ne recomandă să credem că 
salvia îşi dovedeşte adevărata valoare terapeutică doar dacă este crescută pe plantații, este 
stropită cu pesticide şi apoi este transformată în pastile şi unguente. 

Al doilea secret al botanicii plantelor medicinale: momentul potrivit al recoltării, 
prelucrării şi utilizării unei plante în armonie cu ritmurile Lunii influențează într-o mare măsură 
acțiunea ei terapeutică. Dacă aveţi posibilitatea să observați la momentul potrivit 
interdependenţele care se creează cu plantele medicinale, veţi găsi în cartea noastră Puterea 
Lunii toate regulile corespunzătoare. Între timp, ne stau la dispoziţie câteva plante medicinale şi 
în cartea de față. 

Al treilea secret al botanicii plantelor medicinale nu este uşor de descris. Vom încerca 
totuşi să facem acest lucru, cu toate că aici se creează o interdependență importantă care este 
sănătoase a corpului. 

Spre exemplu, suferiți de dureri de cap puternice, iar coada şoricelului este planta care 
poate calma sau îndepărta aceste dureri. 

Este posibil ca doar simpla vizualizare a plantei să acţioneze favorabil. Sau ajunge să o 
mirosiți doar o dată, adânc, fără a o rupe. Sau doar să purtaţi la gât, o anumită perioadă de timp, 
o bucăţică de plantă învelită într-o hârtie sau într-un săculeț de piele. 

Oamenii care pot recepta în culori şi aure câmpurile de forţă ale lucrurilor vii văd, spre 
exemplu, că marea majoritate a plantelor medicinale prezintă în jurul lor câmpuri energetice cu 


o aură foarte mare. Ei pot atunci să diferenţieze plantele crescute în sălbăticie de cele crescute în 
sere, al căror câmp energetic este mult mai restrâns. 

Acest câmp de energie cu radiațiile lui este în multe cazuri suficient ca simpla prezenţă a 
unei plante medicinale să aibă efect calmant sau tămăduitor - indiferent de forma în care se află. 

Mulţi oameni, în special membrii popoarelor strâns legate de natură, cunosc foarte bine 
aceste interdependenţe. Spre exemplu, aceştia poartă la gât, în săculeţe, diferite ierburi, sau doar 
vorbesc cu o plantă. Terapia florară Bach funcționează tocmai pe acest principiu. Plantele sunt 
„prezente” - sub forma informaţiilor vii, cure derivă din ele. 

Pe acelaşi lucru se bazează şi „funcționarea” cosmeticii naturiste. Indiferent dacă o să 
credeţi sau nu, produsele cosmetice nu sunt absorbite în piele. Nici nu ar trebui, ci ar putea fi 
încadrate în categoria medicamentelor şi nu ar trebui să fie vândute „la liber”. Dar gândiţi-vă: ce 
noroc că produsele cosmetice normale nu „intră” în piele, căci atunci ce s-ar întâmpla dacă toate 
chimicalele ar ajunge în organism prin intermediul sângelui? 

Dar ştiţi bine că uneori este suficient să aveţi în apropierea corpului substanţe eficiente 
extrase din plante medicinale - ca ingrediente într-o cremă ce poate acţiona în acelaşi timp ca 
„vehicol” sau liant pentru piele, pentru a rămâne prezente o anumită perioadă de timp şi pentru 
a-şi pune în funcțiune câmpul energetic, deoarece mirosul său este prezent doar o perioadă 
scurtă de timp. Plantele pot acţiona chiar şi sub formă uscată, purtate la gât în săculeţe de piele 
sau din in. Într-o veche reţetă indiană se foloseşte cu succes, în acelaşi scop şi bumbacul. 

Împărtăşiţi-i unei plante invitaţia de a-și uni cu dumneavoastră puterea ei tămăduitoare. În 
caz de răceală, este suficientă mestecarea câtorva fire de arpagic verde. În ceea ce priveşte bolile 
cronice, nevindecabile, momentul corect al culegerii are o deosebită importanţă şi trebuie ales 
cu mare grijă. Succesul botanicii plantelor medicinale vorbeşte de la sine. 

Cu toate acestea: nu există nici o contraindicaţie să intrați într-un aşa zis contact intim cu 
o mare varietate de condimente - dacă vă face plăcere să consumaţi mâncăruri bine 
condimentate. Plantele medicinale au adesea o acțiune mult mai eficientă atunci când sunt 
mâncate în stare naturală, ca legume (salvia), salate (păpădie tânără) sau spanac (urzici, 
năsturel). 


La momentul potrivit în relaţiile cu condimentele 

Următoarele informaţii sunt extrem de importante pentru cei care în mod uzual sunt 
obişnuiţi cu folosirea plantelor într-o alimentaţie sănătoasă. Aşa că, dispunând doar de puţine 
cunoştinţe cu privire la corelaţiile dintre recoltarea, cumpărarea, prelucrarea şi depozitarea 
plantelor şi poziția Lunii, puteți face fără greutate provizii pentru iarnă, care să vă pună la 
dispoziţie întreaga „centrală electrică” a naturii. Este astfel asigurată rezistenţa şi eficiența 
plantelor. 


Plantele care nu sunt folosite imediat trebuie culese fie cu putin înainte de Luna 
Plină, fie pe Lună Plină, fie atunci când Luna este în descreştere. 


Culese atunci când Luna este în descreştere, planta nu oferă cea mai mare eficienţă, dar 
dacă le culegeți atunci când Luna este în creştere există riscul ca, la scurt timp, să mucegăiască 
şi să se degradeze dacă nu este uscată corect. 

Plantele au perioade de uscare diferite. Trebuie neapărat să fiți atenți ca momentul uscării 
plantelor culese atunci când Luna este în creştere să se prelungească şi când Luna este în 
descreştere, înainte de ambalare şi depozitare, faceți următorul test de uscare: plantele uscate 
care nu foşnesc sau nu se sfărâmă atunci când Luna este în descreştere sau este Lună Nouă nu se 
pretează la o depozitare îndelungată şi trebuiesc utilizate imediat. 

La conservare, uscare, depozitare şi păstrare, grija reprezintă cel mai important imperativ. 
Este regretabil dacă o greşeală distruge o cantitate mare din acest nepreţuit dar al naturii. Pentru 
a le usca, puneţi plantele într-un loc umbros şi bine aerisit. Ca suport este indicată folosirea unei 
bucăţi de lemn sau a unei foi de hârtie prin care poate trece aerul, şi în nici un caz folii metalice 
sau din material plastic! 


Momentul potrivit pentru depozitarea şi umplerea recipientelor sau a lădiţelor este 
întotdeauna pe durata Lunii în descreştere, indiferent de momentul recoltării. Nu umpleţi 
recipientele când Luna este în creştere, căci există pericolul de eşec! Atenţie atunci când 
Luna este în zodia Fecioarei. Nu este indicată recoltarea plantelor în această perioadă şi 


nici atunci când Luna este în descreştere! 


Pentru păstrarea plantelor este indicată folosirea sticlelor de culoare închisă şi a 
ambalajelor din carton şi hârtie. Plantele rămân uscate şi sunt protejate de lumină, iar aroma şi 
forţa lor tămăduitoare se păstrează foarte bine. În cazul multor plante medicinale şi condimente 
(maghiran, cimbru, leuştean şi pătrunjel) se pot face „bucheţele” care se lasă atârnate în jos, 
până când se usucă. Metoda economiseşte mult spațiu, „priveliştea” este frumoasă, iar aroma se 
răspândeşte în întreaga încăpere (informaţiile vii umplu încăperea!). Sunt indicate plantele care 
se usucă rapid, deoarece pericolul de eşec este mult diminuat. Condimentele utilizate în mod 
frecvent se atârnă pur şi simplu şi se ia din ele cantitatea necesară. 

De aici încolo există încă multe modalităţi de pregătire şi utilizare, despre care 
numeroasele cărți de bucate oferă sfaturi prețioase cu privire la forma de utilizare care asigură 
cel mai mare succes în rezolvarea unei anumite afecțiuni, cum ar fi, spre exemplu, ceaiul şi 
infuzia, administrarea caldă sau rece, ca suc natural, tinctură sau sub formă de cremă. 


Plante şi rădăcinoase: o mare varietate de trucuri 

Pentru toate tipurile de băuturi folosiţi pahare şi ceşti cu pereţi subțiri 

Veţi înțelege motivul pentru care vă prezentăm acest sfat dacă veți aştepta să fiți foarte 
însetați şi să tânjiți după un pahar cu apă rece. Este suficient să aşezaţi unul lângă celălalt un 
pahar cu pereţii groşi şi unul cu pereți subțiri, să le umpleţi pe amândouă cu apă rece şi să luaţi 
din fiecare recipient câte o gură. Simţiţi diferența? 


Închipuiţi-vă atunci că beți vin dintr-un pahar cu pereţi groși. Cana din ceramică, cu 
pereții groşi este bună exclusiv pentru apă, în special pentru păstrare. Doar la masă se vor utiliza 
recipiente cu pereţi subțiri. 

În cazul laptelui, este invers: acesta are un gust mult mai bun dacă este băut din căni cu 
pereţii groşi. Încercaţi şi dumneavoastră şi vedeţi diferenţa. 


Știința locurilor bune 

Dacă lucraţi în „locul de muncă - bucătărie” cu drag, devoțiune şi chiar cu artă, sau 
nervoşi, agitaţi şi fără chef, aceasta se reflectă în viaţa de zi cu zi asupra întregii familii, în bine 
şi în rău. Nu puteţi pretinde nimănui să rezolve problemele legate de „locurile rele” aflate pe o 
arie cu tulburări datorate radiațiilor terestre, indiferent că este vorba de bucătărie sau de alt loc 
de muncă.Vă recomandăm în acest sens să citiți capitolul „Ştiinţa locurilor bune” din cartea 
noastră Puterea Lunii. 

De primă importanţă este verificarea dacă locul în care mâncaţi se află într-o zonă 
tulburată de radiaţii. Cei care nu au posibilitatea de a descoperi, de a cerceta locurile bune şi rele 
trebuie să evite atunci locurile în care alimentele se strică cel mai repede, chiar dacă sunt 
cumpărate sau recoltate atunci când Luna este în descreştere. Depozitaţi în acel loc doar vesela 
folosită în mod frecvent. 


Pentru amestecarea legumelor, aluaturilor, supelor etc. folosiţi cu precădere linguri de 
lemn. 

Lemnul este un material ce are o energie internă foarte lentă. Mai rapidă decât a pietrei, 
dar mai lentă decât a metalului. În acelaşi timp, lemnul nu este atât de „nervos”. Nici la 
scufundarea într-o compoziţie foarte fierbinte, mişcarea lui internă nu se accelerează - spre 
deosebire de obiectele din metal. Ar fi de asemenea indicat să nu fierbeţi alimentele în vase 
acoperite cu capace metalice, şi nici să nu le păstraţi acoperite cu astfel de capace după fiert. Nu 
este bine să folosiți metal nici pentru reîncălzirea prânzului copiilor care se întorc târziu de la 
şcoală. 

În ciuda declaraţiilor, lemnul este mult mai igienic - sub toate formele. Un tocător 
confecționat din material plastic favorizează dezvoltarea bacteriilor, în timp ce un tocător din 
lemn este aproape sterii - atât de puţini agenţi patogeni apar la folosirea lui. Dar curățirea lui 
după fiecare utilizare este de la sine înţeleasă. 

Un motiv în plus pentru care trebuie folosite linguri şi obiecte din lemn: ați încercat să 
săpați nisipul sau să curăţaţi zăpada folosind o lopată cu coada metalică sau din material plastic? 
În cazul unor astfel de munci aţi simţit probabil pe propria piele energia internă pe care o are 
lemnul. Lemnul neprelucrat se uneşte cu energia mâinii, iar bătăturile şi băşicile nu se mai 
formează atât de repede. Metalul şi în special materialul plastic acționează într-o măsură mai 
mare sau mai mică împotriva forţei omului. De ce materialul plastic atrage magnetic praful, în 
timp ce lemnul rămâne neutru? De ce băşicile şi bătăturile sunt mai frecvente atunci când se 
folosesc obiecte din plastic sau metal? Lemnul lăcuit are acelaşi efect. 


Nu ne credeţi pe cuvânt. Descoperiti dumneavoastră înşivă. 


Ascultaţi sunetul lingurii 
Atunci când amestecați ceva, prin lovirea de pereţii vasului lingura sau obiectul cu care 
amestecați scoate un sunet specific. De îndată ce acest sunet a atins tonul cel mai înalt, înseamnă 
că ați amestecat suficient. Atâta timp cât sunetul este încă jos, amestecarea nu s-a terminal. 
Acest sunet nu poate fi distins de multe persoane. 
Dacă veţi încerca, nu veţi reuşi. Dacă nu îl luaţi în seamă, atunci totul vine de la sine. 
Această calitate de a auzi sunetul este un dar special, un adevărat talent. 


Curat la momentul potrivit 

Evitaţi să faceţi curăţenie de amploare, în special în cămară, cu puţin înainte de Luna 
Plină sau pe Lună Plină, precum şi în perioadele în care Luna traversează zodia Racului, a 
Scorpionului şi a Peştilor. Dacă totuşi se formează igrasie sau mucegai, trebuie neapărat să 
curăţaţi temeinic şi să aerisiți producând curent atunci când Luna este în descreştere în zodia 
Gemenilor, a Balanţei şi a Vărsătorului. 

Vasele din lemn: în zilele noastre s-a pierdut mult din plăcerea de a găti. Aceasta se 
întâmplă aproape de fiecare dată datorită faptului că la curăţenie se foloseşte apă caldă. Secretul 
constă în folosirea apei reci la curățarea obiectelor murdare de făină! Doar la intervale mari de 
timp se poate adăuga puțin detergent, dar după aceea trebuie clătite cu multă apă. Se freacă 
folosind un burete moale, şi nu o cârpa care poate zgâria. 

Vasele din lemn şi planşetele de bucătărie nu se spală niciodată cu apă rece doar pe o 
parte, ci pe ambele părți! Apoi se pun pe un suport pentru a se scurge bine şi în acelaşi timp 
pentru a se usca. Nu le puneţi niciodată la soare! Lemnul bun se autoregenerează şi este mult 
mai igienic decât plasticul spălat cu apă caldă sau în maşinile de spălat vase. Însă lemnul nu 
trebuie să fie lăcuit, căci în acest caz nu este cu nimic mai bun decât plasticul. Din contră: 
resturile de făină s-au preschimbat în gunoi care nu mai poate fi repus deloc sau doar foarte greu 
în circuitul naturii. 

Cănile de lapte: folosiţi pe cât posibil căni de aluminiu sau de tablă zincată în locul celor 
din plastic. Este foarte important ca ultima clătire să se facă folosind apă rece! 


Despre succesiunea felurilor de mâncare 

Aţi atârna întâi tabloul şi abia după aceea aţi bate cuiul? Bineînţeles că nu. Pentru toate 
există nu doar momentul potrivit, ci şi succesiunea corectă. Acelaşi lucru trebuie să se întâmple 
şi cu preparatele de pe masa dumneavoastră, atunci când vă oferiţi dumneavoastră înşivă şi celor 
dragi mai multe feluri de mâncare. lată cum se procedează: 

Alimentele crude se servesc întotdeauna înaintea celor gătite. Cele uşor perisabile înaintea 
celor mai rezistente - „rapidul înaintea mărfarului”. O succesiune ideală ar fi următoarea: 

e fructele şi nucile sau alunele înaintea salatei sau a legumelor crude. 


e apoi laptele bătut, pâinea sau laptele, atunci când aceste alimente fac parte din meniul 
dumneavoastră. 

e şi abia acum alimentele mai greu digerabile precum cele bogate în grăsimi, carnea, 
legumele fierte, ouăle şi brânza. 

* dulciurile şi cafeaua se consumă întotdeauna, la sfârşit. 

Dacă sunteți obişnuiţi cu o altă succesiune a felurilor de mâncare sau consumaţi crud şi 
fiert în acelaşi timp, încercați doar pentru câteva săptămâni şi succesiunea pe care v-am 
recomandat-o noi. Rezultatele vor vorbi de la sine. 


Despre asocierea felurilor de mâncare 

Atunci când combinaţi un puzzle începeţi cu colțurile şi marginile pentru a termina mai 
repede sau invers? Şi „imaginea” pe care o oferă o piesă de puzzle de sine stătătoare, alimentul 
din farfuria dumneavoastră, este adesea realmente prezentă şi percepută dacă părțile 
componente se potrivesc armonios unele cu celelalte. Şi nu doar efectul coloristic prezent în fața 
ochilor. 

Fiecare țăran şi grădinar ştie: plantele se protejează reciproc împotriva dăunătorilor, dacă 
sunteți atenți şi luați în considerare întreaga colectivitate. Asocierea corectă a plantelor în 
grădină şi pe câmp contribuie mult la revenirea la cultivarea naturală. Aşa-numita „cultură 
mixtă” de astăzi nu este decât ceea ce în trecut era de la sine înţeles. Aceasta este de o valoare 
incontestabilă pentru noi. 

Regula este foarte simplă: plantele crescute în armonie cu natura vin şi pe masa noastră 
într-o combinaţie armonioasă. Vi s-a întâmplat şi dumneavoastră cu siguranță că anumite 
sortimente de legume adunate pe o farfurie să nu fie suportate de toată lumea. Legumele care 
nici în grădină nu au crescut într-o colectivitate armonioasă nu se asociază bine nici pe farfurie. 

Ca regulă de bază: legumele crescute în sau deasupra pământului trebuie să aibă şi pe 
farfurie un comportament bun. Deci cartofii cu spanacul sau morcovii cu salata. Orice abatere de 
la acest raport (să ne gândim doar la cartofi şi ceapă sau fasole şi roşii) are efecte de durată 
asupra tuturor, atât în privinţa organismului, cât şi a stării generale. 

În multe cărţi de grădinărit sunt prezentate 
asocierile favorabile de plante din grădini şi prin urmare şi 
din farfurii. Combinaţiile bune nu depind însă doar de 
asocierile din grădină. O scurtă prezentare a numeroaselor 
posibilităţi este făcută în tabelul de la pagina 213. 

Varza albă, varza roşie şi sfecla roşie sunt „solitare” 
şi trebuie combinate doar cu mare grijă. În special în ceea 
ce priveşte ierburile şi plantele medicinale nu trebuie 
despicat firul în patru. 

Nefavorabil atât în grădină cât şi pe farfurie: 

e fasolea lângă ceapă 

e pătrunjelul lângă salata verde 


e varza lângă ceapa 

e sfecla roşie lângă roşii 
e cartofii lângă ceapă 

e roşiile lângă mazăre 

e varza roşie lângă roşii 
e mazărea lângă fasole 


Preparatele pasate sau amestecate cu mixerul au nevoie de o anumită perioadă de 
„odihnă” înainte a fi prelucrate în continuare şi de a ajunge pe masă - această perioadă se 
stabileşte „la ochi”. 


Mixerul transferă energia alimentelor într-o rotaţie de durată, pe care o preluăm noi. 
Rotiţi-vă odată rapid în sensul acelor de ceas, aşezaţi-vă apoi pe podea şi închideţi ochii. În 
copilărie ați făcut de multe ori acest lucru. Aceeaşi energie care favorizează ameteala este 
preluată de mixer de la alimente. Vă puteți aminti diferenţa?” 

Gândiţi-vă la carnea tocată, care este „învârtită” prin mixerul electric şi la carnea tocată 
„mărunţită” de maşina de tocat. Aţi observat vreo diferență de gust? Dacă nu, mâncaţi o 
perioadă carne tocată doar prin maşina de tocat, iar după câteva luni, carne tocată cu ajutorul 
mixerului electric. 

Acelaşi lucru este valabil şi în cazul cuptoarelor cu microunde. La nivel molecular, 
acestea „transformă” alimentele printr-o rotaţie rapidă, astfel încât le încălzesc. Această energie 
ne face mai nervoşi şi mai agitaţi, aşa cum sunt şi vremurile pe care le trăim. 


diferite sortimente de varză, spanac, fasole verde, gulii, mărar, roşii, fenicul, 
varză roşie, linte, ardei gras, sparanghel, broccoli, păpădie, usturoi, năsturel, 
salată 

ceapă, spanac, salată verde, vinete, fenicul, 

ceapă, fasole, țelină, sfeclă roşie, pătrunjel, salată verde, gulii, diferite 
sortimente de varză 

fasole verde, spanac, ceapă, roşii, usturoi, gulii, conopidă, castraveți 

roşii, fasole verde, gulii, morcovi, cartofi, diferite sortimente de varză 

țelină, spanac, ceapă, pătrunjel, diferite sortimente de varză, gulii, salată 

verde, usturoi, fasole verde, morcovi, castraveti 

ceapă, roşii, fasole verde, ridichi de lună, hrean, mărar, mazăre, castraveți, 

verde căpşuni, morcovi, diferite sortimente de varză, usturoi 

roşii, căpşuni, castraveți, pătrunjel, salată verde, 

roşii, căpşuni, castraveți, pătrunjel, salată verde, 


> 
> 


Fenicul cartofi, morcovi, dovleac, ţelină, dovlecei, castraveți, roşii 


Gulii cartofi, morcovi, usturoi, castraveți 


Usturoi cartofi, linte, porumb, țelină, roşii, castraveți 


Tabelul 8: Alăturarea favorabilă a plantelor în grădină şi pe farfurie 


Furnizori importanţi pentru o viaţă sănătoasă - moara pentru cereale, coaja de pin 

Morile bune pentru cereale sunt scumpe dar sunt un furnizor pentru viață, pentru 
alimentaţia dumneavoastră. Făina de grâu îşi pierde după o depozitare de scurtă durată o mare 
parte din valoarea inițială. Puteţi preveni acest lucru măcinând grâul cu puțin timp înainte de a-l 
folosi sub formă de făină. Moara trebuie să fie fixată într-un loc bun, la care să puteţi ajunge cu 
uşurinţă. Plăcerea de a măcina se pierde dacă moara se află înghesuită într-un colț. 

Pentru început, puteţi colecta făina proaspăt măcinată într-un lighean obişnuit, dar cu 
timpul, când veţi aprecia adevărata valoare a făinii proprii, folosiţi o copaie confecţionată din 
coajă de pin desprinsă de pe copac iarna. Copaia din coajă de pin se curăţă foarte uşor după 
golire, folosind doar o cârpă uscată. Se va regenera prin forțe proprii, ca orice lemn sănătos, tăiat 
pe timp de iarnă. Detergenţii chimici nu sunt doar inutili, ci provoacă şi pagube însemnate. 
Indiferent că ați măcinat grâu şi acum vreţi să mărunțiți alac, cerealele sănătoase se suportă bine 
unele pe celelalte. 

Obişnuiţi-vă ca după fiecare folosire a morii să o curăţaţi bine, pentru a nu permite 
dăunătorilor să se adăpostească în sită. 


Nu faceţi din masă un ritual rigid. 

Adesea, chiar şi pentru copii masa devine o „procedură” dezagreabilă, pentru că li se 
pretinde să mănânce întotdeauna „corect”. Dacă necesitatea şi dorința de a putea mânca singur şi 
liniştit se transformă în încărcătură emoţională, datorită faptului că se simte în permanență 
observat, iar bucăţelele care scapă pe covor iau proporțiile unei adevărate catastrofe, atunci 
mâncarea se „încarcă” cu o sumedenie de informaţii distrugătoare. Mulţi adulţi bolnavi şi 
supraponderali au avut părinți extrem de severi, ale căror reguli ce trebuiau respectate la masă 
erau considerate mult mai importante decât bucuria şi plăcerea de a găti şi de a mânca. Regulile 
şi manierele sunt importante şi ne ajută să putem mânca în linişte. Dar deprinderea lor nu trebuie 
să se transforme în constrângere. 


În timpul mesei, vorbiţi cât mai puţin posibil 

Dacă totuşi vreţi cu tot dinadinsul să vorbiţi, povestiţi ceva pozitiv şi vesel. Deoarece s-a 
stabilit că bârfa la masă îngraşă. lar printre obiceiurile negative specifice zilelor pe care le trăim 
se numără „mesele de afaceri”. Observaţi cu atenţie persoanele care participă de obicei la astfel 
de mese. Nu e de mirare: mâncarea servită în astfel de situaţii este calitativ mai bună, deci 
persoanele respective vor mânca mai mult, fiind predispuse mult mai rapid la problemele legate 
de digestie şi greutate. 


Deci recomandarea de a mesteca bine şi eventual de a face pauze între felurile principale 
de mâncare nu este inutilă. În acest fel, organismul se poate pregăti să recepționeze mai bine 
mesajul pe o care i-l vor transmite nervii gustului. 

În timpul mesei nu este indicat să citiţi şi nici să vă uitaţi la televizor. 

Cititul în timpul mesei are acelaşi efect cu amestecarea substanțelor chimice adiționale: 
aparatul digestiv se dereglează, deoarece primeşte simultan prea multe informaţii contradictorii. 

Dacă nu citiți ceva uşor şi frumos, ci numai ziarul sau lăsați televizorul să meargă, chiar 
dacă nu vă interesează ce se petrece acolo sistemul dumneavoastră este supraîncărcat cu 
informaţii distrugătoare. Chiar şi o mâncare preparată cu plăcere se poate transforma în ceva 
apăsător, fiindcă alimentul primeşte informaţia: „îmi eşti indiferent”. Ce plantă şi ce animal se 
mai transformă cu plăcere în forță de viață pentru noi? 

Vă supăraţi pe o persoană care de mulţi ani citeşte ziarul la masă? Şi deşi dumneavoastră 
ați pregătit mâncarea şi ați pus masa, nu sunteţi observată? Dacă mai puteți suporta această 
situație mulţi ani de acum încolo, nu este nici o problemă, totul este în ordine. Dar dacă v-aţi 
săturat, de ce nu îi aruncaţi într-o zi supa peste ziar, direct în faţă? (înainte de a apuca să se 
răcească!). lar după aceea, vă rugăm să nu curăţaţi mizeria făcută. O metodă destul de radicală, 
însă foarte eficientă. Poate primim scrisori de la cititori, dar hai să fim sinceri: cine ar putea să 
conteste acest sfat? 


Cumpăraţi fructe care încă au parfum 

O ciudăţenie legată de fructele agroindustriale stropite cu insecticide împotriva 
dăunătorilor este aceea că nu mai au parfum propriu. Deci cumpăraţi numai fructe care încă 
miros plăcut. Ne confruntăm zilnic cu această problemă. Supermarket-urile sunt pline de zeci de 
sortimente diferite de mere, dintre care nici măcar unul nu miroase. Această informaţie îi va 
determina probabil pe cei responsabili să stropească pomii fructiferi nu doar cu pesticide, ci şi 
cu substanţe parfumate. Nu putem preîntâmpina acest lucru, dar sperăm ca flerul dumneavoastră 
să fie suficient de bine dezvoltat încât să nu fie indus în eroare. (Dacă până şi lădiţa miroase, 
plecaţi repede de acolo!) 

Salata verde este binevenită pentru digestie, dacă înainte de a fi consumată este ruptă 
cu mâna. 

Ruperea manuală a frunzelor de salată verde păstrează celulele intacte şi menține vigoarea 
alimentului. În acest fel se păstrează și cele mai multe vitamine. 


Vă mai spunem o dată - nu forţaţi pe cineva să mănânce împotriva voinţei sale - în 
special pe copii! 

„O lingură pentru bunica, o lingură pentru mătuşa...” sau arhi-cunoscutul avion care 
zboară direct spre gură.Toate aceste metode nu fac decât să „anestezieze” plăcerea copilului de a 
mânca. Copiii sunt constrânşi să facă ceva ce nu le place; în cazul în care simt că îi veţi iubi mai 
mult dacă vor mânca tot din farfurie, cu siguranță vor facă acest lucru. Pentru ei, dragostea este 


mult mai importantă decât un stomac supraîncărcat (în afară de asta, au şansa de a vă provoca). 
Dar este de neconceput să abuzaţi de această calitate a copilului. 


Aroma naturală a cărnii 

Popoarele primitive fierbeau carnea înainte de a o prăji. Sfatul nostru: lăsaţi carnea friptă 
să fiarbă de trei ori, schimbând tot de trei ori apa. Numai aşa veţi căpăta de la carne aroma ei 
naturală. Sunt inutile condimentele în exces şi stabilizatoarele chimice de gust. 

Dacă totuşi carnea nu are aromă, mai bine schimbaţi măcelarul. 


» Atârnarea ” corectă este o necesitate şi nu un lux. 

Când carnea este selecționată şi tratată cu grijă, nu mai există nici măcar o picătură de 
sânge. Sângele confundat cu sucul propriu al cărnii stă la originea a numeroase boli. Crud nu 
înseamnă plin de sânge. La animale, sângele provine doar din vene. Înainte de tranşarea 
animalului, înainte de prelucrarea ulterioară, tot sângele trebuie să fie scurs.Termenul de 
specialitate folosit pentru această operaţie este „atârnarea” sau „spânzurarea”. Există, 
bineînţeles, un factor de timp de care abatoarele din zilele noastre fac abstracție. 


Sfatul nostru: bazaţi-vă alimentaţia în special pe produse autohtone - care se găsesc 
întotdeauna în regiunea în care locuiţi 

Toate plantele care se dezvoltă într-o anumită regiune a pământului posedă proprietățile 
protectoare şi nutritive de care au nevoie persoanele care trăiesc în regiunea respectivă - cu 
condiţia ca plantele şi animalele să crească neafectate de îngrăşăminte chimice şi insecticide. 

De aici deducem că alimentele importate provin din plante şi animale care răspund altor 
necesităţi decât celor autohtone. În multe cazuri, acestea diferă atât de mult, încât, în cantități 
mari, acțiunea lor este mult mai slabă în țările importatoare. Chiar şi în acest caz, calea de mijloc 
pentru atingerea scopului este cea mai bună: e de la sine înţeles că nu trebuie să eliminaţi 
complet din alimentație bananele sau fructele şi legumele exotice. Dar atenție la cantitate. Totul 
trebuie consumat cu măsură. Bazaţi-vă alimentaţia în special pe produse autohtone care fac bine 
sănătății dumneavoastră. Cel puţin, verdeaţa proaspătă pe care o folosiţi ar trebui să fie din 
împrejurimi, de preferință din propria grădină. 

Al doilea motiv care stă la baza sfatului nostru de a consuma alimente autohtone: în acest 
fel veți lua hotărârea de a favoriza propria agricultură şi „menţineți” sănătoasă atât propria ţară, 
cât şi pe locuitorii ei, o perioadă cât mai lungă de timp. Ceea ce se întâmplă pe plan mondial în 
ceea ce priveşte agricultura reprezintă un motiv de îngrijorare. Politica agrară nu şi-a câştigat un 
nume. Este practicată de oameni care nu au nici cea mai mică încredere în natură şi de aceea 
lasă toate hotărârile în grija cercetătorilor şi a statisticienilor - oameni care nu cunosc nici 
natura, nici oamenii, iar comportamentul lor este dictat de interese economice. 

În fiecare ţară există ţărani cu gospodării şi ferme mici care ne vor furniza în viitor 
alimente „adevărate”, deoarece numai ei au posibilitatea de a produce alimente de calitate 
superioară, în armonie cu legile naturii, fără deteriorarea mediului înconjurător. Întreprinderile 


agricole de dimensiuni mari nu există datorită calităţii produselor, ci datorită volumului de 
tranzacţii. 

Argumentul conform căruia în zilele noastre nimeni nu mai vrea să fie agricultor este o 
regretabilă concepţie populară. Cel care prin politica pe care o duce transformă un câmp roditor 
într-un deşert nu are voie să se plângă dacă acolo nu va creşte nimic. Cel care leagă oamenii de 
mâini şi de picioare nu trebuie să se mire că vocea lui nu este ascultată. În toate perioadele au 
existat suficienți oameni cu inimă şi cu mâini puternice pentru care fericirea şi multumirea de a 
produce calitate şi sănătate în armonie cu natura au fost mai importante decât mărimea câmpului 
şi a grajdurilor şi decât numărul programelor de la televizor. 

Aceşti oameni demni de a fi recompensaţi pentru rezultatele lor remarcabile ar trebui să se 
numere printre cele mai presante probleme pe care să le rezolve politicienii, care, la urma urmei, 
sunt plătiți de noi şi care ar trebui să ne ajute. 

Dar cum numim un politician care dă ţăranului bani pentru a renunţa la curtea şi la 
câmpul lui? Să laşi câmpul în paragină şi să mai fu şi plătit pentru asta! Asta este chiar 
neobrăzare! 

Prin decizia de a consuma numai alimente biologice indigene câştigaţi nu numai controlul 
asupra a ceea ce ajunge pe masa dumneavoastră, asupra provenienţei şi calității produselor, ci 
puteți totodată să participaţi la deciziile privitoare la transporturile inutile care poluează aerul, la 
câmpurile ocupate de industrie sau lăsate în paragină, având în acelaşi timp grijă ca pământul să 
rămână aşa cum şi-a dorit Cel de sus şi aşa cum au nevoie de el oamenii. 


Pâinea are un gust mai bun şi este mai sănătoasă dacă este ruptă cu mâna 

Amestecaţi totul - de la zahărul pe care îl puneţi în ceai, până la ingredientele din 
mâncare - numai în sensul acelor de ceas 

Mişcarea în sensul acelor de ceas este mişcarea transmiterii de energie. În acest fel puteţi 
„aduce” cafelei dumneavoastră informaţii vitale. Sensul contrar sensului acelor de ceas vă 
sustrage forța dătătoare de viaţă 


Pe vreme caniculară nu beţi nimic rece 

Sunteţi probabil familiarizați cu imaginea străzilor din oraşele americane în care se 
observă un număr extrem de mare de persoane supraponderale. Motivul principal care conduce 
la asemenea extreme nu este doar subcultura fast-food-urilor şi lipsa valorii nutritive din 
alimente, ci şi faptul că în Statele Unite, pe caniculă, toată lumea se îndreaptă spre băuturi reci 
ca gheaţa. Recele slăbeşte organele digestive şi pe cele care se ocupă cu detoxifierea 
organismului. Nu degeaba locuitorii ţărilor aflate în deşert consumă băuturi calde - spre exemplu 
ceai cald de mentă, deoarece se ştie că menta are proprietăţi răcoritoare. În general, atât ceea ce 
este prea cald, cât şi ceea ce este prea rece dăunează organismului, în funcţie de tip. 


„Nimic nu trebuie mâncat la fel de fierbinte cum e gătit!” 


Ar trebui să luaţi acest proverb mot-a-mot drept o chemare. În ceea ce priveşte obiceiurile 
culinare, lăsarea mâncărurilor la răcit are cu siguranţă sens. În egală măsură, atât pentru tipul 
alfa, cât şi pentru tipul omega, combinaţia de cald şi rece este extrem de dăunătoare. Evitaţi 
tentaţia de a „stinge” cu ceva rece mâncarea fierbinte pe care tocmai aţi înghițit-o. 


Renunţaţi la carnea de porc 

Carnea de porc cu care am fost obişnuiţi este un aliment cu o slabă valoare nutritivă. 
Acţiunea sa negativă se răsfrânge nu numai pe plan fizic, ci şi spiritual. Observaţi singuri şi 
întreprindeți propriile dumneavoastră cercetări: ce impresie vă fac oamenii şi popoarele care se 
hrănesc predominant cu carne de porc? 

Însă indiferent de tipul de carne, evitaţi să consumaţi produse a căror origine nu o 
cunoaşteţi. 


La prepararea unei reţete care necesită ouă, utilizaţi întotdeauna mai puţine ouă decât 
prescrie rețeta respectivă. Folosiţi întotdeauna numai jumătate din cantitatea de lapte 
specificată într-o rețetă, înlocuind cealaltă jumătate cu apă. 

Multe preparate vor fi mai uşoare şi vă vor încărca mai puțin stomacul dacă veţi ține cont 
de acest truc. Spre exemplu, omleta dulce, sfărâmată în tigaie se poate întări atât de tare încât, 
mâncând-o, vi s-ar putea „cimenta” în gât. Preparând-o cu lapte şi apă în proporţii egale, va fi 
mai uşoară şi deci, în consecinţă, mai uşor de digerat (chiar şi aşa, nu vă sfătuim să consumați 
omleta scara). 

Dacă vă numărați printre „fanii” reţetelor cu ou şi în special a clătitelor, şi adesea acestea 
sunt prea tari pentru a putea fi consumate, luaţi o jumătate de cantitate de apă şi jumătate de 
lapte şi, în loc de a bate ouăle, turnaţi-le uşor în lichid. Compoziţia nu va fi groasă, ci aproape 
fluidă. 


Economie la clătite 

Vă plac clătitele? În familiile mari, până preparaţi cantitatea necesară, vă curge toată 
sudoarea pe frunte. Pe de o parte, fiecare trebuie să primească ceva în farfurie, pe de altă parte, 
după nici a zecea clătită în bucătărie se face un fum dens, de nu mai vedeţi la un metru. Pentru a 
preîntâmpina ca grăsimea vegetală sau untul (folosite în funcție de tipul, alfa sau omega, pentru 
care se prepară clătitele) să se înnegrească, adăugaţi în tigaie aproximativ 10 boabe de mazăre, 
dacă este cazul, chiar mai multe. Un păhărel de coniac adăugat în compoziție o face mai delicată 
şi mai picantă. Şi nu uitaţi: jumătate lapte, jumătate apă şi mai puţine ouă decât specifică rețeta. 


După prima eructaţie, trebuie să vă opriți din mâncat 

O regulă veche care nu şi-a pierdut nimic din valabilitate. Dacă veţi continua să mâncaţi, 
ar fi ca şi cum aţi face loc în pivniţă pentru „un spaţiu nou”. Chiar dacă nu veţi mai mânca mult, 
spațiul recent creat vă va da senzaţia că vă este din nou foame, lucru care nu este adevărat. 


Nu aţi remarcat niciodată în timpul mesei că după o pauză lungă, la scurt timp după ce v- 
ați săturat, dintr-un oarecare motiv începeţi din nou să mâncaţi - şi îngurgitați aceeaşi cantitate 
de parcă nu ați fi mâncat nimic înainte? Aşa se explică „spaţiul nou care vrea să fie umplut”. 


Încă o dată: „Aromatizat” - feriţi-vă să cumpăraţi produse care au inscripționată pe 
ambalaj această indicație 

Substanțele aromatizante sintetice sunt adesea „informatori” distrugători, în special 
datorită scopului principal pentru care au fost folosite. Prezenţa lor în alimente este inutilă. 

Ele induc în eroare simţul gustului şi dau organismului informații false cu privire la 
adevărata valoare a alimentelor. Şi fiți conştienţi de următorul lucru: 


Substanțele aromatizante sunt folosite în special datorită faptului că alimentul în 
care sunt adăugate are o valoare scăzută. 


Veţi rămâne uimiți dacă aţi putea afla ce gust are produsul cumpărat - fără nici o bombă 
chimică de gust. Întreaga recoltă de căpşuni a lumii dintr-un an ar fi arhisuficientă pentru a 
furniza aroma unui procent din toate produsele cu gust de căpşuni existente (înghețată, iaurt 
etc.). Acelaşi lucru se întâmplă şi în cazul gustului de ciuperci, aromei de carne, parfumului de 
caise, iar lista ar putea continua. 

Nici una dintre aceste substanţe nu este verificată nici ca acţiune pe termen lung în 
interiorul organismului nostru, nici ca reacţii negative în contact cu celelalte substanțe, şi nici 
una dintre ele nu ar trebui să-şi găsească locul pe etichetele cu ingrediente. 


După ora şase, nu mai beţi nici dumneavoastră, nici copilul dumneavoastră, lapte 

Cu riscul de a ne repeta: arhicunoscutul pahar cu lapte cald băut înainte de a merge la 
culcare este, în cel mai bun caz, un narcotic, deoarece organismul şi ficatul primesc prea mult de 
lucru, în realitate, laptele încarcă organismul, chiar şi atunci când acesta suportă foarte bine 
grăsimile animale. Oricum, un motiv întemeiat care vine în sprijinul acestui sfat este acela că 
mult prea rar ne putem bucura de un pahar cu lapte bun. Ceea ce este descris ca fiind „lapte” în 
rafturile magazinelor, se află mult prea departe de ceea ce ar trebui să însemne acest aliment. În 
general, copiilor ar trebui să li se dea lapte abia începând cu al treilea an de viaţă. Înainte de 
această vârstă, laptele le poate fi dăunător din mai multe puncte de vedere. 


Copii sub doi ani nu au voie să mănânce ouă 

Dezvoltarea copiilor sub doi ani este influenţată în mod negativ de consumul de ouă. 
Acţiunea acestora este direcționată adesea spre dezvoltarea hormonului masculin, care astfel nu 
este lăsat să se dezvolte normal. Ca urmare este cunoscută agresivitatea sporită, observabilă mai 
târziu. 


Evitaţi Sarea şi zahărul extrem de „fluide” 


Capacitatea de a curge se realizează de cele mai multe ori printr-un conţinut ridicat de 
substanţe chimice aditive, în special în cazul zahărului pudră. Amestecaţi în sarea pe care o 
folosiți la gătit câteva boabe de orez. Acestea ajută sarea să curgă mai bine din solniță. 


Aţi preparat o mâncare prea sărată? 

Mâncărurile sărate prea mult devin din nou gustoase dacă le fierbeţi câteva minute 
punând în vas un obiect din argint (furculiță, lingură etc). Nu dăunează nici mâncării, nici 
lingurii. 


Nu spălaţi niciodată în maşina de spălat vase cuţitele ascuţite pentru pâine sau carne. 
Acestea îşi vor pierde imediat ascuțimea şi nu veți mai putea să le ascuţiţi la fel de bine 
ca atunci când au fost cumpărate. 


Legătura cu mirosul de ceapă 

Dacă pe cuțit rămâne un miros persistent de ceapă, treceţi lama de câteva ori printr-un 
morcov. Apoi imediat spălați cuțitul cu apă rece. Ar trebui ca pentru ceapă să aveţi un cuțit şi un 
tocător special, pe care să nu le păstraţi niciodată în vecinătatea celor pentru pâine. 


Adăugaţi întotdeauna condimente la cartofi. 

Dacă meniul dumneavoastră de bază este compus în special din cartofi, vă sfătuim să 
adăugaţi întotdeauna la ei verdeţuri (pătrunjel, ceapă verde etc.), indiferent dacă acestea sunt 
proaspete sau uscate. Probabil că ştiţi: verdeţurile conţin substanţe puternice care pot echilibra 
accentul subteran, „greu, de pământ” al cartofului. Întâmpinaţi dificultăţi în înţelegerea acestei 
acțiuni a cartofului? Observaţi oamenii şi popoarele care se hrănesc preponderent cu cartofi 
(comparativ cu cei care consumă orez, paste făinoase, cereale). Ce radiază aceşti oameni? 
Ierburile culese şi uscate la momentul potrivit conferă cartofilor ceva în plus. 


Câte ceva despre apă şi bioxid de carbon 

Prin acţiunea sa negativă asupra stomacului şi în general asupra întregului organism, 
bioxidul de carbon se numără printre cele mai subestimate substanţe. Acesta produce mucoasei 
stomacului o iritație de durată. Evitaţi pe cât posibil să consumaţi băuturi cu conținut de bioxid 
de carbon, sau cel puțin nu le consumati zilnic sau în mod regulat. 

Ca băutură de bază vă recomandăm apa de izvor sau apa curentă de la robinet. Apa 
minerală nu este indicată consumului, cel puţin nu ca băutură de durată. Aceasta este 
răspunzătoare de apariţia diferitelor afecţiuni care apar cu precădere la persoanele care consumă 
numai apă minerală. 


Despre raporturile cu alimentele 
Uitarea treptată a metodelor simple şi naturale de conservare a fructelor, legumelor şi 
cărnii, a făcut loc rapid conservanților, expunerii la acțiunea razelor şi sulfurării (care distruge 


vitamina B1, extrem de importantă pentru organism, nu numai din produsul supus tratării, ci şi 
din corp). Cu toate că astăzi sunt parcurşi anual, cu alimente, miliarde de kilometri, nu căpătați 
decât cu mari eforturi fructe proaspete, netratate, din împrejurimi. 

V-aţi gândit deja vreodată: nu ducem lipsă de cai şi nici de căruţe şi cu toate acestea nu 
primim fructe şi legume proaspete, în schimb milioane şi milioane de cai putere care infestează 
aerul pe care îl respirăm transportă lapte din nordul Germaniei în Italia, mere din Noua Zeelandă 
spre Germania, usturoi din Spania înspre Italia. Se consumă mult timp şi se pierd mulţi bani, şi 
există cărți întregi pline cu exemple ale acestei nebunii. Ce ar trebui să facem? Cu siguranță nu 
vrem să îi schimbăm pe alţii, dar noi înşine putem face ceea ce trebuie. Cererea dictează oferta. 
Iar o cerere bine informată şi plauzibilă dictează o ofertă sănătoasă. 

Deci chiar dumneavoastră trebuie să faceţi altceva acolo unde este posibil. Aceasta începe 
cu decizia de cumpărare şi merge până la păstrarea şi conservarea naturală. Astăzi avem toate 
motivele să o cumpărăm cu convingerea că nu avem nevoie de nimic pus la păstrare. Încercaţi 
mereu să mâncaţi în concordanţă cu sezonul. O astfel de alimentaţie vă va păstra sănătoşi şi nici 
nu veţi avea nevoie de foarte mult. Următoarele trucuri vă vor fi cu siguranță de ajutor, în 
special dacă este vorba de familii numeroase. 

Regulile de bază în cazul păstrării se fundamentează pe momentul potrivit: 


Dacă veţi cumpăra ceva în cele 14 zile cu Lună în creştere, aveţi grijă ca produsele 
să fie proaspete şi nu conservate, în timpul Lunii în creştere, totul se strică mult mai uşor 
decât în zilele cu Lună în descreştere. 


In zilele cu Lună în descreştere, puteţi cumpăra mai multe produse pe care să le 
păstraţi câteva zile, fără ca acestea să-şi piardă prospetimea şi valoarea biologică. 


Vara, la temperaturi ridicate, păstrarea proviziilor este în general mai dificilă. În cazul în 
care vreţi să vă faceţi provizii, ar fi indicat să evitaţi zilele din Fecioară şi Leu. În aceste zile ar 
fi bine să nu păstraţi mâncarea preparată de la o zi la alta. Şi laptele se acreşte în aceste zile mult 
mai uşor. Gândiţi-vă că vara organismul dumneavoastră are nevoie de mai multe produse 
proaspete, din natură. 

Pentru ca merele să reziste mai mult timp: în trecut, merele se depozitau fie sub pat, fie pe 
şifonierul din dormitor. Din experienţă se ştie ce folosesc astăzi transportatorii de mere: bioxidul 
de carbon frânează procesul de putrezire a merelor, în timp ce oxigenul accelerează acest proces. 
Iar bioxidul de carbon este prezent într-o cantitate mai mare în aerul deja folosit. 

Pentru ca uleiurile să nu râncezească: numai uleiul de măsline trebuie păstrat în 
recipiente înfundate cu dopuri de plută, toate celelalte uleiuri putând fi acoperite cu două bucăţi 
de stofă de lână şi etanşeizate cu elastic. 

Untul proaspăt: poate fi păstrat mai multe săptămâni dacă fierbeți apă cu sare, o lăsaţi să 
se răcească şi apoi o turnați peste unt. 


Ouăle: dacă aveţi în frigider ouă fără ambalaj, este posibil ca unele dintre ele să fie vechi. 
Prospeţimea ouălelor se poate verifica foarte simplu: puneţi oul într-un vas înalt şi larg plin cu 
apă rece. Ouăle proaspete rămân la fundul vasului şi nu se mişcă, ouăle nu foarte proaspete, dar 
care mai pot fi încă folosite, încep să se ridice uşor la suprafață. Aruncaţi rapid ouăle care s-au 
ridicat în totalitate la suprafaţa apei. 

Cartofii fierţi: nu trebuie reîncălziți sub nici o formă, nici măcar atunci când copiii au 
venit de la şcoală cu întârziere. Din cartofii reci puteţi prepara separat, cu unt fierbinte, un nou 
fel de mâncare. 

Cartofii fierti se păstrează o perioadă mai lungă de timp proaspeţi şi fierbinţi dacă puneţi 
vasul în care au fiert în apă clocotită şi îl acoperiți cu un şervet curat. Deasupra puteți pune un 
capac obişnuit. 

Carnea crudă: se păstra odinioară mai mult timp proaspătă dacă era învelită în frunze de 
ferigă. Fie era înfăşurată în totalitate în ferigă, fie se puneau frunze între bucăţile de carne, sau 
deasupra lor. Dacă înveliți complet carnea în ferigă, aveți grijă să folosiţi frunzele o singură 
dată. 

Pe timp de vară, carnea poate fi păstrată proaspătă dacă este opărită câteva secunde cu apă 
clocotită. Astfel îşi va păstra chiar şi în congelator mai mult timp proprietățile. Acest procedeu 
este important mai ales peste week-end-urile din timpul verii, pe vreme furtunoasă şi în zilele cu 
Luna în creştere. 

Drojdia: puteţi verifica astfel dacă drojdia mai are „forță propulsoare”: dacă drojdia se 
ridică în apă caldă, atunci este încă bună. 

Sticle închise ermetic: sticlele pot fi închise ermetic dacă încălziți mai întâi dopul de plută 
şi apoi îl înmuiaţi în ulei. 

Varză acră făcută în casă: varza trebuie tăiată şi tocată doar în zilele cu Luna în 
descreştere în semnul zodiacal al Capricornului. 

Nu este indicat să faceţi varză murată în zilele cu Luna în creştere şi nici atunci când Luna 
se află în zodia Fecioarei sau a Leului. Fermentarea se face mult mai rapid, iar varza se acreşte 
prea tare sau se usucă. 

Protejarea proviziilor:dacă vreţi să protejaţi proviziile în sufrageria unei case de vacanţă, 
puneti în camera respectivă mentă şi muşeţel sălbatic. Acţiunea acestor plante este mult mai 
puternică dacă sunt recoltate într-o zi cu Luna în creştere, într-o zi „de frunze” (Gemeni, Balanţă 
sau Vărsător). 

Nucile: trebuie păstrate în nisip uscat pentru că în acest fel nu se râncezesc. Nucile sau 
alunele care intră în compoziţia ciocolatelor sau a altor dulciuri cu termen lung de garanție sunt 
de cele mai multe ori supuse radiațiilor, motiv pentru care provoacă uneori dureri de cap. 

Recunoaşteți calitatea: legumelor depozitate nu trebuie să li se îndepărteze frunzele 
protectoare, nici măcar atunci când acestea din urmă s-au veştejit, Acest lucru este valabil în 
special în cazul salatei verzi, a verzei albe, a roşiilor, a conopidei şi a guliilor. Prazul trebuie să- 
şi păstreze rădăcinile, iar morcovii trebuie cumpăraţi de preferință cu cât mai multe frunze. 


Toate acestea sunt tăiate de vânzătorii care comercializează mărfuri de calitate îndoielnică 
sau care au ceva de ascuns. Spre exemplu, conopida are neapărată nevoie de frunzele 
protectoare deoarece îşi pierde vitaminele dacă intră în contact cu lumina. Nu vă luați după 
argumentele neîntemeiate ale marii majorităţi a clienților care consideră inutile frunzele 
protectoare. Se poate ca fără aceste frunze legumele să coste mai puţin, dar gândiți-vă şi la 
prețul pe care îl veţi plăti apoi pentru sănătatea dumneavoastră. 

Energia piramidei: Vă oferim şi o mică piramidă din lemn cu ajutorul căreia puteți 
conserva în mod natural alimentele. Poate fi aşezată deasupra unei coji de fruct sau deasupra 
unui fel de mâncare. Cât de prețioasă este această străveche metodă de conservare se pot 
convinge utilizatorii seriei noastre de produse cosmetice care au fost conservate cu ajutorul 
energiei piramidelor şi a culorilor. 


Vreți să faceţi un pas mare în viitor? Nu mai mâncaţi nimic după ora 16 

Va face foarte bine sănătății dumneavoastră să vă obişnuiţi ca ultima masă din zi să o luaţi 
după-amiaza târziu. Tot ceea ce consumaţi târziu necesită o energie mai mare pentru digestie şi 
o activitate hormonală mai pronunţată, care, în caz contrar, ar putea fi folosită pentru 
regenerarea spirituală totală. 

Încercaţi să ne urmaţi sfatul şi, timp de o săptămână, nu mâncaţi mai târziu de ora 16. 


Vreți să faceți un alt pas mare în viitor? 
Mâncaţi cel mult o dată pe săptămână carne, Sau eliminaţi-o definitiv din alimentația 
dumneavoastră. 


Evitaţi cu orice preţ să consumati carne miercurea sau vinerea. Total independent de 


motivația religioasă, este extrem de sănătos să ţineţi cont de această regulă. Un motiv în plus: o 
mie de metri pătrați de teren arabil pe care se cultivă cereale hrănesc zece oameni, în timp ce o 


mie de metri pătraţi de teren arabil folosiţi ca păşune pentru animale hrănesc doar o singură 
persoană. Viitorul stă „în lumina Soarelui transformată o singură dată” (plantele). „Lumina 
Soarelui transformată de două ori” (animalele care se hrănesc cu plante) este un lux pe care nu 
ni-l mai putem permite şi care - lucru foarte important - frânează dezvoltarea noastră spirituală. 


Două rețete pentru viaţă 

Am fost deja de foarte multe ori rugaţi să scriem o carte „Gătitul după Lună”. Ar fi 
desigur un lucru pozitiv, dar acum ştim cu siguranță că nu ar fi deloc uşor. 

Cu totul altceva ar fi o carte care să arate în sfârşit tuturor celor interesați cât de incredibil 
de uşor este să găteşti. Cine îşi aminteşte de orele de gătit din şcoală, în care se împleteau 
bucuria cu simplitatea? Unde există cărți de bucate care să vă înveţe să faceţi din nimicuri 
adevărate minuni? Încercaţi să utilizaţi ingrediente simple şi să urmaţi reguli simple. Veţi vedea 
că totul va fi extrem de uşor şi neobositor şi veți învăţa chiar să vă bucuraţi. 


Unităţile de măsură din cărțile de bucate trebuie luate în considerare numai ca puncte de 
reper. Veţi descoperi cu timpul plăcerea de a găti şi veţi învăţa să aproximaţi de la gram la 
linguriţă, până la cantitatea care se cuprinde în trei degete sau în mână. Lucraţi fără cântar şi daţi 
flerului dumneavoastră o şansă. Aţi uitat să puneţi sarea? Aceasta are rostul ei. Gătiți fără 
măsuri şi greutăţi, cu produse biologice proaspete - asta ar fi cu adevărat ceva! 

Dorim să vă prezentăm două reţete pentru a vă arăta cum să faceţi minuni din nimicuri şi 
cum să transformați complicatul în ceva extrem de simplu. 


Aluatul cu drojdie 

„Mamei îi reuşea de fiecare dată, dar mie...” - toate scuzele sună asemănător atunci când 
nu vrem să facem singure aluatul cu drojdie, atât de important pentru alimentația sănătoasă. 

Vă asigurăm că nu există nimic mai simplu. Aluatul cu drojdie se prepară uşor şi rapid, 
timpul total necesar pregătirii, inclusiv cel pentru a face curat după, ridicându-se la numai 30 de 
minute. Cum se întâmplă adesea şi în viaţa, potrivirea este totul. 

Aluatul cu drojdie are nevoie de timp pentru a creşte. Mulţi dintre noi ne plângem că nu 
avem deloc timp. Dar nu noi avem nevoie de timp, ci aluatul. Ceea ce nu suportă aluatul este să 
staţi lângă el şi să-l controlați să vedeţi dacă a crescut. 

Să purcedem la treabă: puneţi într-un lighean atâta făină proaspăt măcinată cât prevede 
rețeta sau cât vă spune flerul şi faceţi în mijloc o gaură. Puneti acolo drojdia fărâmițată şi 
adăugaţi un praf de zahăr şi puţin lapte cald sau apă. Luaţi apoi de pe margine puţină făină şi 
amestecați cât să se formeze o compoziție moale, dar nu fluidă. 

Foarte important: nu adăugaţi acum sarea prevăzută eventual în rețetă, deoarece aceasta 
împiedică aluatul să crească. 

Și acum urmează partea cea mai interesantă: în fiecare reţetă scrie - „acoperiţi cu un 
şervet şi lăsaţi să crească”. Dar nicăieri nu serie că pentru aluatul cu drojdie acesta reprezintă 
momentul decisiv. Aluatul nu are voie să intre deloc în contact cu aerul. Reuşita lui depinde de 
aceasta. Când compoziţia şi-a dublat volumul (cu cât este mai proaspătă drojdia, cu atât procesul 
de creştere se desfăşoară mai rapid, durând, în general, între 5 şi 20 de minute), atunci este gata. 

Și în al doilea rând: aluatul are nevoie de căldură pentru a creşte. Când ridicaţi la final 
şervetul de pe lighean, toate uşile şi ferestrele trebuie să fie închise. Asta nu înseamnă că 
întreaga încăpere trebuie să fie caldă. Dar nici rece, ci trebuie să fie lipsită de curenţi de aer. Vi 
se pare dificil? Dar de cât timp aveţi nevoie pentru a închide uşile şi ferestrele? 

Nu mai rămâne decât să amestecați aluatul crescut cu restul ingredientelor, folosind 
mixerul special pentru aluat sau chiar şi numai forța propriilor mâini pentru a-l frământa. Puneti- 
l apoi din nou la crescut, la loc cald, pentru încă 30 de minute. Dacă după ce a crescut a doua 
oară nu mai aveţi timp pentru prelucrarea finală, este suficient să-l mai frământați puţin, 
bătându-l de câteva ori de planşeta de lucru. 

Totul nu va dura mai mult de cinci minute. În total, aluatul va fi gata în de două ori câte 
cinci minute. Prelucrării finale îi puteți acorda 10 minute. Deci, în total, nu mai mult de jumătate 


de oră. Timpul dintre operaţiuni îl puteţi petrece cum doriți. Rezultatul va fi o pâine sau un alt 
produs unic şi sănătos. 

Nu uitaţi! Pentru curățarea suprafeţelor murdărite cu făină, folosiţi numai apă rece. Apa 
caldă încleiază totul şi munca vă va fi îngreunată. Dacă lucraţi pe planşete din lemn, radeți întâi 
cu un cuţit aluatul rămas şi abia după aceea spălați cu apă rece, clătind bine ambele părți. Lăsaţi 
să se zvânte bine, având grijă să primească aer şi de jos. 


Supă de alac (grâu speltoid) 

Supa de alac este regina neîncoronată a supelor, cenuşăreasa care se transformă în 
prinţesă, rățuşca cea urâtă care devine o superbă lebădă. Supa de alac este un medicament 
adevărat, acționând cu eficiență şi calmând multe suferinţe. Este imbatabilă ca măsură 
preventivă, dacă este consumată săptămânal sau de două ori pe lună. 

Și această reţetă este extrem de simplă: căliți în două linguri de unt (pentru tipul alfa) sau 
de grăsime vegetală (pentru tipul omega) o ceapă mare sau două cepe mai mici tăiate cubuleţe şi 
adăugaţi apoi aproximativ opt linguri de urluială. Amestecaţi cu telul şi turnaţi unu până la doi 
litri de apă. Adăugaţi în acelaşi timp şi un cub de concentrat de legume, o lingură de leuştean, 
puțină sare şi, după gust, piper. Supa trebuie să fiarbă uşor aproximativ 20 de minute, şi este 
gata! Această supă îi va repune pe picioare pe cei care o vor consuma. 

Cel mai indicat final - opriţi-vă din mâncat cu cinci minute înainte de a vă sătura. 

Nu mâncaţi niciodată mai mult decât vă este foame - acesta ar fi un pas important în 
direcția sănătăţii. Organismul are nevoie de aproximativ cinci minute pentru a semnaliza că a 
fost depăşită granița sațietății. Dacă v-aţi săturat, dar nu aţi terminat încă de mâncat, cu siguranță 
ați mâncat deja mult prea mult! 

Probabil că vă întrebaţi: de unde să ştiu că în cinci minute mă voi sătura? Şi aceasta este o 
problemă legată de fler, fler pe care vi l-aţi dezvoltat prin autoobservare. Este exact ca în atunci 
când vă aflați la volanul unei maşini. Poate vă amintiţi de primele ore de şofat. Mai ţineţi minte 
cum s-a dezvoltat pe parcursul timpului simţul când trebuie să apăsaţi pe frână pentru a vă opri 
exact la linia trecerii pentru pietoni, la semafor”? 

Dar astăzi? Astăzi trebuie să vă răspundeţi la întrebarea „de unde ştiţi când trebuie să 
apăsaţi pe frână?”. Acest lucru vă va intra, cu timpul, în reflex. Sentimentul că „în cinci minute 
mă voi sătura” se dezvoltă exact în acelaşi mod. Nu trebuie decât să vă învăţaţi organismul să 
facă acest lucru. 

x 

Şi aşa am ajuns la finalul capitolului dedicat alimentației sănătoase valabile pentru toate 
persoanele. Vă urăm acum mult noroc şi bucurii în micile aventuri care vă aşteaptă. Şi împreună 
cu dumneavoastră ne vom bucura şi noi când treptat veţi simţi pe acest drum cum corpul îşi va 
recăpăta forța şi suflul demult uitate - forță şi suflu pe care copilul din adâncul ființei 
dumneavoastră nu le-a uitat însă. 

Forţă şi suflu de care o viaţă trăită din plin nu se poate dezice. 

Totul este permis - la momentul potrivit... 


III. CUM SĂ TE SIMȚI II BINE în CORPUL TAU - 
ÎNGRIJIREA CORPULUI LA MOMENTUL POTRIVIT 


Nu există nici un alt organ al corpului care să fie 
mai valoros decât toate celelalte si care, din acest motiv, 
să merite o îngrijire suplimentară. 
Dacă ar fi să acordăm premiul întâi, acesta ar reveni cu siguranţă pielii. 
Ron Fischer 


Vă întrebaţi probabil de ce două teme aparent atât de diferite cum sunt alimentaţia şi 
îngrijirea corpului sunt tratate în aceeaşi carte? Pentru că aceste teme sunt înrudite, nu pot fi 
tratate separat. 

O alimentaţie sănătoasă este modul cel mai direct şi cu cele mai bune rezultate de a îngriji 
pielea şi corpul. Cine îşi hrăneşte familia cu alimente naturale, hrănitoare şi mai ales cine îşi 
hrăneşte familia cu dragoste, a făcut aproape tot ce se putea pentru o îngrijire reuşită a pielii şi a 
corpului. Reciproca este deasemenea valabilă. Fără o alimentaţie sănătoasă, orice formă de 
îngrijire a corpului, orice strădanie pentru a avea o piele frumoasă, un păr şi unghii sănătoase are 
numai un efect trecător. Orice boală gravă îşi are rădăcina într-o alimentație greşită timp de 
decenii. Dacă ne îngrijim cu înţelepciune corpul, dacă facem ceva bun pentru corpul nostru o 
jumătate de oră pe zi - de la spălatul părului, al dinților până la curăţatul unghiilor - vom fi mai 
relaxaţi, mai strălucitori, mai odihniţi, vom avea simţurile, percepțiile mai ascuţite, mai curate. 
Iar un spirit treaz şi ascuţit şi o putere de percepție mare reprezintă premizele cele mai bune 
pentru a ne reîntoarce la o alimentaţie sănătoasă. Fără un spirit treaz şi o putere mare de 
percepţie nu veţi descoperi ce înseamnă pentru voi o alimentație sănătoasă. 


Chiar şi numai o cercetare amănunțită a pielii, a rolului şi funcțiilor ei ar fi de ajuns să ne 
câştige respectul şi admiraţia pentru acela care a creat această minune. Dar aşa ceva este valabil 
în cazul oricărei creaturi a pământului, a oricărui organ omenesc. 


Pielea noastră merită că ne ocupăm îndeaproape de ea, să o cunoaştem şi mai ales să o 
îngrijim, astfel încât să nu o împiedicăm să-şi îndeplinească funcțiile vitale. 

Pielea noastră nu a făcut nimic spre a merita să fie unsă cu tot felul de produse chimice 
care o amețesc până când este adusă într-o stare vegetativă. 


Vă rugăm să ne iertaţi dacă multe din sfaturile din paginile următoare le veţi considera 
inutile pentru că vă sunt cunoscute încă din copilărie. Aţi fi foarte surprinşi să aflați câți oameni 
nu au nici cele mai elementare noțiuni de îngrijire a corpului. De ce? Pentru că nimeni nu i-a 
învăţat. Nu este singular cazul băieţelului unor cunoştinţe, care a aflat abia la vârsta de trei ani, 
prin experienţe proprii, că urechile trebuie curățate şi că pielea prepuţului poate fi ridicată pentru 
a spăla bine penisul. 


Bazaţi-vă pe propriile experienţe, lăsaţi-vă conduşi de propriul dumneavoastră nas. Cum 
vă simţiţi într-o zi ploioasă într-un metrou supraaglomerat, sau în tren, în autobuz? A ce 
miroase? A oameni care nu au cunoştinţe elementare de îngrijire a corpului. Miroase a substanţe 
naturale sau simţiţi adevărate bombe chimice pentru nas, care vă provoacă dureri de cap? În 
special oamenii bătrâni au simţul mirosului atât de redus încât nu mai simt care ar fi cantitatea 
corectă de parfum. 


Mark Twain a spus odată un mare adevăr într-un mod elegant: „Există minciuni, 
minciuni mari şi statistici.” Noi avem la fel de multă încredere în statistici ca şi el, dar dacă par 
plauzibile, atunci le acceptăm uneori. 

Mai ales atunci când propria experienţă ne confirmă statisticile referitoare la practicile de 
îngrijire corporală în oraşele țărilor „civilizate”. Statisticile arată că oamenii din epoca de piatră 
s-ar ruşina să meargă aşa printre semenii lor. Nici nu mai amintim faptul că nu ar fi prins nimic 
la vânătoare pentru că toate animalele sălbatice i-ar fi simțit mirosul de la mare distanță, chiar şi 
în direcția opusă vântului. 

Este poate straniu: mulți oameni au o meserie al cărei obiect îl constituie îngrijirea pielii 
şi a părului. Cosmeticiene, coafeze, maseuri - oameni pe care îi vizităm din grija pentru părul şi 
pielea noastră. Dar de ce în trecut tenul ridat, porii deschişi de pe față şi pielea cu mari probleme 
se întâlnea cu precădere la cosmeticiene? De ce îşi ascund cele mai multe dintre ele tenul sub un 
strat gros de fard? De ce au atât de mulţi frizeri şi mascuri pete pe mâini şi alergie? De ce 
trebuie atâția oameni care practică aceste meserii să se reorienteze spre alte profesii sau sunt 
declarați inapți? 

Răspunsul este acelaşi cu cel pe care îl primim la întrebarea de ce trebuie să renunţe la 
meseria lor atât de mulţi brutari din cauza unei alergii la „grâu”: aproape toate produsele 


cosmetice şi de îngrijire a corpului conțin numai substanţe chimice, de la săpun la şampon şi la 
masca de faţă. Reţineţi acest fapt! Tot ce se află în camera voastră de baie, în sticluţe, doze, 
tuburi, conţine exclusiv substanţe chimice - şi încă cele mai ieftine. Costul materiilor prime 
dintr-un produs cosmetic reprezintă în medie 5% din preţul de vânzare. Restul de 95% sunt 
pentru ambalaj, reclamă şi profitul producătorului. 

Gândiţi-vă că numai foarte puţine substanţe chimice au fost testate din punct de vedere al 
efectului pe termen lung asupra pielii şi corpului, fără să mai luăm în considerare efectul 
conjugat al mai multor substanţe chimice. 


Multe substanţe chimice - şi în produsele cosmetice - s-au dovedit a fi foarte folositoare. 
Și noi folosim în seria noastră de cosmetice, astfel nu am putea să vă oferim nimic. 

Dar depinde ce substanţe chimice se folosesc şi în ce cantitate. Desigur depinde şi de 
măsura în care este informat cumpărătorul. Cine nu ştie ce efecte au substanţele odorizante 
(mirositoare) asupra plămânilor şi în corp, poate fi momit uşor să cumpere. Un litru de ulei 
natural de trandafiri costă în jur de 10.000 D.M., un litru de ulei artificial costă numai 1.000 
D.M. La început nu se observă. Diferenţa este abia perceptibilă, iar din acest motiv uleiul de 
trandafiri folosit în produsele cosmetice este artificial. 

Noi suntem însă de părere că în final calitatea este mai avantajoasă. Ceaiul verde, 
legumele, fructele şi alte lucruri bune hrănesc corpul şi pielea din interior, produsele cosmetice 
şi de îngrijire a corpului hrănesc şi protejează corpul şi pielea din exterior. Atunci de ce mâncaţi 
produse chimice? 

Este absurd: niciodată în istoria omenirii nu am avut metode de analiză atât de exacte şi 
amănunțite pentru a stabili dacă ceva este benefic sau nu pentru om. Pe de altă parte, omul 
modern este mai otrăvit decât oamenii din comunitățile „primitive”. Nenumăratele alergii de 
care suferim se datorează „rafinării” alimentaţiei şi a cosmeticelor. 
corpului. Şi astfel se întâmplă că mulţi oameni abia îşi umezesc faţa şi se spală sumar pe dinți, 
acoperă mirosurile corpului cu substanțe odorizante, respingătoare şi intră în cadă o dată pe 
săptămână. Unii află abia când ajung la medicul stomatolog cum trebuie să te speli pe dinţi 
corect. 


Aveţi de ales: puteţi să susțineţi funcțiile naturale ale pielii şi cu produse naturale sau 
puteți să folosiți produsele industriei chimice care afectează sau distrug funcțiile naturale ale 
pielii. Acest lucru este valabil şi la alegerea articolelor de îmbrăcăminte: depinde de voi dacă 
lăsaţi în contact cu pielea voastră numai fibre naturale, lână, bumbac, şi mătase - ţesute şi 
prelucrate natural, care încălzesc şi protejează, sau dacă vă încărcaţi electric de la fibrele 
artificiale, care nu permit pielii să respire şi care încarcă organismul cu o mulţime de substanţe 
chimice, care sunt conţinute de îmbrăcămintea voastră. În cazul primei alternative, copiii ar fi 
mai puţin nervoşi. 


In acest capitol vom face câteva recomandări pentru îngrijirea zilnică a corpului vostru - 
alături de sfaturi aproape uitate din înţelepciunea ancestrală. 


Nu trebuie să pierdeţi din vedete că starea pielii, a părului şi a unghiilor reflectă starea 
sănătăţii. Pielea este hrănită din interior şi din exterior. Fără „frumuseţe din interior”, fără o 
alimentaţie naturală, toate încercările noastre de îngrijire a corpului sunt numai „spoială” nu fac 
decât să acopere realitatea unui ten palid, gras şi murdar. Sfaturile şi recomandările pentru o 
alimentaţie sănătoasă din capitolele precedente sunt benefice pentru o piele sănătoasă şi un păr 
rezistent. Am avut de multe ori această experienţă: transformarea exterioară miraculoasă a 
oamenilor care au trecut cu bucurie la o alimentație sănătoasă. 


şi efectele lunii în zodii, succesul este garantat. 


A trata corpul cu respect este datoria noastră din totdeauna, ne naştem cu ea. Câteodată 
am sentimentul că luăm mai în serios datoria de a îngriji o maşină decât cea de a oferi corpului 
ceea ce are nevoie. 

Cine nu îşi rezervă o jumătate de oră zilnic pentru nevoile reale ale corpului său va avea 
parte mai mult de boală decât de sănătate. Acesta este adevărul, chiar dacă sună poate dur. 


1. Pielea noastră - ce este şi ce poate face 


Pielea este cel mai mare organ al corpului, din punct de vedere al suprafeţei. La un adult 
pielea acoperă în medie 1,5 mp şi cântăreşte cca.3kg. - 6 din greutatea corpului. Multitudinea şi 
diversitatea funcțiilor pielii sunt enorme. O suprafață de piele cât o monedă conţine 3 milioane 
de celule, 50 de terminaţii nervoase, fără a mai pune la socoteală 90 cm de vase sanguine şi 
aceeaşi lungime de vase limfatice. Pielea are în totalitate 640.000 de receptori pentru simţuri, 
peste 500.000 de terminaţii nervoase care sunt legate de măduva spinării. Pe centimetrul pătrat 
de piele există între 7 şi 135 de receptori palpabili. Desimea părului variază de la câteva fire de 
păr pe dosul palmei până la 135-000 de fire în pielea capului. 

Cel mai subțire este canalul firului de păr pe pleoapă, cel mai gros este pe dosul palmei şi 
pe picioare. 

Diferite părți componente ale pielii îndeplinesc în muncă de echipă impresionant de multe 
sarcini: 

e Pielea formează un strat de protecție, rezistent la apă şi la muşcături pentru țesuturile 
interne. Ea protejează corpul de substanţe străine şi împiedică pierderea umidității. Cele mai 
multe cosmetice chimice sunt percepute de piele ca „substanţe străine”, de care trebuie să se 
apere. 

e Mentine temperatura corpului. Pielea conţine mult mai multe vase de sânge decât ar fi 
necesare pentru hrănire. Aceste vase se contractă în caz de nevoie, pentru a pompa aerul în 
interiorul corpului şi a păstra căldura sau se dilată pentru a reduce excedentul de căldură din 


interior. Suplimentar, glandele sudoripare umezesc corpul şi a răcoresc când este supraîncălzit 
prin evaporare. 

e Pielea este organ de excretie, în principal prin glandele sudoripare ce reprezintă o 
componentă importantă a sistemului imunitar, mai ales printr-o reţea de vase limfatice şi 
substanţe chimice ale tenului. Stratul protector acid cu valoarea pH de 4,8 până la 6,0 protejează 
corpul de atacuri chimice şi bacteriene. Dacă stratul acid este iritat permanent datorită stresului 
sau prin metode de îngrijire greşite şi produse neadecvate, rezultatul este dezastruos. 

e Pielea este organ de metabolism care serveşte la concentrarea sau dizolvarea grăsimilor 
şi la reglarea nivelului apei şi al sării în organism prin transpiraţie. 

e Prin procesul de transformare al energiei solare pielea este un organ vital în producerea 
de vitamina D. În acelaşi timp, pielea are rol de protecţie împotriva razelor solare dăunătoare, 
dacă nu este suprasolicitată prin expunerea prelungită la soare. Cremele de protecţie solară nu 
susțin această funcţie de protecţie, ci o înlocuiesc! În acest fel deveniti atât de sensibili când 
sunteți expuşi la soare fără creme de protecţie. Din această cauză, la multe femei pielea 
decolteului s-a transformat într-o zonă cu probleme. 

e Pielea ajută la reglarea tensiunii arteriale - contracția şi dilatarea vaselor de sânge din 
piele pot contribui la modificări majore ale tensiunii. La cel care poartă mai mult roşu, vasele de 
sânge se contractă suplimentar, la cel care poartă mai mult albastru, reacția este opusă. 

e Pielea are rol de menţinere a umidității. Această funcție este importantă în special pentru 
palme şi tălpi. 

e Cea mai importantă funcție a pielii, despre care vom vorbi pe larg mai încolo: funcția de 
organ de simţ. Prin piele, prin atingerea ei cu dragoste, prin masaj şi îngrijire se poate influenţa 
pozitiv şi chiar vindeca orice organ. Pielea în sine nu poate gândi, însă capacitatea de a simţi în 
combinaţie cu proprietatea de a percepe şi a transmite o mare varietate de semnale şi de a arăta o 
paletă largă de reacții este atât de mare încât depăşeşte toate celelalte organe de simţ şi se 
situează, prin complexitatea ei, imediat după creier. 

Nici un țesut al corpului uman nu are o capacitate mai mare de adaptare decât pielea. De 
la mătasea atât de invidiată a pielii unui bebeluş la ridurile şi uscăciunea unei pieli greşit 
îngrijite - pielea este într-o continuă transformare în ceea ce priveşte mărimea, textura, 
proprietăţile şi funcţiile. În funcţie de solicitare, stres, alimentaţie şi îngrijire, ea poate să fie sau 
să devină fină şi sensibilă sau tăbăcită şi total insensibilă. 

Minunatele mecanisme ale pielii vindecă cele mai variate răni şi se adaptează la cele mai 
variate condiții de mediu. Pielea cea mai fină se poate obişnui cu munca în mină. Tăietorul de 
lemne cu cea mai tăbăcită piele se poate transforma într-un specialist în mecanică fină, dacă are 
talent. Chiar şi tenul cu probleme se poate transforma într-o piele mătăsoasă - aşa cum ar trebui 
să fie dacă este hrănită şi îngrijită corect. 

Pielea se înnoieşte neîncetat prin exfolierea celulelor de la suprafață:un om în vârstă de 70 
de ani a purtat şi a înlocuit cca. 850 de straturi de piele - fiecare dintre ele creat altfel şi 
reflectând vârsta, obişnuinţele şi starea generală a sănătăţii. 


Pielea omului datorează flexibilitatea şi rezistenţa în primul rând unei poziționări pe 
verticală şi pe orizontală. Partea de la suprafaţă, epiderma, este formată din patru staturi diferite. 
Stratul inferior este format în exclusivitate din celule vii care se divid neîncetat. Ele se dizolvă şi 
trec încet în straturile de mijloc din 
dermă pierzând din umiditate. În 
final ajung în stratul cornos, care 
constă exclusiv din celule moarte 
şi care este rezistent la apă. 

Acesta se exfoliază neîncetat 
şi se înnoiește. La nivelul cel mai 
de jos se divid neîncetat celule, 
noile celule trec în straturile 
superioare transformându-se în 
celule moarte care se exfoliază în 
final, întregul ciclu durează cca. 28 
de zile, o lună lunară. 

La pielea normală, care este 
atât de rară, stratul cornos este 
neted pe suprafaţa pielii. La pielea 
uscată acest strat nu este continuu. 
Prin urmare bacteriile şi germenii 
pătrund în piele şi cauzează acnee 
şi pete. Poate aşa veţi înţelege mai 
bine ce efect poate avea un peeling 
făcut prea des. Este ca şi cum aţi 
accelera procesul de îmbătrânire. 
În stratul superior al pielii se află şi 
pigmenţii care dau culoare pielii. 
Puțin deasupra lor se află celulele 
imunitare, produse de măduva 
osoasă, cu rol de avanpost ai sistemului imunitar care are grijă de musafirii nepoftiți. Aceste 
celule sunt primele afectate de atacul produselor cosmetice chimice. Produse cosmetice tind să 
înlocuiască funcțiile pielii în loc să le susțină, şi astfel sistemul imunitar al pielii se dă bătut. Din 
nefericire mult prea devreme. 

În zonele cele mai afectate stratul cornos este este mai gros, formându-se chiar şi bătături. 
Radiaţii solare puternice, influenţele chimice, gudronul şi tutunul îngroaşă, de asemenea, stratul 
cornos. Un ficat slăbit are ca efect îngroşarea stratului cornos al pielii în talpă - exact în locul 
corespunzător „zonei reflexe a ficatului”. Maseuri experimentați pot să constate ce organe sunt 
suprasolicitate sau bolnave numai observând pielea tălpi. 


Pigmenţii secretă o substanță maronie numită melanină. Producţia de melanină creşte sau 
scade în funcție de necesitate şi reprezintă cea mai importantă protecție împotriva razelor solare 
ultraviolete, formând un fel de ecran peste celulele pielii. Din acest motiv oamenii cu o piele 
închisă nu sunt atât de sensibili la soare, dar ei pot să sufere de arsuri de piele provocate de 
razele solare la fel de bine ca persoanele cu pielea deschisă. 

Epiderma nu conţine vase sangvine, ea fiind hrănită prin intermediul dermei. Acest strat 
mediu reprezintă „parterul” pielii, este mai gros decât toate celelalte straturi şi conţine toate 
vasele sangvine şi limfatice care contribuie la hrănirea epidermei. Vasele limfatice au un rol 
important în dezintoxicarea organismului. Momentul ideal pentru un masaj limfatic este luna în 
descreştere. 

Epiderma conţine canalul firului de păr, însoțit de glande sebacee şi de muşchi de 
susținere. Glandele sudoripare şi majoritatea terminaţiilor nervoase traversează acest strat 
superior al pielii. 

Glandele sebacee păstrează pielea mătăsoasă prin secreția lor. Ele sunt întotdeauna 
însoţite de un fir de păr, astfel că în palme şi în tălpi nu avem aceste glande. În fiecare zi se 
formează unu până la două grame de sebum care se distribuie uniform pe suprafaţa pielii. 
Sebum-ul este o combinaţie de grăsime, apă, sare, albumină şi urină. Ca un mecanism de 
păstrare a umidității, sebum-ul formează o peliculă protectoare din apă şi grăsime. La căldură se 
întinde foarte repede, la frig mai încet. De aceea eczemele apar mai des iarna, în cazul acneei, 
producția de sebum este dereglată, glandele sebacee se înfundă şi se inflamează. Produsele de 
îngrijire a corpului nepotrivite accelerează acest proces, în timp ce produsele cu efect blând, fără 
alcool, care respectă funcţiile pielii şi care nu conţin substanţe odorizante sau pigmentate ajută 
în mod optim secreția normală de sebum. 

Epiderma şi derma sunt formate ca un puzzle tridimensional, ancorate una într-alta, astfel 
încât „suprafaţa de intersectare” este mare. Derma conţine şi un ţesut subcutanat de tip reţea, 
care oferă pielii fermitate, supleţe şi elasticitate. Această reţea de ţesuturi este ancorată de 
țesutul subcutanat, care la rândul său se sprijină pe straturile mai adânci şi în acest fel fixează şi 
pielea. Țesutul subcutanat al dermei asigură nu numai elasticitatea ei şi ancorare solidă, ci 
conţine totodată şi mecanismul de bază în vindecarea rănilor de orice fel. Aici se găsesc celulele 
care produc noi ţesuturi subcutanate şi care au activitatea cea mai intensă atunci când Luna este 
în descreştere. Aceste celule se află în număr mare ş în dermă, prin sânge, la reacţia de inflamare 
ajung la locul leziunii. Imediat încep producţia de fibre de ţesut care umplu cavitatea leziunii şi 
o includ. Urmează repararea nervilor şi a capilarelor într-un ritm mai lent; în final noi ţesuturi 
înlocuiesc o parte din țesutul vechi; în cazul unor leziuni mai severe rămân cicatrici. Mărimea 
cicatricii depinde şi de faza lunară la acel moment. Bineînţeles că nu ne putem alege momentul 
când avem un accident, dar ne putem alege momentul pentru o operaţie chirurgicală de 
corectare. Operați-vă când Luna este în descreştere, în acest caz nu rămân cicatrici aproape 
niciodată. 


Reţeaua de ţesuturi a dermei este răspunzătoare de felul în care arată pielea îmbătrânită. 
Prin procesul de îmbătrânire se pierde treptat umiditatea țesutului; volumul pielii se reduce în 
acest proces, ea devine mai subțire, mai uscată şi se formează ridurile. Țesutul subcutanat se 
îngroaşă cu vârsta, se comprimă din ce în ce mai puternic şi astfel pierde din elasticitate. Modul 
de alimentare (din lipsă de vitamina E!), bolile, leziunile şi stresul emoţional şi fizic pot să 
conducă la accelerarea acestui proces, indiferent de vârstă. Gradul de uscăciune şi rigiditatea 
țesutului subcutanat pot să dea informaţii despre vârsta „biologică” a unei persoane într-o mai 
mare măsură decât vârsta înregistrată în buletin. Printr-o îngrijire adecvată şi naturală se poate 
influenţa pozitiv acest proces, şi veți vedea cum anume. 

Subînvelişul este format dintr-un ţesut adipos care este divizat de fibre ale țesutului 
subcutanat în unităţi de grăsime. El conţine glande sudoripare şi vase sangvine. El are rol de 
termoizolare, de depozit pentru substanţe nutritive şi funcţionează ca strat protector împotriva 
acțiunilor mecanice. Prin procesul de îmbătrânire grăsimea din acest strat dispare, pielea îşi 
pierde din vigoare şi se formează ridurile. Grosimea acestui strat depinde de sex, vârstă, 
transformări hormonale, alimentație şi zona corpului. Se observă imediat cu ce v-aţi hrănit o 
viaţă întreagă şi ce strat de grăsime al corpului a fost supradimensionat. Un motiv des întâlnit 
pentru care oamenii supradimensionaţi nu vor să slăbească, la nivel conştient sau subconștient, 
este frica de a nu arăta cu zece ani mai bătrâni după aceea. Şi aşa se poate întâmpla, dacă nu se 
procedează corect.Utilizarea unui ulei de calitate cu efect de întărire a țesutului şi puţină 
gimnastică ar fi de ajuns pentru a evita pericolul. 

Noi avem glande sudoripare de două tipuri, Un tip de glande sunt distribuite uniform pe 
întreaga suprafaţă a corpului, în special pe mâini şi pe picioare. Ele se află în țesutul subcutanat 
sub formă de ghem şi corespund câte unui por din epidermă. Acest tip de glande sudoripare au 
funcție de reglare a temperaturii şi sunt activate prin sistemul nervos. 

Pentru mirosul specific de transpiraţie sunt responsabile cel deal doilea tip de glande 
sudoripare, care se găsesc în principal în zona genitală şi la subraţ. Pentru a avea acest miros 
neplăcut mai întâi secreția lor trebuie să intre în contact cu bacterii. Astfel că aerisirea hainelor 
are succes numai în cazul hunului sau a altor mirosuri din exterior. Hainele transpirate trebuie 
întotdeauna spălate, altfel încep să miroasă imediat ce le îmbrăcăm, prin încălzire. 


Cum am spus, de mare importanţă pentru îngrijirea corpului este funcţia pielii ca organ de 

simt, şi, înainte de orice, ca „mesager al dragostei”. 


Fără atingere, până la cele mai tandre mângâieri, pe care le poate simţi pielea, 
pentru a le transmite apoi întregului corp, nu poate fi vorba de o sănătate solidă. 


Şi nu ne referim numai la acel imperiu minunat, la acel elixir al vieţii care este 
sexualitatea trăită cu bucurie. Nu, atingerea este de la început importantă. 


Stările sufleteşti şi fizice au influenţă directă asupra corpului - din interior spre exterior. 
Stări sufleteşti de scurtă durată ne fac să pălim, să ne înroşim, să căpătăm pielea de găină, 
transpiraţie rece sau valuri de căldură. Stările de frică şi epuizarea ne provoacă cearcăne (la fel şi 
produsele lactate prelucrate) şi ne suprasolicită rinichii. O circulaţie sănătoasă ne colorează 
pielea în rozaliu şi o încălzeşte; un ficat obosit o face galbenă şi rece-umedă. O alimentaţie 
proastă poate să o facă prea uscată sau prea grasă. O stare de spirit apăsătoare poate să o facă 
prea sensibilă sau insensibilă. 


De ce oare uităm noi atât de des drumul în direcția opusă, din exterior spre interior? 
Starea şi ceea ce simte pielea au o influență puternică asupra organelor interne, asupra 
circulației, asupra stării de spirit şi a sentimentelor. 

Ce se întâmplă atunci când partenerul iubit vă masează picioarele, faţa? 

Mângâierea unei mâini linişteşte un animal înspăimântat sau un copil, un prosop albastru, 
răcoritor poate să aline durerea cea mai puternică de cap - lucruri pe care le cunoaştem noi toți. 
Această legătură strânsă între piele şi sistemul nervos central ne aminteşte că efectele prin 
intermediul acestui mijlocitor familiar, pielea, au bătaie lungă. Din toate direcțiile primim 
informaţii care să ne confirme acest lucru. Nu în ultimul rând, biblia menționează că medicii 
viitorului vor vindeca numai cu mâinile... 

x 

De fiecare dată când atingem ceva, atunci ne percepem pe noi înşine şi obiectul atins 
totodată. Astfel aflăm că suntem mai solizi decât apa, mai moi decât fierul, mai aspri decât 
bumbacul, mai calzi decât gheața, mai netezi decât coaja copacilor, mai puţin fini decât mătasea, 
mai umezi decât făina, şi lista poate continua. Prin urmare noi nu atingem niciodată un singur 
lucru, ci întotdeauna două: pe noi înşine şi obiectul atins. În acest mod învață omul să cunoască 
lumea. Cu ochii, urechile, nasul, limba şi pielea, prin simțul tactil atinge omul lumea şi învaţă să 
o cunoască - astfel se cunoaşte şi pe sine. 


Fără atingere nu există realitate. Fără piele nu există lume. 

Fără atingere nu există viaţă. Unii dintre cititorii noştri cunosc deja povestea. În perioada 
de după primul război mondial, un doctor tânăr lucra într-un cămin supraaglomerat în Europa. 
Într-o zi observă că într-o secție bebeluşii erau mai veseli, mai vioi, păreau mai bine hrăniţi şi se 
îmbolnăveau mult mai rar decât ceilalţi bebeluşi. 

Bazându-se pe ştiinţa sa medicală, doctorul a tras concluzia că cineva dă de mâncare 
copiilor în plus, din rezervele personale. 

După un timp constată însă care era adevăratul motiv al stării generale mai bune a 
copiilor. Nu era mâncarea, căci primeau alimente la fel ca toți ceilalți. Exista o singură diferență: 
spre deosebire de restul personalului, asistenta care îi avea pe aceşti bebeluşi în sarcină făcea 
„efortul suplimentar” să ia în braţe şi să mângâie drăgăstos fiecare bebeluş înainte de a-i da 
biberonul şi de a-l pune înapoi în pat. 

De la inimă către inimă, peste podul construit de piele. 


x 


Atingerile sunt pentru existența noastră la fel de importante ca alimentația, apa şi 
oxigenul. Nici un animal, nici un om nu se poate dezvolta şi nu poate deveni ceea ce este fără 
atingere, fără mângâiere sau mişcare. Fără atingere, sistemul nostru nervos s-ar prăbuşi ca o 
floare fără lumină. În mod straniu, s-a înrădăcinat convingerea că un om cu cât este mai bătrân, 
cu atât are mai puţin nevoie de atingere. În special dacă este de sex masculin. Ce eroare 
absolută! Nimic nu poate fi mai neadevărat, şi numai puţine alte convingeri false fac mai mult 
rău planetei noastre decât aceasta. Dacă fiecare om ar fi mângâiat şi ţinut în braţe numai o dată 
pe zi, din prima zi a vieţii până la vârsta de 100 de ani, şi după aceea - credeţi-ne: nu ar mai 
exista războaie! Războaiele se nasc nu din lăcomie, ci din lipsă de iubire şi de mângâiere. Orice 
formă de lăcomie pentru lucruri materiale nu este altceva decât o dorință ascunsă sau un rest al 
unei astfel de dorinţe de a fi iubit şi mângâiat. Este dorinţa de pace, care se aşterne atunci când 
ne ştim iubiţi într-adevăr. 

În continuare vom prezenta drumul către o îngrijire a corpului efectivă, senzuală şi 
înţeleaptă. 


2. Cele trei tipuri principale de piele 
şi îngrijirea adecvată pentru fiecare dintre ele 


Deosebit de important pentru o îngrijire a corpului cu efecte pozitive şi înţeleaptă este 
stabilirea tipului dvs. de piele. Nu trebuie să pierdeţi din vedere că tipul de piele se poate 
modifica în timp. 

Dacă nu vă cunoaşteţi tipul de piele, acest lucru vă va uşura alegerea metodelor de 
îngrijire corecte. Nu trebuie să cheltuiţi mulți bani pentru produse cosmetice nefolositoare care 
vă suprasolicită inutil pielea şi corpul. 

Dacă nu vă cunoaşteţi tipul de piele, atunci spălați-vă cu apă caldă, nu puneţi nici o cremă 
timp de două ore şi observați în ce măsură poate pielea dvs. să asigure necesarul de grăsime. 


Vom menţiona pe scurt cea mai mare greşeală care se poate face la îngrijirea fiecărui tip 
de piele: alcoolul. Orice produs cosmetic care conține alcool distruge funcțiile pielii, dacă îl 
folosim în mod regulat o perioadă mai lungă de timp. Cuvântul cheie este „regulat”. Dacă îl 
folosim o dată sau de două ori pe lună - de exemplu pentru calmarea durerilor reumatice - 
alcoolul nu este dăunător, ca ingredient în tincturi de plante. Alcoolul întrebuințat în fiecare zi, 
în aceeaşi zonă a corpului este însă dăunător. Capacitatea de regenerare a pielii este distrusă 
treptat prin uscarea permanentă cauzată de alcool. 


Un caz rar: pielea normală 


Să începem cu cazul cel mai rar: pielea „normală”. De ce este numită aşa, deşi apare la 
foarte puţini oameni şi prin urmare nu reprezintă „norma”, nu ştiu. Dar există şi, cine ştie, poate 
chiar dvs. sunteţi fericitul posesor al unei astfel de pieli. 

Pielea normală este delicată, cu pori fini şi cu o circulație sangvină bună. Stratul acid 
protector funcționează, iritații şi pete roşii apar rar, primele riduri apar târziu. 

Se poate observa, fără nici o excepţie de la regulă, că oamenii care ştiu ce alimente sunt 
bune pentru ei, care obişnuiesc să respecte un anumit program al meselor fără a exagera, au o 
piele normală. Ei îşi îngrijesc corpul în mod optim, şi nu folosesc produse cosmetice. 


Pielea uscată 

Pielea uscată se recunoaşte după senzația de mâncărime şi de întindere după spălat sau 
după duş. Mai ales pe picioare apar mici solzi, care se simt atunci când îmbrăcăm sau 
dezbrăcăm ceva. Nu străluceşte şi devine imediat aspră ca hârtia la soare, vânt, frig sau aer uscat 
iarna. Cine nu este obişnuit să-şi simtă pielea aşa crede că trebuie să dea cu cremă tot timpul. 
Pielea uscată este cel mai des întâlnit tip de piele în ţările occidentale, civilizate. 

Lăsând la o parte asanarea „din interior” - printr-o alimentaţie sănătoasă etc. - pielea 
uscată are nevoie în primul rând de umiditate şi grăsime. O ofertă importantă pentru pielea 
uscată: ulei sau lapte demachiant. Actorii folosesc ulei de bucătărie sau idei de bebeluşi pentru 
îndepărtarea fardurilor. Principiul de bază este simplu: apa nu dizolvă grăsimea, grăsimea 
dizolvă grăsimea. Unde trebuie frecat puternic cu săpun, uleiul rezolvă totul „ca de la sine”. 

În epoca produselor „24 de ore din 24” („cauciucuri pentru tot anul”) este la modă să 
folosim creme cu efect 24 de ore. Nu ar trebui să le folosiți, pentru că în special pentru pielea 
uscată există creme de noapte, produse naturiste extraordinare, care datorită conţinutului de 
grăsime sunt foarte bune pentru pielea uscată. Se înţelege de la sine că ar trebui să renunţăm la 
produsele industriei chimice, care nu oferă nici o şansă pielii să producă grăsime în cantități 
suficiente. 


Pielea uscată se îngrijeşte cel mai bine cu produse naturale care conţin grăsimi şi 
păstrează umiditatea pielii. 


O mare greşeală în cazul pielii uscate este folosirea produselor „care intră în piele şi îi dau 
umiditate” - fără grăsime, Pentru o perioadă scurtă de timp, pielea se simte bine, pe termen lung 
aceasta o afectează puternic. Rezistaţi acestei tentaţii! 


Peeling-ul (vezi pag. 273) nu trebuie aplicat niciodată în cazul pielii uscate. Stratul 
protector natural care este subțire va deveni şi mai subțire sau va fi distrus în întregime, iar 
pielea se va usca şi mai tare. 

În unele cazuri pielea reacţionează la astfel de iritaţii prin eczeme. De ce totuşi se 
recomandă peeling-ul, nu poate înţelege nimeni care gândeşte complex şi logic. 


Pielea grasă 

Cum se condiționează pielea grasă ca să producă mai multă grăsime şi să se intensifice 
procesul? Mai precis, se îndepărtează surplusul de grăsime cu loţiuni care au un conţinut ridicat 
de alcool, loţiuni care sunt mult lăudate şi recomandate în special tinerilor în perioada pubertății. 
Aceste produse pun piatra de temelie a problemelor de piele de care suferă adulţii, care nu se 
mai descurcă fără produsele cosmetice industriale. Pielea a devenit „dependentă”. Pielea grasă 
favorizează apariţia acneei şi a comedoanelor („punctele negre”), are un aspect uleios, 
străluceşte şi este pală datorită proastei circulații, în cele mai multe cazuri. Regăsim această 
problemă nu numai la băieții şi fetele în perioada pubertăţii, ci şi la un număr relativ mic de 
adulți. Tenul gras ar trebui curăţat dimineaţa şi seara. De cele mai multe ori nu este bine, deşi se 
recomandă adesea. Cercetarea cauzelor unui ten gras ar trebui să se orienteze spre anumite 
medicamente. Este mai bine să curățim tenul „cu cap”, decât să-i distrugem stratul protector de 
grăsime cu produse radicale şi apoi să reconstruim acest strat cu alte cosmetice sintetice. 
Aceasta este calea directă spre sclavia tenului, către dependența acestuia de produse externe lui. 
Pentru tenul foarte gras din când în când este bun peeling-ul. Acesta împiedică astuparea porilor 
şi apariția comedoanelor şi a acneei. Dar ar trebui aplicat mai rar. Oricum, recomandările 
producătorilor de folosire a peeling-ului „de două până la trei ori pe săptămână” sunt exagerări 
neruşinate care mai mult dăunează decât ajută. Peeling-ul îndepărtează stratul cornos al tenului 
şi îl curăță. El se aplică cel mai bine seara, după curăţarea tenului. Dacă întrebuințaţi produsele 
noastre, nu mai este nevoie de peeling. Laptele demachiant şi loţiunea tonică sunt suficiente. Un 
mic pont: un masaj cu peria înainte de duş îndepărtează natural stratul cornos, face pielea mai 
rezistentă şi mai lucioasă. 

În cazul tenului gras se pot face deosebit de multe greşeli. Evitarea lor poate conduce la 
rezolvarea definitivă a problemelor. 

Produse demachiante cu un conţinui mare de de alcool sunt, după cum am spus, foarte 
dăunătoare pe termen lung, la fel şi curăţarea prea des, care poate stimula puternic producția de 
grăsime. 

Mecanismul de producere a grăsimii se aseamănă cu cel de producere al laptelui, atunci 
când bebeluşul primeşte prea puţin: se ia copilul de la sân, se scoate laptele rămas, şi imediat 
creşte producția de lapte. 

În mod clar, produsele cosmetice grase nu-şi au locul aici. Probabil că pot avea o 
contribuţie majoră la rezolvarea problemelor tenului gras, dacă puneţi sub microscop modul de 
alimentaţie şi treceţi la o alimentaţie naturală. Dereglările de metabolism, alimentaţia greşită şi 
lipsa de vitamine sunt cauzele principate ale apariției tenului gras. 

Toate hainele voastre au prea multe fibre sintetice? Asta poate duce la probleme de acest 
fel, pentru că schimbul de oxigen în straturile superioare ale pielii este împiedicat şi se 
intensifică transpiraţia. 


Momentul potrivit: curăţarea şi peeling-ul la tenul gras sunt cele mai potrivite în 
zilele semnelor de pământ: în semnul Taurului, al Fecioarei şi al Capricornului. Tenul 


acneic poate profita de îngrijire la maxim în zilele semnelor de apă: în semnul Racului, al 
Scorpionului şi al Peştilor. 


Lipsa de umiditate în straturile de suprafaţă ale tenului, în stratul cornos, nu este legată de 
vârstă. Tenul uscat, cu tendință spre riduri nu reprezintă ceva implacabil. Dar prea puţine 
exemple se plimbă pe străzile lumii noastre. lar faptul că aceşti oameni sunt doar „norocoşi” şi 
cu o zestre genetică bună nu este o scuză bună. 

Pentru pierderea umidității tenului sunt vinovate condiţiile nefavorabile, pe care le putem 
influenţa: prea mult soare, frig, instalații de climatizare, aer condiționat prea uscat, alimentaţie 
greşită, medicamente. Celulele aparent moarte din stratul cornos al epidermei trebuie să conțină 
13 până la 15% umiditate. Astăzi avem produse cosmetice naturale care ajută pielea să menţină 
acest procent. lar cosmetica noastră energetică se numără printre ele. 


3. Metoda de îngrijire nr. 1 
- forţa apei — 


Apa este un lichid foarte special, după cum am văzut deja în capitolul despre informațiile 
vii. ŞI, desigur, apa este vioara întâi în îngrijirea corpului. Nu este nevoie să scriem un capitol 
separat despre aceasta. Apa are proprietăţi de care se vorbeşte însă rar. Noi dorim să explicăm 
mai pe larg acea proprietate a apei pe care o numim „capacitate de descărcare de radiaţii”. 
Această proprietate îi conferă o importanță mult mai mare: apa nu este numai un mijloc de 
spălare a corpului de praf, bacterii, transpiraţie, ci îndepărtează radiațiile şi ne descarcă de ele. 

Amintiţi-vă de capitolul despre informaţia vie. Într-un anumit sens informaţia care ne este 
transmisă de o ființă vie sau de un obiect (alimente, medicamente, plante medicinale etc.) poate 
fi considerată o formă de radiaţii. Astfel putem să adunăm şi să depozităm atât informaţii vii cât 
şi informaţii distructive. 

Reflectați un moment la aceasta: de ce cântă oamenii în baie sau în duş? Chiar şi atunci 
când nu se numără printre gălăgioşii satului. De ce? Poate pentru că acolo nu îi aude nimeni? 
Nu. Doar se ştie că apa se numără printre cei mai buni conducători de zgomote. Toată casa 
răsună atunci când cineva cântă în baie. 

Cum vă simțiţi, atunci când vă treziți dimineaţa şi vă faceți timp să savuraţi duşul fără 
nici o grabă, să vă spălaţi părul, să vă spălaţi pe dinţi, să vă radeţi, eventual să vă fardaţi şi astfel 
să faceţi ceva bun pentru corpul dumneavoastră? Cum vă simţiţi apoi în maşină, în autobuz, la 
muncă în primele ore? 

Şi cum vă simțiți când nu faceți asta? 

Cum este noaptea, cum dormiţi, când nu aţi făcut un duş înainte de culcare, nu v-aţi 
demachiat, v-aţi băgat în pat fără să vă spălați pe dinți şi să vă curăţaţi nasul? Cum vă treziți 
dimineaţa următoare (nu contestăm, desigur, că există şi excepţii)? De ce fac zece copii de trei 
ori mai mult zgomot într-un bazin decât într-un parc? 


Atunci când atingem apa, avem de-a face cu cel mai puternic purtător de informaţii şi 
transmițător de informaţii de pe pământ. Putem să-i încredințăm apei toate grijile, greutățile, tot 
trecutul apăsător şi ea le va duce departe. Putem să rugăm apa să ne întărească şi să ne dea 
putere pentru sarcinile noastre viitoare, şi ea ne va face acest serviciu. Apa poate să aducă 
informaţie vie şi să îndepărteze informaţia distructivă. 

Această putere a apei este distribuită diferit. Există izvoare şi cursuri de apă care trebuie 
considerate curate, din punct de vedere fizic, considerate apă potabilă, pentru a fi folosite de 
oameni. Unele izvoare sunt însă atât de încărcate de informaţie vie încât nici o murdărie nu 
poate bloca proprietăţile lor vindecătoare şi eliberatoare. Multe ape, unele izvoare vindecătoare, 
făcătoare de minuni, şi fluviul Gange din India au această proprietate. În Gange, deşi este foarte 
murdar, oamenii pot face baie şi se pot curăța trupeşte şi sufleteşte. Apa moartă nu poate să vă 
descarce de ceva - şi există şi o astfel de apă. 

Apa eliberează. Printre altele şi de „radiaţii”, cu care ne încărcăm şi de care ne descărcăm 
în fiecare zi. Nu am găsit noţiuni mai potrivite decât „radiaţii” şi „încărcare”. Acestea sunt totuşi 
cele mai exacte noţiuni, cu care să explicăm realitatea. În limbajul de zi cu zi întâlnim des 
expresia „mă simt încărcat”. 

În timp, intuiţia şi experienţa vă vor ajuta să înţelegeți ce rol important joacă gândurile 
noastre în încărcarea cu radiaţii - indiferent de direcția din care vin aceste gânduri. De exemplu, 
copiii sensibili care îşi rod unghiile încearcă să transmită încărcătura şi radiația mâinilor lor - ca 
urmare a conflictelor interioare, care nu găsesc nici o supapă - către dinţi. În multe cazuri, dacă 
lăsăm să curgă apă rece pe mâini, va fi de ajutor. Când suntem „încărcaţi” - dacă nutrim gânduri 
a căror realizare ar provoca conflicte mai mari - justificate sau nu - un duş ne-ar fi de mare 
ajutor. 


Stratul cornos este o substanţă vie, care poate să păstreze totul, murdăria, praful - şi mai 
ales: radiaţiile. Părul lung se poate încărca foarte puternic în cursul unei zile, mai ales dacă 
folosim substanţe chimice, sintetice sub formă de geluri, spume fixative şi altele. Nu aţi dorit 
niciodată să va tundeţi părul foarte scurt? De multe ori aveţi această dorință puternică, dar care 
dispare ca prin minune după ce ne spălăm pe cap - ciudat, nu? Dacă aveţi adesea dureri de cap şi 
migrene, încercaţi o frizură scurtă, renunţaţi la toate produsele de îngrijire a părului care rămân 
în păr şi clătiți-vă capul cu apă rece, seara şi dimineaţa. 


Ultima picătură, care face să se prăbuşească un stăvilar puternic, este un lucru mic, 
aproape invizibil. Ultimul impuls care provoacă izbucnirea unei boli grele poate fi de asemenea 
un lucru mic, aproape invizibil. De exemplu, încărcarea continuă a unei bărbi, care nu este 
spălată intensiv în fiecare zi. Cei care poartă barbă ar trebui să nu facă economie de apă şi să-şi 
spele barba cât mai des. 


Cine trebuie să dea mâna des, se încarcă în scurt timp şi trebuie să se spele mai des pe 
mâini. Faptul că frizerii au adesea eczeme pe mâini nu se datorează numai faptului că folosesc 
produse chimice, ci şi faptului că preiau cu mâinile încărcăturile clienţilor. 

Unele obiecte, plastic, metal, lemn şi chiar alimente pot să fie iradiate 
puternic - cu cât sunt mai ieftine, cu atât acest lucru este mai posibil. 
Încărcătura pe care o transmit oamenilor care vin în contact cu ele poate fi 
eliminată de apă. Acesta este motivul pentru care nu trebuie să depozităm 
jucării sub patul copilului. Adesea acestea sunt cauza somnului sau 
neliniștit. 

Apa curgătoare este de mare ajutor spre a ne elibera de sarcini 
invizibile, pe care le preluăm zilnic. Apa curgătoare poate să neutralizeze şi 
o parte din radiațiile acumulate în „locuri rele” - de la radiațiile pământului. 
(Acestui aspect deosebit de important pentru sănătatea noastră i-am dedicat 
un capitol separat în cartea noastră Puterea Lunii.) 

Radiațiile pământului sunt invizibile şi nu pot fi măsurate prin 
metode obişnuite. Prezenţa şi acţiunea lor pot fi constatate astăzi ca şi în 
trecut, numai cu o experienţă îndelungată. În natură, în oraşele şi satele noastre, în orice casă, în 
orice locuinţă, peste tot există locuri bune şi locuri rele pentru oameni, indiferent de aşezarea 
locului respectiv: câmp, copac, zid, masă, scaun, pat, toaletă, bucătărie sau covor. 

Staţionările prelungite în locuri rele au aproape întotdeauna un efect negativ asupra 
oamenilor, mergând până la afectarea sănătății, îmbolnăvire. Aceste locuri ne slăbesc corpul, 
capacitatea noastră de vindecare, forțele imunitare. 

Există însă metode de recunoaştere şi de evitare a acestor locuri. În cazul tulburărilor 
fizice şi a bolilor, trebuie să luăm în considerație că poate dormim sau lucrăm într-un „loc rău”. 
Mulţi părinți au observat: unii copii se răsucesc şi se învârtesc în pat, plâng mult, îi găsesc 
ghemuiţi într-un colţ al patului, dimineaţa. Bebeluşii, dar şi copiii de şcoală nu rezistă, de multe 
ori, în patul lor, cad din pat şi dorm pe jos sau se strecoară în patul fraților ori al părinților, fără a 
exista o cauză sufletească evidentă. Copiii de şcoală, care se mută într-o altă clasă, devin mai 
buni sau devin adormiti, lipsiţi de vlagă şi nu mai dau randamentul de dinainte, aparent fără 
motiv. În toate aceste cazuri ar trebui să ne gândim imediat că poate dorm sau stau într-un loc 
rău, înainte de a lua alte măsuri. 

Aveţi motive să presupuneţi că munciți sau dormiti într-un loc rău dacă observați la voi 
sau la copii următoarele simptome: somn neliniștit, care nu vă odihneşte, trezire cu greu 
dimineaţa, slăbirea puterii de concentrare, oboseală cronică, senzații de apăsare în zona capului 
sau a inimii, dureri de cap sau de coloană dese, depresii. 

Suplimentar, metoda nuielei (aşa numita „jujea”) este încă cea mai bună metodă ca să 
deosebim un loc bun de unul rău. O schimbare a locului - mutarea într-un loc bun - nu ne 
eliberează însă imediat de doza mare de radiaţii - acumulată în unele cazuri, timp de ani de zile. 
Și aici poate să ajute enorm apa, de exemplu, prin spălarea deasă a mâinilor cu apă rece, fără 
săpun, până la cot. 


Multe radiații se acumulează în umeri, braţe şi mâini (de multe ori, aceasta se poate 
recunoaşte după venele umflate pe mâini). De fiecare dată când intuiţia voastră vă semnalizează 
o senzaţie neplăcută în acea zonă, cum ar fi mâncărimea, arsurile sau senzaţie de apăsare, faceți 
ceva bun pentru voi: lăsaţi apa rece să curgă peste mâini, până când senzaţia dispare. Mai ales 
pentru copii este important ca înainte de culcare să se spele pe mâini şi pe braţe până la cot. 
Atunci, somnul neliniştit şi coşmarele nu mai apar aşa des, pentru că dispare o parte a 
încărcături. 


Cei mai mulţi dintre noi recomandă duşul ca metodă de relaxare şi revigorare, pentru că 
se numără printre metodele cele mai eficiente de descărcare de radiaţii! Acest efect nu este atât 
de puternic atunci când facem baie în apă stătătoare. Aceasta este motivul pentru care băile sunt 
resimţite adesea ca fiind obositoare, indiferent de temperatura apei. 


Lâncezim „în propriul suc de radiaţii”. De aceea, nu uitaţi niciodată: după baie în cadă, 
duş cu scurgerea liberă. 

Faceţi duş fără săpun,ori de câte ori simţiţi nevoia, mai ales când vă simțiți corpul 
încărcat, greu şi presimţiți că durerea de cap nu este departe - dacă aşa vă vine, de trei ori pe zi. 
Dacă nu vă simțiţi în largul vostru în apă rece, atunci ar trebui să lăsaţi să curgă câteva picături 
de apă rece, măcar la sfârşit. Cine merge des să înoate, face tot ce este posibil să se mențină 
descărcat de radiații. 

Copiii se încarcă mai repede decât adulţii, dar se descarcă inconştient atunci când se joacă 
în aer liber, cu bucurie. Atunci când copiii, datorită vremii rele, trebuie să rămână în casă mai 
multă vreme şi sunt nervoşi şi prost dispuşi, puneţi un lighean cu apă în cameră şi băgați 
jucăriile în el. Evitaţi totuşi o răcire prea puternică a mâinilor. Uneori recurgem la următoarea 
metodă: copiii, unul după altul, se joacă cu vaporaşe şi bărcuţe în chiuveta de bucătărie. Acest 
lucru îi linişteşte şi îi face mai mulţumiţi văzând cu ochii. 

Munca în aer liber, plimbările sub cerul liber, cu gânduri bune (mai ales în apropierea 
copacilor) se numără printre cele mai eficiente metode de descărcare de radiaţii. Vecinătatea 
unor pârâiaşe sau râuri ajută, de asemenea. Este un lucru minunat să stăm pe malul unei ape 
curgătoare sau chiar să înnoptăm acolo, aşezaţi perpendicular pe direcția de curgere a apei. 

În principiu, fiecare om se descarcă de radiaţii în felul său: alegeţi metodele cu care vă 
simtiti cel mai bine, urmaţi-vă intuiţia. Unii oameni se descarcă la călcat, alții când conduc 
maşina, alții rămânând treji până noaptea târziu sau la citit, sau înotând, în drumeţii, urcând pe 
munți. Dar, în mod sigur, apa este una dintre cele mai bune metode de a ne descărca de radiaţii. 
Apa este elixirul vieţii - în multe privinţe. Noi sperăm cu toții că în viitor ne vom comporta mai 
frumos cu ea. 


4. O călătorie prin corp şi prin zodiac 


Acordă-ţi 30 de minate pe zi ție şi corpului tău - aceasta este baza pentru frumuseţe până 
la vârste înaintate. Nu pentru că astfel vă „conservaţi” şi la 70 de ani veţi arăta ca Miss World 
sau Mister Univers. Cred că v-aţi săturat de astfel de promisiuni. Nu, pentru că a-ţi acorda ceva 
timp tie însuţi iți conferă o anumită strălucire. Aceasta înseamnă că te încarci cu informaţie vie. 
Înseamnă că te iubeşti. Şi aceasta îţi conferă cea mai veselă strălucire, înseamnă că devii un 
izvor al tinereții pentru cei din jurul tău. 

Gândiţi-vă şi aduceți imagini cu ochii minții: Ce impresie vă fac oamenii care sunt tot 
timpul îngrijiţi, fără să se ascundă sub straturi de fard? Faptul că sunt îngrijiţi pare natural, nu 
„cosmetizat”? 

Cine începe ziua bine şi se bucură de îngrijirea pe care o acordă corpului îşi creează astfel 
un start bun pentru o zi bună. 


„ Cum este începutul, tot aşa şi sfârşitul” 
Proverb străvechi 


Ce bună este o toaletă de dimineaţă temeinică! Cât de des neglijăm acest lucru! Nu numai 
că eliberăm corpul de visele nopţii, curățăm şi descărcăm de radiații pielea, ci revigorăm şi 
circulația, şi prin aceasta optimismul şi spiritul nostru întreprinzător. Ritualurile au un sens şi 
sunt bune, acolo unde se respectă. Dar un ritual de dimineaţă prea rigid nu este bun. Vă 
recomandăm să acordaţi o atenţie sporită acelor zone ale corpului patronate de semnele prin care 
trece luna în călătoria ei prin semnele zodiacului (vezi Tabelul 1, pag. 38): în Berbec, de 
exemplu, îngrijiți-vă mai ales faţa, sau „ca excepţie” tratați-vă părul cu un ulei de păr bun 
înainte de a-l spăla sau prelungiţi programul de gimnastică pentru ochi. În Săgetător masaţi-vă 
bine şoldurile, în Peşti picioarele. Unii oameni, care au crescut obişnuiţi cu ritmurile Lunii, 
obişnuiau să maseze zonele dureroase cu rachiu de fructe în momentul când Luna tranzită 
semnul zodiacal care patronează respectiva zonă a corpului. 

Nu încremeniţi în ritualul vostru, ci acordaţi-vă treizeci de minute zilnic. Încremenirea, 
împietrirea omoară aproape orice relaţie, toate lucrurile pozitive trebuie să evolueze. Să fie în 
mişcare. Să se transforme. Vă întrebaţi, de unde timp? Dacă pentru voi sănătatea şi bucuria de 
viaţă nu valorează treizeci de minute zilnic, atunci boala şi proasta dispoziţie sunt la mai mare 
preţ. 

Menţionarea culorilor semnelor zodiacale în capitolul despre o alimentaţie sănătoasă v-a 
făcut să înţelegeţi de ce terapia culorilor se numără printre metodele de vindecare a multor 
terapeuți naturişti. Nenumărate puncte şi zone de pe suprafața corpului sunt porți ale unor 
circuite energetice şi organe interne. Stimularea lor - prin masaj, apăsare, ace, curent electric sau 
radiații ale anumitor culori, are un efect benefic asupra organului respectiv. 

Terapia culorilor prin baticuri colorate care sunt puse sau purtate, cu radiaţii luminoase, 
proiectate prin folii colorate sau lămpi colorate ajută la ameliorarea bolilor şi a durerilor de orice 
fel. Se aplică cu succes la durerile de oase şi de articulaţii, la accelerarea vindecării fracturilor, 
la boli ale cartilagiilor, la terapia postoperatorie a rănilor, în transplanturi, la arsurile picioarelor 


(acestea se tratează numai atunci când Luna este în scădere!). În toate bolile de piele (de la 
herpes la eczeme, la reacţii alergice) poate să amelioreze sau să vindece. 

Noi intenționam să tratăm anumite aspecte ale ştiinţei străvechi despre puterile 
vindecătoare ale culorilor în catalogul nostru. Uraţi-ne noroc spre a găsi un partener potrivit 
pentru fabricarea materialelor necesare, pentru că nu este de ajuns să vopseşti orice stofă la 
întâmplare. Anumite metode de prelucrare trebuie respectate cu exactitate. 


Berbec 

Zilele berbecului influenţează regiunea capului până la maxilarul superior, cu ochi, urechi 
şi nas. Printre ciudăţeniile acestor zile se numără şi faptul că, deşi părul se află în zona 
berbecului, zilele cele mai bune de îngrijire sunt cele ale Fecioarei şi ale Leului. Un posibil 
motiv este faptul că părul şi creşterea lui sunt în strânsă legătură cu producția de hormoni 
masculini, sau că sunt influențați puternic de ceea ce se întâmplă în tot corpul. Producţia de 
hormoni masculini în corp este „subordonată” energiei Leului în zodiac. Dar, astfel de 
„excepţii” reprezintă sarea în bucatele fenomenelor naturale. Ele nu fac decât să întărească ideea 
că observarea personală a fenomenelor are prioritate faţă de reţetele „de-a gata”. 

Avem ceva experiență în ce priveşte tăiatul părului în zilele Berbecului, dar nu este foarte 
bună: Dacă în această perioadă avem Luna în scădere, poate duce la chelire în anumite locuri. 
Acest lucru este valabil şi pentru zilele Taurului. De asemenea, rasul în zilele Berbecului poate 
duce la apariția unor zone fără păr pe faţă. 

Bineînţeles că există nişte reguli de bază la fiecare semn zodiacal. Pentru Berbec sunt 
următoarele: 

Ceea ce faceți pentru zona capului, a ochilor şi a nasului în cele 2-3 zile ale Berbecului 
are un efect benefic şi vindecător dublu. Cu excepţia intervențiilor chirurgicale în acea zonă. 


Tot ce afectează puternic zona capului, a ochilor şi a nasului în zilele Berbecului, are un 
efect mai negativ în aceste zile. De exemplu, graba poate duce la dureri de cap şi migrene în 
zilele Berbecului. 


Peeling-ul 

„Peeling” este un cuvânt care vine din engleză şi înseamnă „a decoji”, „a descuama”. În 
cosmetică acest cuvânt denumeşte o excepţie; îndepărtarea celulelor moarte de pe piele nu este 
lăsată în sarcina ciclului natural, ci este realizată prin intervenție. 

De multe ori, pielea se simte foarte fină, moale şi mătăsoasă şi efectul durează mai multă 
vreme. Uneori însă, pielea se poate irita, înroşindu-se puternic, şi în scurtă vreme se simte din 
nou aspră şi dă senzaţie de mâncărime. În special în cazul peeling-ului trebuie să luăm aminte la 
momentul potrivit. Corpul este pregătit să elimine tot ceea ce este excedentar, toxic, etc., mai 
ales la luna în scădere. Deci pielea este pregătită să elimine stratul excedentar de celule moarte 
atunci când Luna este în scădere. Pielea trebuie însă ajutată puțin. Atunci ea rămâne mai multă 
vreme mătăsoasă şi întinsă. De asemenea, atunci când Luna este în scădere nu prea există 


pericolul unei inflamații sau iritaţii a pielii. Se presupune, bineînţeles, că folosiți numai produse 
naturale. Toate cosmeticele valoroase din punct de vedere energetic sunt recomandate pentru 
acest tratament. Regulile de bază pentru peeling simt următoarele: 

- bine: la Lună în descreştere, dar nu în zilele Peştilor sau ale Racului 

- prost: la Lună în creştere şi în zilele Racului şi ale Peştilor la Lună în descreştere 

- foarte prost: la Lună în creştere, în zilele Racului şi ale Peştilor 

- şi niciodată mai mult de o dată pe lună! 


Se înţelege de la sine că nu trebuie să folosiți produse care s-au dovedit „potrivite pentru 
oameni” prin teste pe animate. Noi credem că astfel de produse nu mai au nici o şansă în ziua de 
azi, dacă li se explică clienţilor brutalitatea acestor teste. Prin aceasta şi vouă vă revine 
responsabilitatea, pe care o avem noi toţi, de a folosi cosmetice care nu au fost testate pe 
animale, produse din substanţe naturale fără procese chimice dăunătoare. Dar trebuie să ştim că 
nu putem renunța la chimie în totalitate, deşi aşa vi s-a promis. 

Trebuie să declarăm sus şi tare: nu există absolut nici un motiv care să justifice testarea 
pe animale în procesul de producție al cosmeticelor. Noi toţi ar trebui să ne ruşinăm, noi cei care 
susţinem indirect testele, nu numai suporterii acestei metode.Voi, în calitate de cumpărători, 
aveţi o mare influență asupra acestor decizii. Țineţi minte că banii voştri fac posibile testele pe 
animale şi adăugarea de conservanţi în cosmetice. Şi aveţi curajul să întrebaţi în magazin. Aşa 
veți face mult mai mult decât dacă aţi demonstra zile în şir pe stradă împotriva chimiei şi a 
testelor pe animale. 


Ce se face în cazul acneei? 

De acnee suferă cel mai adesea copiii şi tinerii la pubertate, de multe ori pentru că nu se 
simt acceptaţi. Dacă tratăm acneea numai la exterior, nu ajungem la rădăcina răului. O cură de 
dezintoxicare a sângelui, cu ceai de urzici de exemplu, este de mare importanţă pentru efectul pe 
termen lung al tratamentului pielii. Pentru spălarea feţei sunt bune frunzele de nuc sau rădăcinile 
de gurile ului. Lăsaţi-le în apa rece timp de 12 ore. Apoi strecurați şi încălziți apa; puteți însă să 
o folosiţi şi rece la spălarea pe față. Este bine să facem tratamentul când Luna este în 
descreştere. Şi nu folosiți în nici un caz produse care conţin alcool! 


Ce este bine pentru ochi 

Gimnastica ochiului şi exerciţiile de vedere, pe care le puteți afla dintr-o mulțime de cărți, 
ajută într-o oarecare măsură la prevenirea afecțiunilor ochilor, şi la ameliorarea stării lor, chiar şi 
atunci când purtați ochelari. Ochelarii nu fac de multe ori decât să cimenteze o slăbiciune a 
vederii, care ar fi putut fi vindecată cu exerciții şi cu abilitatea de a privi realitatea în faţă. 

Fiecare om are experienţa aceasta; uneori privirea este mai tulbure. Printre motivele 
principale pentru slăbirea vederii se numără faptul că ţările libere în care trăim în prezent, nu 
sunt, de fapt, atât de libere. Cine vede adevărul, îl rosteşte şi acționează în acest sens, continuă 
să fie persecutat şi în ziua de azi. Cine vede bine poate fi etichetat drept trădător. 


lată cum funcţionează aceasta: cu cât cineva vede şi simte mai bine realitatea, şi nu 
îndrăzneşte să spună sus şi tare, cu atât este un candidat mai potrivit pentru ochelari. Puterea 
vederii scade, dacă suferim din cauza a ceea ce vedem, sau dacă preferăm să întoarcem capul, să 
nu mai privim într-acolo. Trageti propriile voastre concluzii. 

Un mijloc vechi şi bun pentru tratarea ochilor obosiţi şi suprasolicitaţi este ungerea 
pleoapelor închise cu propria salivă, dimineaţa înainte de micul-dejun. Dacă mestecăm două 
bobite de piper, dimineaţa, înainte de micul dejun, umflaturile de sub ochi (cearcănele) dispar 
repede. 


Operatii estetice - corecţia feţei 

Hipocrate, celebrul medic grec (460 - 370 î. Ch ) a scris în jurnalul său: „Nu atingeți cu 
fier acea parte a corpului care este guvernată de semnul zodiacal prin care trece Luna la acel 
moment.” Traducerea suna cam aşa: Nici o operaţie chirurgicală în zona corpului guvernată de 
semnul zodiacal tranzitat în acel moment de Lună. 

De exemplu: nu faceţi operații de inimă când Luna este în Leu, nici operație la încheietura 
şoldului când Luna este în Balanţă, nici operaţii la genunchi în (Capricorn - nici operaţii estetice 
faciale, când Luna este în Berbec. 

Regula este că tot ceea ce se face pentru binele acelei zone a corpului sau a organelor care 
sunt guvernate de un anumit semn, care este tranzitat atunci de Lună, are un efect benefic dublu, 
are o putere de prevenire sau de vindecare de două ori mai mare - cu excepția intervențiilor 
chirurgicale în zonele respective. Operaţiile se fac pentru binele corpului, dar corpul le resimte 
ca fiind intervenţii străine şi artificiale. În momentul operaţiei şi în perioada imediat următoare 
aceste intervenţii afectează puternic acea zonă a corpului. Regula pentru astfel de intervenții 
este: 

Dacă avem posibilitatea de alegere, trebuie să ne operăm la Lună în descreştere. 
Perioada de creştere a Lunii este defavorabilă: cu cât mai aproape de Luna plină, cu atât 
mai negativă. Ziua cu Luna plină are efectele cele mai negative. 

Intervenţiile chirurgicale în zonele corpului guvernate de semnele zodiacale, care 
tocmai sunt tranzitate de Lună, afectează şi slăbesc zona respectivă, şi sunt mai 
dăunătoare decât în alte zile. Acest efect rămâne valabil, chiar dacă Luna este în scădere. 


De ce este de fapt important să acordăm atâta atenție momentului în care facem o 
operație? Fiecare chirurg a acumulat experiență prin practică: complicațiile şi infecțiile 
postoperatorii sunt mult mai dese când Luna este în creştere, procesul de vindecare necesită o 
perioadă mai lungă de timp. La Lună plină apar cel mai adesea infecţii sau hemoragii puternice, 
greu de oprit. La Luna în creştere rămân cicatrici mai mari, mai urâte. Din acest motiv este 
interesantă informaţia pentru operaţiile estetice: după accidente grave sunt adesea necesare mai 
multe operaţii pentru reconstituirea aspectului pielii. Mai ales tinerii sunt disperaţi când, după 
nenumărate intervenţii dureroase, nu s-a ajuns la un rezultat satisfăcător sau situația este chiar 
mai proastă. Într-o lume în care aparențele contează atât de mult, cicatricile pot distruge o viaţă. 


de aceea ne este de mare folos să luăm în considerație momentul potrivit. Cicatricile nu 
reprezintă un dezavantaj numai sub aspectul estetic: ele acționează ca zone de dereglaj şi 
afectează organismul, mai ales atunci când traversează canale energetice principale pe mâini sau 
pe picioare. Mulţi vindecători au puterea să îndepărteze astfel de blocaje, de exemplu prin 
acupunctura, dar ar fi de mare ajutor să prevenim formarea unor cicatrici adânci prin alegerea 
momentului corect. 

Vă întrebaţi ce ar spune medicul nostru dacă aţi stabili data operației „după Lună”? Puțin 
curaj; există astăzi un număr mare de medici care nu mai protestează atunci când pacienţii 
stabilesc ei înşişi data operaţiei. Din contră: astăzi, cu siguranță că în spațiul vorbitorilor de 
limbă germană nu există medici care să nu cunoască cărțile noastre, iar unii dintre ei chiar 
lucrează cu ele. 


Taur 

Prin intrarea Lunii în semnul zodiacal ai Taurului sunt influențate puternic zona 
maxilarului şi a gâtului. În această zonă sunt dinţii, maxilarul, urechile, laringele şi organele 
vorbirii, gâtul, ceafa, şi nu în ultimul rând glanda tiroidă. 

O vizită într-un salon de cosmetică ar dovedi că a meritat să o faceţi în zilele Taurului. 
Numai dacă Luna este în creștere în Taur (între noiembrie şi mai), cosmeticiana nu ar trebui să 
apese prea tare, să nu acţioneze brutal, adânc. Toate metodele de îngrijire şi tratament în zona 
gâtului şi a decolteului sunt foarte benefice în Taur. 

Regula de bază sună aşa: 

Tot ceea ce faceți pentru maxilar, zona gâtului, pentru dinţi, laringe şi urechi are un efect 
benefic de vindecare sau preventiv dublu în zilele Taurului, cu excepția operațiilor chirurgicale 
în aceste zone ale corpului. 

Tot ceea ce afectează regiunea gâtului în zilele Taurului, are un efect negativ mai mare 
decât în alte zile - ca de exemplu suprasolicitarea coardelor vocale sau răceala. 


Puterea salviei în zilele Taurului 

Este un obicei minunat să mestecaţi o frunză proaspătă de salvie în fiecare zi, în Taur 
(adică 2-3 zile pe lună). În timpul sarcinii ar trebui să renunţaţi la salvie, ca şi în timpul 
alăptatului, pentru că salvia opreşte producerea laptelui. La încetarea alăptatului este însă bine să 
o folosiți. Păstrează gura şi stomacul sănătos şi puternic şi întăreşte sistemul imunitar într-un 
mod foarte special. Dacă se poate, mestecaţi în linişte o frunză de salvie, deşi aveţi nevoie de 
timp să vă obişnuiţi cu mirosul şi gustul ei. 


Îngrijirea şi menţinerea dinţilor 

Alimente nevii, îngrijire deficitară, organe afectate, care afectează la rândul lor dinţii prin 
canalele energetice şi prin zone reflexe - căderea dinților avansează alături de celelalte boli ale 
civilizației. ŞI în cazul dinților este valabil ceea ce am spus pentru piele: am câştiga mult teren în 
prevenirea bolilor de dinţi şi în îngrijirea dinţilor dacă am respecta o alimentație naturală, bogată 


în vitamine şi minerale - dacă am avea o alimentaţie de calitate dinţii noştri nu ar fi nici pe 
departe atât de afectați pe cât sunt în zilele noastre. 

Vestea bună este că şi în cazul dinților ne este de mare folos să cunoaştem ritmurile Lunii. 
Vestea mai puțin bună este că fără disciplină în îngrijirea dinților, nici Luna nu poate face mare 
lucru. Luna nu ştie nici o reţetă brevetată, care să facă îngrijirea zilnică a dinţilor inutilă. În cel 
mai bun caz următoarele rânduri vă vor uşura măsurile pe care trebuie să le luaţi pentru a da 
dinţilor ceea ce au nevoie. 

Îndepărtarea tartului dentar nctratat, tartul dentar conduce la carii, inflamarea şi infectarea 
gingiilor, şi în final la căderea dinților. 


Perioada favorabilă pentru îndepărtarea tartrului dentar este luna în descreştere, pentru că 
atunci formarea acestuia din nou necesită o perioadă mai lungă de timp. Ideale sunt zilele 
Capricornului, când Luna este în descreştere, dar nu este neapărat nevoie. 


Gingivită: tratamentul gingivitei prin tăierea zonelor puternic inflamate este o metodă cu 
efecte de scurtă durată, dacă nu aţi ajuns la rădăcina răului. Indiferent de cauza descoperită: dacă 
rămâneţi la această metodă, inflamaţia va reveni în scurt timp, şi va trebui să vă mulţumiţi cu 
dinți falşi şi scumpi. 


Momentul cel mai propice pentru tratarea parodontozei este atunci când Luna este 
în scădere; evitaţi însă zilele Berbecului, ale Taurului, ale Peştilor şi ale Racului. Gingia 
afectată se vindecă repede, sângerarea se păstrează în limite. 


In cazul unei gingii doar uşor inflamate, luaţi o periuță de dinţi moale, şi masaţi de mai 
multe ori pe zi, cu o mână fermă. Nu folosiți tot timpul pastă de dinţi, ci înmuiaţi înainte periuţa 
în ceai de salvie. La gingii cu inflamații acute, clătiți cu ceai de muşeţel şi periaţi doar foarte 
uşor. 


Îndepărtarea amalgamului: Aţi auzit deja că, atunci când Luna este în creştere, corpul 
asimilează mai uşor toate substanțelor primite. Tratarea dinților cu amalgam atunci când Luna 
este în creştere, eliberează în sânge mai mult mercur otrăvitor decât atunci când Luna este în 
descreştere - chiar şi dentiştilor. Unui medic stomatolog german 1-au crescut fire de păr pe chelie 
după ce şi-a eliminat amalgamul din dinți. 

Dacă luaţi această hotărâre înţeleaptă de a vă scoate vechile plombe de amalgam, fiți cu 
băgare de seamă la următoarele aspecte: 

Faceţi această operaţiune numai când Luna este în descreştere. Corpul nu asimilează toate 
substanțele ajunse în corp prin respiraţie şi prin mucoase nici pe departe la fel de bine ca atunci 
când Luna este în creştere. 

Mergeţi la un doctor sau la un terapeut naturist în care aveţi încredere şi cereţi să vi se 
prescrie un medicament care să împiedice depunerea în corp a substanţelor otrăvitoare puse 


astfel în circulație. De exemplu, dacă beți mult lapte (nu omogenizat sau pasteurizat) înainte de 
înlocuirea plombelor, substanţele conţinute în lapte pot coagula mercurul înghiţit şi astfel ajută 
la eliminarea lui. 


Măsurile de dezintoxicare se iniţiază, în general, abia după ce s-a înlocuit ultima 
plombă, la Luna în descreştere! Astfel nu aţi face decât să .„dizolvaţi” plombele de 
amalgam, să le împrăştiaţi prin corp şi astfel să afectaţi corpul cu substanțe otrăvitoare 
suplimentare. 


Mijloace naturale, absolut extraordinare, pentru curăţarea dinților sunt sarea de mare, 
firimituri de pâine şi diferite ceaiuri de plante (salvia, în cazul inflamaţiilor, muşeţelul, pentru 
sângerări puternice ale gingiei, traista ciobanului), care îndepărtează tartrul şi întăresc gingiile. 
Mestecarea de frunze de mur este un medicament bun pentru tratarea sângerărilor gingiilor. 
Linul dintre cele mai bune substanțe pentru curăţarea zilnică a dinților este cenuşa de lemn de 
fag. Are un efect benefic şi îndeplineşte toate cerințele medianei dentare pentru o pastă de dinți. 
Chiar şi o rana avansată a gingiei poate fi stopată cu această cenuşă, atunci când masajul şi 
metoda de curăţare sunt bune. Puneţi o grămăjoară de cenuşă de fag pe marginea chiuvetei la 
fiecare spălat şi apăsaţi în ea periuța udă până când strângeți toată cenuşa. La început o veţi 
simţi nisipoasă şi uscată în guri, dar senzaţia va dispărea după ce vă veţi clăti bine cu apă. 

Mulţi cititori şi chiar farmacişti ne-au întrebat unde pot găsi cenuşă de lemn de fag. 
Această cenuşă este acolo unde arde fag în sobă, în şemineu. Din păcate, aşa cum ştim din multe 
reviste, nu există de cumpărat. Cunoaşteţi pe cineva care are o sobă sau un şemineu? Sau aveţi 
posibilitatea să ardeţi afară câteva lemne de fag? 

În ceea ce priveşte tehnica de curăţare: curăţaţi dinţii după mesele principale şi înainte de 
culcare. După ultimul periaj nu mai mâncaţi nimic! Chiar şi o înghițitură de limonadă poate 
distruge efectul pozitiv pentru noaptea respectivă. Nu folosiţi periuţe prea mari (mai bine mai 
mici decât mai mari), şi masaţi întotdeauna gingia în direcția dinţilor, la maxilar de sus în jos, la 
mandibulă de jos în sus. 


Gemeni 

Zodia Gemenilor guvernează umerii, braţele, mâinile şi parțial activitatea plămânilor. 

Ce faceți pentru umeri, braţe şi mâini în zilele Gemenilor are un efect pozitiv, de 
prevenire sau de vindecare. Cu excepţia intervențiilor chirurgicale în acea zonă. 

Tot ceea ce afectează umerii, braţele şi mâinile în zilele Gemenilor are un efect negativ 
mai puternic decât în alte zile - de exemplu curentul. 


Zilele Gemenilor - Zile pentru masaje 

Este relativ necunoscut faptul că nu există un moment mai bun pentru masaje decât zilele 
Gemenilor. Deseori blocajele şi încordările adunate în ani pot fi risipite, dizolvate în zilele 
Gemenilor. Tocmai canale nervoase blocate sau sufocate reprezintă surse de durere fără sfârşit, 


care ajung la intervenții chirurgicale, pentru că medicina academică ignoră sau se teme de 
lucruri simple şi cu efect. În acest caz, masajele şi drenajele limfatice pot face minuni în zilele 
Gemenilor. 

Ca şi la picioare, pe mâini se găsesc zone reflexe, care corespund tuturor regiunilor 
corpului şi organelor şi care pot fi stimulate şi susținute prin masaje uşoare. (Depăşeşte sfera 
subiectului nostru o descriere amănunțită a acestor aspecte, de exemplu, ce deget, ce unghie, ce 
os este în legătură cu un anumit organ). Folosiţi la masarea mâinilor fie o cremă de mâini bună, 
fie un ulei de masaj. 

Zona umerilor este puternic influenţată de Gemeni, în aceste zile încordările cronice 
dispar deosebit de uşor. Dar şi în zilele de pământ (Taur, Fecioară, Capricorn) atunci când Luna 
este în descreştere, masajele sunt soluţia la blocaje vechi, o soluţie de succes. Gimnastica în 
concordanţă cu fazele lunare vă menţine mobil până la vârste înaintate. 

Cele mai importante reguli de masaj: 

Pentru masaje în scopul relaxării, eliminării crampelor şi al dezintoxicării, 
momentul adecvat este când Luna este în descreştere. 

Dacă faceţi masajul în scopul regenerării, al fortificării, veţi avea rezultate mai 
bune atunci când Luna este în creştere. Perioada de Lună în descreştere în zilele Racului, 
Scorpionului sau ale Peştilor este foarte potrivit pentru drenaj limfatic, pentru că lichidele 
corpului sunt puse în mişcare cu uşurinţă. 


Permiteţi-ne să deviem un pic şi să spunem câteva cuvinte despre masaj: există foarte 
puține boli trupeşti sau sufleteşti care nu pot fi alinate sau vindecate prin atingerea plină de 
dragoste, uşoară sau puternică a pielii (prin masaje de tot felul etc.). Fiecare celulă a corpului 
conţine în fiecare moment substanţe nutritive, oxigen, hormoni, anticorpi şi alte substanţe 
imunitare, nenumărate substanţe toxice care trebuie eliminate. Din acest punct de vedere, un 
masaj reprezintă o metodă bună de prevenire a bolilor de tot felul. Are un efect de de intoxicare, 
de stabilizare a inimii şi a sistemului circulator şi stimulează activitatea organelor interne. Un 
singur masaj pe lună ar ridica nivelul de sănătate al populaţiei şi ar salva astfel miliardele 
cheltuite pentru tratarea bolilor. Dacă ar fi plătite preventiv de casele de asigurări de sănătate, 
poate acestea s-ar transforma în agenţii de prevenire a bolilor. 


Pentru a se întâmpla aceasta este nevoie de o schimbare radicală în gândirea noastră, 
schimbare care s-a făcut pe jumătate sau chiar deloc, din anumite motive. Motivul principal este 
convingerea, răspândită peste tot şi adânc înrădăcinată în special în ţările occidentale, 
industrializate, şi în special în Germania: tot ceea ce oferă corpului bucurie, plăcere, nu este 
medicină, care face omul sănătos şi cu dorință de viață, ci un fel de lux, poate un pic indecent. 
Iar asigurările de sănătate nu promovează nimic din ceea ce oferă corpului bucurie. Conform 
motto-ului: „Atunci s-ar gândi fiecare la asta!” Doamne, ce binecuvântare ar fi pentru o omenire 
atât de tristă, dacă tuturor le-ar veni această idee! Nu există medicament mai bun pe lumea asta 
decât bucuria, plăcerea şi dragostea. Fiecare ştie asta, dar puţini îndrăznesc să-şi susțină 


convingerea sus şi tare. Ce credeţi că s-ar întâmpla dacă spitalele ar organiza în loc de 
gimnastică medicală, dans medical sau aerobic medical - bineînţeles luând în considerare 
limitările de mişcare şi de circulaţie? Ce s-ar întâmpla dacă în spitalele de copii s-ar aduce o 
dată la trei zile teatrul de păpuşi? Nu, în loc de acestea avem produse chimice care dau corpului 
momente de fericire înşelătoare, produse care cunosc un avânt extraordinar, pentru că suntem 
învăţaţi de mici să devenim inamicii corpului şi ai bucuriei acestuia. 

Nu, sunt promovate şi finanţate medicamente periculoase şi otrăvitoare şi cercetarea 
ştiinţifică - cu costuri imense şi o risipă din ce în ce mai mare. Numai pentru că ştiinţa nu poate 
simți, pentru că a acceptat „răceala” sentimentelor ca „metodă acceptabilă şi adecvată”. Deşi 
oamenii de ştiinţă fac mereu dovada, prin experimentele lor, că se află pe un drum greşit. 

Știința nu încearcă să cerceteze natura, ci să o înşele, să o brutalizeze. Politicienii acordă 
apoi încrederea lor unor astfel de oameni pentru planificarea viitorului. Dacă planificarea unei 
case de sănătate ar fi lăsată în seama unei echipe, care să nu fie formată exclusiv din medici de 
specialitate, ci şi din terapeuţi, clovni, maseuri, povestitori, profesori de dans şi alți oameni 
veseli, atunci casa de sănătate s-ar transforma rapid într-o casă de prevenire a bolilor. 

Acum puteţi alege cu discernământ calea de urmat. 


Rac 
Energia Racului acționează asupra pieptului, plămânilor, stomacului, ficatului şi bilei. 


Ceea ce faceţi pentru zona pieptului în cele 2-3 zile ale Racului are un efect pozitiv, 
de prevenire sau de vindecare dublu. Cu excepţia intervențiilor chirurgicale în această 
zonă. 


Tot ceea ce afectează puternic pieptul, plămânii, stomacul, ficatul şi bila în zilele Racului 
are un efect negativ mai puternic. Nu face operaţii la sâni în zilele Racului, sau atunci când Luna 
este în creştere! 


Cea mai simplă cale către sâni frumoşi 

Care femeie nu-şi doreşte „sâni frumoşi”? Numai că atât timp cât îi avem, nu ne gândim 
deloc la asta. Când apar problemele, este deja prea târziu. Aşa se spune, cel puţin. Prima este 
valabilă, a doua nu neapărat. 

Pentru sâni prea mari, nu avem nici o reţetă, din păcate, dar dacă din punctul vostru de 
vedere sunt prea mici sau lăsaţi, atunci există o cale în totalitate naturală şi de succes pentru a 
schimba situația. Cunoaşteţi femei care au deja 4 copii, care a alăptat pe fiecare dintre ei cel 
puțin 6 luni, şi totuşi au sânii frumoşi şi fermi? Nu? Noi cunoaştem mai multe, iar secretul lor 
este acesta: 

Faceţi duş zilnic, direcționând jetul puternic de apă călduţă către piept, într-o poziţie 
aplecată. De ce aplecată? Pentru că astfel atingeti cu jetul de apă regiunea de sub sân şi astfel 
puneţi în mişcare sângele în jurul sânului. Nu trebuie să uscați părul cu feonul imediat după duş. 


Începeţi cu sânul drept şi încercuiți cu jetul de apă sânul, astfel încât acesta să fie tot 
timpul orientat spre sfârc. După ceva timp (1-2 minute) sau după cum simţiţi, treceţi la sânul 
stâng. Asta e tot. Sensul şi succesul acestor metode simple constă în faptul că un sân neted şi 
frumos nu datorează fermitatea numai zestrei genetice şi elasticităţii, ci şi faptului că în 
interiorul lui se află glandele mamare, care sunt pline. Nu aţi auzit nimic de acest lucru? Un alt 
exemplu referitor la gradul scăzut de cunoaştere al oamenilor despre propriul corp. Chiar dacă 
femeile nu sunt însărcinate, glandele mamare sunt pregătite, sunt în stare de „intervenţie”. Ele 
sunt umplute cu un fel de lapte, care nu este bun pentru alăptat, pentru că are o altă compoziţie. 
Astfel menţine sânul într-o stare continuă de „pregătit de intervenţie”. 

Din acest motiv, mamele care tocmai au oprit alăptatul trebuie să aştepte 2-3 luni până 
reiau exerciţiul, pentru că astfel începe să curgă din nou. 

Nu vrem să trecem sub tăcere faptul că şi o stimulare regulată a sfârcului este de ajuns 
pentru a menţine starea de „intervenţie” a glandelor mamare şi prin aceasta şi fermitatea 
pieptului. Demn de menționat este şi faptul că există exerciţii fizice foarte bune pentru îngrijirea 
unui piept frumos. Dar gimnastica nu este suficientă, pentru că sânul nu este format numai din 
muşchi, ci în mare parte din țesuturi subcutanate. 

Un exerciţiu efectiv şi rapid pentru sâni fermi: apucaţi cu mâna dreaptă braţul stâng sub 
cot şi cu mâna stânga braţul drept, tot imediat sub cot. Apoi încercaţi să îndepărtați braţele, fără 
să slăbiţi însă strânsoarea. Acest exercițiu solicită musculatura care menţine fermitatea sânilor. 
Faceţi acest exercițiu, goală în faţa oglinzii şi veţi vedea cum funcționează. Acest exerciţiu poate 
fi repetat de câteva ori pe zi (fără să vă dezbrăcaţi). Stând în picioare întindeţi braţele şi faceţi 
mişcări de rotaţie, zece în față, zece în spate - şi acesta este un exercițiu bun pentru sâni fermi. 
Acest exercițiu creşte mobilitatea şi este potrivit în orice moment. 

Dacă totuşi doriți să corectaţi chirurgical sânii şi vă gândiţi la alte operați estetice, este 
bine să menţionăm din nou regulile de bază pentru operaţii (vezi pag. 276). 

Operaţi-vă atunci când Luna este în descreştere şi evitaţi zilele Racului, dacă este vorba 
de operaţie a sânilor. 

Este bine să ţineţi minte: cancerul este adesea declanşat prin recoltarea de ţesuturi 
(biopsie) în cadrul analizelor preliminare. Medicii ştiu asta foarte bine însă nu sunt gata să 
admită public, din motive uşor de înţeles. Puteţi face ceva pentru a micşora riscul dacă vă 
supuneţi unor astfel de analize de rutină pentru că simtiti că ceva nu este în regulă, stabilind o 
dată, neapărat când Luna este în descreştere, şi evitând zilele Racului. 


Leu 

Zilele Leului acţionează asupra inimii şi circulației precum şi asupra spatelui şi a 
diafragmei, şi, cum am spus deja, asupra părului. După ce ştim că zilele Leului stimulează 
circulația, trebuie să spunem câteva cuvinte despre mişcare şi sport ca metodă în contextul unei 
îngrijiri înțelepte corpului: un bărbat, tată şi bunic de nenumărate ori, avea la vârsta de 75 de ani 
fața unui indian bătrân, dar corpul unui body-builder de 35 de ani, cu o piele extrem de fină şi de 


întinsă, nici prea grasă, nici prea uscată. Nu a trecut nici o zi din viața lui fără ca el să se mişte, 
cheltuind multă energic. 


Ceea ce faceţi pentru inimă şi circulaţie în cele 2-3 zile ale Leului are un efect 
benefic, de vindecare sau de prevenire, dublu. Cu excepţia intervențiilor chirurgicale. 

Tot ceea ce afectează inima şi circulaţia în zilele Leului are un efect negativ mai 
mare decât în alte zile. 


Păr ca al leului 

O mică anecdotă pe tema tunsului în zilele Leului: „A mers. Poate un pic prea bine...a râs 
cunoştinţa noastră - şi într-adevăr, oricine putea vedea ce anume a vrut să spună cu asta, atunci 
când şi-a dat jos căciula. Nu ne văzusem prietenul de un an. Ultima dată când ne întâlnisem, el a 
aflat pentru prima dată că şi tăiatul părului se supune influențelor lunare, favorabile sau 
nefavorabile. La acel moment mai avea pe cap numai câteva şuviţe rătăcite subțiri şi cărunte, 
care ar fi căzut cu siguranţă în scurt timp. Cam sceptic, a spus totuşi că de acum înainte îşi va 
tunde părul numai la momentul potrivit. lar astăzi, 12 luni mai târziu, chelia nu îi dispăruse în 
totalitate (nici măcar Luna nu reuşeşte o astfel de performanţă), dar şuviţele rămase erau dese şi 
viguroase - astfel că, fiind tăiate scurt, stăteau țepoase cu un cactus. lar chelia abia se mai vedea, 
arăta ca şi cum fusese rasă intenționat. Am râs din toată inima toți trei ... 

Totul se datora legii naturii. Fazele Lunii influenţează creşterea şi sănătatea părului. 
Succesul evident al acestor reguli a convins şi a încurajat nenumărați cititori să încerce, să pună 
în aplicare şi alte reguli, pe care le-am prezentat în cărțile noastre. 

De curând au descoperit şi cercetătorii că părul creşte într-un ritm de 28 de zile după 
ciclul lunar, circa un centimetru pe lună. 

Faza de creştere a unui fir de păr este de 3 până la 7 ani, cu excepţia sprâncenelor (4 luni). 
Faza de tranziţie este urmată de o perioadă de repaos şi apoi de căderea firului. În mod normal 
pierdem între 50 şi 100 de fire de păr pe zi. Deci nu intraţi în panică dacă rămân multe fire de 
păr în piepten sau în perie. 


Regulile de bază pentru tăiatul părului sunt: 

e Este foarte bine în zilele Leului şi ale Fecioarei, indiferent dacă Luna este în creştere 
sau în scădere. 

* În general bine când Luna este în creştere, cu excepţia zilelor Peştilor şi ale Racului. 

e Prost când Luna este în descreştere în zodia Capricornului. 

e Foarte prost, fără nici o excepţie în zilele Racului şi ale Peştilor. Dacă este posibil, 
renuntati să vă spălați părul în acele zile. 

Şi încă un pont: 

e Părul tăiat în zilele Fecioarei îşi păstrează mai multă vreme forma şi frumuseţea. Mai 
ales pentru permanente sunt foarte potrivite zilele Fecioarei. În zilele Leului părul normal şi 
sănătos se face prea creţ. 


e Dacă aveţi un păr dificil şi nu doriți să aveţi permanent pentru totdeauna, încercaţi în 
zilele Leului. 

e Părul tăiat la momentul potrivit, când Luna este în creştere, creşte repede şi sănătos. 
Când Luna este în scădere, dacă este tăiat tot la momentul potrivit, creşte mai încet, dar des şi 
tot sănătos. 

e Când Luna este în creştere, culorile folosite la vopsit durează mai mult, sunt mai intense, 
mai puternice. Când Luna este în scădere, nuanțele se şterg mai repede. 

e O reţetă cu efect împotriva mătreţei: masaţi pielea capului cu un ulei de păr bun. Uleiul 
de păr intră în piele mai repede, când Luna este în descreştere şi mai încet când Luna este în 
creştere. Dacă Luna este în creştere, lăsaţi uleiul să-şi facă efectul cca. 10 minute, apoi spălați 
părul cu un şampon natural de trei ori. 


Tunsul la momentul potrivit nu este o metodă sigură împotriva căderii părului, pentru că 
acesta cade din cauza medicamentelor, a transformărilor hormonale în corp şi a tulburărilor 
sufleteşti care însoțesc aceste transformări. Căderea părului se accentuează mai ales în timpul 
sarcinii sau în perioada menopauzei. De multe ori căderea părului afectează oamenii care târăsc 


după ei multe probleme. 


În Tirol existau în trecut numai puţini bărbaţi cu chelie. Aceasta poate pentru că şi prima 
tunsoare a unui bebeluş era făcută în zilele Leului. De altfel, dacă aruncaţi o privire la 
fotografiile şi tablourile mai vechi de 80 de ani, câți oameni cu chelie apar în ele? Nu veţi găsi 
nicăieri o chelie, şi nu pentru că se purtau peruci în acea epocă.Toţi cunoaştem momentele 
propice pentru tăierea părului. Câte chelii vedem în ziua de azi? Nu pentru că ar fi rău să ai 
chelie. Numai dacă suferiți din această cauză, trebuie să mai aveți o şansă. Nu este întâmplător 
că astfel de probleme nu existau în trecut. Şi alimentaţia era diferită atunci. Pentru frizeri ar fi 
bine să țină deschis mai mult în zilele propice şi să scurteze programul sau chiar să închidă 
salonul în zilele nefavorabile. În sudul Germaniei şi în multe regiuni din Austria este greu, chiar 
şi în ziua de azi, să obţii o programare la frizer dacă nu anunţi din timp. Programul continuu în 
timpul nopţii cu Lună plină este deja exagerat - dar constituie cu siguranță o reclamă bună - şi 
nu face rău nimănui. 

Numai de voi depinde dacă vreţi să folosiţi sau nu aceste informaţii. Nu doare şi nu costă 
nimic. Poate că aici este buba. Cu trudă am învăţat sau am încercat să ne convingem că ceea ce 
nu costă nimic nu poate fi bun. Iar din acest motiv mulţi oameni privesc cu scepticism aceste 
informaţii. Şi această convingere este validă în multe cazuri. Calitatea se reflectă direct 
proporțional în preţ în multe domenii ale vieții noastre. Dar acesta este un caz diferit. 

În mod straniu, am putea economisi miliarde dacă am aplica această cunoaştere peste tot, 
unde poate fi de folos, la buget, în sistemul de sănătate, în grădină, pe câmp şi în păduri, în 
industria alimentară. Pentru că nu costă nimic... 


Fecioara 


Forţa zilelor Fecioarei influenţează zona burții şi în special organele excretoare. 


Ceea ce faceţi pentru zona burții şi pentru excretie în zilele Fecioarei are un efect 
benefic, de vindecare sau de prevenire, dublu. Cu excepţia intervențiilor chirurgicale în 
aceasta zonă. 

Tot ceea ce afectează mai puternic organele excretoare în zilele Fecioarei este mai 
dăunător decât în alte zile. 


Gimnastica în zodia Fecioarei 

Dacă sunteți nemulțumiți de burta voastră mare sau ridicată, atunci nu lăsaţi să treacă 
zilele Fecioarei fără să faceți ceva împotriva acestui lucru. Noi toți ar trebui să facem exerciții 
pentru burtă, indiferent de sex. Masaţi întâi burta şi zona stomacului cu un ulei bun cu 
proprietăți de întindere a ţesuturilor - în sensul acelor de ceas. Când simţiți o senzaţie de căldură, 
treceţi de la masaj la gimnastică. 

Nu trebuie să dureze mult, poate însă să fie ceva solicitant. Dar, dat fiind faptul că toţi 
suntem un pic comozi, dați-vă silinţa cel puţin în zilele Fecioarei. Prin aceasta stimulaţi şi 
excreția. 

Un masaj pentru excreţie sub duş este foarte benefic în zilele Fecioarei: masaţi burta în 
zona stomacului, cu jetul de apă în sensul acelor de ceas. Daţi la maxim jetul de apă şi apoi 
încordați puternic burta. Apoi relaxaţi şi masaţi din nou cu dugul în cerc. Când ieşiţi din duş, 
masaţi burta cu un ulei antirid, când Luna este în creştere, sau cu un ulei anticelulită, când Luna 
este în scădere. Această gimnastică vă ajută numai să aveţi o burtă frumoasă, ci stimulează şi 
sistemul excretor. 

Gândit la rece, nu poate fi vorba de o îngrijire a corpului reală şi cu efecte benefice fără 
mişcare şi gimnastică. Din această cauză, persoanele care dansează sau înoată mult par 
incredibil de sănătoase. Din păcate, însă, dansul nu mai este la modă şi din acest motiv numai 
tinerii cu mulți bani de buzunar îşi pot permite să meargă la dans în mod regulat.Trebuie să 
admitem: dansul, fie el clasic, fie modern, este unul dintre medicamentele cele mai bune şi de 
succes din lume. Pontul nostru: dansaţi în sensul acelor de ceas! Atunci mişcarea are efect de 
dezintoxicare şi descărcare de radiații. O mişcare spre stânga din când în când este O.K., dar în 
timp duce la blocaje şi vă face agresivi sau cu toane. 

Cum am mai spus: dacă medicii ar prescrie fiecărui pacient să meargă cel puţin o dată pe 
săptămână la dans, jumătate dintre medici ar fi şomeri. Dar nu ar fi nici o pierdere - această 
jumătate ar putea deveni arhitecţi - multe spitale ar trebui transformate în centre pentru tineri, 
pentru distracţii. 


Ingrijirea părului în Fecioară 
Un permanent reuşit este pentru mulți frizeri încă o aventură, iar pentru un eşec există o 
mie de scuze. De multe ori permanentul nu durează decât scurt timp şi se lasă, câteodată devine 


prea creţ. Zodia Fecioarei aduce momentul potrivit - cu toate premisele succesului (cel mai bine 
invitați clienții recalcitranți). 

Doriţi să vă schimbaţi tunsoarea de la păr scurt la păr lung - dar vă este teamă de perioada 
de trecere când nu puteți da o formă părului? Reţeta este următoarea: începeţi în luna martie a 
anului şi tundeți părul 6 luni la rând numai în zilele Fecioarei şi când Luna este în creştere. După 
această perioadă, părul este destul de lung, iar perioada de trecere, dificilă uneori, a trecut deja. 

În trecut se punea în apa cu care se clătea ultima dată părul puţin oţet. Astfel părul 
devenea lucios. Oţetul are cu siguranță această proprietate şi în ziua de azi şi nu este atât de 
dăunător mediului înconjurător precum produsele chimice. 


Balanța 
Zilele Balanţei influenţează mai ales şoldurile, vezica şi rinichii: 


Tot ceea ce faceţi pentru zona şoldurilor, vezică şi rinichi în zilele Balanţei are un 
efect benefic, de vindecare sau de prevenire dublu, cu excepţia operaţiilor efectuate asupra 
lor. 

Tot ceea ce afectează şoldurile, rinichii şi vezica în zilele Balanţei este mai dăunător 
decât în alte zile. 


Prevenirea vergeturilor în urma Sarcinii 

Rupturile de ţesuturi, cunoscute sub numele de „vergeturi de sarcină” apar ca nişte dungi 
roşii, care în timp devin albe, dar nu dispar nici atunci când vă bronzaţi. Din acest motiv este 
supărător pentru multe femei când pielea - mai ales în zona burttii şi a şoldurilor - are astfel de 
dungi. Vergeturile nu dispar odată apărute, dar putem preveni apariţia lor. 

Trebuie cunoscută principala cauză a slăbiciunii ţesuturilor pentru a face primul pas, lipsa 
de mişcare şi de vitamină E.Vitamina E participă în mod decisiv în procesul de dezintoxicare al 
organismului. Dacă acesta nu funcționează bine, substanţele toxice se depozitează în țesuturi şi 
le slăbesc. Uleiurile vegetale, germenii de cereale şi planta numită năsturel conţin multă 
vitamina E. Cu alte cuvinte: o alimentaţie adecvată este cea mai bună metodă de prevenire a 
vergeturilor de la sarcină. 

În zilele Balanţei ar trebui să şi masaţi toate zonele periclitate, cel mai bine cu un ulei 
antirid natural. Frecaţi zonele problemă cu o mănuşă aspră în sensul acelor de ceas şi apoi 
masaţi cu ulei antirid. Cel mai bine pentru a aplica acest tratament ar fi să folosiți întreaga 
perioadă de 14 zile, când Luna este în scădere. 

Printre cele mai bune plante care combat slăbirea ţesuturilor se numără planta zincului. 
Cel mai bine este să o culegeţi în zilele Balanţei, să o pisaţi până se face o pastă şi apoi să o 
aplicaţi pe zonele problemă. 

A doua cauză majoră pentru slăbirea ţesuturilor, lipsa de mişcare, nu poate fi compensată 
cu masaje cu diferite uleiuri şi aplicarea anumitor ierburi. Poate vă putem inspira prin 
prezentarea noastră anterioară. „Mişcarea - mod înțelept de îngrijire a corpului”. 


Scorpion 
Nici un alt semn zodiacal nu are o influenţă atât de puternică asupra organelor sexuale şi 
a căilor excretoare. 


Tot ceea ce faceți pentru zona intimă în cele 2-3 zile ale Scorpionului are un efect 
benefic, de vindecare sau de prevenire dublu. Cu excepţia intervențiilor chirurgicale în 
această zonă. Tot ceea ce afectează zona intimă, organele sexuale şi căile excretoare în zilele 
Scorpionului are un impact negativ mai mare. 


Îngrijirea intimă naturală 

Trăim într-un timp iluminat, se spune. Oare? Din experienţa noastră există două moduri 
de a cultiva tabuurile şi de a le asigura continuitatea. Una dintre metode este cea cunoscută şi 
asupra căreia nu mai stăruim. Cealaltă metodă este incredibilă încât ar fi o tâmpenie să vorbim 
despre această temă sau pe teme apropiate până când nimeni nu-şi mai dă scama cât de puţină 
logică şi adevăr conţine. În ultimul caz, tabu-ul are un efect sporit, pentru că nimeni nu mai 
îndrăzneşte să recunoască ce anume îl satisface sau ce îi foloseşte cu adevărat. Tabu-ul se 
menţine şi aduce şi mai multe pagube pentru că astfel nu mai ştim în cine să avem încredere, pe 
cine să credem. 

Sexualitatea este un exemplu. Imaginea care este transmisă în ziua de azi unui tânăr, care 
vrea să-şi descopere sexualitatea, este distorsionată. Îi arată un drum spre o viaţă sexuală 
încordată, bântuită de spaime şi de obligația de a fi performant. Şi de fapt nu este deloc mai 
bună decât cum era acum 50 sau 100 de ani. Modele false, o mortalitate falsă şi libertatea falsă 
fac ca tot ceea ce este natural, frumos şi eliberator, în adevăratul sens al cuvântului, să se 
transforme într-o minciună şi otrăvesc acest izvor al sănătăţii şi bucuriei. 

Din acest motiv nu scriem despre efectul Lunii asupra sexualității, deşi există anumite 
conexiuni: fiecare bărbat şi fiecare femeie are dreptul să-şi trăiască sexualitatea fără legi, reguli 
sau norme - atâta vreme cât ceea ce se întâmplă este o expresie a „existenţei împreună” şi este 
de la sine înţeles. Luna nu a pierdut nimic aici, în afară de accentuarea sentimentelor romantice, 
când avem capacitatea să le simţim. Noi dorim din tot sufletul fiecărui om să aibă curajul să-şi 
descopere şi să trăiască sexualitatea, fără vreo urmă de aşteptare, presiune sau normă care să 
tulbure cuplul. Este rău şi inuman să măsurăm, să cântărim şi să comparăm totul, iar acest lucru 
nu are nimic de a face cu dragostea. Şi dacă simţiți din partea partenerului anumite aşteptări şi 
presiuni, atunci puneţi-vă în tăcere întrebarea: „Unde este în acest caz dragostea?”. Fără 
dragoste nu putem trăi - acest lucru este clar. 

Un alt exemplu pentru efectul neîngrădit al tabu-urilor este îngrijirea intimă: am întâlnit 
părinți tineri, „moderni” care nu îşi învaţă fiii că pentru igiena intimă se trage pielea de pe penis, 
în zona prepuțului. Am cunoscut, de asemenea, tinere mame care nu ştiau şi au aflat abia la 
spital că, atunci când sunt înfăşate, fetiţele se curăţă de la vagin în direcţia anusului. Întrebaţi 


medicii dermatologi. Ei pot confirma felul în care sunt tratate aceste lucruri în epoca noastră 
luminată. 

Nu vorbim despre pseudo-informare prin spoturi publicitare cu tampoane exterioare şi 
interne, ci despre necesitatea reală şi de contexte. Dacă am crede ce spune reclama, am purta de 
dimineață până seara tampoane. Pentru ca menstruaţia „să fie absorbită acolo unde se întâmplă” 
toate femeile ar trebui să poarte tampoane interne, nu externe. Acest sfat îi bucură pe unii medici 
ginecologi, pentru că au mai mult de lucru. 

Nu avem nimic împotriva tampoanelor, în unele situaţii sunt chiar practice, dar reflectați 
la acest lucru în linişte. Ce se întâmplă dacă medicul stomatolog vă bagă în gură pansament, 
înainte de a pune plomba? Ce s-ar întâmpla cu mucoasa cavității bucale dacă ați purta aceste 
pansamente continuu în gură şi le-aţi schimba numai când sunt total uzate? Credeţi într-adevăr 
că mucoasele voastre sunt făcute pentru a fi uscate în continuu? Din fericire, există mereu femei 
şi fete care îşi ascultă intuiţia, atunci când nu suportă ceva, în loc să presupună că „ceva nu este 
în ordine” cu ele, atunci când nu suportă ceea ce este considerat de toţi ca fiind fantastic şi foarte 
practic. 

Tampoanele exterioare, purtate în continuu, sunt la fel de dăunătoare, şi asta pentru că 
aceste zone sensibile ale corpului intră astfel în contact neîntrerupt cu substanţele chimice cu 
care este tratată hârtia. Şi astfel se formează un cerc infernal, pentru că imunitatea mucoaselor 
scade în timp. 

Sfatul nostru: purtaţi tampoane exterioare numai când se aproprie perioada de menstruaţie 
sau în ultimele zile ale acesteia, când sângerarea nu s-a oprit de tot. 

Purtați numai lenjerie intimă pe care o puteți fierbe. Nu credeţi că astfel va trebui să 
purtaţi numai lenjerie albă, plictisitoare, care se transformă în zdrenţe după fierbere. Există o 
alternativă valoroasă, dar care costă ceva. Dar pentru aceasta ar trebui să puneţi deoparte pentru 
voi. Lenjeria colorată sau neagră nu suportă fierberea, dar puteți obţine aproape acelaşi efect 
prin călcat. 

Se înţelege de la sine că igiena intimă trebuie să fie regulată, astfel ar trebuie să vă fie 
ruşine numai când vă gândiţi la „spray pentru zonele intime “. Acesta reprezintă numai o 
invenție nebunească a unei culturi de combatere doar a efectelor. Este de mii de ori mai bine să 
vă întăriți încrederea în sine devenind oameni care rămân la credințele şi convingerile lor, cu 
toată consecvența, în loc să lăsaţi o industrie cosmetică nebunească să vă fure din încrederea în 
sine, doar pentru că vrea să vândă produse inutile şi dăunătoare. 

Igiena intimă începe de la scutec. Cum am spus, poate nu am învăţat că fetiţele trebuie 
curățate întotdeauna în direcția anusului. Dar ce se întâmplă când fecalele se întind peste tot, aşa 
cum e cazul adesea? În nici un caz ne apăsaţi pe vagin, cel mai bine ştergeţi cu un prosop umed 
sau cu un şerveţel cu ulei în direcţiile laterale. Să faceţi baie bebeluşului este de asemenea o 
soluţie. Dar trebuie să schimbaţi imediat apa, astfel bacteriile pot pătrunde în vagin. Trebuie să 
fim atenți pentru că la copii fecalele pot rămâne la exteriorul vaginului provocând infecții. Este 
mult mai bine să curățăm această zonă cu o cârpă curată decât cu şerveţele cu chimicale. 


De fiecare dată când faceţi baie băiețelului dumneavoastră, aveţi grijă să trageţi pielea de 
pe penis în zona prepuţului pentru a preîntâmpina iritarea şi inflamarea. Deja de la vârsta de trei- 
patru ani băieţeii ar trebui să considere acest lucru drept ceva normal. Pentru îngrijirea intimă 
folosiţi doar produse cosmetice naturale, tolerabile de piele, fără conservanți. 

Produsele cosmetice puternic parfumate, adevărate bombe chimice pentru igiena intimă, 
folosirea pe termen lung a tampoanelor, a sprayurilor intime - aceste lucruri au o şansă numai 
atunci când industria reuşeşte să convingă clienții că mirosul natural al oamenilor este ceva 
indecent şi trebuie combătut. 

Dacă reuşeşte, ar fi într-adevăr păcat. Pentru că dacă puteţi sau nu să „mirosiţi” pe cineva 
- adică dacă îi căutaţi sau nu prezenţa, nasurile voastre nu vă mai pot da această informaţie. 
Mirosul natural al unei persoane, care se simte atunci când este atent şi natural îngrijită, ne 
transmite informaţie vie. Atunci când simţul nostru este treaz, această informaţie poate să vă 
spună multe. 


Despre binecuvântările băilor la şezut 

Multe femei, dar şi bărbaţi cunosc efectul vindecător şi preventiv al băilor la 
şezut. Tocmai la Scorpion dorim să vă vorbim despre această metodă blândă de prevenire şi de 
vindecare. Este un lucru minunat, pe care ar trebui să vi-l oferiţi, când simţiți nevoia, dar cel 
puţin o dată pe lună. 

Plantele cele mai bune pentru băile la şezut sunt: coada şoricelului - are un efect 
fortificant şi calmant, crețişoara - este cea mai bună plantă pentru toate bolile ginecologice, 
muşețelul - are în primul rând efect antiinflamator, traista ciobanului - foarte bună pentru boli 
ginecologice şi pentru sângerări menstruale prea puternice. Cel mai bine este să culegeţi aceste 
plante şi să le folosiți cât sunt proaspete; faceți totuşi o mică rezervă pentru iarnă. Şi plantele de 
la farmacii şi plafare au un efect benefic. 

Reţeta: puneţi peste doi pumni de plante cca. 2-3 litri de apă. Aveţi încredere în simţul 
vostru atunci când puneţi plantele. Măsurile exacte nu fac decât să vă atrofieze simţul, 
capacitatea de a simţi ce e bine pentru voi, atât în bucătărie cât şi aici. Lăsaţi plantele mai mult 
în apă decât atunci când faceţi ceai, cca. 15 minute. Între timp, lăsaţi apa să curgă în cadă până 
la nivelul şoldurilor, nu al burţii, apoi turnati apa cu ierburi. Dacă vreţi să staţi mai mult şi apa se 
răceşte, mai lăsaţi să curgă apă fierbinte. Voi decideţi dacă faceți duş după aceea sau nu. Vă 
urăm petrecere plăcută! 


Hemoroizi 

Cei care suferă de hemoroizi după o naştere grea, din cauza unei alimentaţii greşite sau 
datorită lipsei de mişcare, este bine să termine duşul cu un jet rece de apă pe fund. În plus, 
preventiv, acordaţi atenție digestiei şi faceţi mişcare - asta duce la dispariţia hemoroizilor. 


Săgetător 
Zilele Săgetătorului au influență asupra coloanei vertebrale şi a coapselor. 


Tot ceea ce faceți pentru coapse în cele 2-3 zile ale Săgetătorului are un efect benefic 
dublu, de vindecare sau de prevenire. Cu excepţia intervențiilor chirurgicale în această zonă. 

Tot ceea ce afectează coapsele în zilele Săgetătorului este mai negativ decât în alte zile - 
de exemplu o drumeţie solicitantă pentru cei fără exerciţiu. 


O metodă împotriva de combatere a celulitei 

Cine are probleme cu celulita în zona şoldurilor şi a coapselor are nevoie de ajutor pentru 
ţesuturi şi metabolismul muscular. Nu are sens să combateţi simptomele. Trebuie să scoateţi răul 
din rădăcini, şi acesta nu este cauzat de factori genetici moşteniţi. Nimic pe lumea asta nu este 
exclusiv moştenire genetică. Bineînţeles că poate reprezenta o parte din cauză, dar aceasta nu 
reprezintă un motiv să ne resemnăm. Atacaţi toate celelalte cauze şi succesul poate fi atât de 
mare, încât nu veți mai avea nici un motiv să fiți supăraţi pe strămoşii voştri. Problema cu 
celulita este de fapt un mic cerc vicios, care trebuie spart. Dacă se depun prea multe toxine în 
ţesuturi, grăsimea se depune, de asemenea, mai uşor. 

Depunerea de grăsime este, la rândul ei cauza principală pentru slăbirea țesuturilor. De 
fapt, numai femeile au celulita. În primul rând treceţi la prima dintre măsurile ce trebuiesc luate 
(alfa sau omega?): alimentaţie sănătoasă, adecvată. Încercaţi în acelaşi timp să îi luaţi multă 
vitamina E (dar, după cum am spus, niciodată sub formă de pastile). Vedeţi şi tabelul de 
vitamine de la pag. 120/121. Momentul cel mai prielnic sunt cele 14 zile ale Lunii în creştere, 
pentru că în această perioadă corpul asimilează foarte bine tot ce primeşte. 

De la Lună plină masaţi îndelung apoi timp de 14 zile zonele problemă cu un ulei bun. 
Aportul de vitamine şi de minerale, în special vitamina E, nu trebuie oprit, dar tratamentul 
intensiv al coapselor va fi reluat la intervale mai mari de timp. Nu renunţaţi la acestea în zilele 
Săgetătorului. Succesul acestei metode simple şi naturale în armonie cu ritmurile lunare va vorbi 
de la sine. 


O plantă împotriva venelor vizibile 

Aceste vinişoare, mici şi foarte vizibile sub piele, roşii sau albastre, pot fi combătute cu o 
metodă foarte eficace: faceţi rost de cânepă proaspătă (Eupatorium Cannabinum), măcinaţi-o şi 
puneţi acest amalgam pe locurile afectate atunci când Luna este în descreştere. Dacă aceste vene 
sparte se află pe şolduri, zilele Săgetătorului sunt ideale. Când Luna este în creştere aceste vene 
trebuie ignorate total. Nu trebuie să se ia nici o măsură, pentru ca tot ceea ce trebuie să dispară, 
în general, are nevoie de linişte când Luna este în creştere. 


Capricorn 
Puterea Capricornului influențează mai ales pielea, dar şi genunchii şi sistemul osos în 
totalitate. 


Tot ceea ce faceți pentru piele, genunchi şi sistemul osos în zilele Capricornului are un 
efect pozitiv dublu de prevenire sau vindecare. Cu excepţia intervențiilor chirurgicale. 

Tot ceea ce afectează pielea, sistemul osos şi mai ales genunchii în zilele Capricornului 
are un efect negativ mai mare - de exemplu insolaţia sau urcatul scărilor în exces. 


Curățarea în profunzime a pielii 

În zilele Capricornului este puternic influenţat tot ceea ce este legat de piele. Nu ar trebui 
să neglijăm niciodată îngrijirea pielii, dar mai ales în zilele Capricornului. O curăţare a pielii în 
profunzime este favorizată în aceste zile: nu ar trebui să rataţi zilele Capricornului. Dacă este 
nevoie de mici intervenţii pentru înlăturarea acneei sau a altor probleme de acest tip, intervenţia 
trebuie făcută atunci când Luna este în descreştere. Micile cicatrici rezultate din aceste operații 
trec repede când Luna este în descreştere. 

Diferenţa pe care o vedem în cazul tratamentului în profunzime este cunoscută tuturor, 
dar nu ştim şi motivul. Nu numai Luna este răspunzătoare de acest lucru, deşi joacă un rol foarte 
important. 

Dacă folosiți produse cosmetice naturale, valoroase, de exemplu un lapte demachiant la 
momentul oportun, atunci este suficient dacă ne curățăm pielea zilnic. Nu este nevoie, în acest 
caz, de o curăţare în profunzime. 


Stofa care produce alergii 

Pentru a ne îngriji cum trebuie corpul trebuie să evităm să-l expunem non stop la 
substanţe otrăvitoare, substanţe care sunt conținute foarte des în ziua de azi de hainele pe care le 
purtăm. Coloranţii, substanţele de protecţie a ţesăturii, metalele grele, cca.3000 de substanţe 
chimice (printre care „substanţa întăritoare” pentru mătase) şi, nu în ultimul rând, resturile de 
detergenţi declanşează de multe ori alergii. Acordaţi atenţie siglei „„Bio”pe hainele voastre, 
întrebaţi şi mai ales: faceţi o regulă din a spăla fiecare haină nouă pe care o cumpăraţi, cel mai 
bine când Luna este în descreştere (bineînţeles nu costume, taioare, paltoane,etc). Rufele devin 
mai curate în această perioadă, detergenţii nu rămân pe ele, murdăria de orice fel se dizolvă şi 
dispare mai repede (în special în zilele Vărsătorului, cel mai bine în zilele Peştilor, dar şi în cele 
ale Scorpionului sau Racului). Luna în creştere favorizează formarea spumei şi astfel mari 
cantităţi de detergenţi rămân pe haine. Bineînţeles că nu este posibil să spălăm toate hainele 
când Luna este în descreştere. Dar încercaţi să amânaţi spălatul pentru o mare parte din ele în 
această perioadă: pielea voastră se va bucura. 


Prietenia cu soarele 

Ştim cu toţii că nu este bine, indiferent de tipul de piele, să stăm prea mult la soare fără să 
ne mişcăm pentru a ne bronza. 

Cercul vicios este uşor de explicat: pielea posedă o funcție de protecție naturală împotriva 
radiaţiilor solare puternice, dacă nu o suprasolicităm prin expunere prelungită la aceste radiații. 
Cremele şi loţiunile ecran nu ajută, nu susțin această funcție naturală a pielii, ci o înlocuiesc! 


Acest lucru are ca urmare faptul că toate zonele corpului care în mod normal ar fi expuse 
radiaţiilor solare (gât, braţe, față, picioare, decolteu) devin mai sensibile şi îmbătrânesc mai 
repede. Aţi văzut vreodată pielea de pe spatele unui om de 80 de ani? Arată şi se simte ca pielea 
unui copil. 

Mai există un argument împotriva folosirii fără măsură a cremelor şi loţiunilor ecran: 
acolo unde stratul de ozon este subțiat, rata cancerului de piele este în creştere. Ciudat este 
faptul că la grupele profesionale care lucrează mai ales sub cerul liber - constructori, fermieri, 
pădurari - rata cancerului de piele creşte mai încet. Este clar că ei, în cele mai multe din cazuri, 
renunță la cremele ecran, din motiv că proprietatea atât de dorită a acestor creme nu are 
importanţă pentru ei: o bronzare rapidă puternică. Ei folosesc alte metode de protecție, mai 
bune: îmbrăcăminte şi pălării de soare largi. În al treilea rând, ei ştiu când este momentul să se 
acopere. Cremele protectoare nu au dus la pierderea capacităţii lor de a simţi graniţele pielii. 
Acum suntem siguri că puteţi trage singuri concluziile. 

În cele din urmă, s-a demonstrat, ceea ce oamenii cu o gândire sănătoasă ştiau de mult, şi 
anume că „alergiile la soare” de astăzi, atât de răspândite, se datorează cremelor protectoare, 
prin modificarea la căldură a substanţelor chimice din ele. 

Dacă întrebaţi Luna, şi ea ştie câteva lucruri despre statul la soare: 

e Când Luna este în descreştere, bronzul obținut este mai rezistent, iar când Luna este în 
creştere duce, din contră, la arsuri. 

e Luna în creştere în semnele de foc: Berbec, Leu şi Săgetător este foarte nefavorabilă 
pentru băile de soare. Pielea se usucă puternic şi se accelerează procesul de îmbătrânire. 

* Statul la soare în semnul Racului este întotdeauna defavorabil. 

e Este foarte rău să adormim în soare. Un sfert de oră de somn este mult mai dăunător 
decât o oră în stare de veghe. 

e Băile de soare mai mult de 15 minute sunt întotdeauna dăunătoare, indiferent de semnul 
în care este Luna. Un efect neutru îl are Luna în scădere, dacă nu este tocmai în Capricorn, Leu 
sau Rac. 


Împrieteniţi-vă cu soarele, iubiţi-l şi căutaţi-l, conştienţi fiind că soarele nu poate face 
nimic dacă noi distrugem stratul de ozon. Dacă ne expunem razelor lui vindecătoare şi dătătoare 
de viaţă, până când pielea spune „gata”, dacă nu blocăm pielii această voce prin chimie, dacă 
învăţăm că bronzul nu este neapărat sănătos: dacă ştim toate acestea, soarele va deveni prietenul 
nostru. 


Îngrijirea unghiilor 

O altă excepție de la dominanta unui semn zodiacal asupra unei zone o reprezintă zona 
degetelor de la picioare şi a unghiilor. Capricornul guvernează aceste zone ale corpului. Poate 
pentru că această zodie este răspunzătoare pentru piele şi unghiile nu sunt altceva decât 
transformarea stratului cornos al pielii într-un platou cornos. O altă ciudăţenie o reprezintă 
regulile de bază în îngrijirea unghiilor: 


Pentru îngrijirea unghiilor de la mâini şi de la picioare momentul potrivit este 
vinerea, după apusul soarelui. Dacă pierdeţi acest moment, nu recuperați sâmbătă, pentru 
că este momentul cel mai nepotrivit. De asemenea nepotrivite sunt zilele Gemenilor şi ale 
Peştilor. Capricornul este în general propice. 


Unghiile tăiate numai vineri seara şi în zilele Capricornului devin tari, puternice şi nu se 
mai rup uşor. Toate produsele de îngrijire cosmetice sunt inutile, pentru că ele combat 
simptomele în locul cauzelor. Regula de vineri seara este în afara ritmurilor lunare, dar 
funcționează perfect. Încercaţi, succesul vă va uimi. 


Depilarea 

Dacă doriți să îndepărtați o parte din părul de pe corp, indiferent de motive, atunci alegeți 
momentul când Luna este în descreştere, ideal în zilele Capricornului. Numai atunci nu va creşte 
la loc prea repede. Regulile de bază pentru depilare sunt: 

Foarte bine la Luna în descreştere în Capricorn. 

Bine la Luna în descreştere, dar nu în Leu sau Fecioară. 

Neutru la Luna în descreştere în Berbec sau Taur. 

Rău la Luna în creştere şi când Luna este în descreştere, în Fecioară şi Leu. 

Foarte rău când Lună este în creştere în Fecioară şi Leu. 


Vă rog să nu vă aşteptaţi ca părul să dispară pentru eternitate, dacă aţi ales momentul 
potrivit. Avem mare noroc că natura nu corespunde ideilor noastre despre perfecțiune. Natura 
este absolut perfectă, dar nu aşa cum o construim noi uneori. Adevărata frumuseţe înseamnă a 
prelucra perfecțiunea naturii, a o sublinia, a ne aminti de ea şi a o sprijini. 


Vărsător 
Energia zilelor Vărsătorului influenţează gambele şi gleznele. 


Tot ceea ce faceți pentru gambe şi glezne în zilele Vărsătorului are un efect pozitiv 
dublu, vindecător sau preventiv. Cu excepţia intervențiilor chirurgicale în această zonă. 

Tot ceea ce afectează gambele şi gleznele în această perioadă este mai dăunător 
decât în alte zile. 


Ceva benefic pentru pulpe 

Prin îngrijirea corpului nu ar trebui să înțelegem numai aplicarea unei creme pe față. 
Îngrijirea corpului se referă şi la alte zone care de regulă sunt tratate prost dacă nu deloc, cum ar 
fi pulpele. Cine nu face febră musculară de pe urma jogging-ului, nu are probleme cu varicele 
sau o pilozitate ridicată evită de regulă această zonă importantă şi mai ales prelungirea ei către 
genunchi. Gândiţi-vă că toate vasele de sânge şi nervii trec prin gambele subțiri. 


În zilele Vărsătorului nu trebuie să rataţi momentul să faceţi ceva binefăcător pentru 
gambe. Un masaj scurt, atent, cu ulei bun este răsplătit de această zonă cu o stare bună nebănuită 
răspândită în tot corpul. Cine este familiar cu regulile Kneipp şi cu utilizarea apei reci cunoaşte 
cu siguranță efectele minunate ale unui jet de apă în această zonă. Şi nu ratați masajul uşor al 
genunchilor în zilele Capricornului sau ale Vărsătorului. Acest lucru va favoriza răspândirea 
unei energii plăcute în întregul trup. 


Varicele 

Varicele sunt semnul unei circulații defectuoase a sângelui, de multe ori însoțită de 
constipaţie. Statul în picioare prelungit, efortul fizic unilateral şi tesutul subcutanat slăbit 
contribuie la apariţia lor. 

Dacă se ajunge la operație: momentul trebuie să fie atunci când Luna este în descreştere! 
Evitaţi zilele Capricornului, ale Vărsătorului şi ale Peştilor, dar în special pe cele ale 
Vărsătorului! Dacă le operaţi în zilele Vărsătorului, când Luna este în creştere, puteți rămâne în 
pat să le vedeţi cum cresc. Dacă alegeţi momentul potrivit, atunci nu mai reapar şi cicatricele 
sunt foarte mici sau nu apar de loc. Masaţi zona cu o cremă ajutătoare, întotdeauna înspre 
genunchi, de jos în sus. Dacă aplicaţi cremă, are efect mai puternic când Luna este în creştere, 
pentru că substanţele sunt absorbite mai bine. Şi bineînţeles că ați auzit şi ați citit de mii de ori: 
mişcarea este unul din mijloacele cele mai eficace împotriva varicelor. 


Peşti 
Peştii încheie parcursul Lunii prin semnele zodiacale şi un nou ciclu aşteaptă să înceapă. 
Berbecul a început cu influenţa asupra capului. Peştii încheie cu influenţa asupra picioarelor. 


Ceea ce faceţi pentru picioare în zilele Peştilor are un efect pozitiv dublu, de 
vindecare sau de prevenire, mai ales un masaj al zonelor reflexe din talpă. Cu excepţia 
interventiilor chirurgicale în acea zonă. 

Tot ceea ce afectează picioarele în zilele Peştilor are un efect negativ mai puternic 
decât în alte zile. 


Îngrijirea picioarelor şi a degetelor de la picioare 

Încălțămintea potrivită, pe care ar trebui să o schimbaţi des (chiar şi atunci când aceasta se 
potriveşte perfect) - aceasta este baza pentru o bună îngrijire a picioarelor. Un lucru mai puţin 
cunoscut: nu alegeți niciodată ciorapi strânşi în zona degetelor de la picioare pentru că astfel nici 
pantofii largi nu ajută la nimic. Băile la picioare întăresc sistemul imunitar şi ajută circulația. 
Dacă picioarele transpiră puternic, baia în ceai de salvie este o alternativă minunată la produsele 
chimice, care de cele mai multe ori acționează brutal asupra reglării transpirației. Bătăturile nu 
ar trebui îndepărtate radical, pentru că reapar. Bătăturile sunt întotdeauna în legătură cu un organ 
intern, aşa cum vom expune în continuare. Dacă pantoful este prea strâmt, urmarea sunt 


bătăturile. Aşadar purtaţi pantofi largi, scoateţi bătăturile atunci când Luna este în descreştere şi 
evitaţi zilele Peştilor - acestea ajută pe termen lung. 


Unghii încarnate 

Unghiile încarnate ar trebui întotdeauna corectate sau tăiate atunci când Luna este în 
creştere. Dacă le trataţi atunci când Luna este în descreştere, vor creşte din nou greşit. Excepţia 
este scoaterea lor: o mică operaţie atunci când Luna este în scădere ar avea succes (evitați zilele 
Peştilor). La fel de efectiv este şi tratamentul ciupercilor de pe picioare când Luna este în 
descreştere. În saloanele cosmetice, unghiile sunt câteodată „ajustate”: după îndepărtarea lacului 
de unghii, se curăţă întâi infecția şi apoi se curăţă părțile laterale. Şi în acest mod putem ajuta 
unghia să crească normal. 


Îndepărtarea stratului cornos 

Stratul cornos gros este un rău care revine mereu. La picioare poate să aibă diferite cauze. 
Cel mai des sunt de vină pantofii - cum ar fi purtatul prea mult timp a aceleiaşi perechi de 
pantofi sau statul în picioare încălțaţi. Câteodată stratul cornos se formează în mai multe zone 
ale tălpii: un maseur al zonelor reflexe poate recunoaşte imediat ce organe interne slăbite sau 
bolnave aveţi. Pe lângă tratamentul prin masaj, este bine să îndepărtați stratul cornos. 

Regulile de bază pentru îndepărtarea stratului cornos sunt: 

Favorabil atunci când Luna este în descreştere, cu excepția Peştilor şi a Capricornului. 

Defavorabil atunci când Luna este în creştere şi când Luna este în descreştere în Peşti şi 
Capricorn. 

Foarte defavorabil când Luna este în creştere în Peşti şi Capricorn şi cu două zile înainte 
de Luna plină, indiferent de semnul zodiacal. 

Dacă înlăturăm stratul cornos la momentul potrivit, pielea rămâne moale şi sănătoasă mai 
multă vreme. În zilele Capricornului rămâne mai tare decât înainte, în zilele Peştilor rămâne 
prea sensibilă. 


Tratarea negilor de la picioare 

Atunci când Luna este în descreştere, se pot îndepărta negii de pe picioare folosind 
usturoiul. Faceţi o gaură într-un pansament şi lipiţi-l seara pe neg, astfel încât acesta să rămână 
liber. Apoi tăiaţi felii un căţel de usturoi proaspăt şi fixaţi-l cu un alt plasture pe neg. Purtaţi-l 
toată noaptea. Dimineaţa îndepărtați pansamentele numai după duş, dacă este posibil. Repetaţi 
tratamentul în seara următoare şi opriți-l la Lună nouă. Cu timpul negul devine mai închis la 
culoare şi în final poate fi smuls uşor de acolo. În general, negii ar trebui scoşi numai când Luna 
este în descreştere, indiferent unde se află pe corp şi de tratamentul folosit. Dacă tratamentul nu 
a fost încheiat cu succes la Lună nouă, nu continuaţi decât la următoarea Luna plină! Negii 
tratați atunci când Luna este în creştere revin şi se înmulţesc. 

Sucul de rostopască este foarte eficace şi valoros în tratarea negilor. Începeţi tratamentul 
atunci când e Lună plină şi ungețţi negii în fiecare zi cu suc proaspăt stors din rostopască. Este de 


ajuns să rupeţi o frunză, sucul este portocaliu şi musteşte în codiţa ruptă. Continuaţi tratamentul 
până la Lună nouă, chiar dacă negul a dispărut înainte. Aveţi grijă la haine, petele de rostopască 
se scot foarte greu. 


Ciuperci de piele, de picioare, de unghii 

Băile cu sare reprezintă un tratament eficace împotriva stratului cornos îngroşat şi a 
ciupercilor de la picioare, dar numai când Luna este în descreştere. În zilele Peştilor acţionează 
mai intensiv. Masajele cu alcool sunt bune şi atunci când Luna este în creştere. La ciupercile de 
la unghii, tăiatul sau pilitul unghiilor vinerea după apusul soarelui este deosebit de important. 
Pentru vindecarea ciupercilor de la unghii, puneţi puţin bitter suedez sau rachiu de fructe pe o 
bucăţică de vată şi umeziţi unghiile, insistând în canturile laterale, între unghie şi piele. Bitterul 
suedez colorează unghia maro. E o idee bună ca apoi să aplicaţi o cremă grasă. 


Tăiatul părului la momentul nepotrivit? 

Sunteţi gata să experimentați mereu ceva nou? Câteodată reuşiţi să transformați nişte 
bucle superbe şi pline de viață într-un păr drept şi subţire, dacă vă tăiați părul în zilele Peştilor. 
Cine se confruntă cu mătreaţa, ar trebui să încerce. Încercaţi să vă tăiaţi părul de mai multe ori 
consecutiv în zilele Peştilor. Dacă nu ajută, reveniti repede la Leu şi Fecioară. 

Părul din urechi şi din nas ar trebui tăiat în zilele Peştilor, pentru că astfel devine mai 
subțire. Firele fine de par sunt foarte folositoare şi nu trebuie îndepărtate niciodată. Dar oricum 
numai bărbaţii au astfel de probleme. Deci nu le smulgeţi şi nu folosiţi produse chimice. Nasul 
şi urechile o duc foarte bine şi fără chimic. 


Pentru un final fericit - masajul zonelor reflexe 

După părerea noastră, masajul zonelor reflexe este cea mai eficace şi minunată metodă 
existentă de îngrijire a corpului. Şi nu numai atât: este cel mai eficace mod de prevenire şi de 
tratare a tuturor bolilor. Cine primeşte şi cine face masaj în tălpi ştie despre ce vorbim. La 
femeile însărcinate această metodă este de mii de ori mai importantă decât alte măsuri de 
prevenire. Şi aceasta nu este o simplă convingere, ci ştiinţă, cunoaştere! Fiecare viitoare mamă 
poate să prevină astfel o mulțime de neplăceri. 

Masajul zonelor reflexe din talpă este de mare folos într-o dezintoxicare efectivă a 
corpului. Este atât de valoros pentru că toate organele şi zonele corpului îşi au terminația în 
acest perimetru restrâns al tălpilor. Asemenea acupuncturii (presiune într-un anumit punct al 
corpului), putem stimula prin presiuni şi frecări aceste zone şi prin aceasta şi organele şi zonele 
corpului corespunzătoare, ajutându-le să funcţioneze normal. Faceţi rost de o carte despre zonele 
reflexe şi veți vedea tălpile voastre cu alți ochi: ca mici hărți ale corpului, ca porți de intrare 
pentru regiuni ascunse. (So spricht die Seeie durch die Fiibe - „Aşa vorbeşte sufletul prin 
picioare” de Ingeborg Steiner, este o carte bună pe această temă) 

Masajul zonelor reflexe din talpă este şi o metodă de diagnosticare. În cele mai multe din 
cazuri punctele dureroase sau acoperite x — cu un strat cornos mai gros corespund unor organe 


slăbite. Prin pantofii incomozi nu prejudiciem numai picioarele, ci facem rău întregului corp. 
Momentul potrivit nu joacă un rol prea important cu e în masajul zonelor reflexe, dar puterea 
zilelor din Peşti susține într-o mare măsură efectul benefic al masajului. În aceste zile ar trebui 
să masăm cu mai mare atenţie, pentru că suntem mai sensibili. Atunci când Luna este în 
descreştere, masajul zonelor reflexe are un efect mai pronunțat de dezintoxicare şi curăţare a 
organelor decât atunci când Luna este în creştere. Dacă vă orientați după ritmul zilnic al 
organelor, rezultatele vor fi uimitoare. (Vezi cartea noastră Puterea Lunii pag. 225). 


x 


Cu semnul Peştilor, unde am amintit şi tema ciupercilor, încheiem cercul şi ne 
reîntoarcem la origini - la capitolul despre alimentație. Acolo am aflat că o cauză majoră a 
slăbirii sistemului imunitar şi a apariției ciupercilor este lipsa mineralelor. Dat fiind faptul că noi 
ne compunem în mare parte din apă, este de mare importanță pentru corp reglarea volumului de 
apă. Mineralele au, printre altele, şi această funcţie. În fructele de câmp scade constant nivelul 
mineralelor, pentru că pământul este secat. Pământul şi plantele tratate chimic fac fructele fără 
valoare pentru oameni. Aceasta este cauza multora dintre bolile datorate lipsei de minerale şi a 
afecțiunilor care derivă din acestea. Chiar şi la oamenii care se hrănesc „sănătos”. 

De aceea ar trebui să facem un pas în plus (sau să dăm această sarcină comunității) şi să 
cultivăm cereale, fructe şi legume naturale, fără îngrăşăminte - altfel ne vor mânca în curând 
ciupercile. 

Acţionaţi în concordanţă cu calendarul lunar, prin semnele zodiacale, dar nu uitaţi 
niciodată: atitudinea şi gândurile voastre fac corpul sănătos. Luaţi exemplul naturii. De ce 
animalele nu sunt niciodată supraponderale? 

Pentru că îşi folosesc simţurile. 


Noi nu suntem în lume pentru a suferi. Noi suntem aici pentru a ne aminti de bucurie şi de 
dragoste. Pe drumul acesta există şi examene. Altfel de ce am mai avea nevoie de voinţa liberă, 
pe care o avem în bagajul nostru? Numai acela care se îndreptă către semenii lui cu mai multă 
dragoste şi bucurie de viață va lua examenele, va trece încercările vieţii. Ceilalţi nu. Nu încă! 
Pentru că marea consolare este că următorul examen vine sigur. Şi cu el următoarea şansă să ne 
amintim de bucuria de viaţă şi de dragoste. 

Să învăţăm să ne bucuram de viaţă şi să iubim? Nu, nu este nimic de învăţat. Știm deja 
totul, numai că am uitat. Amintiţi-vă de vorbele lui lisus: 

„Adevăr vă spun, dacă nu vă întoarceți şi deveniți copii...” 

Deci nu uitaţi! Folosiţi zodiacul ca să vă întăriți, să vă dezintoxicaţi, să vă relaxaţi, astfel 
călătoria voastră prin corp nu va fi niciodată plictisitoare, şi veţi putea savura în fiecare zi noi 
aventuri împreună cu corpul, mintea şi sufletul vostru. 


Alimentaţie sănătoasă, îngrijire înţeleaptă a corpului, adevărata 
frumuseţe 


În cartea Puterea Lunii şi în această carte găsiţi adesea sfatul să mâncaţi produse locale. 
Motivele sunt evidente şi le-am expus pe larg. Dar nu dorim să pierdem ocazia să vă 
reîmprospătăm memoria şi să vă familiarizăm cu idei poate puţin străine. Fericirea unor oameni 
depinde de curajul lor de a accepta şi de a reflecta fără reţineri la aceste gânduri: 

De ce mergem uneori 20 de ani la rând în acelaşi loc în concediu? 

Pentru că ne simţim deosebit de bine acolo. Pentru că peisajul „se potriveşte” cu noi - 
munţi, dealuri line, mare, deşert... 

Sau poate din cauza „mentalităţii” de acolo, marcată nu de oameni, ci de pietre, apă, aer, 
plante, animale, culori, mirosuri... 

Sau poate că nu avem nevoie numai de ceva de acelaşi fel cu noi, ci şi de ceva 
complementar. 

Sau poate pentru că nu ne-am găsit adevăratul „acasă”. 

Fiecare om este undeva pe pământ cu adevărat acasă. Şi acest „acasă” nu este în multe 
cazuri locul unde s-a născut sau a crescut. 

Printre încercările, examenele minunate şi speciale ale existenței noastre se numără şi 
descoperirea locului de care aparținem şi unde putem spune: Aici sunt acasă. 

Şi este foarte posibil ca aceasta să fie un loc în celălalt capăt al lumii, cu oameni care nu 
arată ca noi - au altă culoare a pielii, alt păr, alţi ochi şi vorbesc altă limbă. 


Câteodată un om se naşte într-o regiune „grea”, cu multe elemente subpământene, cu 
mulţi cartofi şi carne, şi lipsă de mişcare. Aceasta nu este de suportat pentru un gânditor de o 
anumită sensibilitate, şi astfel el poate să rămână acolo, distrugându-se încetul cu încetul sau 
poate să plece în căutarea adevăratului „acasă”. Un om chibzuit, serios, creşte înconjurat de 
pierde-vară, care trăiesc de azi pe mâine şi desconsideră total planurile de viitor. Fie capacitățile 
lui sunt recunoscute şi apreciate, fie el trăieşte în locul nepotrivit. 


Un lucru este clar:nu trăiţi în nici un caz acasă, acolo unde nu vă iubeşte nimeni. 


Trebuie să găsim ceea ce este potrivit pentru noi, trecând peste spiritul epocii, norme şi 
naționalism. Aici nu există nici o valorizare, ce anume este „bun”, ce este „rău”. Locul, vârsta, 
modul de gândire, sexul, tipul de om, momentul, toate joacă un rol. Este periculos a le trata în 
mod nediferențiat, ca şi în domeniul alimentaţiei sănătoase. Nu face nici un bine nimănui. Nu 
există niciodată reguli general valabile pentru viaţă. Sarcina noastră este să aducem la lumină 
legături, conexiuni şi prin asta să ne eliberăm de reguli şi de legi străine de natură şi de oameni - 
indiferent de domeniu. 


Totul trebuie să se dezvolte, să înflorească - natura ne arată aceasta în fiecare zi. Fiecare 
schimbare este ceva bun. Este frumos, minunat şi necesar ca vara să se transforme în toamnă. 
Numai oamenii blochează această evoluție. 

De ce? Dezvoltarea înseamnă dezlegare, derulare, desfacere a ceea ce a fost legat, rulat şi 
închis. Până când ne regăsim. Nici un medic, nici un expert, nici un scriitor nu poate să facă 
aceasta pentru voi. Voi sunteţi cei care trebuie să formaţi, să blocaţi, să acceleraţi, să derulați 
încet. Voi trebuie să luaţi decizia. Nu daţi niciodată cheia din mână. 

Dezvoltarea este opusul acumulării. Naşterea este ca un ghem care se desface. Fiecare 
activitate este o muncă de eliberare, de desfacere, nu un rău necesar. Este mereu o eliberare. 
Altfel, până şi o strângerea mesei după micul dejun ar fi un efort mare. Aveţi curajul să vă 
dezvoltați. Natura are acest curaj. Fără să acordăm atenție pierderilor, spuneţi? Da, bineînţeles, 
pentru că nu există pierderi! Orice alt mod de gândire, orice altă perspectivă este obositoare, 
fadă şi ne îmbolnăveşte. De ce? Pentru că nu permite vântului schimbării să prindă puteri pentru 
regenerare, reînnoire. Boala şi durerea sunt întotdeauna simptome ale stagnării, regresului, 
blocajului în corp, în spirit şi în gânduri. 

Puteţi spune: „Lupu-şi schimbă părul, dar năravul ba!” Dar ştiţi că nu este adevărat. Dacă 
ar fi adevărat, aţi trage după voi o piele de dinozaur, care cu fiecare zi ar deveni mai groasă şi 
mai tare. Pielea voastră este un exemplu permanent de înnoire. Pielea voastră îşi poate ieşi din 
piele. Şi noi. 


Fericire, frumuseţe şi sănătate, toate odată: sunt roadele unei atitudini de viaţă. Fericirea 
se instalează de la sine. Când v-aţi descoperit sensul şi menirea în viaţă şi ați pornit la drum, ca 
să o împliniţi, cu tot sufletul. Dacă reuşiți sau nu, nu are importanță. Succesul şi norocul sunt pe 
drum. Şi fiecare punct de sosire este un nou început. 

Adevărata frumuseţe şi sănătate se instalează de la sine, dacă tratați corpul aşa cum se 
cuvine - cu dragoste, cu măsură, înţelept, fără a ignora la nesfârşit funcțiile şi părțile sale, fără a 
abuza de ele sau a încerca să le eliminaţi. Cine reuşeşte să apară în fața oamenilor la a 100-a 
aniversare şi să le pară acestora într-adevăr frumos, înseamnă că nu şi-a pierdut intuiţia, acel 
simţ interior. 

O aşa sănătate şi frumuseţe sunt posibile pentru orice om. Pe calea către ele, vă putem 
însoți câte puţin, cu mijloacele pe care le avem la dispoziţie: experienţa personală în aplicarea 
unor legi ale naturii, pe care le uităm sau le ignorăm câteodată. Pe acestea nu le învăţăm (încă) 
în nici o şcoală. 

Ele sunt corelate, nu putem concepe un lucru fără celălalt: alimentaţia sănătoasă şi 
îngrijirea sănătoasă a corpului se completează, se împlinesc reciproc - şi duc la adevărata 
frumuseţe. 

